
Viaţa a devenit dură în secolul XXI. în ciuda tuturor 
înlesnirilor, cei mai mulţi oameni se simt permanent sub 
presiune. Iar monstrul spiralei performanţelor pândeşte 
nu numai în activitatea curentă, ci şi în viaţa socială. Acum 
nu se mai poate face faţă atât de uşor solicitărilor lumii 
moderne. Ce bine ar fi, deci, dacă am avea un fel de platoşă 
pe suflet! O atitudine de viaţă care să ghideze privirea 
încrezător spre înainte. O atitudine care se întemeiază pe 
calm şi încredere în sine. 

Există oameni care au toate aceste calităţi. Psihologii 
numesc tainica lor putere „rezilienţă“. Christina Berndt 
arată cu ce puteri uriaşe sunt înzestraţi unii oameni, şi 
descrie ce au descoperit neurobiologii, geneticienii şi 
psihologii în legătură cu geneza unei astfel de forţe de a 
rezista sufleteşte. Toţi cei ce resimt lipsa acestei forţe pot 
găsi în această carte sfaturi foarte utile. Căci, deşi 
fundamentele rezistenţei la stres se pun deja în prima 
copilărie, ele se lasă totuşi întărite, atunci când cunoaştem 
strategiile corecte. 



Pentru Linn şi Tessa, 
două fete puternice 




INTRODUCERE 


Viaţa a devenit dură în secolul XXL în ciuda unor 
mari înlesniri, a sarcinii corporale reduse şi a tot felul de 
realizări tehnice, care ar trebui pur şi simplu să uşureze 
viaţa, oamenii se simt mereu sub presiune. în rutina de 
serviciu cerinţele de viteză, profesionalism şi acurateţe 
sunt mari. Cine avea înainte o săptămână la dispoziţie să 
formuleze o scrisoare de afaceri bine-gândită, astăzi 
trebuie deja să îşi ceară scuze dacă răspunde de-abia a 
doua zi unei interpelări prin e-mail. Adesea critica 
superiorilor sau clienţilor este nemiloasă în mesajul 
computerizat care se întoarce repede. în instituţiile 
moderne aşa ceva se numeşte „Cultivăm un stil de 
comunicare deschisă". Simultan cresc din ce în ce mai mult 
volumul muncii precum şi frica de a pierde locul de 
muncă. Din cauza presiunii creşterii continue a preţurilor, 
în majoritatea branşelor numărul colegilor scade mereu. 
Cine nu poate ţine pasul trebuie să se teamă pentru job-ul 
său. Iar crizele valutare şi recesiunile, care revin mereu de 
ani, nu reduc ameninţarea continuă asupra modului de 
viaţă economică şi spirituală. 

Dar monstrul spiralei performanţelor nu pândeşte 
numai în rutina de serviciu. O relaţie - şi, vă rog frumos, 
nu una oarecare, ci una avantajoasă - aparţine de la sine 
înţeles repertoarului pe care un om din zilele noastre 
trebuie să îl cultive pentru a satisface obligaţiile sociale. Şi 
este foarte firesc ca, pe lângă parteneri şi angajaţi perfecţi, 
să mai fie şi mame deosebit de bune şi taţi extrem de 
implicaţi, care să îşi crească copiii nu numai drăgăstos, ci 
şi gândind în spirit liber şi pedagogic, fără a rata însă nicio 
şansă de a îi pregăti, prin ghidare mai cu seamă prin toate 
domeniile lingvistice, artistice şi sportive, cât se poate de 
bine, pentru viaţa profesională globalizată. Faptul că 
structurile marii familii tradiţionale - şi, cu ele, mâinile 



ajutătoare ale mătuşilor, unchilor şi bunicilor - nu prea 
mai există face îndeplinirea obligaţiilor şi mai greu de 
realizat. 

Insuccesele, critica şi continua auto-critică sunt 
programate firesc în asociere cu acest program cotidian. 
Fenomenul are nu rareori urmări nefaste. Solicitările 
medicale din cauza suferinţelor psihice au atins un nivel 
nemaiîntâlnit vreodată. Se înmulţesc şi cazurile de 
burnout şi depresii ale vedetelor pop şi ale profesioniştilor 
cunoscuţi din fotbal - deci oameni care, înainte de 
prăbuşirea lor sufletească, au avut un succes profesional 
extrem. 

Acum solicitările lumii moderne nu se mai pot neglija 
atât de uşor. Ca fiinţe sociale ne lăsăm influenţaţi 
necondiţionat de propunerile de valori şi de solicitările 
oamenilor din jurul nostru şi îi facem mult prea uşor să ne 
folosească. Oricum, în cele din urmă ameninţă chiar 
lovituri ale sorţii şi frustrări care decid retragerea la 
munte sau într-o pauză la o mănăstire zen. Singurătatea 
poate într-adevăr lua aspect profesional, dar ea nu 
împiedică înfrângeri personale, îmbolnăviri grave sau 
pierderea partenerului iubit. Fiecărui om îi parvin 
necondiţionat probleme, uneori importante, în 
permanenţă şi mereu noi - şi adesea atunci când nu sunt 
de loc luate în calcul. 

Ce bine ar fi, deci, să se aibă un fel platoşă pe suflet! O 
dotare care protejează de înţepăturile continue din 
provocatoarea viaţă profesională şi de solicitările 
epuizante ale cotidianului. O atitudine de viaţă care 
ghidează privirea bucuros înainte, nu cu regret înapoi. O 
siguranţă de sine care lasă grosul criticii să ricoşeze şi 
ţinteşte doar utilul, ce este constructiv. 

Există oameni care au toate aceste calităţi. Precum 
stâncile de pe brizanţi, ei sunt greu de zdruncinat. 
Psihologii numesc „rezilienţă" tainica lor forţă de a opune 



rezistenţă exigenţelor mediului înconjurător sau de a se 
întoarce dintr-o situaţie deprimantă din nou la viaţă 
deplină. 

Unul dintre cele mai mişcătoare exemple din zilele 
noastre este probabil povestea Nataschei Kampusch, 
tânăra austriacă răpită pe drumul de la şcoală spre casă 
când avea zece ani, care timp de opt ani a fost ţinută într-o 
carceră. Când ea, după numai două săptămâni de la 
evadare, a apărut la televizor, i-a amuţit pe telespectatori. 
Oamenii se aşteptau la o victimă neajutorată, dar în locul 
ei s-a prezentat o tânără femeie conştientă de sine, 
radioasă. Bineînţeles, poate că Natascha Kampusch abia a 
reuşit să îşi ascundă rănile în intimitatea ei. Totuşi, chiar 
în situaţia ei, e nevoie de o tărie psihică, care merită 
admiraţie. în orice caz, problema rezilienţei ei conferă 
acelei apariţii la televizor o dimensiune complet nouă. 

Cum se poate ca o fetiţă să suporte un astfel de 
martiriu, iar alţi oameni să îşi piardă încrederea în viaţă 
după lovituri ale sorţii cu mult mai slabe? De ce un 
întreprinzător, imediat după falimentul firmei sale, 
revarsă idei permanent noi, iar un altul se predă? De ce o 
falsă afirmaţie a vreunui coleg îl zgândăreşte pe unul trei 
zile, iar un altul de-abia o aude? De ce un om ajunge 
alcoolic la capătul unei mari iubiri, iar altul găseşte curând 
alt scop în viaţă? 

Ce îi face pe unii oameni atât de puternici? Aceasta 
este una dintre marile ghicitori căreia psihologii, pedagogii 
şi cercetătorii în neurologie îi găsesc progresiv răspunsuri. 
Mult prea îndelung s-au ocupat doar de abisurile 
spirituale. Au raportat care factori din viaţa târzie 
favorizează iluzii, depresii şi atacuri de panică, până când, 
la sfârşitul anilor 1990, s-au întors spre câţiva disidenţi ai 
psihologiei pozitive. Acum raportează cum se descurcă 
realiştii printre crize şi s-au pus pe căutarea de strategii şi 
resurse, pe care cei puternici le folosesc şi le ţin gata- 



pregătite în acest scop. 

Această carte vrea să spună, prin exemple, ce dotări 
ajutătoare le sunt dăruite unor oameni; informează, cu 
ajutorul celor mai recente descoperiri, cum s-a ajuns la 
această forţă de rezistenţă; le arată tuturor celor care 
uneori regretă lipsa acestei puteri căi pentru a reuşi, după 
modelul realiştilor, să o scoată mai bine la capăt în viitor 
cu crizele mai mici sau mai mari din viaţă. Căci, chiar dacă 
fundamentele forţei de rezistenţă psihică se vor pune încă 
din fragedă pruncie, ele se mai lasă îmbogăţite şi mai 
târziu. Trebuie doar să ştim cum. 




AVEM NEVOIE DE TĂRIE 


A fi pur şi simplu la un moment dat leneş a devenit 
desuet, nostalgie a spectrului meritocraţiei. „Sunt atât de 
stresat" - este o propoziţie auzită atât de des, încât până şi 
copiii o repetă încântaţi. Ei simt că toţi cei care rostesc 
aceste cuvinte sunt cumva importanţi şi recunoscuţi. Dar 
de obicei ignorăm faptul că lenea şi nostalgia aduc la 
lumina zilei tocmai putere şi creativitate noi. în schimb, cel 
care poate prezenta în paralel reuşite în ocupaţie, 
parteneriat şi hobby-uri senzaţionale este foarte stimat. 

în acest scop precis nu strică puţin stres. El scoate la 
lumină eficienţa şi procură în final acel plăcut sentiment 
de a fi realizat ceva sub înaltă presiune. Totuşi, solicitările 
constant mai mari, aşa cum se întâlnesc astăzi în multe 
domenii ale vieţii, conduc în timp la un sentiment tot mai 
negativ care la un moment dat nu va mai ceda deloc. Nu 
poate apărea succesul dacă solicitările sunt atât de mari 
încât nu mai pot fi îndeplinite decât cu greu. Cine este 
psihic suficient de puternic nu trăieşte stresul ca pe ceva 
negativ sau nu îl lasă să îi vină de hac. însă, pentru cine 
este mai puţin stabil, trăirile constant stresante prezintă în 
final un risc pentru sănătate. 

Adesea suferinţa spiritului se confruntă mai întâi cu 
simptome mai curând discrete pentru corp şi organele 
sale: dureri regiunea lombară, colici abdominale. însă 
ignorării încăpăţânate îi urmează apoi frecvent căderea 
psihică. De mult nu mai au nevoie de multă forţă pentru a 
rezistenta psihic doar managerii din industrii foarte 
competitive, care trebuie să se apere zilnic de concurenţi, 
sau oamenii care suferă foarte grele lovituri ale sorţii. 
Pretutindeni domină mari solicitări - la simplul loc de 
muncă al prelucrătoarei manuale, în familia restrânsă, în 
parteneriat şi, fireşte, şi în cazul crizelor personale, 
precum frământările în dragoste, şomajul, grijile 



monetare, boala, despărţirea sau diverse pagube. 

Adesea energia nu mai ajunge să acţioneze 
constructiv în problemele de serviciu şi în cele private. 
Depresiile şi sindromul burnout sunt privite de mult ca 
boli endemice. Tocmai cu aceste suferinţe se dovedeşte că 
muchia dintre putere şi slăbiciune s-a subţiat. Mulţi 
oameni îşi caută salvarea în droguri. De abia cu sticla de 
seară de vin roşu mai reuşesc ca, în sfârşit, să se simtă bine 
şi liberi. 

E necesară şi o conştiinţă de sine sănătoasă, un 
sentiment al propriei valori, care să fie construite pe 
principiul unui arc spiral, sau cel puţin tehnici ajutătoare, 
care să poată para agresiunile continue asupra propriei 
sănătăţi psihice. Capitolul acesta explică ce efecte au 
diferite ameninţări asupra sănătăţii spirituale şi prezintă 
oameni care au reuşit totuşi să-şi revină din depresiile 
apărute astfel. 

STRESUL DE ZI CU ZI 

„Sunt atât de stresat." Astăzi fiecare pronunţă cel 
puţin o dată pe săptămână această propoziţie pe care 
acum 75 de ani nu o cunoştea nimeni. De abia în 1936 
medicul vienez Hans Selye a inventat termenul „stres", 
care ne este astăzi atât de familiar. „Am dăruit tuturor 
limbilor un cuvânt nou“, spunea Selye la sfârşitul vieţii. Şi 
iată că a redactat aproape 1700 de articole de specialitate 
şi 39 de cărţi despre acest fenomen care anterior nu fusese 
descris. Cu toate acestea, stresul este cunoscut încă din 
Epoca de Piatră. în fond, pentru oameni au existat 
întotdeauna situaţii grele şi încordate şi, dintre ele, nu 
puţine au fost cu siguranţă mai greu de suportat decât 
sarcinile de astăzi. Dezamăgirea după căutarea fără folos a 
ceva comestibil putea să ajungă, în orice caz, mult mai sus 
pe scala sentimentelor negative decât grija de a da greş la o 



expunere în faţa unui public numeros. Iar a fugi din faţa 
unui tigru gata să te înhaţe cu colţii lui ca nişte pumnale 
este echivalent, conform indicatorului de nivel de stres, cu 
convorbirea matinală pe care nu ţi-o doreşti. 

Vasăzică, tocmai de aceea stresul este prezent iniţial: 
pentru ca noi, într-o situaţie mai dificilă, să acţionăm 
repede, în loc să ne lăsăm pur şi simplu mâncaţi de o 
sălbăticiune. Pentru aceasta cresc tensiunea şi pulsul, 
respiraţia se accelerează. Adrenalina ţâşneşte şi are grijă 
ca creierul şi muşchii să fie bine aprovizionaţi cu sânge. 
Corpul este gata de luptă - sau de fugă. „Stresul are grijă ca 
noi să fim apţi de eficienţă maximă în cele mai diferite 
medii", conchide biopsihologul Clemens Kirschbaum. 
Numai că toate aceste reacţii corporale ar trebui să dispară 
cât mai repede după ce a trecut pericolul. 

Astăzi stresul este parte din cotidian. „Ţine de-acum 
deja de bon-ton repetarea faptului că nu eşti ocupat, ci 
important, şi ai mult de lucru", spune psihologa Monika 
Bullinger. „Astfel nu se va mai face distincţia între senzaţia 
stimulantă că eşti întotdeauna implicat în ceva şi 
permanentul sentiment negativ care apare atunci când 
niciun fel de trăiri ale reuşitelor nu stau la capătul reacţiei 
de stres. Se va subestima faptul că acest stres de neînvins 
prezintă un risc pentru sănătate." 

Dacă punem corpul în alertă pentru un timp 
nelimitat, se vor resimţi consecinţele, mai adesea întâi 
mental: stresaţii nu se simt bine, sunt temători sau chiar 
trişti. Alţii reacţionează excitat şi capricios, devin repede 
nedrepţi. Cine suferă de stres cronic, de obicei nu-şi mai 
poate regăsi echilibrul. Găseşte deja aproape insuportabile 
fazele fără presiune. A uitat pur şi simplu să se 
restabilească. în timp, primelor semnale mentale de 
alarmă li se adaugă şi probleme corporale. Acestea pot fi 
extrem de diferite, de la persoană la persoană. „Fiecare are 
aici un foarte personal «călcâi al lui Ahile»", spune 



specialistul în prevenţie Christoph Bamberger. La final nu 
mai este de contestat apăsarea pe suflet. Atunci se 
manifestă tulburări psihice ca depresii sau foarte 
menţionatul în ultimul timp sindrom burnout, care cel mai 
adesea nu presupune nimic altceva decât o formă uşoară 
de depresie. 

Cât de stresantă este însă o zi persistent plină, 
solicitantă? Asta trăieşte fiecare om la maxim, individual. 
Unuia i se pare deja prea mult să coordoneze două 
termene, altul se simte doar încolţit când apare enervarea 
evidentă. Iar altuia îi este chiar indiferent. 

Cât de mult stres şi presiune resimte un om depinde 
în mare măsură de forţa rezistenţei psihice pe care o 
dezvoltată încă din cea mai fragedă pruncie. Calităţile 
personale contribuie la asta la fel de mult ca mediul social 
şi educaţia. Dar există şi strategii ajutătoare care uşurează 
relaţiile cu stresul zilnic şi mai întăresc astfel pe parcurs 
rezistenţa personală împotriva fantasmei vieţii. Progresiv, 
psihologii personalităţii ajung la concluzia că fiinţa 
noastră este mai puţin turnată în piatră decât se consideră 
de obicei: oamenii se pot schimba foarte sănătos! 

Antrenori anti-stres profesionişti încearcă să le 
procure clienţilor ceva ce ei numesc „competenţă în stres". 
Participanţii la curs urmează să înveţe să cunoască 
diferitele tipuri de stres pe care le întâlnesc zilnic - stresul 
negativ, tulburător, precum şi pe cel constructiv, care îi 
ajută pe unii să se comporte mai bine în situaţii dificile. 
Căci numai cine ştie să-l diferenţieze pe unul de celălalt 
poate domina ţintit stresul cauzator de boală. 

Pentru stres acut, distructiv, sunt indispensabile 
tehnici care permit relaxare imediată şi uniformă. Mulţi 
antrenori se iau, în proceduri de relaxare precum 
antrenamentul autogen sau relaxarea musculară 
progresivă, după Jacobson. Alţii utilizează metode din 
Orient, precum yoga, diverse tehnici de meditaţie, de care 



ţine şi antrenarea atenţiei, sau exerciţii de relaxare în 
mişcare precum qi gong şi tai chi. Iar unii oameni îşi 
găsesc şi căi proprii, foarte personale - plimbări cumva 
prelungite sau o pauză impusă zilnic la ora 12. Ce metodă 
este cea mai efectivă nu depinde numai de problemele 
actuale, ci şi de preferinţele celor care caută ajutor 
împotriva stresului. 

în orice caz, este vorba despre următoarele: tensiune 
arterială, bătăi ale inimii şi activitate a creierului reduse, 
calm, mulţumire şi stare de bine ridicate! în ce ordine să se 
desfăşoare acestea? Aici inventatorii diverselor proceduri 
de relaxare au dezvoltat idei complet diferite. Astfel, 
procedeele orientate iniţial asupra corpului, precum 
relaxarea musculară progresivă, pornesc de la ideea că 
fenomenele de stres psihic se diminuează atunci când se 
lucrează asupra funcţiilor corporale. Cine doreşte să se 
relaxeze astfel trebuie să tensioneze ţintit anumite grupe 
de muşchi şi apoi să le relaxeze din nou drumul. 
Concentrarea asupra acestei activităţi aduce calm mental; 
subiectul nu mai are nici timp şi nici loc să se gândească la 
sarcinile împovărătoare de mâine; nu se mai ocupă decât 
de sine însuşi. 

în antrenamentul autogen se încearcă transformarea 
fenomenelor de stres spiritual şi, prin aceasta influenţarea 
funcţiilor corporale, nu invers. Astfel stresatul practică 
auto-sugestia, prin care el se concentrează asupra mereu 
aceloraşi idei, pe care şi le repetă încet în minte. El se 
asigură că „braţele şi picioarele sunt grele“ sau „respiraţia 
se desfăşoară calm şi liniştit". Cine repetă aşa ceva cu 
multă dăruire de sine, poate face ca într-o bună zi acel 
ceva să se adeverească. Şi cum se mai poate gândi, pe 
lângă asta, la ce îl stresează? 

Ce-i drept, pericolul există: de îndată ce se gândeşte 
din nou la sarcinile încă nerezolvate stresul revine şi el 
imediat. Aici pot ajuta tehnici ca cele de antrenare a 



atenţiei, pe care le veţi găsi mai jos. Ele pot procura o nouă 
privire asupra rutinei atâta vreme cât perturbarea este din 
nou echilibrată şi - cel mai bun caz - nu este resimţită 
mult timp ca nedorită. în plus, ele îi permit subiectului să 
perceapă la care întâmplări neplăcute se lasă ceva 
modificat, şi care sunt de-acum inevitabile. 

A deosebi între important şi neimportant este unul 
dintre mesaj ele-cheie pe care oamenii de ştiinţă în materie 
de dominare a stresului îl procură clienţilor. De aceasta 
ţine şi recâştigarea unei distanţe oarecare, acea separare 
clară între muncă şi timp liber, care înainte era atât de 
firească. într-o lume a muncii între telefoane inteligente şi 
tablete-computer cu accesibilitate permanentă prin telefon 
şi e-mail, omul face un pas incredibil de relaxant atunci 
când seara, în sfârşit, se decuplează pu şi simplu de la 
dispozitivele electronice cărora le-a fost sclav. „Atunci sunt 
în sfârşit offline.“ Este ca un mic concediu pentru suflet. 
Fără îndoială, fazele de odihnă sunt importante. Mulţi 
stresaţi „de cursă lungă" au uitat asta. Ar trebui să înveţe 
din nou ce bine face să te decuplezi pur şi simplu la un 
moment dat. 

La niciun antrenament anti-stres nu trebuie să se 
cadă imediat în demobilizare: o oarecare măsură de 
încordare este chiar bună. Stresul înseamnă în fond - ca la 
vederea tigrului cu colţi ca nişte pumnalele - impuls, 
creativitate şi energie. Stresul devine duşmanul omului 
doar atunci când el creşte prea mult şi omul nu se mai 
detaşează suficient prin trândăvie, mişcare şi relaxare. 

Fără îndoială, fiecare trebuie să se descurce cu o 
formă oarecare de stres. Căci există destule eforturi şi 
împovărări de la care nu se poate eschiva. Relaţiile se pot 
schimba, copiii pot să îi toace ultimul nerv, patronul îşi 
plasează brusc producţia în străinătate. 

A deveni şomer ţine de cele mai rele evenimente 
negative din viaţa unui om. Sentimentul de a deveni inutil 



roade tot atât de mult respectul de sine ca aproape orice 
altă criză de viaţă. Psihologii Michael Eid şi Maike 
Luhmann au studiat acest fenomen mai îndeaproape. 
Majoritatea oamenilor nu resimt şomajul ca fiind mai 
puţin grav atunci când acesta intervine a doua sau a treia 
oară. Zeci de ani oamenii de ştiinţă au crezut că oamenii se 
obişnuiesc cu toate, chiar dacă aceasta le poate schimba 
atât de mult viaţa. La scurt timp după un câştig la loto sau 
după un accident care i-a paralizat cei chestionaţi într-un 
celebru studiu şi-au reevaluat propriul noroc în viaţă într- 
un mod similar celui de dinaintea evenimentului. „Totuşi, 
deprinderea nu există chiar întotdeauna", accentuează Eid 
şi Luhmann. „Timpul nu vindecă chiar toate rănile." 

La şomaj pare să existe chiar un oarecare efect de 
sensibilizare. „Este ca o spirală care merge tot mai în jos", 
spune psihologul de dezvoltare Denis Gerstorf. Specialişti 
ca cei trei ştiu de mult: pierderea serviciului nu este 
însoţită doar de pierderea respectului de sine, ci şi de 
pierderea contactelor sociale. Când lipsesc banii, se ascut 
adesea şi conflictele cu prietenii şi rudele. Nu mai este 
posibilă participarea la multe activităţi. „De aceea 
societatea noastră are nevoie stringentă de programe care 
să detensioneze urmările şomajului repetat", spun Eid şi 
Luhmann. în fond, nu se mai întâmplă chiar atât de rar ca 
oamenii să îşi piardă în mod repetat slujba. 

Dar stresul pândeşte chiar şi acolo unde nu este atât 
de uşor de recunoscut. Chiar şi numai viaţa într-un mare 
oraş este deja un pericol pentru sănătatea mentală: 
oamenii marilor oraşe sunt mult mai frecvent bolnavi 
psihic decât cei care trăiesc în izolare la ţară - şi aceasta cu 
toate că îngrijirea medicală la oraş este, de regulă, mai 
bună decât la ţară. între efectele negative ale vieţii la oraş, 
un rol important îl joacă probabil bombardamentul 
continuu cu stimuli şi faptul că toată ziua sunt întâlniţi 
nenumăraţi oameni pe care nimeni nu-şi doreşte să îi 



întâlnească vreodată. Chipurile umane sunt interesante 
pentru creier, acesta încearcă să ia aminte la cât mai multe 
dintre ele; însă cine trăieşte cu sute de mii de semeni intr- 
un spaţiu relativ restrâns vrea totodată, în mod paradoxal, 
să îi şi evite. De aceea, la persoanele care trăiesc în marile 
oraşe regiunile din creier care sunt responsabile de 
prelucrarea stresului şi controlul emoţiilor par a lucra 
necontenit sub cea mai mare presiune. Consecinţa: riscul 
îmbolnăvirii de depresie este mai mare cu 39%, iar riscul 
de a dezvolta o tulburare de anxietate - cu 21%. 
Probabilitatea ca cineva să dezvolte o schizofrenie este cu 
atât mai mare cu cât oraşul de reşedinţă este mai mare, 
după cum au aflat Florian Lederbogen şi Andreas Meyer- 
Lindenberg. 

Cei doi psihiatri au putut chiar să demonstreze că 
locuitorii marilor oraşe sunt mai stresaţi prin definiţie. Ei 
au introdus oameni sănătoşi psihic în tuburile unui 
tomograf cu spin nuclear funcţional şi au observat ce se 
întâmplă în creierul acestora atunci când sunt agasaţi şi 
simultan trebuie să rezolve teme dificile de matematică. 
Aceasta însemna pentru toţi participanţii la experiment 
stres: inima le bătea mai repede, le creştea tensiunea 
arterială, hormonul stresului, cortizolul, se revărsa mai 
abundent în sânge. însă celulele nervoase din centrul 
cerebral asociat fricii - o structură de forma unei migdale, 
cu numele „amigdală" - sclipeau cu atât mai activ, cu cât 
oraşul din care provenea persoana era mai mare. Acum se 
consideră ca sigură implicarea amigdalei în diverse 
tulburări psihice. La urma urmelor, o mutare la ţară poate 
ajuta - dar durează câţiva ani până când activitatea mărită 
a creierului se linişteşte din nou. 

Deci, ce este de făcut? Să te refugiezi, pentru 
reducerea stresului, în mănăstirea contemplativă, intr-un 
sat retras sau pe o insulă izolată? Să faci, din teama de 
concediere, mai curând o situaţie cvasi-permanentă 



oarecare? Să-ţi tratezi mereu partenerul cât se poate de 
bine, pentru ca nu cumva să te părăsească? Toate acestea 
creează din nou stres. Nesfârşitele posibilităţi de alegere 
pe care viaţa de azi le oferă oamenilor torpilează 
bunăstarea. A reflecta la ceea ce este într-adevăr 
important pentru sine şi a fi mulţumit cu ce ai obţinut ţine 
de marile provocări într-o lume plină de şanse potenţiale. 
„A recunoaşte priorităţile personale, a trăi după ele şi a nu 
te lăsa înnebunit de altele; aceasta trebuie să fie deviza", 
spune psihologul de dezvoltate şi cercetătorul Friedrich 
Losel. 

înainte vreme majoritatea oamenilor aveau o casă 
părintească sau o locuinţă mai stabilă, în care au crescut 
fără să se mute vreodată; dacă atunci totuşi schimbau 
prima oară adăpostul, se duceau adesea în imediata 
apropiere; îşi terminau studiile într-una dintre 
numeroasele întreprinderi locale, aflate eventual în raza 
vizuală, care ofereau pregătire profesională; sau se 
întorceau, după studii, într-un mare oraş apropiat de 
vechiul loc de baştină; foarte firesc, îşi trimiteau copii la 
aceeaşi şcoală la care merseseră şi ei cândva. 

Astăzi această schiţă de viaţă liniştită a devenit rară. 
în schimb libertatea de a alege este atât de mare încât 
devine deja o presiune: omul modern trebuie să se întrebe 
încontinuu dacă nu ar trebui totuşi să folosească una 
dintre multele opţiuni care i se oferă. De pildă, este bine să 
continue să lucreze la aceeaşi firmă, la care lucrează acum 
deja de zece ani? Nu există undeva în altă parte un job mai 
bun, care să fie şi mai bine plătit? Ce se face cu banii care 
sunt economisiţi? Nu ar fi mai bine ca cel mic să fie trimis 
la şcoala privată? Cum va gândi la sfârşitul propriei vieţi, 
dacă nici cel puţin o vreme nu a trăit în străinătate? Este 
căsnicia încă atât de împlinitoare pe cât a fost de dorită 
întotdeauna? Este sexul frecvent şi suficient de bun? într-o 
viaţă cu atât de multe grade de libertate pacea se 



întâlneşte doar rareori. 

însă fuga nu are rost. Mai bine ne întărim sufletul. 

CÂND SUFLETULUI ÎI LIPSEŞTE 
DOTAREA 

Pentru această femeie toţi aveau deplină admiraţie. 
Arhitecta de succes avea trei copii mici şi lucra la o mare 
întreprindere din nordul Miinchenului. Micuţii aveau şase, 
trei şi un an, iar mama era de fiecare dată, după un scurt 
concediu, înapoi la locul de muncă, pentru 30 de ore pe 
săptămână. La birou apărea întotdeauna cu starea de 
spirit bună, preocupată de eficienţă şi cu o ţinută mereu 
îngrijită. Povestea cu plăcere cu ce talent organizatoric se 
ocupă de menajul locuinţei, de căsnicie şi de jobul ei 
extenuant. Pentru această femeie toti erau intr-adevăr 

t 

plini de admiraţie. Erau. Până când, brusc, femeia - care 
avea peste treizeci de ani - n-a mai apărut la birou. Se 
prăbuşise. A primit concediu medical pentru o jumătate de 
an şi a fost admisă într-o clinică pentru cură. La sfârşitul 
săptămânii, medicul îi recomanda insistent pur şi simplu 
să nu meargă acasă să îşi viziteze familia. Cel mai bine era 
să nu vină nici bărbatul şi copiii în următorul interval în 
vizită. Trebuia distanţă de toate, neapărat. Atât erau de 
rele rezultatele analizelor. 

Ceea ce oameni foarte normali cer astăzi de la sine 
adesea nu este de obţinut. Ei vor să înfrunte privirile 
critice ale vecinilor şi colegilor şi, totodată, să 
îndeplinească cererile celor care le dau de lucru, ale 
partenerilor, copiilor şi, dacă se poate, încă şi pe cele ale 
părinţilor. Şi asta nu oricum, ci perfect, ca în filmele 
hollywoodiene. Presiunea acţiunii a crescut, dar mulţi, 
asemenea arhitectei miincheneze, nici măcar nu observă 
ceva, până când corpul refuză să mai funcţioneze şi, astfel, 
trage în ultima secundă semnalul de alarmă. 



Performanţei profesionale îi urmează adesea 
burnoutul, epuizarea totală. Noţiunea, care de ceva timp 
este pe toate buzele, este invenţia psihoterapeutului 
Herbert Freudenberger, care vorbea despre asta deja prin 
anii 1970. Freudenberger şi-a făcut observaţiile mai ales pe 
oameni care desfăşurau o activitate socială. Aceşti oameni, 
care cel mai adesea îşi îmbrăţişaseră meseria cu mare 
angajament şi idealism, după câţiva ani se simţeau de 
multe ori obosiţi şi storşi, erau dezgustaţi şi chiar bolnavi 
fizic. Mulţi au dezvoltat o relaţie foarte distantă, cinică, 
faţă de munca lor atât de iubită odinioară. 

Astăzi sindromul burnout nu se mai limitează de mult 
la munca socială, ci este un risc potenţial în toate 
profesiile, cum scrie Societatea Germană pentru Psihiatrie 
şi Psihoterapie, Psihosomatică şi Neurologie. El ameninţă 
mai ales mame şi taţi care îşi cresc singuri copii, precum şi 
oameni care îşi îngrijesc aparţinătorii acasă. 

Cert este că diagnosticul este pus astăzi atât de des, 
încât este înfricoşător. De fapt, pentru Germania nu există 
cifre sigure, dar în Finlanda o chestionare populară a 
arătat că fiecare al patrulea matur suferă de uşoare forme 
de burnout, iar trei procente din populaţia matură este 
afectat chiar serios. Cărţile specifice şi periodicele pe 
această temă se vând ca pâinea caldă. Oamenii se simt, 
evident, vizaţi în mare măsură, deoarece ei înşişi trăiesc o 
parte dintre simptomele descrise. 

Aceasta ţine de faptul că, în ziua de azi, ocupaţia 
solicită de obicei de la oameni mult - uneori prea mult. 
„Lumea muncii trebuie să se adapteze din nou oamenilor, 
în loc să aibă numai aşteptări de la ei“, au concluzionat în 
unanimitate medicii reuniţi în Adunarea Medicală 
Generală Germană din 2012. Ei văd în fiecare zi la 
pacienţii lor că aceştia dezvoltă tot mai frecvent boli care 
sunt fie de natură pur psihologică, precum depresiile şi 
tulburările de anxietate, fie provenite din suflet, făcându- 



se însă apoi observabile ca simptome corporale. în această 
categorie a bolilor psihosomatice nu se găsesc doar ţiuitul 
în urechi (tinitus) şi durerile de spate, aşa cum citim 
frecvent. Şi îmbolnăvirile cardiovasculare au adesea o 
cauză sufletească. 

Fiecare al doilea angajat se plânge de însărcinări grele 
la serviciu. 52% percep o mare presiune a termenelor şi a 
randamentului, se arată în „Raportul asupra stresului 
2012“ al Instituţiei Guvernamentale pentru Protecţia 
Muncii şi Medicina Muncii. 44% dintre cei 18 000 de 
angajaţi chestionaţi pentru studiu, sunt deranjaţi frecvent 
în timpul muncii din cauza apelurilor şi e-mail-urilor. 
Fiecare al treilea îşi acordă pauze de respiro atunci când 
are prea mult de muncă. 

Un mic bilet galben permite adesea un refugiu 
salvator. Când presiunea devine încă o dată prea mare, 
nemţii, cel mai adesea prin intermediul medicului lor de 
familie, îşi procură uşurare. Certificatul de incapacitate de 
muncă asigură cel puţin câteva zile de linişte; prin efectul 
semnăturii şi ştampilei, toate grijile sunt împinse la mare 
depărtare: în faţă stau ore de căscat, fără nicio treabă, 
libertatea instantanee, autodeterminarea, nu comenzile 
străine. Chiar dacă nu e vorba de febră, nici de vreun os 
rupt, iar inima bate normal, medicii completează cel mai 
adesea fără să murmure biletul pentru angajator, căci ei 
ştiu: Câteva zile de libertate pot acţiona ca un ventil pentru 
angajatul sub presiune. Ei pot să repună un om în modul 
de asamblare, pot lăsa sufletul să capete putere pentru 
următorul interval din alienarea mintală zilnică. Mulţi 
medici numesc aceasta „prevenţie psihică" - a 
preîntâmpina, în loc de a aştepta până când, la pacienţii 
lor în căutare de ajutor, apare prăbuşirea iminentă. 

Ce-i drept, pauzele legitimate medical nu ajută cu 
adevărat dacă stresul este de durată şi nu se schimbă 
nimic în condiţiile de muncă. Dar pot eventual tergiversa 



căderea în burnout. 

Unele întreprinderi au recunoscut dintotdeauna că 
trebuie să schimbe ceva. Astfel, gigantul britanico-olandez 
pentru agenţi alimentari şi de spălare, Unilever, apreciază 
acum forţele sale de conducere chiar şi după cât de 
numeroase şi de lungi sunt absenţele angajaţilor. „Fireşte, 
un concediu de boală îndelungat nu vorbeşte neapărat 
despre o conducere proastă", spune medicul de 
întreprindere Olaf Tscharnezki. Până la urmă ar depinde 
de vârsta, sexul şi istoricul medical al angajatului. 

Şi Ministerul Muncii realizează statistici penibile 
despre absenţe, din care rezultă că bolile născute din suflet 
au o influenţă crescută asupra productivităţii oamenilor. 
Căci cei atinşi vor ajunge, ca şi arhitecta muncheneză, să 
fie adesea luni întregi înregistraţi ca bolnavi, să necesite 
tratamente intense sau şederi la cură şi să poată fi 
reintegraţi apoi doar treptat în munca de zi cu zi. Costurile 
cauzate de boli psihice sunt estimate în fiecare an în 
Europa la 300 de miliarde de euro. Şi vor fi mai mari. 

în anul 2001 Ministerului Muncii i s-au raportat 33,6 
milioane de zile de absenţe cauzate de îmbolnăvirile 
psihice şi de tulburările de comportament. în 2011 erau 
deja 59,2 milioane. La acestea nici măcar nu se adaugă 
îmbolnăvirile psihosomatice. Din totalul tuturor zilelor de 
absenţă din anul 2001, bolile psihice au reprezentat 6,6%. 
în anul 2010 contribuţia lor a fost apoi de 13,1% - deci s-a 
dublat. între timp, suferinţele psihice sunt motivul cel mai 
frecvent pentru pensionare anticipată pe caz de boală. 

Nu degeaba Organizaţia Mondială a Sănătăţii a spus 
că stresul profesional este „unul dintre cele mai mari 
pericole ale secolului XXI“. între timp multe state UE au 
introdus reglementări legale pentru protecţia împotriva 
stresului psihologic, considerat primejdios pentru sănătate 
la locul de muncă şi asimilat cu alte riscuri profesionale. 
Stresul continuu la locul de muncă este la fel de dăunător 



pentru sănătate ca şi zgomotul, lumina orbitoare sau 
substanţele toxice. 

„Este necesară regândirea colectivă, cu urmări social- 
politice, corecturi politice şi legi corespunzătoare; doar aşa 
se vor crea din nou condiţii de muncă umane şi 
compatibile cu sănătatea", se spune în Declaraţia Adunării 
Generale a Medicilor Germani. Dar, în loc să se ia măsurile 
corespunzătoare, adesea raportul logic dintre situaţiile de 
muncă, care îmbolnăvesc, şi apariţia îmbolnăvirilor 
psihice nu va fi recunoscut sau va fi negat de către 
politicieni. 

Perfidia sindromului burnout stă în aceea că 
„prăjirea" este un proces gradual, care poate avansa în 
multe feluri. Celui care suferă de dureri de spate, tulburări 
de concentrare, probleme digestive, tahicardie, amnezie, 
dureri de cap, nelinişte sau tulburări de somn i se 
răzvrăteşte corpul pe cât posibil deja împotriva constantei 
exploatări, împotriva repetatelor frustrări, deziluzionării 
sau lipsei de recunoaştere. 

Problema este că toate aceste simptome pot avea 
totodată şi cu totul alte cauze. Multor afectaţi le vine deci 
greu să recunoască suprasolicitarea. Dar înfruntă propriul 
gol, sentimentul de inutilitate în curs de dezvoltare şi 
permanenta sfâşiere cu tot mai mult angajament la job, 
învoieli suplimentare, pauze mai puţine şi mai scurte, 
dimineaţa cu stimulente şi seara cu somnifere. Uneori 
intră în joc şi medicamente mai puternice. Dacă nu 
intervine nimeni, spirala se învârteşte tot mai departe, 
până când nu mai funcţionează chiar nimic. 

Nici specialiştii nu recunosc adesea ce se întâmplă cu 
pacienţii lor. Această situaţie este legată şi de faptul că 
psihiatrii şi psihologii nu au găsit nici până astăzi o 
definiţie unitară şi obligatorie pentru „a fi complet 
epuizat". Burnout, această stare a totalei prostraţii, nu 
trece nici măcar a diagnostic autonom. Ba chiar este tratat 



în catalogul internaţional de clasificare a tuturor bolilor, 
ICD-10, ca o „problemă de gestionare a vieţii" potenţial 
declanşatoare de boală. Acesta nu trebuie, din perspectiva 
actuală, să fie precedat nici măcar de un entuziasm 
pronunţat. Şi oamenii a căror înflăcărare pentru propriul 
job nu a pâlpâit niciodată pot „arde" până la scrum. 

Astfel, medicii pot utiliza noţiunea „burnout" numai 
complementar unui diagnostic. Şi de fapt frecvent mai este 
şi altceva în spate - în cele mai multe cazuri o uşoară 
depresie. Pe aceasta însă adesea medicii nu le-o anunţă 
pacienţilor. Căci „burnout" sună cumva mai modern şi mai 
bine. Cel afectat trece drept activ şi angajat, ca cineva care 
a ars odată intr-adevăr cu pasiune pentru cauza lui, 
înainte de a se prăbuşi, şi nu ca jertfă jalnică, fără 
iniţiativă, pe care mulţi oameni o leagă de depresie. Poate 
de aceea medicii le anunţă cu plăcere pacienţilor 
diagnosticul modern „burnout": bolnavii îl acceptă mai 
uşor. 

Ar trebui să fim însă atenţi ca noţiunea să nu se 
prezinte mai inofensivă decât depresia, atenţionează 
psihiatrii. Căci o înţelegere greşită a situaţiei ar putea 
conduce la strategii de rezolvare greşite, cum ar fi micul 
bilet care ne oferă o scutire pe termen scurt de serviciu, 
adesea făcut responsabil pentru suferinţa mentală. 

Dacă în spatele sentimentului de epuizare nu stă chiar 
acuta exploatare sau auto-exploatare de la locul de muncă, 
ci o slabă depresie, atunci aceasta poate fi strategia greşită. 
„A dormi mult sau a sta în pat storcându-ţi creierii mai 
curând accentuează depresia", atenţionează psihiatrii. 
Multe clinici oferă chiar o terapie de gardă împotriva 
depresiei, în care pacienţii nu petrec a doua parte a nopţii 
în pat, ci trebuie să se scoale. Nici plecarea în concediu nu 
este recomandată. „Depresia ne însoţeşte", spun psihiatrii. 
Ea ar trebui tratată, aşa încât apoi ceea ce înainte era 
stresant să fie făcut iar cu plăcere. 



Dacă hrana sănătoasă, sportul, antrenamentul de 
relaxare şi un nou management al timpului ajută oamenii 
care sunt doar supraîncărcaţi, în depresie acestea nu mai 
dau rezultate, atenţionează şi directorul clinicii 
universitare din Bonn, Wolfgang Maier. Aici ar fi necesar 
ajutor terapeutic sau medical, pentru a avea succes şi pe 
termen lung. 

De fapt, ar fi de menţionat că celor afectaţi li se oferă 
astăzi repede ajutor - sau că, mai curând, se ajută singuri, 
îmbolnăvirile psihice sunt totuşi continuu o temă în media 
şi publicitate. Să nu-şi fi pierdut nici pe departe în acest 
caz stigmatul lor social? în ciuda numeroşilor medici 
angajaţi în această cauză, în ciuda pacienţilor curajoşi - 
precum jucătorul de fotbal Sebastian Deisler, care s-a 
îmbolnăvit de depresie, sau diferite alte personalităţi din 
mediul artistic - care îşi prezintă în public poveştile, mulţi 
oameni au după, dar şi înainte, sentimentul că trebuie să 
ţină secret aceste boli, altfel decât presupusa boală 
managerială a infarctului miocardic. Chiar şi guvernul ia 
prea puţin în serios tulburările psihice. 

Din 2009 Ministerul Federal pentru Educaţie şi 
Cercetare a chemat la viaţă o serie de „centre germane de 
cercetare a sănătăţii", pentru a realiza „paşi înainte în boli 
importante aparent banale", spunea doamna ministru al 
cercetării de atunci, Annette Schavan, la prezentarea 
programului. însă cele şase centre, care între timp au fost 
alese, se consacră exclusiv suferinţelor corporale. Mai întâi 
au fost organizate un centru german pentru studierea 
diabetului, precum şi unul pentru îmbolnăviri neuro- 
degenerative, dintre care face parte şi boala Alzheimer. 
Apoi a urmat unul pentru studii cardio-vasculare, unul 
pentru studiul infecţiilor, unul pentru studiu pulmonar şi, 
fireşte, unul pentru studiul cancerului. Nu s-a suflat niciun 
cuvânt despre bolile sufletului. în plus, de curând a apărut 
un studiu cuprinzător care valorifică datele din 30 de state 



europene: fiecare al treilea european are probleme psihice 
o dată pe an. Bolile sufletului sunt, aşadar, o adevărată 
suferinţă populară, fără ca această situaţie să aibă 
consecinţe politice. 

Bolile psihice reduc speranţa de viaţă mai mult decât 
toate celelalte suferinţe, arată un studiu pe care l-a realizat 
o echipă internaţională de cercetare sub conducerea 
psihiatrului Hans-Ulrich Wittchen şi a psihologului Frank 
Jacobi. Iar numărul de ani pe care un om îi poate trăi fără 
mari probleme de sănătate poate fi redus cel mai mult de 
tulburări psihice. 

Deosebit de frecvente sunt tulburările de anxietate, pe 
care le au 14% dintre oameni; apoi urmează insomnia 
(7%), depresia (7%), îmbolnăvirile psihosomatice (6%) şi, în 
final, dependenţele de alcool şi droguri (4%). în timp ce 
femeile suferă semnificativ mai frecvent de depresii, 
atacuri de panică şi migrene, bărbaţii sunt primii la 
îmbolnăviri din cauza alcoolului. 

în ciuda răspândirii frapant de mari, nu este 
adevărată convingerea că în general îmbolnăvirile psihice 
devin tot mai frecvente, cum se raportează adesea. Doar 
depresiile cresc, căci, spre spaima cercetătorilor, sunt 
afectaţi tot mai mulţi minori. „La tineri sub 18 ani vedem 
aproximativ de cinci ori mai frecvent decât până acum o 
depresie reliefată complet", spune Hans-Ulrich Wittchen. 
Altfel, cercetătorii nu au putut stabili totuşi dezvoltări 
spectacuoase. Mai degrabă doar în anii de după cel de-Al 
Doilea Război Mondial numărul îmbolnăvirilor psihice a 
crescut uşor, pentru ca apoi să scadă din nou. 

Este însă posibil să crească în continuare numărul 
concediile medicale bazate pe suferinţe psihice. Wittchen 
şi Jacobi apreciază că în viitor nu va fi tratat nici măcar 
unul din trei oameni afectaţi de aceste suferinţe. Până se 
ajunge la terapie trec de multe ori ani. Adevărata 
dificultate în lupta pentru sănătatea psihică a populaţiei ar 



fi, după Wittchen, gradul de conştientizare scăzut. 

Treptat însă vor fi diagnosticate tot mai frecvent boli 
ale sufletului. în urmă cu 20 de ani medicii de familie 
recunoşteau boala la fiecare al doilea pacient cu depresie, 
sugerează Jacobi. Astăzi ei identifică aproximativ doi din 
trei bolnavi. 

Probabil că oamenii pur şi simplu se lovesc mai mult 
de probleme de sănătate mintală în activitatea de zi cu zi 
de astăzi. Căci, cu o boală psihică, adesea nu mai este 
posibilă depăşirea sarcinilor, adeseori exigente, din 
ocupaţiile moderne. Cositul fânului este probabil mai uşor 
de scos la capăt când ai o depresie blândă decât o 
convorbire de marketing cu un client mai dificil; iar un job 
puternic structurat, ca cel de la banda rulantă, dă de multe 
ori mai mult echilibru decât o ocupaţie din sectorul 
serviciilor sau din domeniul artistic, în care sunt cerute 
multă motivaţie proprie, creativitate şi flexibilitate. Astfel, 
celor afectaţi le bate astăzi chiar mai repede la ochi când 
propria lor putere nu mai este suficientă pentru 
îndeplinirea sarcinilor de serviciu. 

Psihosomaticienii sunt tot mai conştienţi de faptul că 
adesea în spatele unei boli corporale se ascunde tocmai o 
suprasarcină psihică. Domeniul specialităţii lor, care 
priveşte naşterea suferinţelor corporale în minte, există 
doar de aproximativ 20 de ani. între timp nu se mai 
îndoieşte nimeni că un suflet în suferinţă poate avea efecte 
corporale drastice. Parţial, acestea sunt de-a dreptul 
surprinzătoare: s-a observat până şi faptul că depresiile 
măresc riscul de pierdere a masei osoase. 

înaintea tuturor însă va fi atrasă în nenorocirea 
proprie inima. Numeroase studii au demonstrat-o între 
timp. Astfel, pentru persoanele care suferă de stres 
profesional riscul de infarct miocardic este dublu faţă de 
cel pe care îl are salariatul fără niciun stres. Iar o depresie 
poate chiar să dubleze riscul pentru un infarct miocardic 



sau un atac vascular cerebral. Aici starea de spirit 
afectează şi ea într-o măsură considerabilă şansele de 
vindecare. Cine este depresiv şi suferă un atac vascular 
cerebral are un risc de trei ori mai mare să moară în urma 
afecţiunii decât un pacient cu atac vascular cerebral fără 
boli mentale, au raportat de curând cercetători de la 
University of Southern California. 

Cum sunt corelate între ele bolile sufletului, inimii şi 
creierului nu s-a explorat complet nici până astăzi. Există 
însă numeroase posibilităţi de explicare. Deci este destul 
de probabil ca suferinţa psihică să se răsfrângă nemijlocit 
biochimic asupra corpului: depresiile influenţează 
vărsarea transmiţătorilor în creier şi permit diverşilor 
factori de inflamare din sânge să aibă valori crescute. 
Aceşti factori sunt cunoscuţi ca proteine C-reactive (CRP), 
interleukin-1 sau interleukin-6; aduc cu sine un risc 
(detectabil) mai mare de atac vascular cerebral. 

Dar sunt posibile şi mecanisme indirecte. De multe ori 
oamenii cu depresii sau alte tulburări psihice nu se 
interesează prea mult de sănătatea proprie. Lor le lipseşte 
iniţiativa de a face sport, de a se hrăni bine sau de a 
termina cu fumatul. Toate acestea pot duce la rândul lor la 
tensiune arterială mare şi diabet, cunoscuţi factori de risc 
pentru infarctul miocardic sau atacul cerebral. 

„Este important nu doar să eliminăm condiţiile 
negative, trebui să le şi promovăm pe cele favorabile", 
accentuează Julia Boehm, de la Universitatea Harvard. 
Epidemiologa a prezentat de curând un studiu 
surprinzător pe aproape de 8000 de funcţionari londonezi. 
Lucrarea sa face parte din faimoasele studii Whitehall 
care, din 1967, se efectuează pentru a face legătura între 
sănătatea corporală şi mediul social. Inimii unui angajat 
mai fericit îi merge mai bine decât celei a unuia nefericit, 
sună concluzia lui Boehm. Astfel, riscul de a suferi un 
infarct miocardic era cu 13% mai mic la oamenii 



mulţumiţi decât la cei nemulţumiţi. Inimile erau chiar cu 
atât mai sănătoase, cu cât era mai mare mulţumirea. „însă 
nu numai mulţumirea cu serviciul joacă un rol, ci şi cea 
dată de dragoste, de hobby-uri şi de standardul de viaţă", 
comentează Boehm. Medicii şi pacienţii să nu se gândească 
deci mereu numai la tensiune arterială mare, greutate şi 
dependenţă de nicotină când vorbesc cu pacienţii lor 
despre riscurile de infarct miocardic, ci şi la bunăstarea 
spirituală, recomandă femeia de ştiinţă. 

Dar depinde, aşa cum s-a spus, în mare măsură şi de 
felul stresului: a fi preşedintele SUA, s-ar presupune, 
trebuie să însemne un stres mortal. Nu s-a putut vedea, la 
Bill Clinton şi Barack Obama, cum au încărunţit brusc, 
văzând cu ochii, în timpul exercitării funcţiunii? Dar, în 
general, preşedinţii SUA nu se îmbolnăvesc grav. Ei trăiesc 
la fel de mult ca şi ceilalţi oameni. Demograful Stuart Jay 
Olshansky a comparat vârsta medie de deces a tuturor 
preşedinţilor SUA de până acum, începând cu George 
Washington, cu speranţa de viaţă a bărbaţilor născuţi în 
acelaşi an cu ei. (Fireşte, nu i-a luat în calcul pe cei patru 
preşedinţi care au fost asasinaţi.) Aşa a rezultat că 
preşedinţii au ajuns în medie la 73,0 de ani, în vreme ce 
muritorii de rând au atins 73,3 ani. 

Aşa că exemplele de somităţi care se îmbolnăvesc de 
burnout şi depresii conduc la concluzia că oamenii aflaţi în 
poziţii de vârf sunt deosebit de sensibili la tulburări 
psihice. Burnout însă nu este o boală a directorilor, 
accentuează profesorul de psihiatrie Ulrich Hegerl. Cel mai 
mare stres nu înseamnă vasăzică termene auto-impuse, ci 
senzaţia de a fi doar o rotiţă din angrenaj. Cel mai mult 
suferă cel care are mai puţin de spus. Acela care se simte 
patronat şi controlat de către şeful său, care nu poate să 
transpună propriile sale idei, care stă neputincios în faţa 
pierderilor materiale. Declanşatorii de stres cei mai plini 
de urmări sunt situaţiile asupra cărora noi - realmente sau 



pretins - nu avem nicio influenţă. 

Pe de altă parte însă, în ciuda tuturor cifrelor 
alarmante, este clar că nu oricine care a trăit sub stres, 
presiune şi crize severe dezvoltă pur şi simplu simptome 
corporale sau spirituale. Mulţi oameni trec sănătoşi peste 
aşa ceva. Iar de la aceştia putem învăţa. 

TEST: CÂT SUNT DE STRESAT? 

Stresat se simte într-o oarecare măsură fiecare, dar 
cât este de rău de fapt? Psihologul austriac Werner Stagl, 
care este profesor asistent la Institutul pentru Psihologie şi 
Pedagogie al Universităţii din Linz, voia şi el să ştie. Prin 
urmare, a dezvoltat un test care furnizează un răspuns 
grăitor la această importantă întrebare. 

Pentru a efectua testul de stres trebuie să răspundeţi 
la toate cele 40 de întrebări - fără să omiteţi vreuna! Altfel 
nu puteţi calcula rezultatul corect al testului. Referiţi-vă 
întotdeauna la situaţia dumneavoastră personală actuală. 




Corespunde 

Corespunde 

parţial 

Nu 

corespunde 

B 

Cântăriţi cu mai mult de 10% peste 
greutatea dumneavoastră normală? 





Mâncaţi des dulciuri? 





Mâncaţi multă hrană grasă? 




a 

Vă mişcaţi puţin? 




5. 

Fumaţi mai mult de cinci ţigarete 
pe zi? 




6. 

Fumaţi mai mult de 20 de ţigarete 
pe zi? 




7. 

Fumaţi mai mult de 30 de ţigarete 
pe zi? 




8. 

Beţi mai mult de 3 ceşti de cafea 
tare pe zi? 




a 

Dormiţi prea rău sau prea puţin? 























10. 

Vă simţiţi „moleşit" dimineaţa? 

11. 

Luaţi calmante, somnifere sau 
psihotrope? 


Căpătaţi uşor dureri de cap? 


Sunteţi puternic meteorosensibil? 

14. 

Aveţi uşor dureri de stomac, 
constipaţie sau diaree? 


Căpătaţi uşor dureri de inimă? 


Sunteţi foarte sensibil la zgomot? 

17. 

Pulsul dumneavoastră de repaus 
depăşeşte 80 de bătăi pe minut? 


Vi se umezesc uşor palmele? 

19. 

Sunteţi des agitat, nemulţumit, 
neliniştit? 


Vă respingeţi intim propria muncă? 

21. 

Nu vă place şeful/şefa 
dumneavoastră? 


Sunteţi nemulţumit de situaţia dv.? 


Vă enervaţi uşor? 

24. 

Vă încurajează tovarăşii sau colegii 
dv.? 

25. 

Sunteţi foarte scrupulos în munca 
dumneavoastră? 


Sunteţi foarte ambiţios? 

27. 

Aveţi anumite temeri sau impulsuri 
de a vă învinovăţi? 


Deveniţi uşor nerăbdător? 


Vă decideţi greu? 


Sunteţi invidios sau pizmaş? 


Deveniţi repede gelos? 

32. 

Vă consideraţi munca o povară 
grea? 

33. 

Sunteţi adesea sub presiunea 
timpului? 


34. Suferiţi de sentimente/complex de 






































inferioritate? 




35. 

Sunteţi neîncrezător faţă de alţi 
oameni? 




36. 

Aveţi puţine contacte cu alţi 
semeni? 




37. 

Nu vă mai puteţi bucura de 
lucrurile mărunte din viaţa 
cotidiană? 




38. 

Credeţi că sunteţi ghinionist sau 
ratat? 




39. 

Vă este frică de viitor (prietenie, 
familie, serviciu)? 





Vă este greu să vă relaxaţi? 





Evaluare 


Pentru fiecare „Corespunde" primiţi două puncte, 
pentru fiecare „Corespunde parţial" primiţi câte un punct, 
însumaţi acum toate punctele şi interpretaţi rezultatul 
dumneavoastră cu ajutorul tabelului următor: 


Puncte 

Interpretare 

Până la 
19 

Sunteţi relativ puţin încărcat şi stabil la stres. 

20 -26 

Aveţi încărcare slabă cu stres. Totuşi, ar trebui să vă poziţionaţi critic 
de unii declanşatori de stres. 

27-33 

Suferiţi de o încărcare medie cu stres. încercaţi să vă relaxaţi regulat şi 
sistematic, respectiv, încercaţi să reduceţi factorii de stres permanenţi. 

34-41 

Sunteţi foarte încărcat cu stres. Ar fi stringent necesară o relaxare în 
care să încercaţi să eliminaţi unii factori de încărcare persistenţi din 
viaţa dumneavoastră. 

Peste 

42 

Dacă încărcarea din acest moment ţine de mai mult timp, se 
recomandă o modificare pe termen lung a stilului de viaţă. Dacă nu va 
reuşeşte, trebuie să consultaţi un centru de consiliere psihologică sau 
un medic. 


OAMENII SI CRIZELE LOR 

r 


Există oameni puternici. îşi refac repede starea de 





























spirit dacă şi-au pierdut locul de muncă, un partener iubit 
sau pofta de viaţă. Dintr-o tainică pornire interioară ei nu 
renunţă, se împotrivesc loviturilor propriei sorţi şi la final 
se prezintă poate chiar mai bine decât la început. De multe 
ori aceşti oameni, ciudat de rezistenţi, abia pot explica 
unor neiniţiaţi ce se întâmplă în ei. Numai din unele 
explicaţii de-ale lor rezultă de ce, spre deosebire de mulţi 
alţi oameni, în punctul cel mai de jos capătă totuşi din nou 
speranţă. Chiar mai mult, oamenii de ştiinţă se ostenesc de 
zeci de ani să cerceteze în profunzime secretele celor 
puternici, pentru ca ele să devină disponibile pentru toată 
lumea. Pe baza relatărilor unor situaţii de viaţă şi cu 
ajutorul studiilor concepute inteligent, psihologii şi 
pedagogii încearcă să descifreze acele calităţi şi factori 
care îi ajută pe oamenii aflaţi în criză să găsească o nouă 
energie vitală. 

Viaţa are pregătite pentru fiecare dintre noi 
numeroase provocări. Alături de ele apar lovituri grele ale 
sorţii sub cele mai diferite forme. Cele mai mari dezastre 
personale sunt reprezentate de obicei în lumea noastră 
occidentală poveşti de dragoste neîmpărtăşite, boli grave, 
nevoi financiare, decesul persoanelor apropiate, pierderea 
căminului, libertăţii sau identităţii, dar şi de ne- 
recunoaşterea la serviciu, abuzuri sau accidente grave. în 
toate aceste situaţii oamenii au nevoie de forţă spirituală 
interioară dacă nu doresc să se distrugă. Fiecare angajat 
are nevoie de ea; fiecare îndrăgostit şi chiar şi fiecare tip 
de succes. 

Capitolul de faţă prezintă în exemple reale, selectate, 
cum au reuşit oamenii să iasă bine din cele mai diverse 
crize. Pe de altă parte, apare nefiltrată evaluarea 
personală a celor afectaţi: Ce cred ei înşişi despre cum le-a 
reuşit depăşirea loviturii sorţii care iniţial părea 
insuportabilă? A fost pentru ei vreo problemă să reuşească 
după răpirea lor, moartea propriului copil sau vreun atac 



terorist care le-a ameninţat viaţa să devină din nou 
fericiţi? Ce condiţii din mediul lor şi care dintre calităţile 
caracterului lor i-au ajutat? 

Destinele individuale sunt fără îndoială subiective - şi 
permit chiar ca cei afectaţi sau apropiaţii lor să ia 
cuvântul. Căci relaţia cu loviturile sorţii este de maximă 
individualitate. Totuşi, nu este lipsit de importanţă nici 
genul de necaz pe care îl avem. Cineva care, după 
pierderea bruscă a unei persoane foarte apropiate, îşi 
regăseşte pofta de viaţă nu trebuie neapărat să fie în stare 
să analizeze stările propriei persoane, pierderea 
mobilităţii corporale sau propria deziluzie de la serviciu. 

în ciuda oricărei individualităţi şi exemplarităţi, 
poveştile de viaţă expuse în acest capitol aruncă o lumină 
asupra celor mai importante calităţi umane care scot la 
iveală un suflet puternic. De acesta ţine, de exemplu, 
abilitatea de a construi legături sociale oneste; i se adaugă 
însă şi conştiinţa de sine, inteligenţa, voioşia, spiritul 
pătrunzător, forţa, auto-cunoaşterea, rezistenţa la frustrări 
şi conştiinţa că poţi realiza ceva în viaţă. De asemenea 
ajută dacă, în principiu, eşti deschis la schimbări - la 
nevoie şi la acelea care, mai târziu, par mai puţin plăcute. 

Nu trebuie să se dispună imediat de toate aceste note 
caracteristice pentru a învinge crize cu succes. Adesea sunt 
suficiente doar câteva astfel de calităţi puternice, după 
acum arată următoarele exemple. Important, oamenii se 
lămuresc în timpul crizelor de ce resurse dispun foarte 
personal - şi cum pot trage de ei în momentul de frustrare 
şi tristeţe. 

Mama deposedată 

Când, la trei ani, Denis s-a îmbolnăvit de cancer, 
mama lui nu bănuia că soarta pregătea pentru ea un 
examen şi mai crud. Dennis nu a murit de cancer. Micuţul 
de trei ani a rezistat chiar foarte bine operaţiei prin care i- 



a fost îndepărtată tumoarea de cinci centimetri de pe 
creier. „Tumoarea a fost îndepărtată 100%. Totul părea să 
fie pe un drum bun“, povesteşte mama lui, Ute Honscheid, 
cu o voce prietenoasă, vioaie, cristalină. în voce nu se 
simte nimic din ceea ce a biruit în lunile de după operaţie 
până acum. 

Mai întâi soarta părea să fie mai bună cu familia ei. 
Curând după greaua încercare din 1997, Dennis putea să-şi 
bage din nou singur suzeta în gură, să rezolve puzzle-uri 
pentru copii şi să pună casete în aparatul video. Când 
medicii i-au scos drenurile şi a început să-l doară, piciul a 
avut chiar suficientă putere încât să se supere. „Mamă 
rea!" a izbucnit el. Părinţii erau foarte de fericiţi. 

Dar nu a durat mult până când soarta s-a răsucit din 
nou. Era întuneric în rezerva bolnavului. Mult prea 
întuneric. Mica lampă de la patul lui Dennis era stricată 
deja de câteva zile. Asistentele medicale nu voiau să 
aprindă noaptea lampa mare, pentru a nu deranja copilul 
în somn. „Faceţi totuşi lumină", a spus mama, când a venit 
o asistentă noaptea în cameră, să vadă de Dennis. Cumva, 
poate dintr-o presimţire, nu i-a plăcut acea intervenţie pe 
întuneric. Dar sora nu a făcut lumină. în schimb, a făcut o 
greşeală fatală. 

Cele două medicamente stăteau foarte aproape unul 
de altul pe noptiera lui Dennis. Ce uşor se putea pune 
mâna alături. Cu atât mai uşor într-o cameră fără lumină, 
îngrozitorul s-a produs: sora medicală a injectat în sacul de 
perfuzie al lui Dennis, în locul soluţiei de antibiotic 
prevăzută, soluţia cu kalium. Mineralul a pătruns astfel 
mult prea repede în micul braţ al băiatului - cu 80 în loc de 
3 mililitri pe oră. Nici măcar jumătate din această doză de 
kalium nu folosesc călăii din SUA pentru a curma viaţa 
condamnaţilor la moarte. 

Inima lui Dennis a încetat să bată. Timp de 48 de 
minute, insuportabil de lungi, în care creierul său nu a mai 



primit suficient oxigen. Medicii au reuşit să îl reanimeze 
pe copil, dar el nu s-a mai trezit niciodată cu adevărat, 
niciun moment nu a mai fost conştient. De atunci Dennis a 
fost mereu scuturat de crampe, părea să aibă dureri de 
nespus. Nu putea să ţipe, dar micul său corp se răsucea 
într-o parte, se întindea. „Ne era teamă în fiecare moment 
că se rupe", spune mama lui. 

în curând a devenit „vizibil groaznicul adevăr", după 
cum povesteşte Ute Honscheid. Medicii au făcut fotografii 
ale creierului lui Dennis cu tomograful de spin nuclear. 
Arătau fără echivoc: băieţelul intrase în stare vegetativă. 
Probabilitatea ca el să ajungă din nou vreodată conştient, 
în faţa leziunilor extinse ale creierului său, era 
semnificativ redusă. 

„Nu ne întorseserăm de mult cu Dennis în cameră, 
când uşa a zburat cât colo. A intrat un medic superior cu 
suita lui", îşi aminteşte Ute Honscheid. „A venit până la un 
lat de palmă de mine şi m-a fixat în ochi: «Dennis nu va 
mai putea niciodată să şadă. Nu va mai putea niciodată să 
vorbească. Nu va mai putea niciodată să meargă. Luaţi-1 
acasă şi încercaţi să-i mai oferiţi nişte clipe frumoase.»" 
Propoziţiile lui, în dialect de Frankfurt, au căzut „ca nişte 
lovituri de bici" asupra Utei Honscheid şi asupra soţului ei 
Jurgen, povesteşte ea. „El a prăvălit pedeapsa cu moartea. 
Mergem la eşafod. Atât de devastatoare a sunat asta pentru 
noi." 

în final soţii Honscheid au făcut ceea ce le-a 
recomandat puţin sensibilul medic. Au plecat cu Dennis 
acasă, la Sylt. Acolo băieţelul a murit, câteva luni mai 
târziu, în patul lui. în sfârşit, chipul deformat de durere al 
copilului s-a destins. 

De la moartea lui Dennis au trecut 16 ani. Astăzi ar fi 
fost major. Mama lui este veselă, uşoară, plină de bucurie a 
vieţii şi energie - chiar şi când povesteşte despre 
cumplitele întâmplări din anul 1997. Celor care vorbesc cu 



ea le pare ciudată. Cum poate cineva lovit în felul ăsta de 
soartă să lase tristeţea în urmă? 

Se poate, spune Ute Honscheid: „Veţi fi din nou 
fericiţi!" Aceasta este pentru ea cea mai importantă lecţie 
pe care doreşte să o împărtăşească oamenilor cărora 
soarta le impune şi încercări comparabile cu ale ei. „Chiar 
dacă în punctul de vârf al tristeţii şi îndoielii nu-ţi poţi 
imagina asta, într-o zi poţi fi din nou fericit - indiferent cât 
de grea a fost lovitura sorţii." La 58 de ani Ute este 
convinsă de acest lucru. 

La început nu voise nici ea să creadă. După greşeala 
de tratament, femeia înaltă, zveltă, care radia atât de 
multă poftă de viaţă, era distrusă. „Toată familia era 
cuprinsă de tristeţe", relatează ea. Dennis era singurul ei 
fiu după trei fetiţe mai mari, care astăzi au între 34 şi 22 de 
ani. Fuseseră totuşi întotdeauna o „California Family". Aşa 
îi numise odată preotul Jiirgen Fliege, cunoscut pentru 
emisiunile sale de televiziune. Nimic nu a putut doborî 
această familie de surferi strălucitori, blonzi, cu bronz 
ciocolatiu. Tatăl, un surfer de clasă mondială, chiar a 
supravieţuit odată unei manevre nefericite de salt în 
Marea Nordului în care şi-a rupt două vertebre cervicale şi 
a fost la un pas de a rămâne paralizat. însă fericirea părea 
să se fi dus. Erau zile în care nu puteau face nimic altceva 
decât să plângă. Până în ziua în care Jiirgen Honscheid a 
luat o decizie. „Când era cel mai rău", povesteşte Ute 
Honscheid, „şi şedeam toţi pe podea în casa soacrei mele, 
la Sylt, Jiirgen a spus: «Vom fi iar fericiţi!»" 

Mai întâi Ute Honscheid a reacţionat cu iritare. în 
fond, îşi pierduse copilul. Dar apoi a înţeles că nu se putea 
continua aşa, şi că tristeţea ei nu foloseşte nimănui. „Am 
hotărât că timpul tristeţii ar trebui de-acum să se termine. 
Că vrem să vedem numai frumosul în viaţă", spune ea. 
Soţii Honscheid au deschis un surfshop pe Fuerteventura, 
unde îşi aveau deja de ceva timp domiciliul de iarnă. 



înainte de masă, Jiirgen dispărea în atelierul lui. Acolo 
finisa manual plăci de surf concepute de el, foarte 
valoroase. Femeile familiei s-au concentrat şi ele asupra 
creativităţii, au pictat şi chiar au conceput o colecţie de 
modele proprii. 

Toţi membrii familiei percepeau foarte conştient doar 
lucrurile frumoase ale vieţii. Dintre acestea făceau parte 
marea şi apusurile, victoriile fiicelor, care câştigau deja 
primele mari concursuri de surf. Sentimentul fericirii care 
se instala când se făcea jogging pe plajă, printre dune. „Dar 
ne abţineam cu mult egoism să mai participăm la 
problemele prietenilor noştri, şi nici măcar nu ne mai 
uitam la emisiunile de ştiri", povesteşte mama. „Prin asta 
ne-am tras în sus." 

Prin această conştientă orbire totală faţă de negativ 
viaţa a devenit la un moment dat din nou bine împlinită. 
Un punct foarte important a fost tocmai unitatea familiei, 
care asigură forţă şi protecţie: „Suntem un adevărat clan!" 
La clinică surorile medicale se miraseră cât de veselă 
putea fi familia unui copil bolnav de cancer, cum se 
îmbrăţişau şi răspândeau bună-dispoziţie. „Trebuie însă să 
se poată adapta la situaţii noi şi să se câştige maximum din 
ele", spusese Ute Honscheid atunci. 

Ute Honscheid a prins atât de multă putere, încât a 
fost chiar în stare din nou să înfrunte o luptă dureroasă. 
Pentru fiul ei nu mai putea face nimic. însă voia măcar ca 
moartea lui mult prea timpurie să nu fi fost în zadar. Ea 
dorea să scutească alţi oameni de o soartă asemănătoare, 
să trezească conştiinţa pentru erorile în tratament şi 
consecinţele acestora şi să facă clinicile să aranjeze 
registre pentru înregistrarea erorilor, pentru a împiedica 
accidente. De aceea, cei din familia Honscheid au fost în 
proces mulţi ani la rând împotriva Clinicii Universitare din 
Frankfurt, care încerca să muşamalizeze eroarea de 
tratament. Era un roman poliţist cu acte dispărute, martori 



intimidaţi şi o judecătoare părtinitoare. Medici lipsiţi de 
consideraţie încercau să-i înşele, spunând că starea celui 
mic a fost cauzată de tumoare, nu de infuzia greşită. 

Timp de şapte ani Ute şi Jiirgen Honscheid au luptat 
pentru adevăr. Ute Honscheid a scris chiar o carte despre 
acestea (Trei copii şi un înger). Până la urmă, instanţa a 
recunoscut că Dennis a murit din cauza unei erori de 
tratament. Mama nu simte nici până astăzi ură - nici 
măcar împotriva surorii medicale, pe care a iertat-o de 
mult. „Surori medicale, doctori, profesori - mulţi oameni 
ne-au ajutat deja de multe ori foarte mult, şi suntem 
extrem de recunoscători pentru aceasta", scrie în 
„Cuvântul înainte" la cartea sa. „Ne îndreptăm numai 
împotriva muşamalizării erorilor de tratament, ca cele din 
cazul fiului nostru Dennis." Familia a primit 40.000 de euro 
daune, în urma procesului. Au dăruit întreaga sumă. 
Jumătate din ea a fost oferită centrului pentru cancer al 
Clinicii Universitare din Frankfurt, în care se întâmplase 
totul. „Este importantă împăcarea cu oamenii, cu soarta", 
spune mama. 

„Nu se asimilează aşa ceva. Se întâmplă, apoi totul se 
schimbă", povesteşte Ute Honscheid fără nicio înveninare. 
„Dar cine a îndurat aşa ceva are o bucurie de a trăi, poate 
să se descurce în viaţă cu fărădelegile de zi cu zi. Noi ştim 
acum că putem suporta foarte mult, fără să ne rupem. Asta 
întăreşte." 

Astăzi ea spune că ar putea să sfătuiască pe oricine 
„să ia o astfel de hotărâre, ca cea pe care am luat-o noi 
atunci - o hotărâre absolut radicală, impertinentă". 
Sfârşitul unei crize ar avea de-a face şi cu voinţa. „Multe îţi 
cad pe cap. Trebuie să ai starea necesară pentru a trece cu 
bine crize." Este foarte importantă începerea unei noi 
epoci în viaţă. Ute Honscheid tocmai a mai descoperit ceva 
nou pentru sine. „Mă modelez acum, ca Best-Age-Model", 
povesteşte ea. „Este minunat să faci aşa ceva banal. 



frumos, neîncărcat, uşor, vesel. Şi ştiu şi că mi-o permit." 

Auto-exploatatorul 

A revenit tot atât de repede precum dispăruse. La 
sfârşitul lui septembrie 2011 Ralf Rangnick, antrenorul 
principal al FC Schalke 04, din liga germană de fotbal, 
anunţa că, începând din acel moment, ar trebui să renunţe 
la post. Unul dintre cei mai duri într-o branşă dură spunea 
că ar fi complet epuizat: nu mai avea apetit, nu prea mai 
mânca şi nu mai putea dormi. Nu mai reuşea să-şi 
concentreze energia atât de necesară pentru a procura 
echipei sale suficientă forţă pentru victorie. 

Deja în iunie 2012, exact după nouă luni, şvabul stătea 
din nou în marea arenă de fotbal. Devenise director 
sportiv la două cluburi de fotbal: multipla campioană a 
Austriei, FC Red Bull Salzburg, RB Leipzig, din liga a patra 
germană. „Astăzi începe o nouă epocă", a spus el la 
preluarea noii funcţii. Radia din nou de înflăcărare: „îmi 
merge mai bine ca niciodată." 

Rangnick a apărut mereu ca plin de energie. A intrat 
în istoria ligii federale ca „profesor de fotbal", deoarece în 
1998, când era tânăr antrenor de succes la SSV Ulm, a 
explicat profesoral, la o tablă, în emisiunea Aktuellen 
Sportstudio de la ZDF, elemente importante de teorie a 
fotbalului. El lămurea semnificaţia acoperirii spaţiului de 
joc şi a liniei de patru oameni şi arăta astfel de ce poziţia 
liberoului în fotbalul modern nu mai este bună pentru 
vremurile noastre. Era de concentrat, atât de conştiincios 
şi totuşi atât de simplu şi explicit, încât totul a devenit 
imediat foarte limpede. S-a implicat în meseria lui, 
asumându-şi tot efortul şi fiind conştient că astfel îşi 
urmăreşte scopul de a fi fericit în viaţă. 

Curând auto-exploatatorul Rangnick avea deja 
succesul scontat. A ajuns să fie unul dintre cei mai 
importanţi antrenori germani din liga federală. A fost 



primul antrenor german cu studii de sport şi de engleză şi 
a reuşit să ajungă cu TSG 1899 Hoffenheim, un club din 
liga a treia, pe primul loc din prima ligă federală. Rangnick 
nu le cerea numai jucătorilor săi totul. Era cunoscut că şi el 
însuşi merge până la propriile limite, fiind perfecţionist şi 
radical credincios principiilor personale. Pe lângă asta 
cheltuia o mare cantitate de energie pentru lucruri pe care 
alţii le considerau mărunţişuri. Chiar şi hotelurile voia să 
le rezerve în calitatea lui de antrenor. Conform tovarăşilor 
de drum, era puţin probabil să se poată decupla. „Există 
sigur situaţii în care sunt obositor", a recunoscut Rangnick 
cu ani în urmă. „Când simt comoditate, devin supărător!" 

Niciodată nu a făcut un secret din ambiţia sa. 
Povesteşte cu plăcere o anecdotă: fiind copil, a aruncat o 
maşină de jucărie pe jos, numai pentru că pierduse la joc - 
în speţă la „Nu te supăra frate" - în faţa bunicului, 
înfrângerile par să îl afecteze greu - mai greu decât este 
obişnuit în contestata branşă a fotbalului. „Ralf este cineva 
care întotdeauna dă 200% pentru a atinge optimul şi are 
această aşteptare, după cum se ştie, şi de la ambientul 
său", spune consilierul său, Oliver Mintzlaff. 

însă, brusc, nu a mai mers. Rangnick s-a simţit stors. 
Ce-i drept, ambiţiosul antrenor a încercat preţ de câteva 
luni să alunge problema. însă în septembrie 2011 medicul 
echipei FC Schalke 04, Thorsten Rarreck, l-a diagnosticat pe 
Rangnick cu un sindrom vegetativ de epuizare. A fost 
nevoie de multă muncă de lămurire pentru protejatul său 
să accepte aceasta, după cum povestea Rarreck mai târziu. 
Până la urmă antrenorul a acceptat acest diagnostic şi, 
convins de medicul echipei, a hotărât să ia o pauză. 

Rarreck a observat că Rangnick „nu era pur şi simplu 
numai uluit". De aceea „trebuia tras semnalul de alarmă". 
Şi Rangnick însuşi spunea mai târziu: „Pauza era o 
necesitate brutală." Numai cine arde el însuşi poate 
aprinde un foc. Dar el se simţea de parcă cineva l-ar fi scos 



din priză. „Mă gândeam: Muşcă-ţi buzele. Dar la un 
moment dat n-a mai mers", povesteşte el. Valorile lui 
sanguine erau catastrofale, hormonii răvăşiţi, sistemul 
imunitar paralizat. „Era un breakdown corporal complet." 

Primele semne le-a observat el însuşi deja cu luni 
înainte. Căci înainte de a prelua, în martie 2011, postul de 
antrenor la Schalke, avusese de fapt o pauză mai lungă în 
gând. Ar fi vrut să facă pauză mai multe luni, după 
despărţirea de angajatorului său anterior, TSG 
Hoffenheim, survenită la începutul lui ianuarie. Dar apoi 
Schalke s-a anunţat atât de repede. Acum ori niciodată, 
suna oferta. Şi Rangnick a acceptat-o, în ciuda golului său 
interior. „S-a exploatat pe sine", spune medicul echipei, 
Rarreck. „Compar asta cu un sportiv supra-antrenat. 
întregul corp este sărăcit." 

Cea mai mare presiune asupra lui Rangnick probabil 
că nu o făcea deloc publicitatea. Şi-o făcea el singur. îl 
atinsese probabil adânc că, în ciuda succesului său, nu 
câştigase încă niciun titlu. Semi-finalist în Champions- 
League cu Shalke, campion de toamnă cu Hoffenheim - era 
întotdeauna doar jumătate din ceea ce voia de fapt să 
atingă. în meserii de creativitate, şi mai ales în sporturi de 
vârf, oamenii ajung relativ uşor în capcana perfecţiunii. Ei 
savurează succesul, dar se şi simt responsabili de insucces, 
într-un mod absurd, exploataţii şi exploatatorii sunt una şi 
aceeaşi persoană. „El este un om care are foarte multă 
putere, şi tocmai de aceea este primejduit", spune medicul 
echipei, Rarreck. 

Totodată, Rangnick este deosebit de sensibil: la critică 
reacţionează adesea lezat şi emoţional. Cât este de sensibil 
a arătat şederea în spital a tatălui său în anul 2010, pe care 
săptămâni la rând a luat-o în serios. Şi îmbolnăvirea de 
cancer a unui prieten l-a afectat. Echipei sale însă 
profesorul de fotbal nu îi era niciodată ataşat cu adevărat. 
Când fotbaliştii lui sărbătoreau cu duşuri de bere, 



Rangnick părea întotdeauna ciudat de absent. 

După noul său început, părea iniţial că Ralf Rangnick 
nu ar fi învăţat prea mult. îşi fixase deja din nou scopuri 
care taie respiraţia. Părea imposibil să poată trece intr-un 
an, în marş, prin liga federală. „Dar sunt încântat că 
dezvoltarea poate merge repede, atunci când se creează 
condiţiile-cadru pentru aceasta." Declaraţia suna de parcă 
ar fi fost programată deja imediat următoarea lui 
prăbuşire. 

însă Rangnick ştia şi cum să expună modalitatea prin 
care şi-a depăşit crizele. „Nu merge, fără a schimba câteva 
lucruri de bază", spunea el în Aktuellen Sportstudio. 
„Dintre acestea fac parte şi relaţiile sociale cu perioade de 
odihnă, alimentaţia corectă şi timpul de a face sport." Voia 
ca în viitor să-şi permită mereu din nou pauze. „Trebuie 
luate consecvent. Este un lucru hotărâtor." Două noţiuni ar 
fi primit un înţeles nou pentru el: Auto-disciplina şi 
delegarea. „Mobilele nu trebuie puse pe masă lângă 
farfurie, iar atunci când se stă acasă cu familia, acestea pot 
fi chiar oprite", a spus Rangnick. „Grija faţă de sine trebuie 
să înceapă cu asta." 

Medicul echipei, Thorsten Rarreck, îi pusese 
întotdeauna un prognostic bun protejatului său. „Rangnick 
nu este un tip care s-ar lăsa pe tânjeală. El continuă activ", 
a motivat el. Şi, pe deasupra, el considera că are multe 
calităţi şi este o minte sclipitoare. „După o pauză, va reveni 
la vechea formă", profeţea Rarreck deja în ziua în care 
anunţa burnoutul lui Rangnick. 

Nostalgicul 

Erwin 1 aparţinea rezervei secrete a lui Adolf Hitler. 
Avea 19 ani când Fiihrerul spusese că şi el trebuie trimis în 
război, pentru a obţine victoria finală, împotriva tuturor 
prognozelor. Până atunci, Erwin fusese obişnuit cu viaţa 
idilică din Pomerania de la ţară. Acolo părinţii lui aveau o 



gospodărie mare, familia era, ca multe familii de germani 
din împrejurimi, foarte bogată. Fii mai tineri de ţărani, 
cum era şi el, fuseseră cruţaţi de front. Era nevoie de ei la 
recoltă, mai ales că existau fraţi mai în vârstă care deja 
luptau pentru patrie. Erwin trăia, aşadar, chiar în timpul 
celui de Al Doilea Război Mondial, o viaţă neobişnuit de 
paşnică. Dar în iarna 1944-1945 a fost nevoie şi de el pe 
front. îi fusese întotdeauna groază de război, însă în 
tranşeele îngheţate ale estului era şi mai înspăimântător 
decât îşi închipuise vreodată. 

Aveau să treacă aproape zece ani până când Erwin a 
avut voie să se întoarcă. Dar unde? Pomerania devenise de 
mult poloneză, marea gospodărie ţărănească a părinţilor 
era expropriată. Timp de zece ani Erwin a stat mai întâi în 
tranşee, a trăit spaime de nedescris, a văzut camarazi 
crăpând şi a nimerit în cele din urmă într-un lagăr de 
muncă din Estonia, unde, malnutrit şi pe jumătate 
îngheţat, a fost obligat să execute serviciu de front pentru 
soviete. 

în sfârşit, în vara lui 1955 s-a întors din război. Mult 
timp şi-a căutat părinţii, însă mama murise în refugiu. Pe 
tatăl lui l-a găsit în sfârşit în apropierea Magdeburgului, 
într-o curte care îi aparţinuse fratelui mamei. Acolo s-au 
refugiat şi Erwin şi fratele său, întors, de asemenea, din 
război. Iar Erwin a rămas acolo până la sfârşitul vieţii. 

Tânărul s-a însurat cu o femeie din satul vecin. Ea era 
marea dragoste a lui Erwin, dar treaba nu a fost simplă. 
Tatăl fetei avea ceva împotriva „sărăntocului", care 
rămăsese fără casa şi gospodăria din Pomerania, şi acum 
nu era decât un simplu muncitor în gospodăria unchiului 
său. Nu l-a acceptat niciodată pe Erwin - nici măcar nu a 
vorbit cu el. 

Cu soţia lui, Erwin era totuşi fericit. Nu trăiau în 
excese, dar aveau o existenţă materială bună. Au făcut doi 
copii, o fetiţă şi un băiat. însă o boală necruţătoare a 



survenit pe negândite în familie. La nici 30 de ani, soţia lui 
Erwin a murit de leucemie. Erwin a rămas singur cu cei 
doi copii mici. Nici măcar la socrii săi nu a putut găsi 
ajutor sau sprijin. Cum să-şi crească copii? 

Cunoscuţii lui, care proveneau şi ei din Pomerania, au 
avut o idee: l-au pus în legătură pe Erwin cu Brigitte. Nu 
suferiseră cei doi o soartă asemănătoare? Brigitte 
provenea şi ea dintr-o mare gospodărie din teritoriile 
estice ale Germaniei. Era originară din Silezia. La nouă ani 
fusese expulzată de acolo, împreună cu restul familiei, 
într-adevăr, Erwin şi Brigitte s-au împrietenit, s-au 
căsătorit şi au făcut împreună încă un fiu. Se înţelegeau, 
dar ceva i-a separat pe cei doi toată viaţa: relaţia cu 
pierduta ţară natală. 

40 de ani mai târziu, în căsuţa lui Erwin şi Brigitte, 
încă mai atârna pe perete un tablou al curţii sileziene în 
care crescuse Brigitte. Aproape zilnic ea vorbea despre 
pierderea pe care o suferise. Spre deosebire de Erwin, ea 
nu a iertat niciodată poporul polonez. Gospodăria 
părintească fusese pentru ea mai mult decât ţara natală, 
un cămin sau securitatea economică. Era simbolul 
apartenenţei sale la o pătură particulară, peste a cărei 
pierdere nu putea să treacă. Părea să fi fost expulzată nu 
numai din curtea părintească, ci chiar din fericirea ei. 

Erwin, în schimb, vorbea întotdeauna bine despre 
polonezi, despre estonieni şi chiar şi despre ruşi, care îl 
ţinuseră atât de mulţi ani prizonier. Faptul că unii dintre ei 
l-au supus unor rele tratamente nu era pentru el motiv de 
ură sau amărăciune. Spaimele războiului erau parte din 
povestea vieţii sale, dar nu şi din cotidian; gospodăria 
familiei sale era pentru el trecutul; respingerea de către 
socrii lui - la fel, ca de altfel şi moartea mult prea timpurie 
a soţiei sale dintâi. 

Ochii lui Erwin străluceau când povestea despre 
gesturile amicale din captivitate. Făcea glume în limba 



rusă, iar când povestea cum şi-a regăsit tatăl, aspectele 
triste şi moartea mamei în refugiu erau expuse repede şi 
fără înverşunare. Mult mai mult preţ punea pe evocarea 
norocului de a-şi fi găsit în cele din urmă tatăl. 

Chiar şi la peste 80 de ani, Erwin se putea bucura ca 
un copil. „Este totuşi, aşa cum este", spunea el mereu. Şi: 
„Viaţa îşi scrie propriile poveşti." Viaţa sa, în care l-au 
surprins fără îndoială mereu lovituri grele ale sorţii, a fost 
bună pentru el. Nu s-a sfădit cu ea, şi nu avea sentimentul 
că sunt alţii vinovaţi de nenorocul lui. I-a supravieţuit 
mulţi ani soţiei sale, care era cu zece ani mai tânără. 

Femeia care şi-a pierdut identitatea 

Mediul ei a reacţionat iritat la faptul că ea era atât de 
puţin iritată. în fond, apăreau totuşi mereu mari articole 
de ziar şi studii ştiinţifice despre modul în care oamenii ies 
din ritm şi, brusc, nu mai ştiu de unde vin de fapt. Uneori 
fac lumină testele genetice, alteori chiar şi mărturisirile 
părinţilor, care vor în sfârşit să împărtăşească un secret: 
tot mai mulţi oameni află că au fost adoptaţi, sunt 
consecinţa unui pas greşit ori au fost concepuţi cu sperma 
unui necunoscut dintr-o bancă de spermă. Atunci lipseşte 
brusc acea cunoaştere prin care se definesc mulţi oameni: 
Cine sunt părinţii mei? Cine este tata? Cum arată el? îi 
semăn lui? Pe scurt: De unde vin? 

în cazul Sabinei 2 , din Miinchen, pierderea identităţii a 
fost o întâmplare, sau exprimarea în cuvinte a unor 
lucruri trecute multă vreme sub tăcere. „Ah, asta este 
interesant", a spus mama ei, evident surprinsă, câteva 
săptămâni după ce Sabina însăşi adusese o fiică pe lume. 
Sabina şi mama ei priveau împreună certificatului de 
naştere, imaginile cu ultrasunete şi brăţara de la spital, 
precum şi o serie de alte amintiri din timpul sarcinii şi 
naşterii. Şi tocmai i-a sărit în ochi proaspetei bunici 
problema grupelor de sânge. „Asta este într-adevăr 



nostim", a spus ea, „tu ai grupa de sânge B? Tata şi cu mine 
avem amândoi grupa A!“ 

Şi Sabina a găsit asta interesant, dar mai puţin nostim. 
Ca om pasionat de ştiinţele naturii, ea ştia că una ca asta 
nu se poate. Ceva nu se potrivea. Poate medicul 
determinase greşit grupa de sânge a vreunei persoane 
implicate. Dacă nu, ea nu putea fi copilul părinţilor săi. 
Sabina era mult prea curioasă ca să lase lucrurile aşa şi să 
treacă pur şi simplu mai departe la ordinea de zi. Nu 
cumva era vechea poveste? Poate să fi fost schimbată la 
spital, când era nou-născută? Voia să se ocupe de acele 
nepotriviri. 

Părinţii ei au găsit la început că demersul este complet 
inutil. Ştiinţa ar putea să înşele, spuneau ei. Există 
întotdeauna lucruri între cer şi pământ care se sustrag 
metodelor ştiinţifice moderne. în afară de asta, se ştia că 
ginecologul care a determinat grupa de sânge a mamei a 
fost alcoolic. în practica lui ar fi putut aşadar să se 
petreacă uşor o greşeală. Dar poate că atunci era altul 
tatăl? Imposibil. Şi-au fost, totuşi, întotdeauna credincioşi 
unul altuia, asigurau ambii părinţi. Singurul lucru care i-a 
mişcat să susţină interesul pentru investigare al Sabinei a 
fost posibila schimbare. La sfârşit, moaşa felicitase mama, 
după naşterea Sabinei, mai întâi pentru unui băiat sănătos. 
Apoi, la scurt timp, a apărut la patul de lăuză cu vestea că 
copilul ar fi totuşi o fetiţă. 

în lunile următoare, alte analize ale grupelor de sânge 
au arătat că nu se făcuseră erori la determinări. Două teste 
genetice au adus în sfârşit la zi adevărul: Sabina era fiica 
mamei sale, nu însă copilul tatălui ei. Ea nu se gândise, mai 
ales că multă vreme mama ei se agăţase de basmul cu 
loialitatea matrimonială fără abatere. De abia la câteva 
luni după testele genetice i-a trecut din nou prin minte o 
escapadă, evident bine ascunsă. 

Şi totuşi, noutatea, total surprinzătoare pentru ea, de 



a nu fi copilul natural al tatălui ei, a atins-o pe Sabina, dar 
nu a scos-o de pe pistă. în raporturile cu tatăl ei social nu s- 
a schimbat nimic din punctul ei de vedere, chiar dacă 
acesta a fost greu lovit de ştire. El a reacţionat agitat şi s-a 
luptat cu teama că nu va mai fi acceptat de copii şi nepoţi. 

Prietenii Sabinei şi sora ei o întrebau mereu dacă nu 
este complet dată peste cap. Dacă nu ar vrea să îl localizeze 
şi să îl cunoască pe tatăl natural. Poate că trebuia totuşi să 
se pună pe „căutarea propriului eu“. în timp ce tatăl ei 
adoptiv aproape că se frângea sub noul adevăr, ea avea 
sentimentul că, pentru ea, de fapt nu s-a schimbat nimic 
important. Vestea i-a atins creierul, dar, în intimitatea sa, 
ea nu se simţea mişcată de aceasta. „Sunt cine sunt", 
spunea ea convinsă. „Doar pentru că tatăl meu este evident 
un altul, nu se schimbă totuşi nimic." 

Cei mai mulţi oameni în viaţa cărora apar întrebări 
asemănătoare văd asta total diferit faţă de Sabina. Mulţi, 
ca o tânără pe nume Sonia, care la 27 de ani a descoperit 
că este fiica unui donator de spermă, ajung într-o profundă 
criză de identitate. Ziua în care a aflat despre asta a fost 
„cea mai rea din viaţa ei", scrie Sonia pe internet. S-a simţit 
„de parcă i-ar fi fugit pământul de sub picioare". Pentru că 
şi judecătorii Curţii Constituţionale Federale ştiau de astfel 
de probleme, au dat încă din anul 1989 tuturor oamenilor 
un drept de cunoaştere a propriilor origini. Din acest 
motiv reapar mereu în clinici accidente cu bebeluşi şi 
naşteri anonime. Donările anonime de spermă sunt 
interzise. Justificat, spune terapeuta de familie Petra 
Thorn. Ea îngrijeşte clienţi cu lacune în cunoaşterea 
propriului arbore genealogic. De multe ori trece mult timp 
„până când oamenii se recuperează după astfel de ştiri", 
spune ea. 

Sabina, dimpotrivă, a găsit cumva chiar interesantă 
noua situaţie. Aceasta era o calitate care i-a sărit şi mai 
înainte în ochi. Când se schimba ceva în viaţa ei, găsea 



lucrul tulburător - şi atunci când schimbarea presupunea 
o reevaluare cu rezultat negativ. Chiar după moartea 
iubitului său bunic i-a mers aşa. Atunci s-a trezit dimineaţa 
şi a ştiut: ceva este altfel; nu este frumos. Şi totuşi, aceasta 
i-a dat - din motive pe care nici ea nu le înţelegea exact - 
impulsul. 

Acum, când ideile ei despre propria origine erau 
încurcate, i-a mers la fel. Sabina a acceptat asta. Era cum 
era. Ea a găsit foarte dezavantajos că nu ştie ce boli 
apăreau cel mai frecvent „în familia sa“. Dacă avea cumva 
un risc mare sau mic de cancer la sân. Dacă va muri mai 
curând tânără sau bătrână. Acum îi era brusc clar de ce 
avea altfel de picioare decât toţi ceilalţi din familie. Dar nu 
ştia unde îşi aveau acestea izvorul şi cine mai avea astfel 
de picioare. Şi totuşi, spunea: „Mă cunosc. Şi asta este mult 
mai important decât să îmi cunosc tatăl biologic." 

Bărbaţii care i-au scăpat criminalului 

Cine a urmărit în 25 iulie 2011 emisiunea BBC şi a 
auzit un tânăr în faţa tribunalului din Oslo povestind 
despre grozăvia de la Utoya putea crede că ascultă atent 
un reporter. Sigur că acesta, la 27 de ani, cu părul bogat, de 
culoarea nisipului, nu se înfăţişa complet neatins de 
îngrozitoarele întâmplări despre care vorbea. Dar care 
norvegian, care om era în acel moment complet detaşat? 
Doar cu trei zile înainte extremistul de dreapta Anders 
Behring Breivik săvârşise, pe mica insulă norvegiană 
Utoya, unde organizaţia de tineret a Partidului 
Muncitoresc social-democrat tocmai se întâlnise în tabăra 
de primăvară, un masacru de proporţii înspăimântătoare. 

Liniştit şi sigur pe sine, fără să trebuiască să-şi caute 
cuvintele, Vegard Groslie Wennesland povestea cele 
întâmplate pe insulă. Şi totuşi nu era reporter. 
Wennesland fusese el însuşi pe Utâya, când Breivik, în 
doar 75 de minute, ucisese 69 de oameni. Puţin a lipsit să 



fie ucis şi Wennesland. Că, la numai trei zile după aceea, 
tânărul social-democrat era într-adevăr în stare să relateze 
despre trăirile lui în faţa camerelor era remarcabil. Cum o 
făcea era şi mai remarcabil. 

„La primele împuşcături eram în tabăra de corturi. 
Deci nu puteam să-l văd pe trăgător", povestea el 
telespectatorilor într-o ţinută dreaptă. Neliniştiţi erau doar 
ochii săi rătăcitori. O privire căutătoare, pe care o arată 
mulţi oameni care nu stau în mod normal în faţa 
camerelor. „Dar, când am ieşit, a devenit repede clar că e 
foarte grav", a continuat Wennesland. „îi vedeam pe 
prietenii mei alergând spre mine, departe de el." Unii 
fugari erau prăbuşiţi, şi Wennesland vedea cum Brievik 
mergea spre ei şi îi executa cu o lovitură în cap. Atunci 
Wennesland a fugit pentru a-şi salva viaţa. 

S-a refugiat într-o cabană din lemn în care se putea 
baricada, împreună cu aproximativ 40 de alţi tineri. 
Breivik încercase să pătrundă în cabană; trăsese prin 
fereastră şi prin pereţi, înainte ca, după nesfârşite minute, 
să renunţe la ei şi să îşi caute alte victime în spaţiul liber. 
Cei împresuraţi auzeau continuu strigăte şi împuşcături, 
auzeau cum prietenii şi cunoscuţii lor imploră fierbinte 
cruţarea, şi se întrebau dacă pe micuţa, izolata insuliţă în 
general ar mai putea veni la timp ajutor. Ajutor care, cu 
acel monstru de afară, părea puţin probabil. „Estimez că 
am stat o oră acolo sub pat şi doar speram şi mă rugam. A 
fost îngrozitor. A fost îngrozitor", spunea Wennesland la 
televizor. 

Nu era ca şi cum Wennesland ar fi încuiat trăirile sale 
adânc în intimitate, povestind despre ele ca şi cum nu l-ar 
fi privi deloc personal. O forţă interioară îl făcea să arate 
foarte implicat. La un moment dat, totuşi, aproape că i-au 
dat lacrimile. Cum de, în această situaţie, mai putuse 
trimite SMS-uri familiei sale şi prietenilor săi, îl chestiona 
moderatoarea BBC de pe canapeaua sa roşie din studio. 



„Când Breivik trăgea prin peretele cabanei, mă gândeam 
că ne va împuşca pe toţi. Nu voiam să îi neliniştesc 
degeaba pe cei de acasă, dar mă gândeam că ar fi poate 
ultima discuţie cu ei", răspunse Wennesland, vizibil 
afectat. „Voiam să le spun că îi iubesc, şi că sper să îi 
revăd." 

BBC-ul i-a arătat lui Wennesland, pentru apariţia sa, 
respect: „Oricine este cu ochii pe noi în această dimineaţă 
şi vă vede pe dumneavoastră stând acolo va fi impresionat 
de curajul dumneavoastră, de faptul că vorbiţi cu noi, şi de 
felul dumneavoastră de a vă descurca în toată această 
chestiune", a spus moderatorul care şedea lângă colega sa 
în studio. Şi l-a mai întrebat o dată: „Puteţi explica cât este 
de greu pentru dumneavoastră?" Ar fi „extrem de 
traumatizant", a spus Wennesland. în ziua precedentă, 
când era cu familia şi prietenii acasă, ar fi ţâşnit din el: 
„Există un moment în care te prăbuşeşti şi pur şi simplu nu 
mai poţi decât să plângi." 

Dar el ştia şi de ce a fost atât de curajos. De ce mai ales 
a fost în stare să stea în picioare, în loc să se ascundă într- 
un pat protector: conectarea mondială, prin partidul său, 1- 
a scos în faţă pe tânărul care, până la masacru, era 
vicepreşedinte al Ligii Tinerilor Social-Democraţi din zona 
Oslo. Prin moartea prietenului său la Utoya devenise 
preşedinte. El a avut parte de sprijin enorm din toată 
lumea. îmbărbătarea de peste tot l-a ajutat foarte mult - şi 
chiar faptul că el însuşi îi putea sprijini pe alţii. „Trăim o 
mare solidaritate", spunea el, şi peste chipul său trecea 
repede un zâmbet. „Ne ajutăm reciproc. Cred că, fără acest 
ajutor, pentru noi nu ar fi posibil să îndurăm această 
situaţie." 

Wennesland nu a uitat cele mai rele ore de groază din 
viaţa lui nici peste trei sferturi de an, când a întâlnit o 
reporteriţă a agenţiei de ştiri Reuters. încă mai purta 
brăţara de culoare portocalie pe care scria cu majuscule 



albe UT 0 YA. Fiecare participant la tabăra de vară de pe 
insuliţă primise una la fel. „Nu pot să o scot", a spus el. îl 
îndemna să fie recunoscător pentru toate - chiar şi pentru 
cafeaua proastă, a glumit el. „Şi fireşte că o port pentru 
oamenii pe care i-am pierdut." 

Şi pentru Wennesland a fost greu în prima perioadă 
de după atentat. La început nu se putea concentra asupra 
tezei sale despre tabăra de refugiaţi palestinieni din Liban, 
care, în timpul masacrului, era aproape gata. Mergea în 
fiecare zi la psihiatru. Asta l-a ajutat să-şi ordoneze 
gândurile. Nu voia nici să se lase înfrânt de trăirile 
înspăimântătoare. 

Wennesland şi-a găsit drumul: a convertit teama, 
tristeţea şi furia în vervă. „Tipul acesta a vrut să mă 
omoare, pentru că cred în democraţie, în loialitate, 
toleranţă şi dialog", i-a spus reporteriţei de la Reuters 
studentul îmbrăcat cu hanorac şi tenişi. „Bine, atunci la 
naiba", a izbucnit el brusc. „Dacă el voia să mă omoare 
pentru asta, atunci, cu atât mai mult, eu voi lupta pentru 
asta!" Căci altfel, ar fi câştigat totuşi Breivik. „Şi nimeni din 
toată Norvegia nu ar vrea ca el să câştige", a spus 
Wennesland. „Cei dintre noi care au scăpat vor deveni mai 
puternici. Vom fi mai tari." 

Atât de stabili ca Wennesland nu au fost nici pe 
departe toţi supravieţuitorii de pe Utoya. Adrian Pracon, 
de 21 de ani, a încercat şi el să modeleze spaimele sale în 
ceva util. El a scris o carte foarte apreciată („Inimă contra 
piatră") despre cele mai teribile minute din viaţa sa. 
„Pentru a-i onora pe morţi", după cum a spus el, şi pentru 
a arăta că „teroarea nu poate învinge angajamentul 
politic". Ţine neobosit prelegeri împotriva urii rasiale şi 
discriminării. 

Pe Utoya, Pracon a făcut pe mortul, pentru ca Breivik 
să-l treacă cu vederea. S-a mânjit cu sângele prietenului 
său mort, şi s-a întins pe o piatră. Când Breivik s-a 



apropiat, nici măcar Pracon nu ar mai fi putut să-şi simtă 
respiraţia, atât zăcea de nemişcat şi atât îi era de frică; mai 
simţea doar cum inima îi bătea în piatră. Cu toate acestea, 
Breivik a tras probabil ultimul său foc în jos asupra lui. 
Pracon a avut noroc incredibil. Glonţul i-a trecut pe lângă 
cap, găurindu-i doar umărul. 

Rănile sufletului sunt însă mari. Luni întregi după 
atentat. Adrian Pracon era încă în concediu medical. Se 
lupta cu depresia. în orice loc în care se oprea, căuta 
panicat un ascunziş. Cele trei deschideri de sus, din 
tavanul cafenelei, puteau să îl salveze, îşi închipuia el. Fără 
astfel de posibilităţi de refugiere nu ar fi mers nicăieri. Pe 
Utoya, spunea Pracon, el nu ar fi putut găsi nicio soluţie 
sigură. 

înainte de orice însă, ceva îl preocupa tot timpul: la 
prima sa întâlnire cu Breivik, pe plajă, criminalul l-a 
cruţat. Tocmai îşi îndreptase arma asupra lui şi nu părea 
să fie capabil de îndurare. Ca o maşină de ucis, îi executa 
unul după altul. Apa devenea tot mai roşie. Dar, când 
Adrian a strigat descurajat „Nu trage!", Breivik a lăsat 
arma jos şi a mers mai departe. 

Pentru aproape toţi supravieţuitorii unui mare 
ghinion este nespus de delicat gândul că ei au supravieţuit, 
în timp ce atât de mulţi alţii au murit. Pentru Pracon însă, 
situaţia este aproape insuportabilă: pe el nu l-a cruţat un 
hazard oarecare, nu împrejurările sorţii, ci un criminal în 
serie, potrivnic lui. Breivik a hotărât că el are voie să 
trăiască. 

însă de ce? întrebarea îl chinuie în continuare. 
„Uneori zile întregi nu mă puteam gândi la nimic altceva", 
povestea Adrian Pracon. îl plăcuse oare Breivik? Aceasta 
era pentru tânărul social-democrat una dintre cele mai 
înspăimântătoare posibilităţi. 

Patru luni după masacrul de pe Utoya, în noiembrie 
2011, Adrian Pracon a fost audiat la Oslo ca martor în 



acuzarea împotriva lui Anders Breivik. într-o seară a 
atacat din senin, în faţa unui bar, un bărbat şi o femeie. 
Fără ca ei să îl fi provocat, fără motiv aparent, l-a doborât 
pe bărbat şi a început să-l lovească în cap. 

Când Adrian Pracon lovea, procesul împotriva lui 
Anders Breivik încă nu începuse. în cursul procesului, 
criminalul în serie a spus că l-a cruţat pe Adrian pentru că, 
în ochii lui, el părea „orientat spre dreapta". 

Cu câteva zile înainte de sentinţa împotriva lui 
Breivik, în august 2012, un tribunal l-a condamnat şi pe 
Adrian Pracon: 180 de zile în folosul comunităţii şi o 
amendă de 10.000 de coroane norvegiene (aproximativ 
1.400 de euro). S-a luat în considerare faptul că tânărul 
social-democrat suferea de o tulburare posttraumatică. 
Pracon însuşi avea remuşcări. Tânărul trebuia, după 
groaznicele evenimente de pe Utoya, „să se cunoască din 
nou". 

Handicapatul sever 

Tânărul medic de abia îndrăznea să intre în camera 
acelui pacient. îl vedea pe bărbat întins acolo în toată 
nefericirea lui, şi asta îi provoca doctorului o senzaţie 
teribil de apăsătoare. Dar nu unui astfel de om trebuia să i 
se acorde mai mult timp, de fapt? Nu trebuia să fie 
ascultat? Să se stea puţin de vorbă cu el? Acel bărbat nu 
mai avea totuşi nimic altceva în viaţă. Soarta lui trebuie că 
era greu de suportat. 

Bărbatul era paralizat de la a doua vertebră cervicală 
în jos. Singurul lucru pe care îl mai putea mişca erau 
muşchii capului. Putea să vorbească şi să înghită, putea să 
îşi încreţească fruntea, să facă cu ochiul şi să mişte din 
urechi. Dar la asta se şi reducea totul. Asupra restului 
corpului său nu mai avea niciun control de când, cu mulţi 
ani în urmă, într-un concediu la băi în Spania, făcuse o 
săritură cu capul în jos de pe un colţ de stâncă. 



Zăcea acolo şi privea în depărtare. Zăcea şi asculta 
radioul. Zăcea şi se lăsa hrănit. Sau numai zăcea. 

Aşa a mers ani de zile. în mod normal, bărbatul, care 
nu avea încă nici 40 de ani, trăia acasă cu familia lui. 
Trăia? Nu putea nici măcar să mănânce singur, cineva 
trebuia să îi ridice capul ca să bea. Să citească o carte, da, 
asta mergea - dacă cineva îi întorcea fiecare pagină. De 
câteva săptămâni fusese predat Clinicii Universitare 
Grofthadern din Miinchen, numai pentru că contractase o 
pneumonie. Dar era deja pe cale de însănătoşire. în curând 
putea fi trimis acasă. 

într-o dimineaţă, puţin înainte de externare, tânărul 
doctor s-a lansat totuşi într-o discuţie. Şi nu şi-a crezut 
urechilor când a auzit ce avea de povestit acel pacient 
despre sine. Se aşteptase la un om deznădăjduit, puternic 
depresiv, fără curajul vieţii. Căruia îi cade cerul în cap, pe 
care îl chinuie absurditatea vieţii sale. Care ar pune capăt 
existenţei sale mai degrabă astăzi decât mâine. 

Dar cazul a fost opus. Pacientului îi era frică mai 
degrabă că altcineva ar putea, împotriva voinţei lui, să îi ia 
viaţa. „Mă agăţ de viaţa mea“, povestea el. Familia lui voia 
cel mai mult să îl dea la o parte; pentru ei, el era, ca bolnav 
de îngrijit, o nesfârşită sarcină. A auzit cum soţia lui a 
vorbit cu unul dintre doctori să nu îi mai prescrie 
antibiotice. I-a spus că ar fi mai bine să îl lase să moară de 
pneumonie. Dar el voia să trăiască. El se bucura de viaţă, 
în ciuda tuturor problemelor, explica el. El se simţea bine. 

Pentru tânărul medic era greu de crezut aşa ceva. Ca 
mai tuturor oamenilor, şi lui i se părea aproape de 
nesuportat ideea că mintea este prinsă într-un corp 
aproape complet paralizat. „Aş prefera să fiu mort, decât 
să ajung într-o asemenea situaţie", spune aproape oricine 
care, ca om sănătos, ar fi pus în faţa acestei alegeri într-un 
joc al minţii. în anii 1970 se gândea că fiecare om are 
propria porţie personală de noroc. Fie că nimereşte un 



câştig la loto, fie că trebuie să-şi petreacă viaţa într-un 
cărucior cu rotile după un accident. După o scurtă oscilaţie 
în sus sau în jos pe scala norocului, oamenii ajung din nou 
la vechiul lor nivel de noroc şi la satisfacţia lor de 
înnăscută faţă de viaţă. Dar nu este aşa, şi tânărul doctor 
ştia asta. De aceea se temuse el atât de mult de contactul cu 
acel nefericit. 

Cu toate acestea, există mereu relatări despre bolnavi 
în stadii foarte grave care îşi iubesc viaţa. Chiar despre 
oameni care sunt şi mai handicapaţi decât acel bărbat cu 
toate cele patru membre paralizate. De curând, medicul 
citise un studiu belgian despre pacienţi cu sindrom locked- 
in. Aceşti pacienţi sunt prinşi în corpul lor impasibil şi cel 
mai adesea insensibil în proporţie de 99,99%. După un atac 
vascular cerebral se poate întâmpla aşa ceva ca urmare 
unei îmbolnăviri degenerative sau printr-un accident. 
Pacienţii trebuie mai tot timpul ventilaţi şi hrăniţi 
artificial. 

Totuşi, mai mult de două treimi dintre cei 65 de 
pacienţi blocaţi în sine care au fost interogaţi în studiul 
belgian se considerau norocoşi. Unii dintre ei au putut-o 
spune cu osteneală, cei mai mulţi au răspuns cu ajutorul 
singurelor mişcări care le-au rămas. Mulţi nu au reuşit 
decât să clipească sau să mişte ochii încoace şi încolo. Când 
un îngrijitor sau un computer desfăşoară alfabetul, 
pacienţii îl opresc cu un clipit din ochi. Aşa se face 
comunicarea cu doctorii, literă cu literă. Doar 7 % dintre 
pacienţii întrebaţi au spus că ar prefera să fie morţi. Poate 
că proporţia lor ar fi fost mai mare dacă ar fi răspuns toţi 
pacienţii contactaţi. Dar nu toţi au vrut să ia parte la 
studiu. Iar aceia care au răspuns probabil că erau pacienţii 
cu cel mai mare curaj. Dar, cu toate acestea, studiul a 
arătat fără dubii: există destui handicapaţi sever care se 
agaţă de viaţa lor. Chiar când această viaţă nu mai constă 
în nimic mai mult decât propriul „eu“. 



Imediat după accident, se gândise la sinucidere, i-a 
povestit bărbatul paralizat tânărului medic în clinica 
Groiâhadern. Dar nici măcar de asta nu mai fusese în stare. 
Nimic nu mai putea face singur; nu mai exista pentru el 
viaţă auto-determinată. Aceasta fusese la început ca o 
caznă. Dacă ar fi putut muri doar prin forţa gândului, 
atunci poate ar fi făcut-o. 

Dar, după câteva luni, şi-a organizat în aşa fel viaţa 
încât avea din nou bucurii. Se bucura de multele cărţi- 
audio pe care le putea asculta. îi plăcea să înveţe zilnic 
noutăţi, să poată să se cultive neîncetat. Şi îi plăcea când 
mânca. Nicio îndoială: dacă ar fi putut alege, ar fi făcut să 
nu aibă loc acea tâmpită săritură cu capul înainte. Dar la 
asta nu se mai gândea de mult. Era doar tânăr pe-atunci. 
Bărbaţii tineri fac lucruri stupide. Pentru el, fără îndoială, 
a ieşit foarte prost. 

Dar nu complet inacceptabil. „Trăiesc", spunea el. Şi 
fantezia, imaginaţia, percepţia şi amintirile sale - toate 
acestea îi rămăseseră. 

Ostatica 

Ieşirea ei în scenă a fost atât de viguroasă, încât 
ulterior specialiştii au negat. Putea să fie totul adevărat? 
De abia de două săptămâni tânăra de 18 ani scăpase 
răpitorului ei. Ultima oară când se aflase în libertate era 
încă un copil de şcoală. Timp de opt ani Natascha 
Kampusch se aflase în posesia răpitorului ei, având voie 
doar de câteva ori să părăsească casa. Mult timp fusese 
încuiată într-o carceră subterană de cinci metri pătraţi, 
aflându-se tot timpul la cheremul bărbatului care uneori o 
încuia în întuneric şi o lăsa să flămânzească. Apoi, în 
august 2006, după 3096 de zile în captivitate, a reuşit în 
sfârşit să evadeze. 

în ciuda acestei sorţi de neconceput, la televizor a 
apărut o tânără femeie puternică, armonioasă şi 



echilibrată, care medita despre sine, raportul ei cu călăul şi 
anii martiriului într-o manieră pe cât de înţeleaptă, pe atât 
de impresionantă. La 14 zile după evadare, ea făurea deja 
planuri despre ce ar putea face cu libertatea redobândită. 
Nici măcar expunerea mediatică uriaşă, care urmărea 
fiecare pas al acestei tinere femei cu uimire şi uneori chiar 
cu îndoială, nu părea, după anii de izolare, să o deranjeze. 
Natascha Kampusch avea să modereze în curând un talk- 
show la televiziunea austriacă. 

„M-a impresionat foarte mult. Acolo şedea o persoană 
foarte puternică, înţeleaptă, luptătoare şi elocventă, care 
este pe deplin în stare să povestească reflectat despre ea şi 
trăirile sale", spunea psihologa Daniela Hosser după 
primul interviu TV al lui Kampusch. „Era autentică. Se 
vedea chiar că nu îi venea uşor să vorbească despre 
anumite lucruri." Tânăra de 18 ani reacţionase 
surprinzător de pregătită sufleteşte dată fiind spaima pe 
care o trăise. Probabil că această pregătire sufletească a 
fost şi produsul meditaţiei de mulţi ani asupra sa şi 
situaţiei sale, presupunea Hosser. 

Mulţi psihiatri şi psihologi nu puteau crede toate 
acestea. De ce tânăra femeie nu era o umbră a ei înseşi? De 
unde mai avea forţă vitală - sau doar le juca tuturor o 
farsă? 

„Femeia i-a buimăcit pe toţi specialiştii. Şi pe mine", 
spunea şi psihoanalistul Horst-Eberhard Richter, câteva 
săptămâni mai târziu. Fără îndoială, Natascha Kampusch 
se comporta „complet diferit faţă de alţi oameni 
traumatizaţi", după Richter. El se enerva că, din acest 
motiv, unii dintre colegii lui puneau la îndoială 
credibilitatea tinerei femei şi presupuneau că ea ar fi 
învăţat totul pe de rost. „Până la urmă se va prăbuşi", au 
postulat unii. „Va avea nevoie de o consiliere psihologică 
de mulţi ani", au spus alţii. „Se poate ca ea să îşi dorească 
aceasta", spunea Richter. „Dar nu e obligatoriu. în orice 



caz, ea dovedeşte că puterea ei de auto-vindecare este 
foarte mare." 

Timp de opt ani, răpitorul Nataschei Kampusch 
dispusese de fiecare detaliu din viaţa ei. El hotăra ce 
mănâncă ea, ce are voie să îmbrace şi când se stinge seara 
lumina. El îi dăduse chiar şi un nou prenume, îi poruncea 
câte kilograme trebuie să cântărească şi îi impunea să nu 
îşi mai amintească de familia ei. Dacă nu îi executa 
ordinele, o bătea. Totuşi, ea refuza îndârjit să îl numească 
pe acel bărbat „stăpânul" ei sau să i se adreseze cu 
„maestro", aşa cum pretindea el. Accepta bătăile şi 
loviturile cu picioarele. 

S-a înşelat, a spus ea mai târziu publicului. „El nu era 
stăpânul meu. Eu eram la fel de puternică." Aşa a scris 
Natascha, o săptămână după evadare, într-o scrisoare 
deschisă, pe care psihiatrul ei a citit-o într-o conferinţă de 
presă. Deja din acel moment medicul s-a văzut silit să 
accentueze că aceste formulări proveneau de la însăşi 
protejata lui. Făptaşul ar fi fost şi el uimit, povestea apoi 
Natascha în interviu. „El s-a mirat că iau totul cu atâta 
linişte sufletească." Dar pur şi simplu aşa era ea: „Nu 
foloseşte la nimic să priveşti totul prea emoţional. Eu 
rămân, totuşi, eu." 

Natascha Kampusch opusese evident o libertate 
personală constrângerii exterioare a captivităţii sale. Ea 
arăta că se poate „chiar şi în extremă umilinţă şi sâcâială, 
păstra propria preţuire de sine", după cum a spus Horst- 
Eberhard Richter. Şi avusese o vedere parţial emoţional- 
plăcută: era conştientă că nu avusese o copilărie normală, 
scria ea în scrisoarea deschisă. Totuşi, nu avea sentimentul 
că ar fi scăpat dintr-o primejdie. în aceste condiţii cel puţin 
nu a început „cu fumatul şi băutul" şi nu a cunoscut 
„prieteni răi", credea ea cu toată seriozitatea. 

Dar cum putuse ea să suporte în fond izolarea atât de 
mult timp? „Am încheiat un pact cu ulteriorul meu «eu», că 



va veni şi va elibera fetiţa", spunea tânăra femeie la 
televizor. „Nu am fost niciodată singură în inima mea, 
familia şi amintirile plăcute au fost în permanenţă la mine. 
Mi-am jurat că voi creşte, voi fi mai tare şi mai puternică, 
pentru a mă putea elibera într-o zi.“ 

Pe lângă tăria sa, credinţa sa în viitor şi legătura cu 
familia, mai era ceva deosebit la Natascha Kampusch: 
compasiunea ei. Deşi nimănui nu i-a fost milă de ea ani de 
zile, şi-a păstrat afecţiunea pentru oameni şi pentru 
umanitate. Cu sponsorizări, pe care le-a primit după 
evadare, ea a finanţat un spital pentru copii în Sri Lanka. 
De ce tocmai acolo? „în timpul captivităţii mele am 
ascultat radioul", povesteşte ea. „Când, în 2004, a lovit 
tsunamiul, şi veştile au pătruns până la mine, am avut 
imagini înspăimântătoare în cap." 

Chiar şi făptaşul şi mama lui i-au trezit compasiunea. 
Lângă cadavrul răpitorului, care, după evadarea ei, s-a 
sinucis, ea a aprins o lumânare la institutul de medicină 
legală. „în ochii mei, moartea lui nu ar fi fost necesară. El 
era o parte din viaţa mea, de aceea sunt într-un anume fel 
îndurerată pentru el", spunea ea, manifestând totodată 
acea apropiere de făptaş care are loc la mai toţi ostaticii. 
Aceasta nu ar fi fost maladivă, scria în autobiografia ei, 
3096 de zile, ci mai mult „o strategie a supravieţuirii într-o 
situaţie fără ieşire". Sau, cum spusese la televizor, „în viaţa 
reală nu este aşa; se poate exista fără lupte interioare". 


1 Numele au fost schimbate. (N. a.) 

2 Numele au fost schimbate. (N. a.) 





CE ÎI CARACTERIZEAZĂ PE 
CEI REZISTENŢI ÎN VIAŢA DE 
ZI CU ZI? 

Micului William nu i-ar fi profeţit probabil nimeni un 
mare viitor. El se născuse ce-i drept în Arkansas, într-un 
sătuc numit Hope, dar în viaţa lui nu prea exista speranţă. 
Când, într-o zi, William a încercat încă o dată să îşi apere 
mama de violentul tată vitreg, acesta i-a împuşcat pe 
amândoi. Fiind beat, a ratat. Urmele proiectilelor au rămas 
în perete. Când a împlinit 14 ani, în ciuda tuturor, William, 
numit Billy, şi-a luat numele de familie al tatălui său vitreg. 
Urma să fie celebru în toată lumea ca Bill Clinton. 

Un alt copil cu altă constituţie s-ar fi prăpădit în acel 
cămin. William însă a reuşit chiar să devină preşedintele 
SUA. De ce suporta tirania şi dispreţul tatălui său vitreg? 
Ce factori din tinereţea sa, de altfel îngrozitoare, l-au făcut 
puternic? 

Tindem să căutăm sursa marii capacităţi de rezistenţă 
a micului William în personalitatea sa. într-adevăr, Hopa- 
Mitică, la fel ca Bill Clinton, reunesc în sine de obicei multe 
calităţi care le conferă puteri. Cine se ridică după o 
lovitură a sorţii fără îndoială trebuie să poată suporta şi 
prelucra bine frustrarea. O protecţie împotriva devierii dă 
inteligenţa şi destoinicia de a intra în relaţii cu alţii. Le 
uşurează oamenilor capabili de rezistenţă găsirea unor căi 
de ieşire din criză şi construirea unei reţele de susţinători 
care, în situaţii dificile, sunt alături de ei. Mai ajută şi la 
mobilitatea propriilor obiceiuri, la deschiderea în faţa 
schimbărilor în propria viaţă - mai ales dacă se poate 
câştiga un farmec deosebit. Şi, în fine, ajută optimismul şi o 
oarecare doză de umor pentru a putea vedea din nou, 
după o lovitură a sorţii, lumină la orizont. 

însă rezilienţa nu este doar o proprietate, o 



caracteristică esenţială sau o sumă de trăsături de 
caracter. Pe lângă astfel de factori de personalitate, şi 
factorii de mediu joacă un rol esenţial în formarea puterii 
de rezistenţă psihice. O personalitate, oricât de puternică 
ar fi, nu supravieţuieşte într-un mediu complet ostil; iar 
personalităţile slabe în sine pot fi atât de bine integrate în 
mediul lor încât depăşirea crizelor este poate mai uşoară 
pentru ele decât pentru contemporanii căliţi. 

FORŢA REZISTENŢEI SE SPRIJINĂ 
PE MAI MULŢI PILONI 

w 

Şansele copiilor la o viaţă frumoasă şi împlinită erau 
oricum altfel decât bune. Printre băştinaşii de pe insula 
hawaiană Kauai domnea în anii 1950 tristeţea care bântuie 
atât de multe populaţii legate de natură când sunt 
stăpânite de puteri străine. Peisajul era paradiziac, însă 
pentru mulţi copii viaţa era un iad. Alcoolismul şi sărăcia 
erau problemele cotidiene pe insulă. Viaţa tristă se 
propaga deja la a doua generaţie: copiii muncitorilor 
săraci de pe plantaţiile de trestie de zahăr de pe această 
insulă-grădină erau frecvent neglijaţi sau chiar maltrataţi, 
nu rareori căsniciile părinţilor lor erau dezechilibrate, 
întotdeauna lipseau banii. în aceşti băieţi şi fete nu ar fi 
crezut nimeni. 

Dar a apărut o surpriză: americanca Emmy Werner, 
psihologă de dezvoltare, împreună cu echipa sa de la 
University of California, a chestionat şi observat în mod 
repetat, timp de patruzeci de ani, 698 de băieţi şi fete din 
Kauai. Aceştia erau toţi copiii care se născuseră acolo în 
anul 1955. 201 dintre ei creşteau pe nefericita insulă în 
condiţii deosebit de problematice: fuseseră expuşi deja din 
cea mai fragedă pruncie la evenimente traumatice, aveau 
părinţi bolnavi psihic sau dependenţi de alcool sau trăiau 
în certuri continue în familie. Aceşti copii au fermecat-o pe 



Werner. 

Ea avea un simţ deosebit pentru oamenii pe care îi 
studiaseră mai puţin cercetătorii dinaintea ei: se interesa 
mai puţin de cele două treimi dintre copii care, conform 
aşteptărilor, ieşeau cu greu din problemele cu care se 
născuseră. Aceşti 129 de oameni tineri se încadrau în 
aşteptările negative cu care toată societatea îi întâmpina: 
deja la vârsta de zece ani se loveau de probleme de 
învăţare şi comportament; înainte de a-şi sărbătorii a 18-a 
aniversare au ajuns în conflict cu legea sau chiar s-au 
îmbolnăvit psihic. 

Tânăra psihologă a cercetat o surprinzătoare treime a 
copiilor deosebit de împovăraţi: 72 de mici hawaieni au 
reuşit să stăpânească situaţia lor dificilă şi, în ciuda 
prognozei sociale proaste, să ducă o viaţă ordonată. Aceşti 
copii nu au manifestat niciun moment tulburări stranii de 
comportament. Erau buni la şcoală, erau conectaţi la viaţa 
socială a insulei şi îşi propuneau scopuri realiste. La vârsta 
de 40 de ani, niciuna dintre aceste persoane nu era 
şomeră, niciuna nu devenise pasibilă de pedeapsă şi 
niciuna nu depindea de asistenţa de stat. Fiecare al treilea 
copil deosebit de neglijat de pe Kauai crescuse aşadar 
devenind un matur conştient de sine, prevăzător şi 
productiv, care avea succes în serviciu şi putea duce o 
viaţă cu relaţii normale. 

Astfel, Emmy Werner a destabilizat teza - considerată 
validă până atunci - conform căreia copiii cu astfel de 
condiţii de pornire pot scăpa cu greu de o soartă 
dezastruoasă. Psihologa a prezentat pentru prima oară o 
evidenţă ştiinţifică: chiar şi atunci când condiţiile de 
pornire sunt foarte proaste, unii oameni reuşesc să îşi ţină 
viaţa în frâu. 

Pe Emmy Werner o interesa care factori îi protejează 
pe oameni faţă de ostilităţile din viaţă. Ce exact anume, se 
întreba ea, îi fereşte pe unii copii din Kauai de problemele 



sufleteşti şi de prăbuşire? 

Pedagogul Michael Fingerle accentuează că aceasta nu 
ar fi o întrebare de bază numai pentru medicină şi 
psihologie, ci şi pentru pedagogie. „Multă vreme am căutat 
să aflăm numai de ce oamenii nu reuşesc în viaţă", spune 
el. „Tocmai acest lucru este fundamental de ştiut pentru 
toată educaţia: cum poate cineva să ducă o viaţă bună." 
însă pentru aceasta cercetătorii trebuia să definească mai 
întâi ce este în fond o viaţă bună. în ciuda lucrării sale de 
pionierat, în acest punct Emmy Werner era tributară 
timpului său. în studiul început în 1958 ea lega o viaţă mai 
bună mai ales de factorii externi, de rezultatele uşor 
măsurabile. 

S-a interesat de diplomele şcolare ale copiilor din 
Kauai şi de pregătirea lor profesională. A cercetat dacă 
aceştia deveniseră pasibili de pedeapsă şi dacă se 
angajaseră în căsnicii care durau mai mulţi ani. Apoi a 
căutat să afle şi dacă tinerii dezvoltaseră tulburări psihice. 

Fingerle susţine că ar fi vorba de o faţă foarte 
conservatoare, o orientare normativă atunci când vine 
vorba de viaţa oamenilor. „De fapt, ştiinţa ar trebui să nu 
lucreze cu valori", consideră el. Ar fi important ca cei 
vizaţi să fie întrebaţi dacă ei înşişi sunt mulţumiţi de sine. 
Căci de aceea în viaţă se doreşte mai mult decât un job 
stabil şi o căsnicie cu doi copii: pentru că un om, în ciuda 
celor mai dificile crize care îl lovesc, ştie cum poate să îşi 
modeleze profund viaţa; până la urmă poate fi mulţumit 
de sine şi cu existenţa sa. 

Conectarea este cheia pentru putere 

în ciuda unor critici însă, şi Michael Fingerle 
consideră că valoarea fundamentală a lucrării de pionierat 
a lui Emmy Werner este mare: „Studiul Kauai ne-a 
prezentat factorii esenţiali care îi ţin pe oameni, în ciuda 
condiţiilor celor mai dificile, mai sănătoşi." Aşa vede 



lucrurile şi Friedrich Losel. Psihologul este totodată şi 
criminolog şi se interesează şi de acest dedesubt, ce şanse 
au copiii din medii sociale dificile, ca, spre deosebire de 
exemplele familiare, să nu îşi petreacă periodic viaţa în 
închisoare. 

„Cel mai puternic factor de protecţie în viaţă sunt 
legăturile", rezumă Losel. Copiii puternici din Kauai aveau 
ceva ce toţi acei copii care, ca şi părinţii lor, ajungeau la 
beţie pur şi simplu nu aveau: exista cel puţin o persoană 
foarte apropiată care se interesa afectuos de ei şi reacţiona 
la dorinţele lor, care punea graniţe şi oferea orientare. 

Şi Bill Clinton avusese astfel de confidenţi apropiaţi. 
Până când mama sa s-a căsătorit cu îngrozitorul tată 
vitreg, el a fost crescut de bunici, care erau afectuoşi. Putea 
să se bazeze pe ei, şi nu numai. în ciuda slăbiciunilor sale, 
şi mama lui era o persoană de încredere, care, după 
puterile ei, era acolo pentru el şi căuta, împreună cu el, să 
scape de tirania tatălui vitreg. 

„Chiar şi o singură legătură strânsă face atât de mult, 
încât factorii negativi se compensează", spune pedagoga 
Monika Schumann, şi accentuează: „Aceasta este şansa 
noastră pedagogică." 

Căci persoana de încredere nu trebuie să fie neapărat 
mamă sau tată, bunică sau bunic. O mătuşă, un învăţător, 
o vecină pot prelua rolul. „Important este ca aceşti copii să 
fie priviţi în ochi", spune Schumann. „Cineva trebuie să le 
dea siguranţă, să le recunoască paşii înainte, să le 
încurajeze destoinicia şi să îi iubească independent de 
performanţă şi conduită: asta întăreşte pe viaţă." 

Deci probabil nu este numai o coincidenţă că pe Kauai 
se dezvoltau pozitiv mai ales primii născuţi şi cei care 
aveau relativ mai puţini fraţi. Ciudat de bine le mergea şi 
copiilor care aveau cel puţin doi ani, înainte de a trebui să 
împartă cu fraţii atenţia părinţilor. 

Dragostea este un dar. Dar adesea nici copiii nu o 



primesc chiar fără propriul concurs. în fond, rezilienţa 
este capacitatea de a intra în relaţii favorabile şi de a 
obţine sprijinul persoanelor sau instituţiilor, spune 
psihologa şi terapeuta Ulrike Borst. Pentru aceasta, unii 
oameni nu trebuie să facă nimic special: cine vine pe lume 
ca un mic răsărit de soare şi cucereşte cu impetuozitate 
inimile apropiaţilor atrage pur şi simplu sprijinul asupra 
sa, adesea şi fără altă colaborare. „Copiii care au un 
temperament prietenos, ager şi deschis le uşurează şi 
persoanelor îngrijitoare sarcina de a-i îndrăgi", spune 
sociologa şi experta în rezilienţă, Karena Leppert. „De 
aceea şi găsesc mai uşor prieteni sau alţi susţinători." 

Asta se vede deja la copiii din Kauai: cei numiţi „uşor 
de întreţinut", care nu au chinuit continuu persoanele 
îngrijitoare cu un comportament alimentar stresant sau cu 
obiceiuri de somn istovitoare, la vârsta de unu sau doi ani 
au atras mai mult sprijin pozitiv din partea părinţilor sau 
al persoanelor îngrijitoare decât bebeluşii mai dificili. 
Mamele descriau copiii care mai târziu au fost catalogaţi 
ca fiind de succes şi rezilienţi astfel: activi, afectuoşi, 
lipicioşi şi prietenoşi. Când copiii aveau doi ani, 
observatorii independenţi s-au raliat acestei opinii şi i-au 
numit pe copii „plăcuţi", „veseli", „prietenoşi", „deschişi" şi 
„sociabili". Copiii rezilienţi erau de altfel mai integraţi în 
jocul social cu cei de aceeaşi vârstă. îi ajutau cu plăcere pe 
alţii, care aveau nevoie de ajutor, şi puteau ei înşişi să 
ceară ajutor, când aveau nevoie. 

Ar fi o coroborare a temperamentului copiilor cu 
tactul persoanei care îi îngrijeşte, explică Karena Leppert. 
Firea prietenoasă a copiilor - deoarece ei îşi asigură prin 
ea deschiderea altor oameni - îi face să fie mai puternici în 
viaţă. Totodată însă, când oamenii sunt robuşti, 
debordează energie şi au o fire activă, socială, acţionează 
chiar pozitiv asupra părinţilor şi prietenilor. Relaţiile dau 
tărie, iar tăria realizează relaţii, este un dublu câştig. 



în orice caz, rezultatul este că oamenii care sunt 
ciudat de capabili de rezistenţă psihică se simt de obicei şi 
ciudat de siguri şi de protejaţi în lumea lor. Se acomodează 
bine în grupuri, ca tânărul social-democrat Vegard Groslie 
Wennesland, care a îndurat aproape fără prejudiciu 
groaza de la Utoya, sunt sociabili, angajaţi, capabili de 
entuziasm şi conştiincioşi. Sunt mai curând extravertiţi, se 
bucură de evenimente noi la fel ca şi de alte persoane. Iar 
în situaţii de criză au un mediu onest, în care găsesc 
sprijinul şi sfaturile necesare pentru a rezolva constructiv 
problema. 

Forţa de rezistentă este si o chestiune 

de frustrare 

Susanne l-a impresionat ciudat pe psiholog. Când 
Friedrich Losel a cunoscut-o pe fată, ea avea 15 ani. Asta 
era la începutul anilor 1990, când Losel lucra ca profesor 
la Universitatea Bielefeld. Atunci psihologii ca el începeau 
să se intereseze de puterile oamenilor, în loc să fie 
preocupaţi de slăbiciunile lor. Voiau să le cunoască 
potenţialul - să afle cum rezolvă ei probleme esenţiale, 
fără să plătească pentru aceasta cu sănătatea spirituală. O 
misiune uşoară, se gândeau oamenii de ştiinţă când 
studiau oameni care fuseseră nevoiţi să facă faţă 
provocărilor deosebite. De aceea şi-au căutat drept 
persoane de test adolescenţi cu o sumedenie de greutăţi. 
Iar pe acestea le-au găsit, după cum era foarte probabil, la 
marginea societăţii - în mediul drogurilor şi al violenţei 
cotidiene, unde frecvent lipsea unul dintre părinţi, iar 
pentru cel rămas educaţia era indiferentă. 

Susanne era o astfel de tânără adolescentă. Şi era una 
care, în ciuda tuturor, nu se lăsa îmblânzită. Copilăria ei a 
oferit tot materialul pentru poveşti înspăimântătoare, ca 
cele ce se văd de obicei numai în filme. Tatăl îşi îneca 
grijile şi amintirile din propria copilărie îngrozitoare în 



alcool; mama lua - numai pentru a putea cumva suporta 
propria existenţă - zilnic atât de multe pilule, încât acestea 
îi devorau sufletul. 

Când Susanne avea cinci ani, a existat o mică rază de 
lumină: părinţii ei s-au separat. însă mama şi-a căutat 
repede alţi bărbaţi, mereu alţii, care o tratau rău sau şi mai 
rău pe Susanne. Unul, cu care mama ei a făcut al treilea 
copil, i-a devenit oficial tată vitreg. Din păcate, acesta nu a 
fost cel mai bun dintre numeroşii iubiţi ai mamei, şi nici 
pentru Susanne nu a fost cel mai bun tată. Le maltrata pe 
amândouă. Aşa a început Susanne, la 12 ani, să bea alcool 
peste măsur, ceea ce în cele din urmă s-a dovedit a nu fi 
chiar atât de rău. Căci cel puţin aşa a fost luată la ochi de 
autorităţi. Deoarece poliţia îi lua în custodie pe tinerii 
adolescenţi beţi-criţă, pentru ca aceştia să se trezească, 
biroul pentru tineri a internat-o pe Susanne într-un cămin, 
în fine, a existat atunci încă o întorsătură fericită în viaţa 
ei: a ajuns la o mamă-adoptivă cu care putea construi o 
bună relaţie, care o înţelegea, îi împărtăşea grijile, îi 
aprecia meritele şi o sprijinea. Susanne nu mai avea 
nevoie de alcool, mergea iar la şcoală, chiar la gimnaziu, şi 
ducea o viaţă de adolescent bogată în alternanţe, în care 
avea prieteni şi multe interese diverse. 

Susanne se număra printre cei 146 de tineri 
adolescenţi cu relaţii dificile pe care Friedrich Losel, 
împreună cu colaboratoarea sa, Doris Bender, i-a 
chestionat în anii 1990 în cadrul „Studiului Bielefeld 
despre invulnerabilitate". 80 dintre aceşti tineri din 
căminele sociale renunţaseră la şcoală, luau droguri sau 
erau violenţi. 

însă, la fel ca Susanne, aproape jumătate dintre ei au 
reuşit să lase în urmă copilăria îngrozitoare fără să 
dezvolte vreo boală psihică sau să devină asociali mult 
timp. La fel ca în cazul copiilor din Kauai, o parte mai 
însemnată - aproape fiecare al treilea - aveau suficientă 



putere de rezistenţă spirituală încât să nu îşi continue 
viaţa în relaţii dezastruoase, aşa cum o începuseră. Ca şi 
copiii hawaieni rezilienţi, tinerii adolescenţi cu spirit 
realist din Bielefeld s-au caracterizat în special prin aceea 
că au avut o persoană, din afara dificilei lor familii, care se 
îngrijea afectuos de ei, care - ca şi mama-adoptivă a 
Susannei - era un exemplu şi le impunea principii pe care 
să le respecte în viaţă. 

însă oamenii de ştiinţă au mai găsit şi alţi factori care 
erau determinanţi pentru rezistenţa psihică a tinerilor 
împotriva mediului lor nimicitor: înainte de orice bătea la 
ochi echilibrul emoţional al bătăioşilor puternici. „Tinerii 
rezilienţi, ca Susanne, aveau un temperament mai flexibil 
şi mai puţin impulsiv decât adolescenţii vulnerabili, cărora 
le mergea rău“, povestea Friedrich Loel. Spre deosebire de 
persoanele mai stabile emoţional, oamenii neechilibraţi cu 
greu pot avea un comportament constructiv în faţa 
provocărilor, iar după o înfrângere sau atunci când se află 
sub presiune mare reacţionează exagerat. Preponderenţa 
agresiunii, mâhnirii sau furiei mută însă de multe ori 
atenţia asupra modului în care este extras (cel mai) binele 
din această situaţie urâtă. 

Cine vrea să prelucreze bine loviturile sorţii trebuie să 
suporte câteva, spune Losel. Foarte adesea trebuie să se re- 
orienteze, să-şi schimbe radical viaţa şi să meargă pe căi 
necunoscute până acum, aşa cum Natascha Kampusch şi 
bărbatul aproape complet paralizat din clinica 
miincheneză Grofthadern au făcut-o, pe căi aproape de 
neconceput. Este nevoie de o oarecare toleranţă la 
frustrare, forţă şi putinţa executării. însă cine este frustrat 
de obstacole nu are energia să se opună vicisitudinilor 
vieţii. „Fără o oarecare robusteţe emoţională nu merge", 
spune şi sociologa Karena Leppert, care, împreună cu 
colegii, a studiat la clinica universitară Jena, mulţi ani, 
factorii de personalitate care fac oamenii apţi de rezistenţă 



emoţională. 

Oamenii de ştiinţă au aflat că oamenii puternici nu se 
sfădesc cu soarta lor, ci sunt pregătiţi să accepte situaţia şi 
sentimentele neplăcute legate de aceasta, cam cum a reuşit 
Ute Honscheid, care şi-a pierdut micul fiu dintr-o greşeală 
medicală, sau Ralf Rangnick, care, în ciuda burnoutului, s-a 
întors grabnic la fotbal. „Oamenii rezilienţi nu se văd ca 
victime, ci îşi iau propria soartă în mâini", spune Leppert. 

Francheţea ar fi extrem de importantă pentru aceasta, 
subliniază Corina Wustmann Seiler, care conduce la 
Ziirich proiectul „Accelerarea educaţiei şi rezilienţei 
timpurii". Aceasta este la fel de valabilă pentru adulţi şi 
pentru copii. în loc să fugă din calea problemelor, copiii 
puternici din Kauai încercau să le domine activ şi 
prezentau o oarecare flexibilitate zilnică pentru aceasta. 
Copiii „preluau permanent responsabilitatea în fiecare 
situaţie şi se străduiau activ să rezolve o problemă", spune 
Wustmann Seiler. „Deci nu aşteptau până când venea 
altcineva să le elimine problema sau să îi ajute." 

Jocul comun al personalităţii şi 
mediului 

Un sentiment al apartenenţei la societate, încrederea 
în importanţa propriei persoane şi a propriei acţiuni, 
precum şi urmărirea unui scop superior în viaţă - toate 
acestea sunt indicate drept factori pozitivi şi de alte studii 
care cercetează modul în care oamenii pot întâmpina mai 
bine provocările. După crize, oamenii relatează mereu cât 
de importantă a fost propria spiritualitate şi profunda 
convingere că totul va fi în cele din urmă bine. 

O astfel de perspectivă pozitivă despre lume este 
potrivită multor oameni capabili să reziste. Pe Kauai şi la 
Bielefeld s-a arătat că mulţi realişti considerau că, prin 
lupta lor, vor avea şi succese împotriva situaţiei încurcate. 
Credeau în sine şi în posibilităţile lor ca în final să poată 



controla situaţia. „Din acest motiv vedeau situaţiile- 
problemă mai puţin ca împovărare şi mult mai mult ca 
provocare", spune Friederich Losel. 

Este nevoie însă şi de inteligenţă pentru a reuşi. Cine 
vrea să învingă examenele vieţii nu trebuie neapărat să fie 
dotat peste medie. E bine însă dacă este suficient de abil să 
treacă în revistă propria situaţie, să imagineze alternative 
şi chiar să le transpună în realitate. „Este mai uşor să dai o 
nouă perspectivă propriei vieţi când ai o oarecare 
inteligenţă", spune Losel. Iar capacităţile cognitive îi ajută 
pe oameni să ajungă mai uşor la terminarea unei şcoli sau 
meserii care, la rândul ei, le deschide posibilităţi mai bune 
pentru o desfăşurare activă a vieţii. 

„Şi încă ceva te poate face puternic", spune Friedrich 
Losel, „Umorul. Cine nu ia totul în viaţă prea în serios, ci 
chiar poate să mai şi râdă de sine, nu se ceartă atât de 
repede cu propria soartă." Fireşte că nu se iese „dintr-o 
întâmplare traumatică, cum ar fi un viol, doar cu ajutorul 
umorului", precizează Losel. însă, dacă ostilităţile 
cotidiene sunt întâmpinate cu glume, voioşie şi optimism, 
cum a făcut întotdeauna Erwin, cel exilat din Pomerania, 
se poate trăi mai sănătos. 

Aceşti factori generali ai rezilienţei au fost confirmaţi 
între timp de multe ori. Ei au fost detectaţi şi la tineretul 
fără viitor dintr-o insulă din Hawai, şi în mediul 
problematic al Bielefeldului. Şi aceleaşi structuri s-au 
dovedit importante pentru oameni din zone de război civil, 
pentru cei care au fost nevoiţi să ia viaţa de la capăt în 
regiunile în criză, pentru familii care, în mijlocul 
bunăstării, trăiau în sărăcie, pentru copii cu părinţi 
bolnavi psihic sau pentru oameni care au trecut printr-o 
despărţire. 

Unii specialişti, precum Karena Leppert, sunt de 
părere că rezilienţa este ea însăşi o chestiune de 
personalitate, ba chiar ţine de o notă caracteristică de 



personalitate. însă tot mai mulţi oameni de ştiinţă au ajuns 
la convingerea că, pe lângă astfel de proprietăţi ale 
caracterului, şi factorii de mediu, climatul educaţional, 
delegarea responsabilităţii şi intervenţia unui sentiment 
de apartenenţă joacă un rol. Personalitate şi mediu; dar 
acestea nu sunt întotdeauna uşor de diferenţiat. Dacă un 
copil arată disponibilitate să ajute, sau dă curs unui hobby, 
motivul nu este doar în el însuşi, ci şi în exemplele care se 
află în mediul său. 

„în ciuda unor presupuneri anterioare, astăzi este 
dovedit că rezilienţa nu are la bază vreo notă 
caracteristică de personalitate înnăscută", accentuează 
Corina Wustmann Seiler. „Rădăcinile dezvoltării rezilienţei 
constau în factori particulari, atenuatori de risc, care pot fi 
localizaţi atât în persoană, cât şi în mediul ei de viaţă." Ea 
priveşte realismul în viaţă ca pe o capacitate pe care 
oamenii o dobândesc în cursul dezvoltării. Cu ajutorul 
altor oameni, al instituţiilor ca biserica sau şcoala şi al 
predispoziţiilor proprii, ei construiesc o pavăză împotriva 
condiţiilor ostile, precum copiii din Kauai sau tinerii din 
Bielefeld; se mulează pe situaţii brusc împovărătoare, ca 
oamenii din zonele de război, sau domină violări psihice, 
ca cele care apar după un accident de circulaţie care te 
face să fii la un pas de moarte. Rezilienţa contribuie la 
protecţie, la reparare sau chiar la regenerare, spune 
Friedrich Losel. 

Toate calităţile de care dispun în măsură specifică 
oamenii puternici studiaţi până acum, ca şi influenţele 
lumii înconjurătoare de care aceştia beneficiază, nu sunt 
condiţii necesare. „Ele uşurează gestionarea condiţiilor 
mai grele de viaţă", spune Losel. E puţin probabil ca cineva 
să dispună de toţi aceşti factori. Dar nici nu este nevoie de 
asta. 

Musca învăţă repede. în situaţia teribilă în care se 
afla, ea nu putea întreprinde multe. Şi totuşi, încerca tot ce 
îi stătea în putinţă să scape de groaznica căldură care 
ameninţa, din cerul senin, să îi pârjolească aripile. 

Era un experiment straniu, nu numai pentru muscă. 
Cu dexteritate remarcabilă oamenii de ştiinţă din 
laboratorul din Wiirzburg al lui Martin Heisenberg 
legaseră de aripi insecta de numai 2,5 milimetri lungime 
prin intermediul a două sârme de metal. Musca de fructe 
plana într-o realitate virtuală, iar câteva LED-uri îi simulau 
un mediu ambiant care nici nu exista. Prin sârmele de 
metal senzorii sesizau ce face animalul în acea lume 
artificială. Nu era mult, căci în afară de a se răsuci puţin 
spre dreapta sau spre stânga, musca prinsă strâns nu mai 
avea nicio opţiune. 

însă această unică posibilitate de a alege era pentru ei 
de mare însemnătate. Căci, de fiecare dată când musca se 
răsucea spre dreapta, pentru ea atmosfera devenea 
insuportabil de fierbinte. Insecta a învăţat repede că e mai 
sănătos pentru ea să încerce să zboare spre stânga. Şi n-a 
durat mult până când musca se mişca numai spre stânga. 
Mult după ce cercetătorii au reglat normal impulsurile de 
căldură, ea şi-a recucerit, încetul cu încetul, partea dreaptă 
a lumii. 

Mica insectă se mişca în serviciul cercetării 
psihologice. Poate surprinde că nu numai geneticienii şi 
biologii preocupaţi de dezvoltare vor să înveţe de la fiinţe 
presupuse lipsite de suflet, ci şi psihologii. însă, într- 
adevăr, oamenii de ştiinţă nu se pot ocupa doar de 
mamifere, ci trebuie să se ocup chiar şi de organisme 
inferioare pentru a contura un fenomen atât de complex 
cum este capacitatea de rezistenţă psihică. 

Cel mai mic dintre animalele încercate, musca de 



fructe, cu creierul ei minuscul, ar putea să ne arate nouă, 
oamenilor, ceva despre viaţa noastră spirituală, consideră 
Martin Heisenberg. Ea ajută până şi la înţelegerea culiselor 
acelor fenomene complexe cum este căderea în letargie 
sau chiar la găsirea unei noi căi de ieşire dintr-o situaţie 
aparent fără speranţă. Este adevărat, şi muştele s-au 
predat uneori. De exemplu, când Martin Heisenberg le-a 
produs suficiente frustrări. Atunci au devenit nemotivate, 
păreau să fi pierdut orice speranţă de viaţă - foarte 
asemănător cu ce li se întâmplă oamenilor când se simt ca 
o minge în jocul destinului şi îşi percep propriile decizii ca 
irelevante pentru desfăşurarea propriei sorţi. 

Pentru a demonstra aceasta, Heisenberg introduce 
muştele într-o cutie minusculă al cărei fund este uneori 
foarte fierbinte. Dacă animalele nu rămân în stare de şoc, 
ci mişună mai departe, fundul se răceşte repede. O a două 
grupă de muşte nu poate însă modifica nimic în privinţa 
fierbinţelii. Aceasta porneşte şi se opreşte - indiferent la ce 
încearcă animalele să întreprindă. Situaţia a avut asupra 
acestei a doua grupe de muşte - exemplarele condamnate 
- un efect decisiv: într-un experiment ulterior, aceste 
animale nu s-au mai ostenit chiar deloc să scape de 
fierbinţeală. Muştele condamnate au rămas pur şi simplu 
pe loc, fără să facă nimic în cutia lor, chiar şi când fundul 
fierbinte de sub picioarele lor ar fi trebuit de fapt să le 
pună pe fugă. De această dată fuga ar fi posibilă chiar într- 
un mod simplu; trebuia doar să fugă în partea cealaltă a 
încăperii, unde era o răcoare plăcută. însă muştele nu 
bănuiau asta şi nici măcar nu mai sperau. S-au simţit 
lipsite de speranţă şi au pierdut orice impuls de a-şi 
îmbunătăţi situaţia. 

S-a presupus că insectele se comportă ca un câine 
snopit în bătaie. Şi aşa şi este: modelul experimentului cu 
muşte al lui Heisenberg datează din anii 1960. Atunci 
psihologii Martin Seligman şi Steven Maier au tratat câini 



cu electroşocuri. Acele animale care în prima parte a 
încercării nu aveau nicio influenţă asupra propriei sorţi în 
partea a doua nu mai încercau deloc să scape de şocuri şi 
rămâneau letargice în boxele lor. De atunci psihologii 
vorbesc despre learned helplessness („neputinţa învăţată"). 
Până astăzi este valabilă ca model pentru depresii, dar 
ajută şi la aprofundarea a diferite dimensiuni ale puterii 
rezistenţei psihice, intrinsecă oamenilor. Căci în aceste 
experimente apar mereu indivizi speciali, care pur şi 
simplu nu învaţă că sunt neputincioşi, ci luptă mai 
departe. 

Dar dacă comportamentul muştelor are într-adevăr 
de-a face cu apatia completă, chiar cu un fel de depresie? 
Asta s-a întrebat şi Martin Heisenberg. La primele 
încercări el a observat că muştele, după ce au trecut printr- 
o situaţie fără speranţă, în general se agitau mai puţin şi 
mai încet decât înainte. „Dar încă nu ştim dacă aceste 
animale nu au, de exemplu, şi mai puţină dispoziţie să se 
împerecheze", spune el. A devenit evident că muştele- 
femele sunt mai frecvent afectate de învăţarea neputinţei 
decât masculii, ceea ce este valabil şi la oamenii cu 
depresie. 

Cât de comparabilă este însă învăţarea neputinţei la 
muşte cu depresiile oamenilor? Pentru testele de 
medicamente ajung asemănările. Căci muştele se lasă 
tratate prin terapie cu psihotrope. Câteva micrograme de 
citalopram, puţin 5-HTP sau chiar Prozac - utilizat de mult 
timp în SUA ca pilulă împotriva oricărei fantasme de zi cu 
zi - ajută animalele să fie din nou mai bine. Deprimarea 
lor se evaporă, se salvează de fierbinţeală cu acelaşi succes 
ca şi semenii lor fără prejudecăţi. 

Ca şi muştele, oamenii învaţă prin succes sau 
insucces. Natura a dat fiinţelor o astfel de strategie de 
învăţare tocmai pentru protecţia proprie, dar este evident 
că le-a dat şi un program care are grijă ca ele să şi cedeze 



într-un punct oarecare. „Dacă individul se dezvoltă 
continuu în viaţă prin încercări, este nevoie de un 
comutator de urgenţă care îl opreşte să tot încerce la 
nesfârşit", spune Heisenberg. Comutatorul de urgenţă 
salvează omul, dar aduce şi riscuri: „Poate acesta este 
temelia pentru depresii." 

Oprirea de urgenţă însă nu pare să funcţioneze în 
aceeaşi măsură la toţi oamenii. în natura multor 
contemporani stă tendinţa de a renunţa foarte devreme 
când ceva nu reuşeşte conform aşteptărilor; pe de altă 
parte, alţii au atâta speranţă, curaj şi toleranţă la frustrare, 
încât îşi încearcă de mai multe ori norocul - până când, în 
sfârşit, au succes sau trebuie să îşi recunoască eşecurile. în 
funcţie de rezultatul eforturilor, este considerată drept 
inteligentă o categorie de oameni sau cealaltă. 

încrederea în sine te face puternic 

Dar în multe cazuri la baza relaţiei cu o provocare stă 
ceva mai mult decât o lipsă sau un exces de forţă motrice. 
Cine îndrăzneşte ceva dispune foarte adesea de o 
caracteristică fundamentală: crede în sine. în loc de 
neajutorare, astfel de oameni au dobândit deja devreme în 
viaţă o mare aşteptare la „auto-eficacitate", cum o numesc 
psihologii. Prin aceasta ei înţeleg credinţa în posibilitatea 
de a prelua ţintit influenţa asupra lumii. Spre deosebire de 
letargici -fie oameni, câini sau muşte - astfel de indivizi 
sunt încredinţaţi că există speranţă; ei cred că pot face ca 
lucrurile să se dezvolte aşa cum şi-o doresc. Motto-ul lui 
Obama - „Da, putem!" - este chemarea la luptă a auto- 
eficacităţii. 

Cât de utilă este această convingere arăta şi studiul 
asupra invulnerabilităţii desfăşurat la Bielefeld. Tinerii din 
relaţii dificile, cercetaţi în cadrul acestui studiu, care, în 
ciuda copilăriei lor ostile, şi-au luat propria viaţă în mâini 
s-au simţit în medie mai puţin neajutoraţi şi s-au dovedit 



mai încrezători în propriile forţe decât adolescenţii care au 
eşuat mai târziu, spune cercetătorul în rezilienţă şi 
psihologul Friedrich Losel: „Aceşti adolescenţi erau 
convinşi că vor realiza ceva în viaţă, dacă se mobilizează 
în acest scop." 

Analog s-a constatat şi pe insula Kauai: „La vârsta de 
zece ani copiii rezilienţi aveau convingerea că, prin 
propria acţiune, vor putea într-adevăr produce ceva", 
spune Corina Wustmann Seiler. „Cine nu se aşteaptă să 
producă efecte prin propriile acţiuni nici măcar nu va mai 
încerca să schimbe, respectiv să rişte ceva, ci va încerca să 
evite situaţiile şi să se evalueze negativ pe sine", spune 
experta în pedagogie. „Cine, dimpotrivă, are o aşteptare 
pozitivă de la auto-eficacitate o va transpune pe aceasta şi 
în situaţii noi şi-şi va păstra încrederea şi atunci când va fi 
în dificultate." Aşteptarea de a putea învinge o problemă 
ajută prin urmare la rezolvarea ei în fapt. Această 
aşteptare întăreşte. 

Copiii află deja devreme în viaţă dacă pot produce 
ceva sau mai degrabă nu. „Auto-eficacitatea este dobândită 
încă din pruncie", spune pedagoga specialistă în vindecare 
Monika Schumann. Când un bebeluş plânge după mamă şi 
aceasta vine, îl ia în braţe şi îl consolează, el ştie: sunt 
cineva şi pot ceva! Copiii care, dimpotrivă, deja la o vârstă 
fragedă au experienţe care le arată că ei cu trebuinţele lor 
nu sunt luaţi în considerare, că ei cu dorinţele lor doar 
deranjează şi că ideile lor chiar nu sunt bune de nimic vor 
dezvolta cu greu o auto-eficacitate. Unor astfel de copii le 
lipseşte speranţa de a putea domina probleme. Când se 
întâmplă ceva care îi pune la încercare mai degrabă cad în 
rigiditate decât să caute o cale de ieşire. în mod invariabil 
ei nu dobândesc abilitatea de a găsi soluţii. 

Aceste observaţii sunt confirmate şi de acei copii din 
Kauai care deja de mici au fost nevoiţi să-şi asume 
responsabilitate, devenind deosebit de rezistenţi. 



Responsabilitatea putea consta şi în aceea că trebuia să se 
preocupe de fraţii mai mici, să preia o sarcină în 
comunitate sau să conducă îngrijirea gospodăriei, 
deoarece ambii părinţi lucrau sau erau bolnavi. Mulţi 
dintre rezidenţii deosebiţi erau nevoiţi să câştige şi bani 
pentru a asigura supravieţuirea familiei. „Această preluare 
timpurie de responsabilitate favorizează evident 
dezvoltarea auto-eficacităţii şi tenacitatea", spune Corina 
Wustmann Seiler: „Copiii trăiseră intens destul de 
timpuriu faptul că puteau produce ceva prin activitate 
proprie şi puteau cere apreciere. La fel şi dacă era vorba 
de a fi atenţi cu propriii fraţi, sau, în clubul de fotbal, de a 
traga uneori la poartă." 

Din auto-eficacitate creşte astfel auto-cunoaşterea - o 
altă condiţie importantă pentru rezidenţă. Căci a aborda 
activ o provocare este fără îndoială atât o chestiune de 
curaj cât şi una de încredere în sine. Desigur, nu există 
nicio legătură directă, valabdă în toate nuanţele, între 
rezdienţă şi conştiinţa de sine, accentuează pedagogul 
Michael Fingerle. O bună măsură a sentimentului propriei 
valori ar da chiar motivaţie pentru realizări şi ar ajuta la 
depăşirea înfrângerdor şi a evenimentelor critice din viaţă 
- nu degeaba se vorbeşte despre o „conştiinţă de sine 
sănătoasă" -, în timp ce o conştiinţă de sine prea scăzută 
ascunde un risc pentru depresii şi demotivare. „însă o 
conştiinţă de sine prea puternică poate trece în narcisism", 
atenţionează Fingerle. Şi acesta ar conduce repede la un 
sentiment al propriei valori instabd, deoarece pentru 
narcisist fiecare mică supărare înseamnă un semi-sfârşit al 
lumii. O mare măsură a conştiinţei de sine ar putea 
conduce şi la orgoliu. Iar cine se supra-estimează are un 
risc semnificativ mai mare de a eşua, deoarece ia hotărâri 
greşite sau crede că anumite greutăţi nu i-ar putea face 
nimic rău. Urmarea aproape inevitabdă sunt înfrângerde 
grele. 



Şi din motive foarte practice interpretările şi viziunile 
greşite sunt evident stânjenitoare, când este vorba de a 
depăşi situaţii dificile. Friedrich Losel le-a întrebat într-un 
studiu pe soţiile unor încarceraţi ce aşteaptă de la 
momentul în care soţul va fi din nou în libertate. „Acelea 
care nu aveau visuri nerealiste, ci ştiau că, odată cu 
aceasta, vin noi greutăţi asupra lor, au putut apoi să o 
scoată la capăt considerabil mai bine“, povesteşte el. 

Trebuie să ştii când merită să lupţi. Mai presus de 
toate stă diferenţa dintre luptătorii de succes şi cei fără de 
succes, respectiv dintre cei care renunţă neajutoraţi şi cei 
înţelepţi. La aceasta nu contribuie numai evaluarea 
realistă a situaţiei - în avantaj clar sunt acei oameni care 
se cunosc bine pe sine şi ştiu când şi cum pot domina 
greutăţile. 

„Rezilienţa este o capacitate dinamică", explică 
Karena Leppert. Ea ajută controlarea şi modularea 
propriei existenţe în funcţie de provocări şi încărcări. 
Oamenii rezilienţi nu ştiu neapărat cum vor trece printr-o 
anumită situaţie. Ei dispun însă de o varietate de moduri 
de reacţionare cognitive, emoţionale şi sociale pentru a 
putea să se adapteze şi să rămână capabili funcţional; 
altfel spus, ei au aflat că întotdeauna au ieşit cumva din 
greutăţi. „Se poate învăţa bizuirea pe aceste capacităţi", 
spune Leppert. „E uşor, după motto-ul Ştiu ce pot şi ce nu 
pot. Ştiu că mă redresez iar." 

AM, SUNT, POT - aşa exprimă scoţiană Brigid Daniel, 
profesoară de asistenţă socială, cele trei fundamente ale 
rezilienţei: AM oameni care mă simpatizează şi mă ajută. 
SUNT o persoană simpatică şi respectuoasă cu mine şi cu 
alţii. POT găsi căi de a rezolva probleme şi de a mă 
descurca în general. 

Buna cunoaştere de sine conduce la tărie şi dintr-un 
alt motiv: cine are o viziune neprefăcută despre sine îşi 
caută un partener de viaţă şi un loc de muncă pe propriile 



criterii, nevoi şi preferinţe, şi nu după măsurile altora, 
printre care poate se numără o limuzină de serviciu 
neagră sau un halat alb de medic. „Astfel, serviciul şi 
căsnicia devin donatori de putere în loc de pierdere 
continuă de energie", spune Monika Schumann. 

A visa puţin la aceasta este absolut permis: „Adesea 
ajută şi convingerea că ai reuşit deja ceva", spune 
psihologul personalităţii Jens Asendorpf. Credinţa ar putea 
muta munţi întregi de probleme. Este şi o chestiune de 
interpretare: pentru cine este convins că poate să treacă 
peste greutăţile din lume posibilele situaţii stresante şi 
evenimentele problematice pot fi mai puţin împovărătoare 
decât pentru cineva care capitulează de la început în faţa 
lor; energicul percepe greutăţile apărute pe cât se poate 
chiar ca provocări ce merită să fie biruite şi la capătul 
cărora îl va aştepta plăcutul sentiment de a fi avut încă o 
victorie în viaţă. „Cum înţeleg oamenii stresul depinde în 
mare măsură de percepţia lor subiectivă", spune 
Asendorpf. „Pentru cine vede stresul ca pe o provocare 
acesta brusc nu mai este chiar deloc negativ." Persoanele 
cu aşteptări mai mici pentru auto-eficacitate evaluează 
invers, punând deja de la început stresul în categoria 
negativelor. „O provocare se transformă astfel într-o 
ameninţare puternică, mergând chiar şi până la 
sentimentul pierderii controlului", spune psihologul Ralf 
Schwarzer. Aceasta ar fi întărită şi prin faptul că astfel de 
oameni îşi trec în contul personal eşecul - „un cerc vicios". 

Schwarzer este sigur: „Oamenii cu aşteptări mai mari 
de auto-eficacitate prezintă încordare şi tenacitate mai 
mari." Când ceva merge strâmb, ei explică mai curând prin 
cauze exterioare şi mai puţin prin ei înşişi. Aşa se menţine 
sentimentul valorii lor personale. Dimpotrivă, oamenii cu 
aşteptări mai mici pentru auto-eficacitate se simt 
confirmaţi prin insuccese în perspectiva lor negativă: 
profeţia îndeplinită pentru sine slăbeşte şi mai mult 



aşteptarea pentru auto-eficacitate şi, cu aceasta, şi 
motivarea. Inevitabil, până la urmă rezultă de aici o 
prăbuşire a mulţumirii şi randamentului. 

Aceasta are uneori efecte frapante: oameni mai în 
vârstă care sunt optimişti în ce priveşte menţinerea 
facilităţilor lor cognitive, au avut în diverse studii o 
memorie mai bună decât cei de aceeaşi vârstă care 
înregistrează constant indicii îngrijorătoare ale degradării 
mentale. 

Ce te face tare şi ce te face slab 

Ce caracterizează concret oamenii puternici psihic? 
Cercetătorii au explorat cu ajutorul studiilor costisitoare şi 
au detectat tot mai multe particularităţi în firea oamenilor 
rezilienţi. Astăzi există liste întregi cu calităţi, surprinzător 
de puternic sau de slab pronunţate, la oamenii capabili de 
rezistenţă psihică. Oamenii de ştiinţă din lumea întreagă 
au descris mereu aceste calităţi, indiferent în ce context 
etnic sau în ce condiţii limitate geografic au lucrat. Tabelul 
arată ce factori ajută la depăşirea crizelor pe cât se poate 
fără prejudiciu (adaptat după Friedrich Losel). 

(+) = contribuie la creşterea rezistenţei psihice 
(-) = mai curând o scade 

TEMPERAMENT 
+ umor 
+ flexibilitate 
+ echilibru emoţional 
+ toleranţă la frustrare 
+ putere de pătrundere 
+ perseverenţă 
+ forţă 
+ optimism 

+ interes pentru un hobby 
- impulsivitate 



COMPETENŢE COGNITIVE 
+ bune realizări şcolare 
+ talente speciale 

+ planificare/perspectivă de viitor realistă 
+ motivare pentru realizări 
+ inteligenţă 
TRĂIRI PROPRII 

+ auto-eficacitate 
+ încredere în sine 

- neajutorare 

MODUL DE A FACE FAŢĂ UNEI SITUAŢII 
+ soluţionare activă a problemelor 
+ capacitate de a se distanţa 

- reacţie pasiv-agresivă la probleme 
RELAŢII SOCIALE 

+ persoană cooperantă în afara familiei-nucleu 
+ bune relaţii cu educatorii 
+ fraţi susţinuţi/susţinători 
+ bune raporturi cu şcoala 
+ experienţă de judecată şi structură în viaţă 
+ religiozitate/spiritualitate 
+ mulţumire cu susţinerea primită 
+ relaţii sociale pozitive 
+ abilităţi discursive 
CLIMAT EDUCAŢIONAL 
+ cald, acceptant 
+ control, orientare-standard 
+ pretenţii şi răspundere dozate 

EROAREA BUNEI-DISPOZIŢII 
PERMANENTE: REZILIENŢA ŞI 
SĂNĂTATEA 

Era rău, dar el ştia că va trece peste. Poliţiştii ca Dick 
sunt rezistenţi la încasat. Probabil nu s-ar mai fi apucat de 



această meserie, dacă ar fi fost s-o ia de la capăt. în 11 
septembrie 2001 a ajuns însă şi Dick la limitele sale. Ca şi 
mulţi dintre colegii lui, tânărul de 36 de ani a făcut parte 
dintre primii care, după atacul terorist asupra World 
Trade Center din New York, au ajuns la locul groazei. Au 
văzut cu ochii lor oameni sărind din turnurile care ardeau. 
Căutau în haos după supravieţuitori şi îi ajutau pe cei pe 
care îi găseau. Dar cel mai adesea găseau numai cadavre. 
Peste tot Dick vedea numai bucăţi de corpuri. Auzea vocile 
dezorientate ale celor scăpaţi, le vedea chipurile îngrozite 
sau complet goale. Femei albe de praf; bărbaţi care 
plângeau neîncetat; copii care ţipau cum Dick nu mai 
auzise niciodată înainte. Şi ştia că sub turnuri va găsi alţi 
morţi şi mai multe bucăţi. Totuşi, săpa mai departe. 

După 11 septembrie Dick a avut nevoie de un 
psihiatru. Era din pricina tristeţii care în primele zile nu 
voia pur şi simplu să înceteze. Se trezea dimineaţa şi 
primul lucru pe care îl simţea era o adâncă tristeţe. Nici nu 
ştia prea bine de ce. Nu erau destinele îngrozitoare ale 
oamenilor, nu erau chipurile schimonosite de durere, nu 
erau poveştile văduvelor şi orfanilor, pe care le auzea şi 
vedea zilnic în media şi, în ciuda angajării sale curajoase 
de a da piept cu viaţa, nu ştia să le oprească. Era o adâncă 
tristeţe care venea din el însuşi. Psihiatrul îi spunea că ar fi 
o urmare a situaţiilor groaznice prin care a trecut. Dar şi 
medicul a ajuns la concluzia că starea pacientului său este 
rea, spunând însă că, totuşi, Dick o va depăşi. în ciuda 
rănilor sufleteşti pe care le îndurase, bărbatul acţiona 
sigur pe sine şi, practic, împăcat cu el însuşi. Erau 
perspective bune. 

Zece ani mai târziu Dick seamănă din nou într-adevăr 
cu acel Dick de dinaintea atacului terorist asupra World 
Trade Center. Poate este ceva mai sensibil decât înainte; 
poate că a câştigat o altă privire asupra vieţii. Multe scene 
pe care, ca poliţist, le trăieşte astăzi intens în acţiunile sale. 



îi amintesc din nou de 11 septembrie şi de zilele 
următoare. Dar nu mai declanşează acele apăsări 
sufleteşti, acea tristeţe a amintirilor din primii ani de după 
eveniment. 

„Ştiam că trece", a povestit Dick mai târziu. Nu se 
gândise niciodată că intr-adevăr îi va fi prins sufletul 
vreodată; că va vizita vreodată un psihiatru. Cu siguranţă 
nu pentru chestii trăite la serviciu. Dar, chiar dacă a fost 
afectat scurt timp, Dick este negreşit preţios ca exemplu de 
personalitate rezilientă, de tip de luptător care nu se lasă 
înfrânt şi, după un recul, îşi suflecă mânecile, în loc să se 
prăbuşească în sine. 

„Rezilienţa nu înseamnă fiinţare continuă în stare de 
spirit bună", accentuează Jens Asendorpf. Şi oamenii 
puternici sunt vulnerabili. în funcţie de situaţie, unii 
dintre ei suferă puternic în trăirea intimă, alţii se ceartă cu 
propria soartă. Cine este capabil de rezistenţă nu rămâne 
însă prins în frustrare, supărare sau spaimă; el se ridică 
repede şi nu se îmbolnăveşte durabil atât de uşor. Oamenii 
rezilienţi nu se frâng sub loviturile grele ale sorţii; după 
valea plângerii, pentru ei urmează din nou suişul dealului. 

înainte oamenii de ştiinţă au văzut aceasta altfel. Ei 
au crezut că oamenii rezilienţi ar fi complet invulnerabili. 
Această imagine a vulnerabililor l-a influenţat pe unul 
dintre primii cercetători în domeniul rezilienţei, 
psihologul american Norman Garmezy. El a fost atât de 
entuziasmat de descoperirea sa despre oamenii puternici, 
încât poate că îi eroiza prea mult. Alţi oameni de ştiinţă au 
folosit acest avantaj. „Şi noi am pornit în primul rând de la 
invulnerabilitatea rezidenţilor", povesteşte psihologul 
Friedrich Losel. „De aceea iniţial am numit studiul nostru 
cu tinereii din relaţii dificile Studiu de invulnerabilitate 
bielefeldiană.“ Astăzi Losel preferă să vorbească despre 
Studiul de rezilienţa bielefeldian. 

Căci în cercurile de specialitate imaginea ideală a 



invulnerabililor culegea tot mai multe critici. Psihologa 
cliniciană Froma Walsh, din Chicago, condamna deja în 
1998 conceptul invulnerabilităţii, care conducea la o 
imagine de vis a unui „eu-teflon“ masculin şi la etosul 
american al super-oamenilor. Iar la final imaginea iniţială 
nu s-a potrivit cu rezultatele cercetărilor. Ele arătau tot 
mai mult că indivizii rezilienţi străbat faze ale îndoielii şi 
ale descurajării. 

„Invulnerabil sau imun împotriva destinului nu este 
niciun om“, accentua psiho-terapeuta elveţiană, decedată 
între timp, Rosmarie Welter-Enderlin. „Prin rezilienţă se 
înţelege mai mult facilitatea oamenilor de a mânui crize în 
circul vieţii cu recurgere la resurse personale şi procurate 
social şi de a le utiliza ca prilej pentru dezvoltare." 

A fi rezilient nu înseamnă nici a te întoarce nevătămat 
şi întru totul neschimbat în starea sa anterioară, 
completează Froma Walsh. înseamnă mult mai mult: că se 
merge cu succes la luptă împotriva condiţiilor neprielnice, 
se învaţă din necazuri şi mai departe se încearcă 
integrarea experienţelor în ţesătura propriei vieţi. Este 
vulnerabil, dar rănile se vindecă relativ repede şi nu lasă 
cicatrice mult prea mari în urmă. Invulnerabil? „Nu, nu 
sunt aşa", spune între timp şi Emmy Werner despre copiii 
rezilienţi din Kauai: „Sunt vulnerabili, dar invincibili." 

„în fond, ar trebui să se vorbească, în loc de robusteţe 
psihică, despre elasticitate psihică", spune psihologul Ralf 
Schwarzer. Din când în când doare, din când în când se 
mai poate ajunge şi la podea. Dar la sfârşit dispui din nou 
de puterea de a o lua din nou de la capăt. 

Cine este rezilient se reface mai bine 
după experienţe negative 

Ralf Schwarzer a studiat foarte intens forţa de 
rezistenţă psihică la poliţişti new-yorkezi care, ca şi Dick, 
după atacul terorist asupra World Trace Center, au fost 



acolo în misiune. Aproape 3 000 de poliţişti s-au declarat 
gata să îşi depună datele personale de sănătate pentru a fi 
înregistrate în World Trade Center Health Registry, pe care 
Schwarzer, împreună cu colega sa americană Rosemarie 
Bowler, putea să le valorifice. Rezultat admirabil: mulţi 
dintre aceşti poliţişti au suferit de pe urma celor prin care 
trecuseră, dar până la urmă cei mai mulţi au ieşit sănătoşi 
din îngrozitoarea experienţă. 

Doar 7,8% dintre poliţiştii studiaţi - 2 527 bărbaţi şi 
413 femei - au dezvoltat într-o perioadă de doi până la trei 
ani după evenimente o tulburare de sarcină 
posttraumatică (TSPT). Ce-i drept, printre bărbaţi proporţia 
a crescut la 16,5%, în perioada cuprinsă între cinci şi şase 
ani după evenimente. „TSPT vine adeseori cu întârziere", 
spune Schwarzer, „mai ales la bărbaţi." Astfel, procentul 
poliţistelor cu o tulburare de sarcină în doi până la trei ani 
după atacul terorist era aproape dublu faţă de procentul 
poliţiştilor. După cinci până la şase ani însă TSPT era la fel 
de frecvent la ambele sexe. 

Studiul lui Schwarzer dovedeşte prin aceasta şi 
următorul fenomen: chiar dacă oamenii se descurcă mai 
întâi bine cu o trăire traumatizantă, după ani aceasta încă 
mai poate lovi. Se poate ca o persoană să prelucreze mai 
întâi foarte bine o lovitură a sorţii. Dar starea sa este 
numai metastabilă. „Când apoi intră iar ceva împovărător 
în viaţa sa, trauma reapare brusc", spune Schwarzer. Un 
factor de risc semnificativ apare, de exemplu, atunci când 
cineva, în urma unui eveniment nefericit, este prejudiciat 
corporal durabil sau renunţă la serviciul său deoarece pur 
şi simplu nu mai vrea să rişte să ajungă încă o dată într-o 
astfel de situaţie. 

Mai mult de 80% dintre poliţiştii new-yorkezi au 
rămas totuşi scutiţi de o TSPT de durată. Partea celor 
imperturbabili s-a dovedit astfel extrem de mare, 
accentuează Schwarzer. Persoanele reziliente par să fie 



mai numeroase printre poliţişti decât în rândul populaţiei 
normale. Considerabil mai puţini oameni obişnuiţi dintre 
cei afectaţi direct au suportat fără prejudiciu groaza. 
„Aceşti poliţişti sigur nu sunt oameni obişnuiţi", spune 
Schwarzer. S-ar putea însă ca forţa lor de a rezista 
împotriva dezastrului să vină nu numai din ei înşişi; ea ar 
putea fi influenţată şi de factori externi: „Că au ieşit atât de 
bine poate avea legătură de exemplu cu instruirea lor în 
care se încearcă să fie pregătiţi pentru astfel de 
evenimente extreme." 

Studiile arată în final că o mare nefericire pricinuieşte 
daune psihice considerabile doar în puţine cazuri, chiar şi 
când vorbim despre contemporanii obişnuiţi. „Oamenii pot 
reacţiona la catastrofe cu teamă, tristeţe, depresii şi 
gânduri suicidare, sau chiar pot să înceapă brusc să 
consume droguri", spune psihologul clinician George 
Bonanno. „Dar în general rar se întâmplă ca prejudicieri 
cu adevărat esenţiale să apară la mai mult de 30% dintre 
cei afectaţi." 

Atunci sarcinile pot să îmbolnăvească şi corporal. 
„Tăria psihică are o influenţă sporită asupra sănătăţii; nu 
are nici pe departe influenţă numai asupra apariţiei 
tulburărilor de încărcare posttraumatică şi a altor 
fenomene psihice", spune Ralf Schwarzer. Aceasta se arată 
în mod fascinant la oameni care au nevoie de o operaţie de 
bypass. 

înainte de intervenţie, Schwarzer şi echipa sa au 
stabilit cu ajutorul chestionarelor cât de mare este 
aşteptarea de auto-eficacitate a pacienţilor. Ca următoare 
măsură a rezilienţei a fost inclusă integrarea lor socială: 
Cât de mulţi oameni erau cuprinşi în reţeaua lor socială, 
cât de mulţi prieteni aveau? Şi cât de protejaţi se simţeau 
printre aceştia? 

Rezultatul vorbea o limbă clară: rezilienţii dintre 
pacienţii bolnavi de inimă au suportat operaţia 



considerabil mai bine. 0 săptămână după ce li se pusese 
un bypass, aveau considerabil mai puţine simptome de 
boală decât persoanele cu aşteptare de auto-eficacitate mai 
slabă şi cu mai puţină protecţie; vindecarea rănilor s-a 
desfăşurat mai bine, se plimbau iar din nou prin cameră şi 
erau în total mai activi. Şase luni după operaţie puterea de 
vindecare a rezilienţei s-a arătat încă o dată: cei siguri de 
sine făureau deja planuri de concediu; executau mai multe 
sarcini în casă şi grădină şi îşi reluaseră deja munca lor, în 
mult mai multe cazuri decât se puteau găsi printre cei 
slabi. 

Date asemănătoare au fost stabilite şi de colegi ai 
Karenei Leppert. Ei au studiat cât de des bolnavii de 
cancer care s-au supus unui tratament cu radiaţii suferă de 
oboseală cronică. Această aşa-numită „fatigue" apare mai 
frecvent la bolnavii de cancer - uneori ca reacţie psihică la 
boală -, dar ea poate fi declanşată şi prin chemoterapie sau 
terapie cu radiaţii. într-un studiu cu peste 100 de pacienţi 
bolnavi de cancer s-a arătat, în orice caz, că pacienţii cu 
rezilienţă pregnantă nu suferă atât de tare de oboseală ca 
personalităţile mai puţin stabile. 

Forţa de rezistenţă psihică este indicată şi de felul în 
care este suportată o boală cronică -diabetul, de exemplu. 
Diabetul zaharat nu mai este astăzi o ameninţare 
veritabilă: când pacienţii sunt bine pregătiţi sufleteşte şi îşi 
iau regulat medicamentele, se descurcă în general bine cu 
boala; urmările târzii - leziuni la ochi sau rinichi - se lasă 
minimalizate. Cu toate acestea, diabetul intervine 
considerabil în cotidian. Fără nicio grijă mănâncă doar 
puţini semeni. Iar pacienţii trebuie să se gândească regulat 
şi foarte disciplinat la medicamente. 

De aceea sociologa Leppert a cercetat ce influenţă are 
tăria sufletului la oamenii cu diabet asupra modului în 
care aceştia tratează boala. A constatat un lucru 
semnificativ: bolnavii cu diabet zaharat care, conform 



testelor psihologice, erau deosebit de rezilienţi, aveau o 
calitate a vieţii superioară. „îşi spuneau: «Viaţa cu boala 
este grea, dar o scot la capăt cu ea până la urmă»“, 
povesteşte Leppert. Ca urmare, se simţeau semnificativ 
mai bine decât pacienţii mai puţin rezilienţi. 

„Acest sentiment nu trebuie neapărat să reflecte o 
situaţie obiectivă fiziologică", accentuează Leppert. 
Bolnavilor rezilienţi nu le mergea obligatoriu mai bine, din 
punct de vedere medical. „Dar subiectiv puteau domina 
mai bine boala decât pacienţii mai puţin rezilienţi." Se 
puteau ocupa mai bine de ei şi aveau mai puţină nevoie de 
însoţire şi consiliere din partea medicului personal. 

Cu ce proprietăţi se înlănţuie tăria favorabilă sănătăţii 
a studiat între timp Ralf Schwarzer, cercetând diferite 
provocări psihice. La acestea s-a arătat că aşteptarea la 
auto-eficacitate este măsurabilă chiar fiziologic. Ca 
urmare, Schwarzer a urmărit presiunea sângelui, ritmul 
cardiac şi nivelul de adrenalină în cazul situaţiilor 
solicitante. Rezultatele se lasă interpretate terapeutic: când 
încrederea în sine a pacienţilor reumatici este întărită 
printr-o terapie, aceştia resimt mai puţine dureri şi îşi 
domină mai bine viaţa. 

Alături de aşteptarea auto-eficacităţii acţionează 
înainte de orice optimismul, care este deosebit de pregnant 
la personalităţile reziliente, pozitiv la bunăstarea şi la 
procesul de însănătoşire, consideră Schwarzer: „Este vorba 
de optimismul înalt, de o timorare mai redusă; acestea 
sunt responsabile de calitatea dominării problemelor şi 
necazurilor." 

REFULAREA ESTE PERMISĂ 

Ce le-ar spune sigur Sigmund Freud rezidenţilor? Cel 
puţin acelea dintre puternicele personalităţi care în cel 
mai scurt timp trec peste crize şi îndrăznesc un start nou 



trăiesc foarte evident contrar teoriei lui. în mod repetat 
fondatorul psihanalizei a accentuat: în urma unei pierderi 
a unui om drag sau a unui obiect - de genul serviciului sau 
mediului obişnuit - întristarea este nu numai normală, ci 
şi importantă. Cine nu se separă de senzaţia golului, 
pierderii şi al despărţirii, cine o refulează deci, acela riscă 
să se îmbolnăvească sufleteşte. Fobiile, nevrozele şi 
„isteriile de apărare", cum le numea el, conduc în final la 
apariţia unor boli trupeşti. 

De când, la sfârşitul secolului al XlX-lea, Siegmund 
Freud a dat formă definitivă noţiunii de „refulare", pe care 
a explicat-o mai detaliat într-un articol din 1915, psihologii 
şi psihiatrii se ceartă asupra valorii acestui concept. De 
fapt, oamenii vorbesc de mult în jargonul cotidian despre 
refulare şi sunt chiar convinşi că există o directă corelare 
între această situaţie şi apariţia îmbolnăvirii, însă ştiinţific 
până acum această probă nu este dovedită. Conform lui 
Freud, refularea este un proces pe deplin natural pe care 
oamenii îl folosesc atât la experienţele dureroase cât şi la 
cele înfricoşătoare. 

Dar unde este graniţa dintre refulare şi uitare, sau 
amnezie, ce este sănătos şi ce este nesănătos? Doi oameni 
de ştiinţă de la Universitatea Jena au început de curând un 
experiment interesant. Cei doi psihologi, Kristin Mitte şi 
Marcus Mund, voiau să bazeze această teză - că refularea 
îmbolnăveşte - pe date ştiinţifice. La evaluarea lor, Mund 
şi Mitte au cercetat date obţinute deja în trecut. Ei au 
adunat toate rezultatele disponibile din lumea întreagă, în 
care oameni de ştiinţă cercetaseră bolile şi refularea la 
aceleaşi grupe de oameni. Au constatat că era vorba de 
suferinţe foarte variate - de exemplu de astm şi 
îmbolnăviri cardio-vasculare, dar şi de diabet sau cancer. 

Mund şi Mitte au descoperit în total 22 de studii cu 
aproape 7 000 de participanţi în băncile de date ale 
universităţilor. Din datele conţinute în ele, ei au conchis: 



între refulare şi apariţia îmbolnăvirilor există într-adevăr 
o legătură. în special la oamenii care au tendinţa de 
refulare apare o tendinţă spre tensiune arterială mărită. 
Psihologii numesc astfel de oameni „represivi" - derivat 
din noţiunea engleză pentru refulare: represie psihologică. 
„Fiecare om înăbuşă din când în când sentimente 
neplăcute", spune Marcus Mund. Acesta ar fi un mecanism 
de apărare universal, foarte natural. La represivi însă pare 
a fi „principiul apărării ancorat substanţial în 
personalitatea lor". 

Mulţi represivi sunt, în adâncul inimii lor, temători, 
chiar dacă declară valori foarte mici ale fricii. Preferă să 
nu audă veşti proaste, nu vor să se expună lor. „Dacă însă 
se pun represivi sub stres psihic, aceştia arată reacţii de 
frică violente, precum transpiraţia sau pulsul accelerat", 
povesteşte Mund. Aceasta se manifestă probabil şi în cazul 
tensiunii mărite. Cu toate acestea, nu este dovedit că 
tensiunea arterială mare este urmarea acestei constituţii 
psihice bizare sau iese la iveală doar ocazional împreună 
cu ea. în orice caz însă, o tensiune arterială mărită de 
durată poate trage după sine post-îmbolnăviri grave, ca 
suferinţe cardio-vasculare sau leziuni la rinichi şi ochi. 
Prin urmare, refularea poate să îmbolnăvească într- 
adevăr. 

Ar fi de menţionat aici că apariţia cancerului s-a 
dovedit a fi necorelată cu sentimentele reprimate. Ideea că 
ar exista o „personalitate-cancer" care ar stârni sau ar 
stimula creşterea tumorilor maligne este lipsită de orice 
suport. Această perspectivă, că oamenii cu cancer ar fi, în 
baza propriei personalităţi, cumva vinovaţi ei înşişi, ţine 
de „grămada de gunoi a istoriei medicinei", re-accentuează 
mereu internistul, oncologul şi psiho-somaticianul Herbert 
Kappauf, care a condus mulţi ani în clinica Niirnberg 
echipa de lucru psiho-oncologie. 

Conform analizei lui Mund şi Mitte, este mai degrabă 



un pantof încălţat pe dos: nu înainte, ci după un diagnostic 
de cancer oamenii înclină spre refulare; nu fac cancer 
pentru că sunt represivi, dar cancerul modifică vizibil 
legăturile lor cu veştile negative. Mulţi nu vor să admită că 
suferă de o boală care le ameninţă viaţa; alţii încearcă să 
îşi ţină sentimentele neplăcute - temerile, jalea - în şah 
prin faptul că le dau cât se poate de puţin spaţiu; mai sunt 
şi dintre cei care încearcă, pe lângă grijile esenţiale care îi 
apasă, ca urmare a diagnosticului, să dea la o parte toate 
celelalte probleme. 

Apăsarea emoţiilor nu trebuie chiar deloc să fie rea. 
Aceşti oameni suferă mai puţin sub o chemo-terapie decât 
cei care trăiesc intens toate prăpăstiile emoţionale ale 
îmbolnăvirii lor, spune Marcus Mund. Tocmai pentru că 
represivii au o dorinţă atât de mare de control - asupra 
bolii, grijilor şi vieţii lor - sunt de regulă foarte disciplinaţi 
şi gata să îşi potrivească în aşa fel propriul stil de viaţă, 
încât boala să nu aibă nici cea mai mică şansă. 

însă refularea nu este aceeaşi, şi oamenii optimişti 
înclină să dea la o parte informaţii negative. Acest lucru nu 
miră, dar acum este dovedit şi ştiinţific. De curând 
specialiştii în neuroştiinţe britanici şi germani au observat 
ce se întâmplă în creierul stagiarilor lor, într-un tomograf 
de spin nuclear funcţional. în timp ce persoanele testate 
stăteau întinse în tubul îngust, trebuia să estimeze 
probabilităţile de a li se întâmpla diverse chestii urâte de-a 
lungul propriei vieţi. Cât de mare este pericolul de a căpăta 
cancer intestinal? Cât de mare este cel de a fi lovit de 
trăsnet? După ce au făcut aceste estimări, stagiarilor li s-au 
prezentat probabilităţile statistice veritabile. 

într-o a doua rundă a apărut un efect uimitor: 
persoanele testate şi-au corectat estimările iniţiale doar în 
jos, nu în sus. Când li s-a numit un pericol real mai mare, 1- 
au ignorat. Au luat în considerare doar un pericol real mai 
mic în estimarea lor personală de risc. Zona creierului care 



este responsabilă de acest efect de „ochelari roz“ pare să 
fie deosebit de activă la persoanele foarte optimiste, spune 
Tali Sharot, una dintre femeile de ştiinţă. „Din ceea ce 
auzim, ne lipim de acele informaţii pe care vrem să le 
auzim", spune ea. „Şi, cu cât suntem mai optimişti, cu atât 
ne lăsăm mai puţin influenţaţi negativ de informaţiile 
despre viitorul nostru." 

Că refularea poate fi bună au stabilit recent şi 
psihologii preocupaţi de alte specialităţi - de exemplu cei 
care cercetează visul. înainte, echipele de terapeuţi şi de 
duhovnici se îndreptau încet spre mari nenorociri, jafuri 
de bănci sau atacuri teroriste, toate echipele provocând 
oamenii implicaţi în dezastru să vorbească cu ei despre 
spaimele trăite, să îşi amintească în detaliu cele trăite şi 
astfel să le prelucreze; o prelucrare asemănătoare a 
evenimentelor negative este şi parte din psihanaliză. însă, 
cu timpul, psihologii au stabilit: adesea această aşa-numită 
debriefing încă la locul nenorocirii foloseşte numai câtorva 
oameni. Multora, dimpotrivă, poate chiar să le dăunezes. 
Astfel, urmări traumatice continue, ca frica şi durerea, 
sunt declanşate uneori de abia la confruntarea forţată cu 
evenimentele. 

De aceea, în ultimul timp s-a optat pentru a lăsa 
oamenii în pace. Povesteşte numai cine vrea. După 
tsunamiul din 2004 din Oceanul Indian, Organizaţia 
Mondială a Sănătăţii a atenţionat chiar expres că victimele 
catastrofei trebuie să fie căutate acasă numai cu un 
debriefing. 

Mulţi afectaţi se decid să tacă. Se descurcă mai întâi 
cu sine. Mai târziu cer poate consilierea unui psiholog - 
dar mulţi nu au nevoie deloc. De multe ori şi-au activat 
puterile de auto-vindecare; reţeaua socială a ajutat 
suficient. Când oamenii vin imediat după o traumă la el, 
spune expertul în traume Georg Pieper, le recomandă să 
aştepte mai întâi două luni. Pieper practică în apropiere de 



Marburg şi este de mulţi ani în Task Force on Disaster and 
Crisis, organism al European Federation of Psychologists’ 
Association. Acolo s-a angajat pentru dezvoltarea 
standardelor de calitate europene generale pentru 
întreţinerea victimelor catastrofelor, ca să nu se mai 
petreacă pe viitor greşeli cum a fost debriefingul forţat. în 
funcţie de personalitate, dar şi de traumă, spune Pieper, o 
comportare foarte specială poate fi corectă în cazul unei 
experienţe înspăimântătoare. 

Psiho-oncologul olandez Bert Garssen provoca de ani 
întregi tagma sa să diferenţieze mai exact noţiunea de 
refulare. Ar trebui poate să se facă totuşi distincţie între 
faptul că oamenii încearcă în mod obişnuit să nu lase să li 
se citească pe faţă şi cazurile în care uită detalii ale 
evenimentelor traumatizante - de exemplu, ce s-a 
întâmplat exact în timpul maltratării lor sau cum se 
simţeau când soldaţi inamici în război le prădau căminul 
şi îi ameninţau. 

Uneori represivii vor să fie chiar foarte rezilienţi. în 
situaţii îngrozitoare ar putea fi chiar strategia corectă 
pentru a refula emoţii şi informaţii negative, spune Karena 
Leppert. A băga capul în nisip pe o durată mai lungă ar fi 
sigur nociv, dar punctual refularea poate fi plină de sens şi 
un important mecanism de protecţie. Tocmai aceasta poate 
ajuta la continuarea vieţii. Cine, în fazele tristeţii profunde, 
priveşte cât mai repede înainte învinge mai repede 
tristeţea. Aşa a arătat şi un studiu al cercetătorului 
american George Bonanno asupra oamenilor mai în 
vârstă, al căror partener de mulţi ani în căsnicie murise. în 
ciuda pierderii, acei oameni care s-au concentrat asupra 
pozitivului din viaţa lor au dezvoltat simptome de doliu 
mai scurte şi mai blânde. Şi ei treceau printr-o „vale a 
plângerii", dar reuşeau să funcţioneze mai departe în 
cotidianul lor şi să dezvolte curând o altă perspectivă 
asupra vieţii. 



„Ce-i drept, a avea mecanisme de protecţie bune 
înseamnă ca uneori să fii într-o pasă proastă dar şi să o 
mărturiseşti", spune Karena Leppert. „Asta înseamnă însă 
şi să strângi pânzele şi să te mişti atunci când presiunea 
devine prea mare." Cine este rezilient păstrează amintirile 
chinuitoare, veştile sau grijile departe de sine, înainte ca 
acestea să îl distrugă. 

Dar acestor oameni trebuie să le fie teamă că 
sentimentele îndepărtate îi vor mai putea răpune brusc, 
cândva în viitor? Nu, consideră psihologa Tanja Zollner. 
Amintirile refulate nu trebuie să răzbată. Când încercările 
de a-ţi abate atenţia, de a căuta un nou drumur este 
adevărată, atunci împlinirea este în ordine, spune ea. 
„Dacă buretele este chiar burete care şterge, atunci este 
OK." 

Pentru oameni care, în funcţie de situaţie, sunt 
chinuiţi foarte tare sau amărâţi de moarte, poate suna 
ademenitor recomandarea conform căreia nu este bună o 
prăbuşire bruscă şi foarte mare, ci e mai să parcurgi criza 
prin fiecare nuanţă. De aceea, consideră Tanja Zollner, 
represivii par să se afle continuu în câmpul emoţional de 
mijloc. „Cine se prăbuşeşte foarte tare în crize îşi 
economiseşte chiar şi multă suferinţă. Dar adesea nici în 
cazurile pozitive nu are profunzimea trăirii", spune ea. 
„Cine însă este adânc îndurerat şi deznădăjduit în crize, 
poate probabil să se consoleze cu aceea că percepe 
deosebit de intens atât dragostea cât şi fericirea." 

Când totul devine mult prea rău, chiar şi cei chinuiţi 
foarte tare sau abătuţi de moarte pot învăţa pe deplin că 
nu vor fi traşi de fiecare ostilitate în hăul sufletesc. 
„Aceasta stă şi în propria apreciere", spune Zollner. „Nu 
trebuie văzut mereu, în fiecare criză, doar răul." 


EVOLUŢIA NENOROCULUI 

w 



Trebuie să fie bun de ceva. Este o atât de frumoasă 
consolare, şi cei mai mulţi oameni cred puternic în ea. 
Oricât de groaznic poate să fie un ghinion, la sfârşit are cel 
mai adesea şi ceva bun în el. Experienţe amare - asta 
povestesc bătrânii. Multor oameni propria experienţă de 
viaţă le-a arătat că nenorocul poate căpăta cu timpul o 
dulceaţă nebănuită. 

„Nu pot să spun că sunt fericită că s-a întâmplat 
groaznicul accident", îi povestea psihologei sale o femeie 
care, după un accident auto, n-a mai putut merge bine 
niciodată. „Dar pentru prima oară în viaţa mea îmi fac 
timp pentru mine însămi şi pentru ceea ce este important 
pentru mine. Merg acum în grupuri de meditaţie, şi asta 
îmi dă foarte mult." Femeia este, ca mulţi oameni, 
convinsă că ghinionul personal a rezolvat pozitiv o 
schimbare în viaţa sa. „Ştiu acum să preţuiesc şi mai mult 
viaţa", povesteşte ea mai departe. „Sunt mai conştientă de 
bucuria zilnică şi sunt recunoscătoare pentru ceea ce mai 
am." 

Fenomenul, despre care relatează mulţi oameni după 
un ghinion tragic, fascinează şi psihologii. Nu ar fi o 
reliefare perfectă a rezilienţei faptul că oamenii nu numai 
că trec cu bine peste catastrofele personale, ci la sfârşit ies 
chiar mai întăriţi din ele? Nu este acesta idealul pe care ar 
trebui să îl urmărim cu toţii - din momentele critice din 
viaţă să tragem concluziile corecte şi să integrăm cu folos 
cele învăţate în viaţa noastră? 

Psihologii americani Richard Tedeschi şi Lawrence 
Calhoun au fundamentat pe aceste observaţii o nouă 
direcţie de cercetare: cât beneficiu aduce prejudiciul? 
Voiau să ştie asta şi au şi găsit imediat o noţiune adecvată: 
evoluţie pozitivă posttraumatică. Unii specialişti vorbesc şi 
despre „maturitate personală" sau despre „înflorire" 
atunci când oamenii, după un dezastru în care au încercat 
teama, neajutorarea sau oroarea, trec mai departe. 



Tedeschi şi Calhoun s-au întreţinut cu numeroase 
persoane care depăşiseră toate tipurile posibile de crize. 
Mulţi erau supravieţuitori ai unor accidente îngrozitoare, 
alţii suportaseră o maltratare, iar alţii scăpaseră de o boală 
necruţătoare sau fuseseră confruntaţi brusc cu vestea că 
sunt seropozitivi. Total independent de trauma pe care au 
suferit-o oamenii întrebaţi, mereu a ieşit la iveală cam 
acelaşi efect. Mai mult de fiecare al doilea dintre aceşti 
ghinionişti era de părere că până la urmă a profitat de 
experienţa neplăcută. Psihologii auzeau uimitor de des 
fraze ca „A fost îngrozitor, dar sunt şi maturizat de asta". 

Alţi afectaţi spun: „Ce am trăit, nu aş vrea să retrăiesc 
vreodată. Dar până la urmă m-a dus mai departe. Am 
deschis căi noi în viaţa mea, am descoperit încrederea în 
mine. în total am ajuns la o apreciere mai bună a vieţii." 
Iar alţii consideră: „Am acum cu totul alte priorităţi şi am 
recunoscut atât de multe posibilităţi care îmi îmbogăţesc 
viaţa." 

Mulţi oameni au povestit şi că, după ce au observat o 
dată de ce fir subţire atârnă viaţa, o trăiesc şi o apreciază 
mai intens decât înainte de ghinion. Sau spun că simt că e 
mai puternică dragostea lor pentru rude. „Vremurile grele 
ne-au apropiat din nou." Iar unii şi-au văzut rezilienţa 
crescând: „îmi doream să nu se fi întâmplat niciodată. Dar 
acum ştiu că suport mult şi pe viitor pot suporta şi mai 
mult." 

Această frază aminteşte de cunoscutul citat „Ce nu te 
omoară, te întăreşte", al lui Friedrich Nietzsche. Filosoful 
nu vorbeşte în Ecce Homo despre rezilienţă, dar descrie 
ceea ce psihologii de astăzi ar numi astfel ca pe o bună- 
creştere: „Şi după ce se recunoaşte în fond buna-creşterel 
Că un om bine-crescut face bine simţurilor noastre: că este 
tăiat dintr-un lemn tare, sensibil şi bine-mirositor totodată, 
îi place numai ceea ce îi este prielnic; încântarea sa, 
dispoziţia sa încetează când sau dacă este depăşită măsura 



prielnicului. Ghiceşte remediile împotriva dăunărilor, 
utilizează coincidenţele rele în favoarea sa; ce nu îl 
omoară, îl face mai tare." 

Cu cât era mai mare un ghinion, cu atât oamenii 
chestionaţi de Tedeschi şi Calhoun credeau mai mult că au 
evoluat după aceea. S-ar putea ajunge chiar aproape de 
impresia că un ghinion îngrozitor ar fi de-a dreptul 
necesar pentru construirea unei personalităţi mature şi 
fericite. 

Şi expertul în traume Georg Pieper aude mereu astfel 
de poveşti. Ar fi mişcător dacă un manager foarte stresat 
ar descoperi brusc farmecul zumzetului albinelor, 
povesteşte pe scurt psihologul. Dintre clienţii lui Pieper fac 
parte victime ale violenţei casnice, precum şi şoferi care au 
omorât un pieton. în unii oameni au fost trezite brusc 
potenţiale care păreau complet îngropate. După aceea au 
fost evident mai mulţumiţi cu propria viaţă. 

Aşadar, ghinionul te face fericit? Şi de-a face şi aici cu 
puterea tainică a rezilienţei? 

Psihologa Tanja Zollner este sceptică: „Există negreşit 
poveşti foarte frământate." Ea este mereu uimită de cât de 
mulţumiţi sunt mulţi oameni de propria evoluţie după o 
lovitură a sorţii. într-adevăr, se cere precauţie: „Sunt 
studiaţi chiar oamenii care cred asta despre ei." Propria 
viziune asupra evoluţiei după ghinion poate fi atribuită 
probabil mai mult dorinţei decât realităţii. „Mulţi oameni 
vor să o gândească cu plăcere", spune Zollner. Declaraţia 
unuia dintre pacienţii ei clarifică dorinţa explicită de 
evoluţie posttraumatică pe care o au, evident, mulţi 
oameni după o catastrofă: „Dacă tot trebuia să se întâmple, 
măcar să fi fost bun la ceva." Această gândire are fără 
îndoială ceva consolator. 

Psihologa şi-a propus să descopere ce se află în spatele 
evoluţiei posttraumatice. De aceea, împreună cu tatăl său, 
doctorul Andreas Maercker, care astăzi predă la 



universitatea din Ziirich, a studiat fenomenul. Celor doi 
oameni de ştiinţă le-a sărit în ochi mai ales un aspect: când 
altcineva, şi nu înşişi cei afectaţi, apreciază starea 
spirituală a celor care au trăit criză, se constată o evoluţie 
posttraumatică cu mult mai puţin uimitoare. 

Mai mult, imaginea despre ei înşişi a celor afectaţi 
pare foarte uşor de influenţat. Acest lucru a fost arătat şi 
de două socio-psihologe canadiene într-un experiment 
foarte sugestiv. Cathy McFarland şi Celeste Alvaro au 
provocat persoanele testate să îşi amintească ceva 
neplăcut, care li s-a întâmplat nu cu mult timp în urmă. 
Apoi să povestească ce calităţi au acum şi ce calităţi aveau 
în urmă cu doi ani. Psihologele au întrebat subiecţii mai 
ales despre înţelepciunea personală şi despre tăria intimă, 
dar şi cât de înţelegători se consideră şi dacă au o direcţie 
clară în viaţă. Aceloraşi întrebări trebuiau să le răspundă 
şi alte persoane, care înainte fuseseră rugate să îşi 
recheme în suflet o trăire plăcută. 

în mod interesant, nu a existat nicio diferenţă între 
grupe în ce priveşte părerea despre propria persoană. însă 
persoanele care lăsau să revină amintirile neplăcute îşi 
apreciau propria tărie şi proprietatea de a rezista în faţa 
acestor evenimente ca deosebit de scăzute - şi anume, cu 
atât mai scăzute cu cât amintirea lor zdruncina mai tare 
sentimentul lor de auto-apreciere. Ele îşi apreciau propria 
persoană în trecut de-a dreptul negativ. Evoluţia 
posttraumatică, de care cercetătorii erau uimiţi, a fost doar 
urmarea rezultatului privirii lor retrospective foarte 
negative. Şi se lăsa manipulată. 

Tanja Zollner şi Andreas Maercker au devenit 
suspicioşi şi dintr-un alt motiv: dimensiunea evoluţiei 
posttraumatice percepute depinde într-o măsură 
considerabil de mare de ţara în care trăieşte omul. în mod 
obişnuit, psihologii descoperă cât de mare este evoluţia 
posttraumatică a unui om cu ajutorul unui chestionar 



special, proiectat de Tedeschi şi Calhoun. în acest 
chestionar se întreabă, de exemplu, despre „sentimentul 
încrederii în sine", despre „sentimentul de apropiere faţă 
de alţii" sau despre „dezvoltare de noi interese". Se acordă 
maximum 84 de puncte. în SUA majoritatea oamenilor 
ating, după o criză ca cea din 11 septembrie, un plus de 60 
până la 80 de puncte; în Germania în schimb oamenii 
reuşesc cu greu o evoluţie de 40 de puncte. 

Tanja Zollner îşi explică lucrurile astfel: în SUA ţine de 
„conceptul cultural" să se vadă mereu în crize şi o şansă. 
De aceea americanii se dau viteji să şi trăiască astfel. 
Psihiatra Jimmie Holland, care se ocupă de mai bine de 30 
de ani de viaţa mentală a pacienţilor cu cancer, vorbeşte 
chiar despre „tirania gândirii pozitive". Acesta însă nu 
este, probabil, singurul motiv din spatele extinderii de tip 
exploziv a maturităţii personale printre americani. Se pare 
că nu este vorba doar de grija socială interiorizată ca, după 
dezastre, să-şi suflece mânecile şi să-şi tragă în sus 
colţurile gurii, deşi, în baza atitudinii mai curând optimiste 
a culturii lor, poate chiar le vine într-adevăr mai uşor. 

Amăgire sau evoluţie veritabilă? 

Oamenii care relatează despre astfel de evoluţii îşi 
utilizează deci crizele pentru un nou start fulminant sau 
doar încearcă să se convingă singuri de asta? 

„Sigur că oamenii, după o lovitură a sorţii, găsesc un 
sens oarecare în viaţa pe care nu o mai văzuseră niciodată 
aşa, sau intensifică legăturile", spune Tanja Zollner. „Dar 
există şi partea cealaltă, iluzia." 

în primul caz oamenii se maturizează într-adevăr 
prin procesul de dominare; evoluţia posttraumatică este 
rezultatul direct al faptului că şi-au dominat crizele. în al 
doilea caz, însă, există iluzia de a fi ieşit din ghinion întărit 
sau maturizat sau cumva mai norocos decât înainte - o 
parte din însuşi procesul de dominare. 



Amăgirea nu trebuie să fie rea: „A-şi face iluzii despre 
sine însuşi, ţine, pentru majoritatea oamenilor de 
cotidian", spune Tanja Zollner. „Se stabilizează astfel într- 
un mediu dificil." însă uneori ideea din fantezie poate fi un 
speculant psihic al crizei şi poate avea şi urmări negative: 
„Evoluţia posttraumatică a fost văzută până acum foarte 
ne-critic, ca obligatoriu pozitivă şi ca fiind valoare a 
dorinţei", spune psihologa. Dar, dacă oamenii doar îşi 
simulează, după ghinion, norocul găsit, aceasta poate 
stânjeni o dominare veritabilă a traumei. Atunci evoluţia 
posttraumatică poate fi corelată cu multă suferinţă. 
Datorită celor două chipuri, Maercker şi Zolner vorbesc şi 
despre „modelul cu două feţe al maturizării 
posttraumatice". 

Indicaţii pentru aceasta dădea acum câţiva ani un 
studiu al celor doi psihologi. în el Zollner şi Maerckel, 
împreună cu oameni de ştiinţă ai Universitatea din Dresda, 
au cercetat peste o sută de persoane care fuseseră 
victimele unor grele accidente auto, care le puseseră viaţa 
în pericol. Ca urmare mulţi dintre ei au dezvoltat tulburări 
de sarcină posttraumatică. Ei sufereau deci de coşmaruri şi 
nu prelucraseră încă cele întâmplate în aşa fel încât să 
poată să îşi modeleze viaţa mai departe ne-încărcaţi de 
acestea. Retrăiau mereu involuntar ghinionul, 
manifestând la acesta puternice reacţii emoţionale şi 
corporale. 

Că unui om i se impun cu sila imaginile unei situaţii 
de abia trăite, de care ar prefera de fapt să scape, ştie 
oricine. însă în general astfel de imagini sunt depăşite 
după o zi sau două. Nu la fel la TSPT. Aici aceste flash-back- 
uri apar după luni. „Imaginile sunt atât de persistente şi 
înspăimântătoare, încât cei afectaţi încearcă pe toate căile 
posibile să împiedice apariţia lor", spune Zollner. Dar 
comportamentul lor de evitare duce la tulburări şi 
îngreunează viaţa. 



Când au studiat victimele accidentelor, Zollner şi 
Maerckel au pornit iniţial de la aceea că la ele fuseseră 
descoperite legături între evoluţia posttraumatică şi 
apariţia TSPT. Dar în mod surprinzător, în studiul lor a 
apărut un TSPT deloc neobişnuit la oameni care 
considerau că s-au maturizat în accident. Apăreau totuşi 
deosebiri când psihologii priveau mai exact şi întrebau 
despre aspecte speciale ale evoluţiei posttraumatice. 

Astfel, oamenii cu TSPT aveau tendinţa de a fi mai 
puternic convinşi că se maturizaseră spiritual şi ofereau 
acum o apreciere mai bună valorii vieţii. Oameni care nu 
dezvoltaseră TSPT considerau că puterea personalităţii lor 
este mai mare după accident. 

„O maturizare a tăriei personalităţii nu se poate 
realiza atât de uşor ca o apreciere mai bună a valorii 
vieţii", comentează Zollner. Ea este de părere că oameni 
care relatează despre spiritualitatea proaspăt dobândită şi 
despre o apreciere mai bună a valorii vieţii cad jertfă mai 
des iluziei evoluţiei posttraumatice, fiind în realitate 
puternic zdruncinaţi. „Cine este foarte deznădăjduit îşi 
sugerează mai devreme maturizarea", spune Zollner. 

Victimele accidentelor care ajung la TSPT cred mai 
degrabă într-o evoluţie posttraumatică decât cele care îşi 
domină cu succes propria traumă. „Numai cine poate privi 
înainte şi este deschis noilor experienţe are o şansă la 
evoluţie", spune Zollner. 

Dacă, după o trăire îngrozitoare, oamenii dezvoltă 
TSPT nu depinde însă nici pe departe chiar atât de mult de 
personalitate. în prima linie un rol joacă tipul de lovitură a 
sorţii pe care au suferit-o. Victimele violenţei sexuale 
poartă cel mai mare risc de a fi traumatizate persistent. 
Mai mult decât fiecare a doua dezvoltă o tulburare. între 
torturaţi şi oameni care au trăit un război fiecare al treilea 
ajunge să aibă o tulburare; violenţa corporală este în 17% 
dintre cazuri urmată de o tulburare, iar dintre victimele 



accidentelor grave numai 7% sunt afectate. „Personalitatea 
joacă un rol de abia în linia a doua", spune Zollner. 

Şi mediul contribuie la felul în care un om 
prelucrează o traumă. Căci sprijinul social şi emoţional 
este de mare importanţă. Este esenţial ca, într-o situaţie 
grea, cei din jur să fie aproape de cel afectat şi să ţină la el. 

Este semnificativ însă momentul în care s-a petrecut 
trauma. A reuşit persoana mai întâi să se bucure de o 
copilărie liniştită, apoi să întemeieze o familie sau să îşi 
construiască ceva prin serviciu? Traumatizarea a avut loc 
deja la vârsta copilăriei, înainte ca persoana să se poată 
dovedi ca spirit realist? „La o traumatizare atât de 
timpurie", spune Zollner, „majoritatea celor afectaţi sunt 
extrem de vulnerabili, o lungă perioadă din viaţa lor." Este 
adevărat chiar şi atunci când toţi apropiaţii sunt siguri că 
au de-a face cu o personalitate puternică. 

Chiar şi atunci când evoluţia posttraumatică este la 
oamenii traumatizaţi este doar un vis, se poate obţine, cu 
psihoterapie, o evoluţie veritabilă. S-a demonstrat acest 
lucru la paciente bolnave de cancer la sân şi la victime ale 
abuzului sexual. Dar Andreas Maercker şi Tanja Zollner au 
demonstrat asta în 2010 şi pentru victimele accidentelor 
studiate de ei. Celor care au absolvit cu succes o terapie 
comportamentală, pentru a învinge experienţele lor 
traumatice, li s-a atestat după aceea o creştere a tăriei 
personale. O terapie comportamentală cognitivă nu este o 
înghiţitură de zahăr. în ea oamenii traumatizaţi vor fi 
confruntaţi direct cu ceea ce ei vor de fapt să dea la o 
parte. Chiar refularea poate fi bună. Dar la oamenii cu 
TSPT teama de o revenire a trăirii este atât de mare, încât 
respingerea acesteia le schimbă viaţa. Nu îi eliberează, ci îi 
împiedică să îşi trăiască viaţa obişnuită de după afecţiune. 
Adesea victimele unor accidente grele nu mai urcă într-o 
maşină. „Scopul este deconectarea unui astfel de 
comportament de evitare", spune psihologul Ralf 



Schwarzer. Astfel, oamenii vor fi stimulaţi după un 
accident să călătorească iar cu maşina, să călătorească cu 
cineva, când altcineva este la volan, sau să meargă iar mai 
repede - în funcţie obiectul temerii lor. 

într-o terapie, cei afectaţi trebuie aşadar să retrăiască 
pe cât posibil încă o dată temerile lor şi să conserve 
evenimentele înspăimântătoare ale trecutului ca trecut. 
Pentru aceasta terapeuţii călătoresc de-adevăratelea în 
maşină cu victimele de accidente. 

„Este întotdeauna foarte bine să se iasă din 
victimizare", explică experta în traume Zollner. Căci, 
atunci când se vede pe sine ca victimă, dă mai departe 
responsabilitatea pentru viaţa sa pe un terţ sau pe 
circumstanţe. însă Zollner spune: „Este important ca aceşti 
oameni să reia responsabilitatea pentru propria trăire". 
Terapeuta încearcă deci să îi ajute pe pacienţii săi să iasă 
din poziţia lor neajutorată, întrebându-i foarte concret: 
Unde poţi avea influenţă? Ce poate fi acceptat? Ea obligă 
pacienţii să îşi spună singuri că ei nu mai luptă împotriva 
amintirilor. Că nu se mai gândesc la asta şi că nu rămân 
prinşi în trecut. 

Cât este de important, în ciuda tuturor vicisitudinilor, 
să se menţină controlul asupra propriei vieţi a recunoscut 
deja sociologul medicinei Aaron Antonovsky, un 
americano-israelian decedat înl994. Antonovsky a 
dezvoltat conceptul Salutogenese („generarea sănătăţii"), 
care poate fi considerat un precursor al conceptului 
rezilienţei. în anii 1960 sociologul a studiat femei care 
supravieţuiseră Holocaustului. Groaza inimaginabilă din 
lagărele de concentrare a putut fi depăşită de multe dintre 
aceste femei, fără a lăsa leziuni de durată în suflet. Aceste 
femei au avut o aptitudine de a prelucra spaimele 
Holocaustului în aşa fel încât acestea păreau „inteligibile, 
controlabile şi cu înţeles", spunea Antonovsky. 

Psihiatrul vienez Viktor Frankl considera căutarea 



sensului drept un aspect esenţial. „Voinţa de sens" ar fi şi 
mai înrădăcinată în oameni decât voinţa de plăcere şi 
voinţa de putere, spunea Frankl, care a lucrat şi el cu 
victime al Holocaustului. 

Chiar dacă mai există multe întrebări deschise despre 
evoluţia posttraumatică, un lucru este sigur: rudele, 
prietenii şi cunoscuţii nu au voie să aştepte niciodată de la 
oameni să se maturizeze după crizele lor. Este o observaţie 
accentuată deja şi de Tedeschi şi Calhoun. De aceea 
doctorii şi psihologii trebuie să le spună foarte lămurit 
pacienţilor că nu trebuie să se deziluzioneze dacă nu le-a 
reuşit un pas înainte, dacă nu s-au întărit după ce au trecut 
prin situaţii îngrozitoare. Totodată însă, celor care poate 
numai îşi închipuie o evoluţie post-traumatică, să nu le ia 
iluziile, câtă vreme acestea nu blochează prelucrarea 
traumelor. „Când oamenii percep o evoluţie, trebuie să fie 
sprijiniţi şi încurajaţi întru aceasta", spune Andreas 
Maercker. „Terapeuţii trebuie să le lase lor propriile 
semnificaţii, interpretări şi căi de prelucrare sau 
regenerare." 

Evoluţia post-traumatică veritabilă se poate echivala 
cu rezidenţa? 

Pare că există cel puţin o calitate care le întăreşte pe 
amândouă. Şi aceasta este optimismul. La câteva 
săptămâni după atacul terorist din 11 septembrie 2001, o 
echipă de psihologi au chestionat 46 de studenţi. Echipa 
din jurul Barbarei Fredrickson avea marele noroc de a fi 
studiat deja aceşti studenţi întâmplător la începutul acelui 
an - aşa puteau măsura direct ce efecte avusese teroarea 
Al-Qaida în sufletele studenţilor. „Au fost mai ales emoţii 
pozitive, care au dus la evoluţie post-traumatică", conchide 
Fredrickson din analizele sale. Lângă optimism era la loc 
de frunte o mulţumire generală faţă de viaţă, precum şi 
recunoştinţa faţă de viaţă. Acestea sunt de fapt toate 
aspecte parţiale ale rezidenţei - ea însăşi nu conduce însă 



la o evoluţie post-traumatică. 

„Este bine posibil ca oamenii rezilienţi să nu se 
maturizeze atât de uşor după crizele lor“, spune Tanja 
Zollner. Căci, cine nu este zguduit din greu, până la urmă 
nici nu trebuie să modifice ceva în existenţa sa. O nouă 
atitudine faţă de viaţă sau semeni va fi în astfel de cazuri 
mai curând improbabilă. 

O traumă este aşadar pe deplin comparabilă cu un 
cutremur de pământ. De abia când a atins o oarecare tărie 
sunt vizibile schimbări ulterioare. De aceea, pentru a se 
maturiza cu adevărat oamenii deosebit de robuşti psihic 
trebuie să trăiască probabil o catastrofă mai mare decât 
contemporanii sensibili. 

DE FAPT, CINE ESTE AICI SEXUL 
TARE? 

Din când în când rezilienţa îşi expune secretele. între 
timp sunt recunoscute numeroase atribute care ajută 
copiii să se dezvolte bine, în ciuda condiţiilor ostile, şi 
adulţii să treacă peste crize dificile, aproape inumane. Dar 
ce influenţă are de fapt sexul asupra stabilităţii vieţii 
spirituale? Cum e cu tăria psihică a culturiştilor 
împachetaţi în muşchi, sau cu cea a mamelor care 
îndeplinesc mai multe roluri în casă? Există în chestiunea 
rezistenţei psihice o diferenţă între fete şi băieţi, femei şi 
bărbaţi? 

Pe scurt: Cine este aici sexul tare? 

Tema a fost uimitor de puţin studiată. O astfel de 
cercetare ar trebui să fie de folos nu doar pentru discuţii 
obişnuite pe drumul spre serviciu sau seara la masă, ci ar 
putea stabili ce poate învăţa un sex de la celălalt privitor la 
depăşirea crizelor şi de ce fel de sprijin au nevoie băieţii şi 
fetele şi în ce fază a vieţii. 

în Kauai cercetătorii care au abordat chestiunea 



sexului au avut mai întâi un rezultat clar: fetele păreau 
univoc să fie mai tari. Ele prezentau mai rar bizarerii în 
comportament şi aveau o imagine mai pozitivă despre sine 
decât băieţii. Situaţia era încă valabile şi după ce deja 
crescuseră. „Proporţia femeilor care puteau să domine 
condiţii de viaţă ostile în copilărie şi la vârstă adultă era 
mai mare decât câtimea bărbaţilor", spune conducătoarea 
studiului, Emmy Werner. 

între timp însă s-a arătat că, după toate 
probabilităţile, acesta nu este întregul adevăr. 

Psihologii în dezvoltare Angela Ittel şi Herbert 
Scheithauer avertizează că evaluarea rezistenţei psihice a 
celor două sexe nu este prea uşor de făcut. Băieţii şi fetele 
sunt confruntaţi cu riscuri de dezvoltare proprii, foarte 
diferite, în care pot suferi daune dar pot şi să crească. în 
copilăria timpurie şi medie, admit şi Ittel şi Scheithauer, 
băieţii par să fie într-adevăr mai bolnăvicioşi decât fetele. 
Ei au mai frecvent probleme cu cititul, dezvoltă mai 
frecvent tulburări autiste şi trăiesc dezlănţuit mai multe 
relaţii antisociale. „Fetele acţionează ceva mai rezilient 
decât băieţii", spune Angela Ittel. „La băieţi mai timpuriu 
apare pericolul de a trăi o cădere psihică." Importante sunt 
şi cerinţele din cadrul şcolii, care pentru fete sunt mai 
uşoare. „Să fie ordonat la şcoală, să vorbească despre sine 
şi să-şi însuşească perspectivele altora", explică Angela 
Ittel. La vârsta pre-adolescenţei cel mai adesea fetele sunt 
mai evoluate mental decât băieţii. 

în mod surprinzător, nici chiar maltratările sau 
abuzurile în familie nu se arată la fetiţe în primul rând sub 
forma problemelor de comportament. Băieţii care trăiesc 
experienţe asemănătoare devin în schimb adesea agresivi 
şi asociali. Aşadar ei nu se mai pot încadra corect în 
societate, deoarece nu acceptă norme; sunt adesea iritabili 
şi impulsivi, au o toleranţă la frustrare scăzută sau sunt 
reci sentimental. 



„Băieţii par să fie în prima decadă a vieţii mai 
vulnerabili", spune şi profesorul de psihologie Friedrich 
Losel. Situaţia pare să se răstoarne însă în timpul 
pubertăţii. Atunci, la fetele care trebuie să poarte poveri 
familiale iese adesea la iveală măcar suferinţa din 
copilăria timpurie. 

în total, adolescentele raportează, după părerea celor 
doi psihologi de dezvoltare, Ittel şi Scheithauer, un număr 
mai mare de crize decât băieţi. Ele dau acestor crize şi o 
valoare mai mare a stării emoţionale. Fetele povestesc la 
această vârstă mai des despre supărări şi suferă de stres 
cronic mai mult decât băieţii de aceeaşi vârstă. Nici cu 
mulţumirea faţă de sine nu stau prea bine. „Fetele vorbesc 
la pubertate mai frecvent decât băieţii despre suferinţa 
cauzată de aşteptările legate de rolul social; acelaşi lucru 
se întâmplă şi cu idealul de a fi extrem de subţire", spun 
Ittel şi Scheithauer. 

în astfel de roluri, micile personalităţi reziliente par 
să se lase mai puţin uşor presate decât tovarăşii lor labili 
de aceeaşi vârstă. Tinerii manifestă comportamente tipice 
sexului mai puţin pronunţate. Astfel, fetele rezistente 
psihic sunt mai puţin timide decât altele, au un bun control 
asupra corpului şi exteriorizează un interes mai mare 
pentru activităţi considerate ca ne-tipice sexului. Băieţii 
tari manifestă mai mult emoţii şi empatie decât cei ne- 
rezilienţi. 

Se poate deci ca puştii tari să aibă mai devreme 
curajul de a ieşi cu forţa de sub influenţa modelele de rol şi 
să îşi urmeze propriile idei. După toate probabilităţile însă 
cauza şi efectul stau exact invers: deoarece băieţii şi fetele 
au multe interese şi nu atât de cramponaţi, pot „să se 
întoarcă într-un repertoriu mai larg de posibilităţi de 
reacţie", consideră Angela Ittel. Ceea ce fireşte ajută, când 
trebuie să caute o cale de ieşire dintr-o problemă, ajutând 
astfel la clădirea rezilienţei. „Fixările tari dimpotrivă, nu te 



pregătesc pentru viaţă", conform Ittel, „te fac vulnerabil." 

Pentru schimbarea aparentă a fetelor din tabăra 
sexului mai tare în cea a sexului mai slab la pubertate 
psihiatrul pentru copii Martin Holtmann şi 
neuropsihologul Manfred Laucht dau o posibilă explicaţie 
neuro-biologică. Fetele se maturizează mai repede decât 
băieţi, şi asta este valabil şi pentru creier. Maturizarea 
„este evident însoţită în primul rând de o capacitate 
îmbunătăţită a rezistenţei împotriva tulburărilor de 
dezvoltare neuro-psihiatrică", spun Holtmann şi Laucht. 
„în desfăşurarea ulterioară într-adevăr modificarea 
hormonală, care însoţeşte pubertatea, aduce cu sine un 
risc mai ridicat în comparaţie cu băieţii." 

Holtmann şi Laucht pornesc de la faptul că de la 
început mecanisme biologice sunt participante la 
diferenţele de sex. Deja în uterul mamei fetele şi băieţii ar 
fi expuşi diferitelor influenţe hormonale şi imunologice. 
„Probabil aceste diferenţe influenţează dezvoltarea 
creierului specific sexului." Căci faptul că există diferenţe 
în dezvoltarea creierului între băieţi şi fete este astăzi 
necontestat. De exemplu, cele două sexe prelucrează 
diferit stimulii, atât lingvistici cât şi spaţiali. 

La compararea sexelor reiese din nou că rezilienţa nu 
este o calitate moştenită o dată şi apoi păstrată pe termen 
lung, ci un fenomen care depinde de momentul şi de 
situaţia în care tocmai se găseşte o persoană. 

Şi dacă luăm în calcul dezvoltarea tulburărilor psihice 
se vede vulnerabilitatea sufletească a celor două sexe. Ce-i 
drept problemele băieţilor bat mai uşor la ochi, deoarece 
ei le exteriorizează des. Cum spun psihologii, băieţii devin 
adeseori agresivi sau chiar pasibili de pedeapsă dacă nu se 
descurcă cu sine; fetele în schimb mai degrabă îşi 
interiorizează problemele. Ele suferă astfel de depresii sau 
tulburări de alimentaţie. 

La vârsta adolescenţei „la fete se diagnostichează o 



depresie mult mai des decât la băieţi", spune Angela Ittel. 
Un rol pare să-l joace echilibrul hormonal feminin, care 
face mai sensibile abisurile sufleteşti. Aceasta ar justifica 
apariţia bruscă a depresiilor la fete în pubertate. Şi o 
confirmare ar fi şi faptul că boala la femei, după intrarea 
în menopauză, nu mai este mai frecventă decât la bărbaţi. 

Cu toate acestea este foarte posibil ca pur şi simplu 
depresiile să fie mai des diagnosticate la femeile tinere, iar 
la bărbaţi să fie scăpate din vedere. Este un fapt indicat cu 
câţiva ani în urmă şi de un studiu al Organizaţiei Mondiale 
a Sănătăţii. Chiar dacă bărbaţii şi femeile care au 
participat la studiu le-au zugrăvit doctorilor aceleaşi 
neplăceri, medicii au declarat considerabil mai multe 
femei ca fiind depresive. Angela Ittel ne mai dă un subiect 
de gândire: „Depresiile se pot exprima şi prin agresiune 
sau consum de alcool, nu numai printr-o enormă tristeţe", 
spune ea. în spatele acestor bizarerii, care ies amplificat la 
vedere, la bărbaţi se ascund aşadar frecvent aceleaşi cauze 
ca la depresiile femeilor. 

Fetele au o mai mare competenţă 
socială 

Un factor important pentru alunecarea în depresie 
pare să fie la fete o calitate care poate, în loc să te facă 
vulnerabil, să te facă rezilient, câtă vreme nu este în exces: 
adolescentele petrec deosebit mult timp reflectând - 
singure sau cu prietene. Ele vorbesc foarte mult despre 
sine, analizează laolaltă comportarea oamenilor. „Relaţia 
strânsă cu cei de aceeaşi vârstă - şi frecvent şi cu părinţii - 
se bazează pe o dispoziţie de a face schimb de informaţii 
personale şi de a oferi reciproc o mare doză de sprijin 
emoţional", spune Angela Ittel. 

Prin aceasta, fetele obţin de regulă mai mult ajutor 
decât băieţii, atunci când au nevoie de aşa ceva; şi dispun 
şi ele însele de o competenţă socială mai mare. însă 



totodată relaţiile intensive pot deveni problematice: 
conflictele cu prietenele pot deveni periculoase pentru 
sănătatea psihică, deoarece fetele suferă puternic în urma 
acestora. 

Prieteniile între băieţi se bazează, dimpotrivă, mai 
curând pe activităţi comune şi schimb competitiv. Şi 
relaţia băieţilor cu părinţii este pe plan emoţional adesea 
mai puţin intensă decât cea a fetelor cu părinţii. „Părinţii 
vorbesc despre sentimente cu fiii lor mai puţin decât cu 
fiicele şi îi îndeamnă mai rar să îşi verbalizeze 
sentimentele şi să o scoată la capăt în interacţiunile 
sociale", spune Angela Ittel. „Astfel, băieţi au mai rar 
ocazia de a se preocupa de sentimentele lor." Când apar 
probleme, ei duc lipsă de strategii pentru rezolvare, de 
aceea reacţionează nu numai agresiv, ci poate chiar recurg 
mai frecvent la droguri sau alcool. Agresivitatea este mai 
târziu greu de ţinut sub control. „Comportamentul agresiv 
este considerat unul dintre semnele de dezvoltare cele mai 
stabile ale unei persoane", completează Ittel şi 
Scheithauer. 

Situaţia e mai dificilă pentru o fată, mai ales atunci 
când pubertatea se instalează foarte devreme. „Fetele care 
trăiesc (prea) timpuriu pubertatea, deci înainte de vârsta 
de doisprezece ani, se simt adesea supra-solicitate să se 
descurce cu aşteptările mediului", scriu Ittel şi 
Scheithauer. Căci aşteptările impuse din afară asupra fetei 
sunt frecvent mari. Necunoscătorii văd o adolescentă 
puberă, dar nu ştiu că, la nivelul de dezvoltare cognitiv şi 
emoţional, au încă în faţa lor un copil. Şi pe deasupra 
aceste fete intră frecvent foarte timpuriu în relaţii sexuale, 
care de fapt fac ca ele să fie şi mai supra-solicitate. 

Din toate acestea rezultă forma de sprijin de care cele 
două sexe au nevoie, spune psihologul în dezvoltare din 
Bremen Franz Petermann: la fete ar trebui întărită 
autonomia, aşadar independenţa şi auto-determinarea. 



pentru a le face mai puţin sensibile la ostilităţi. Şi ar avea 
nevoie şi de sprijin emoţional. Băieţilor în schimb le-ar fi 
mai de folos dacă în mediul de acasă li s-ar da o structură 
clară şi reguli clare. 

Şi cum este acum cu sexul tare? Concluzia psihologilor 
Ittel şi Scheithauer este în orice caz univocă: după părerea 
lor fetele sunt - în funcţie de context şi de punctul 
temporal - tot atât de vulnerabile ca şi băieţii. La vârsta 
adultă Karena Leppert şi colegii săi nu au găsit nicio 
deosebire între forţa de rezistenţă psihică a celor două 
sexe. Bărbaţii şi femeile obţin în testele de rezidenţă în 
medie aproximativ acelaşi număr de puncte. 

CÂT SUNT DE REZILIENT? 

Sunt zile în care omul se simte puternic, şi există zile 
slabe - asta chiar şi la persoane care sunt deosebit de 
reziliente. Cât de capabil de rezistenţă este un om se poate 
determina cu ajutorul unui chestionar destul de sigur. 
Oameni de ştiinţă din jurul Karenei Leppert de la clinica 
universitară Jena au creat acest chestionar şi l-au verificat 
ştiinţific pe populaţia germană. Cu ajutorul următoarelor 
13 întrebări ale scalei rezidenţei „RS-13" fiecare poate să 
găsească pentru sine însuşi de câtă putere de rezistenţă 
personală dispune. 

în ce măsură vi se potrivesc 
următoarele afirmaţii? 

9 

Vă rugăm să acordaţi fiecăreia dintre următoarele 
constatări 1 până la 7 puncte. Acordaţi cu atât mai multe 
puncte, cu cât în general afirmaţiile vi se potrivesc mai 
mult. 

Semnificaţia: 1 punct = „nu mi se potriveşte deloc"; 7 
puncte = „mi se potriveşte întru totul". 



Când am planuri, le şi urmăresc. 


2 3 4 5 6 


în mod normal reuşesc peste tot, într-un fel sau altul. 


1 2 3 4 5 6 
7 


Nu mă las aşa repede abătut din cale. 


1 2 3 4 5 6 
7 


îmi place de mine. 


1 2 3 4 5 6 
7 


Pot să o scot la capăt cu mai multe lucruri deodată. 


1 2 3 4 5 6 
7 


Sunt hotărât. 


1 2 3 4 5 6 
7 


Iau lucrurile aşa cum vin. 


1 2 3 4 5 6 
7 


Sunt interesat de multe lucruri. 


1 2 3 4 5 6 
7 


9 

10 

11 

12 

13 


în mod normal pot observa o situaţie din mai multe 
perspective. 


1 2 3 4 5 6 
7 


îmi pot impune să fac lucruri pe care de fapt nu vreau să 
le fac. 


1 2 3 4 5 6 
7 


Când sunt într-o situaţie dificilă, găsesc de obicei o cale de 
ieşire. 


1 2 3 4 5 6 
7 


în mine este suficientă energie ca să fac tot ce trebuie să 
fac. 


1 2 3 4 5 6 
7 


Pot accepta că nu mă place toată lumea. 


1 2 3 4 5 6 
7 


Evaluare 

Adunaţi acum toate punctele. Aşa se va constitui o 
sumă între 13 şi 91. O valoare mare arată o reliefare bună 
a rezilienţei, pe când, dimpotrivă, o valoare coborâtă 
indică o rezistenţă psihică scăzută. 

Puteţi atinge maxim 91 de puncte. 

Dacă aveţi mai mult de 72 de puncte, nimic nu vă 
doboară prea repede. Vă descurcaţi cu majoritatea 
însărcinărilor şi sunteţi capabil să faceţi faţă provocărilor 









































vieţii. Multe situaţii vă apar ca deosebit de dificile. Dar 
sunteţi în poziţia de a reacţiona flexibil la loviturile sorţii 
şi de a găsi astfel o rezolvare care să vi se potrivească şi să 
vă ducă mai departe. 

Dacă aveţi între 67 şi 72 de puncte, atunci aveţi o 
putere de rezistenţă medie. De cele mai multe ori găsiţi 
rezolvări pentru problemele dumneavoastră, chiar şi 
atunci când acestea vă costă uneori multă energie. în 
general, găsiţi fără ajutor din afară curaj pentru a înfrunta 
problemele apărute în viaţă. 

Dacă aveţi mai puţin de 67 de puncte, atunci sunteţi 
prea puţin rezistent. Problemele ivite devin frecvent o 
criză de viaţă pentru dumneavoastră. Rezilienţa nu este 
foarte mare. Pentru a evita riscul depresiilor şi 
îmbolnăvirea şi pentru a sporit satisfacţia dumneavoastră 
în viaţă, practicaţi un management activ al stresului şi 
pretindeţi neapărat şi ajutor psihologic, dacă aveţi nevoie 
de el. 

Interpretare 

în Germania oamenii dispun negreşit de putere de 
rezistenţă psihică. în medie ei ating o valoare de 70 pe 
scala RS-13, ceea ce înseamnă mai mult de trei sferturi din 
punctajul total maxim realizabil. Femeile şi bărbaţii par 
foarte asemănători, după cum au arătat teste cu o scală 
asemănătoare pentru rezilienţă (RS-25). 

Pentru bărbaţi valoarea este în medie 77% din 
punctajul maxim; ea este destul de independentă de 
vârstă. Femeile în Germania ating în medie 75% din 
punctajul maxim; ce-i drept, la ele scade valoarea la vârste 
peste 60 de ani. 

Fără o oarecare măsură de rezilienţă nici nu ne-am 
putea descurca. Zi de zi ne întâmpină provocări, mereu 
trebuie să ne punem probleme - şi de regulă nu pierim din 
cauza lor. „De la gonirea omului din paradis, criza, şi nu 



rutina, reprezintă cazul normal al vieţii umane", spune 
sociologul Bruno Hildenbrand, care a publicat multe 
lucrări despre rezilienţă. Viaţa până la urmă nu e nimic 
altceva decât un proces de înfrângere a crizelor. 

Nu ne face plăcere s-o auzim, dar naufragiul este 
normal! De aceea, fără îndoială, premergătorii noştri au 
fost nevoiţi să dezvolte abilitatea de a se descurca cu acest 
eşec. Tocmai aceasta este în ochii lui Hildenbrand 
rezilienţă: flexibilitatea care te ajută să depăşeşti 
obstacolele şi, pe cât se poate, să şi înveţi ceva din ele. în 
general, fără crize şi prejudiciu dezvoltarea nu este 
posibilă. De aceasta s-au convins numeroşi teoreticieni ai 
dezvoltării. 

Dar, chiar dacă individului mediu nu îi lipsesc multe 
puncte până la rezilienţă maximă, această lipsă, în 
momentele hotărâtoare, îşi spune cuvântul. Ea face ca în 
cazul unui vânt potrivnic să ne fie uneori greu să răzbim şi 
este responsabilă, pentru mulţi dintre noi, de faptul că ne 
îmbolnăvim de îndată ce presiunea creşte foarte mult. 




EXPERIENŢE DURE PENTRU 
OAMENI PUTERNICI: DE UNDE 
PROVINE REZISTENŢA 
PSIHICĂ? 

De când, de câteva decenii, au stabilit clar că oamenii 
nu se frâng neapărat în crize, ci uneori ies întăriţi din ele, 
psihologii încearcă să găsească motivele acestui fenomen. 
Ce-i drept, nu este o treabă uşoară, mai ales că înşişi 
oamenii imuabili adesea de abia pot cuprinde în cuvinte 
motivul pentru acare au acea rezistenţă deosebită, pe care 
alţii o admiră atât. De aceea oameni de ştiinţă de cele mai 
diverse specialităţi au fost nevoiţi să imagineze strategii, 
mai mult sau mai puţin bogate în trucuri, cu ajutorul 
cărora să încerce să afle secretele lui Hopa-Mitică. 

Timp de decenii în izolatul stat insular Mauritius unii 
cercetători au studiat motivul pentru care mulţi dintre 
copiii al căror tată era violent, în ciuda tuturor 
vicisitudinilor în tânăra lor viaţă, se dezvoltau în 
personalităţi sănătoase. Alţii au făcut statistici amănunţite 
cu bolile de copiii, foarte normale, care au luat adesea 
foarte repede o turnură surprinzător de grea la copiii 
orfani crescuţi fără dragoste. Iar alţii au analizat 
modificările cu efect profund din creierul puilor de 
şobolani care se resemnează, dacă animalele au o mamă 
care nu se interesează de ele. 

Acestea şi multe alte studii au adunat în anii trecuţi 
piese de puzzle pentru a răspunde la întrebarea despre 
puterea rezistenţilor. Din când în când se completează 
astfel imaginea a ceea ce face ca oamenii să aibă o 
personalitate puternică. Nu numai cercetarea modernă din 
psihologie şi psihiatrie contribuie la aceasta, ci şi 
sociologia, pedagogia, neurobiologia şi genetica livrează 
date certe care îmbunătăţesc înţelegerea stâncilor care 



sparg orice val. 

Concluzia este că, în baza modificărilor genetice 
minuscule, dar larg răspândite, mulţi oameni sunt deosebit 
de maladivi. Apoi, după experienţe de violenţă în copilărie, 
cu greu suportă mai târziu în viaţă împovărări. Ca urmare, 
ei au risc deosebit de mare de a deveni adulţi alcoolici. 
Totuşi, nici pe departe nu putem susţine că doar genele fac 
un om fie apt psihic, fie mai degrabă vulnerabil. Şi 
trăsăturile impregnate de părinţi şi stilul lor de educaţie se 
manifestă în structuri biologice. Se marchează astfel 
durabil în creier, cu fierul roşu, multe experienţe rele din 
timpul copilăriei. O insuficientă prelucrare în creier a 
stresului la copiii care nu cresc cu susţinere în familie se 
lasă întrucâtva vizualizată cu ajutorul metodelor moderne 
de cercetare. în plus, deosebit de tânăra ramură de 
cercetare a epigeneticii aduce surprize în fiecare zi. 
Conform acesteia, viaţa modifică aptitudinile moştenite. 
Astfel, trăirile oamenilor - temerile lor, dar şi activităţile 
sportive şi alimentaţia - vor fi înscrise pe parcursul vieţii 
lor în gene. Probabil că aceste impregnări pot fi chiar 
transmise din generaţie în generaţie. 

CUM MODELEAZĂ MEDIUL VIAŢA 
UNUI OM 

Alintul este dispensabil. Atât pentru bebeluşi cât şi 
pentru copii. Până nu demult încă mai erau de această 
părere mari spirite. La începutul secolului XXI de abia se 
mai poate imagina, asta, dar chiar şi în anii 1950 sfatul în 
circulaţie, pe care medicul pediatru îl dădea tinerelor 
mame, era ca ele să nu se sinchisească prea mult de 
bebeluşii lor. Să ţină copiii curaţi şi să le asigure hrana; 
asta ajunge pe deplin, presupuneau ei cu toată onestitatea. 
Pediatrii erau realmente de părere că astfel se face numai 
bine. Orice altceva nu ar face decât să răsfeţe copiii. Iar 



aceştia ar fi devenit astfel nişte fiinţe molatice. 

Harry Harlow nu a putut accepta că strategia e 
corectă. Psihologul avea el însuşi patru copii; pentru el era 
neîndoios că ei, chiar ca bebeluşi, au nevoie deja de mai 
mult decât numai alimentaţie şi igienă. Asta a vrut el să 
dovedească lumii întregi prin experimente cu pui de 
macac, pe care el i-a luat de lângă mame imediat după 
naştere, lăsându-i luni de zile în voia lor. în spatele 
zidurilor laboratorului s-au jucat drame pentru bebeluşii 
maimuţelor; animalele au ajuns epave psihice. Unul dintre 
colaboratorii lui Harlow declara mai târziu că a fost ferm 
convins că experimentele şefului o să îngrijoreze în aşa 
măsură, încât mişcarea pentru drepturile animalelor va 
avea o reacţie puternică. în orice caz, rezultatul a fost că s- 
a obţinut o schimbare - destul de înceată - a poziţiei celor 
care considerau contactul corporal în timpul creşterii ca 
total lipsit de sens. 

Şi observaţiile din orfelinatele de atunci încurajau o 
nouă gândire, conform căreia copiilor nu le merge prea 
bine dacă, asemănător maimuţelor lui Harlow, trebuie să 
îşi petreacă singuri timpul, pe cont propriu - chiar dacă 
camerele copiilor erau bogat dotate. în ultima vreme s-a 
confirmat încă o dată aceasta. în orfelinatele regimului 
Ceauşescu - din 1965 până în 1989 -, în România, copiii 
vegetau în condiţii aproape inumane. Erau limitaţi 
frecvent la pătuţ şi asiguraţi în toate cazurile cu cele 
necesare. Nu exista o vorbă bună sau o mângâiere. Mulţi 
copii acţionau apatic când, după prăbuşirea regimului, 
observatori vestici vizitau căminele; erau sperioşi sau 
agresivi şi, cel puţin iniţial, reuşeau cu greu să participe la 
o viaţă de familie normală. 

La sfârşitul anilor 1980 nimeni nu se mai îndoia de cât 
de importante sunt adresarea şi sprijinul trupesc pentru o 
dezvoltare psihică sănătoasă la copii. însă ceva a surprins 
totuşi oameni de ştiinţă: stabilitatea mentală precară a 



copiilor părea să se răsfrângă şi asupra sănătăţii lor. 
Orfanii români contractau deosebit de uşor infecţii. Ei erau 
mai bolnăvicioşi decât semenii lor de aceeaşi vârstă din 
familii americane normale, chiar dacă trăiau deja de mulţi 
ani în SUA în familii adoptive. 

Evident că există o legătură între spiritul combativ şi 
apărarea imunitară. Este un fapt stabilit şi de psihologul 
Seth Pollak: adolescenţii care în copilăria lor au fost 
maltrataţi corporal au un sistem imunitar considerabil mai 
slăbit decât alţii de aceeaşi vârstă, care nu au trăit violenţa 
în familie. Corpurile copiilor maltrataţi luptau mai greu cu 
virusul herpesului şi de aceea produceau o cantitate de 
anticorpi în exces, pe care echipa lui Pollak o găsea în 
saliva lor. Efectul era acelaşi şi peste ani. 

Au existat medici pediatri şi comunicatori empatici 
care au pus imediat în practică recunoaşterea corelaţiei 
dintre un mediu iubitor şi dezvoltarea puterii de apărare 
psihice şi corporale. Psihiatra pediatră Heidelise Als a 
condus studii extinse în secţiile de nou-născuţi prematur 
de la Children’s Hospital din Boston. Ea le-a învăţat pe 
surorile care lucrau acolo să recunoască şi nevoile celor 
mai mici prematuri şi să reacţioneze special la ele - să îi 
dea aşadar celui mic ceea ce era evident cel mai important 
în fiecare situaţie. Fiecare prematur primea zilnic mai 
multe porţii de astfel de extra-atenţii. 

Als a obţinut în acest fel succese fascinante: ce 
înseamnă sprijinul corporal şi interacţiunea pentru cei 
mai mici se vede în dezvoltarea acestora încă în clinică. 
Prematurii se dezvoltau considerabil mai repede dacă zi 
după zi nu stăteau singuri la voia întâmplării în 
incubatoarele lor încălzite, ci obţineau căldură umană. 
Creşteau mai repede, puteau fi daţi mai de timpuriu acasă, 
dezvoltau plămâni mai puternici şi o inimă mai puternică, 
iar la final aveau mai puţine deficite intelectuale decât 
prematuri lăsaţi singuri. 



Şi primele date pe termen lung despre copiii români 
instituţionalizaţi arată imensa influenţă pe care o are 
mediul social asupra puterii de rezistenţă psihică: orfanii 
dintr-un cămin bucureştean care au ajuns în anii 1990 
într-o familie de asistenţă maternală românească şi au 
primit acolo dragoste şi sprijin au dezvoltat o tulburare de 
anxietate sau depresie semnificativ mai rar decât copii 
care, chiar după căderea regimului Ceauşescu, au fost 
nevoiţi să rămână în cămin. 

Spiritele critice pot obiecta că familiile de asistenţă 
maternală aleg probabil mai degrabă copiii care sunt 
veseli şi sănătoşi; şi că cei cu predilecţie mai mare spre 
bizarerii psihiatrice rămân probabil în cămine. Dar 
această posibilitate este infirmată de efectul descoperit de 
psihiatrii Charles Nelson, Nathan Fox şi Charles Zeanah. 
Aceştia au lăsat soarta să hotărască care dintre cei 136 de 
copii cu vârste cuprinse între şase luni şi doi ani şi 
jumătate dintr-un cămin bucureştean are voie să ajungă 
într-o familie de asistenţă maternală. Oamenii de ştiinţă au 
considerat că un astfel de demers este complet lipsit de 
etică. „Dar la începutul studiului nostru era ca şi 
inexistentă în Bucureşti vreo îngrijire în familii de 
asistenţă maternală, aşa că, fără concursul nostru, cei mai 
mulţi copii participanţi ar fi crescut mai departe în cămine 
sau ar fi fost de abia mai târziu adoptaţi." Din acest motiv 
au considerat că demersul lor este îndreptăţit. Iar 
majoritatea copiilor care au tras lozul căminului au fost şi 
ei adoptaţi în decursul timpului. 

Familiile de asistenţă maternală erau şcolarizate. Ele 
urmau să se poarte deosebit de afectuos cu copiii şi 
primiseră şi un partener de contact, căruia să poată să-i 
adreseze întrebări. Astfel, proiectul a făcut foarte mult 
pentru copii: cuantumul lor de inteligenţă a crescut în 
interval de 20 de luni cu aproape zece puncte. Şi sufereau 
semnificativ mai puţin de ADHD, depresii şi temeri, decât 



copiii rămaşi în orfelinat. 

Fără îndoială, o creştere proastă poate să dăuneze 
copiilor pe viaţă. Dar lucrurile nu trebuie să stea neapărat 
aşa. Ei se pot întări. Şi într-un mediu îngrozitor de negativ 
există o şansă la o dezvoltare sănătoasă. Nu toţi copiii 
maltrataţi vor deveni violenţi de îndată ce vor putea duce 
în mână o bâtă de baseball. Evident, există factori care au 
grijă ca un om tânăr, cu un tată bătăuş, să devină un 
scandalagiu, un altul însă gândeşte mai bine, aşadar 
posedă rezilienţa necesară pentru a depăşi nefericita 
influenţă sufletească a tatălui. 

Temperamentul este un candidat favorit, după cum 
bănuiau deja de mult psihologii. Ei consideră că oamenii 
care au o înclinaţie spre controversă violentă nu sunt 
neapărat furioşi, ci oameni cu sânge rece în cel mai 
adevărat înţeles al cuvântului. Şi chiar au reuşit să 
măsoare asta. în mod normal un zgomot face ca inima să 
bată mai repede. Pielea produce transpiraţie, chiar dacă 
uneori în cantităţi foarte mici. Aceasta este măsurabilă cu 
ajutorul unor electrozi, deoarece pentru scurt timp 
conductibilitatea pielii creşte. Oamenii cu o înclinaţie spre 
agresivitate reacţionează foarte puţin, deja de copii, la 
situaţii alarmante. Sunt mai puţin iritaţi atunci când 
urmează să fie pedepsiţi pentru o comportare defectuoasă 
şi reacţionează de asemenea mai puţin la sursele de stres. 
Astfel, în cel mai nefavorabil caz, se poate dezvolta o 
spirală a violenţei. La început bătăile tatălui sunt 
indiferente; mai târziu - ţipetele victimei înseşi. 

Teoria este însă crudă. Poate că o excitabilitate mai 
uşoară ar conduce la o mai bună performanţă a atenţiei, 
sugerează psihiatrul pediatru Martin Holtmann şi 
neuropsihologul Manfred Laucht. Când inima bate mai 
repede, aceasta este expresia unei prelucrări reuşite a 
stimulului emoţional, consideră ei. în loc să aştepte blazat 
lucrurile care vin, excitabilitatea se poate transpune „într- 



o deschidere la stimuli din partea mediului". Aceasta ajută 
probabil învăţarea - chiar şi învăţarea faptului că nu 
ajungi prea departe când exerciţi continuu violenţă şi intri 
în conflict cu legea. 

între timp s-a stabilit, totuşi, prin numeroase studii, că 
o frecvenţă a inimii crescută sub stres şi o mare 
conductibilitate a pielii sunt indicii reali pentru 
aptitudinea copiilor de a se dezvolta bine, în ciuda 
condiţiilor ostile din căminul lor. O dovadă deosebit de 
interesantă a găsit psihologa Patricia Brennan. Ea a 
împărţit 94 de bărbaţi tineri în patru grupe: Criteriile au 
fost: dacă ajunseseră în conflict cu legea sau nu şi dacă 
taţii lor fuseseră criminali sau nu. Conductibilitatea pielii 
şi rata bătăilor inimii după o sperietură erau semnificativ 
mai înalte la acele persoane care respectau regulile 
societăţii dar aveau un tată criminal. Conform rezultatelor 
lui Brennan, frecvenţa mărită a bătăilor inimii protejează 
într-adevăr bărbaţii tineri să calce pe urmele tatălui. Un 
puls coborât indică, dimpotrivă, un mare pericol de 
comportament antisocial. 

Legătura este atât de semnificativă încât criminologul 
Adrian Raine foloseşte această observaţie chiar în scop de 
prognostic. Cu ajutorul frecvenţei bătăilor inimii măsurate 
la aproximativ o sută de şcolari de 15 ani el a reuşit să 
profeţească într-un studiu care dintre tineri va fi comis o 
spargere la vârsta de 29 de ani. Raine conduce de mulţi ani 
un proiect cuprinzător pe insula Mauritius din Oceanul 
Indian. în „Mauritius Child Health Project" are 
oportunitatea să îşi desfăşoare studiile cu sprijinul 
Organizaţiei Mondiale a Sănătăţii pe un număr mare de 
copii. 

Iată cum certifica el de curând teoria despre sângele 
rece la copiii mici. învăţătorii apreciau că elevii de opt ani 
din clasă deosebit de agresivi sunt cei care - fără ca 
învăţătorii să ştie asta - deja la trei ani avuseseră în situaţii 



de stres o frecvenţă a bătăilor inimii mică şi o 
conductibilitate a pielii redusă. Acestea măsurate de 
oamenii de ştiinţă după ce speriaseră micuţii cu zgomote 
sau le prezentaseră o sarcină dificilă. 

Educaţia însă nu este neajutorată. Când oamenii de 
ştiinţă au instruit familiile să aibă grijă ca deja la trei ani 
copiii să primească o instruire şi hrană mai bune, micuţii 
au prezentat reacţii ale inimii şi pielii normalizate câţiva 
ani mai târziu. Iar la 23 de ani amestecul oamenilor de 
ştiinţă se lăsa citit şi în ceea ce populaţia tânără avusese 
până atunci pe răboj: o treime deveniseră mai puţin 
criminali. Profeţiile negative nu trebuie aşadar să fie 
neapărat rele; uneori se poate face ceva ca ele să nu se 
împlinească. 

CE SE ÎNTÂMPLĂ ÎN CREIER? 

Şi printre şobolani există mame denaturate. De fapt, 
ţine de viaţa de familie în cuiburile de şobolani ca mamele 
să le arate puilor afecţiunea lor. Ele îi ling pe cei mici, îi 
încălzesc şi le asigură hrana. Unele mame nu sunt însă 
apte de o astfel de dragoste maternă. în loc să-şi 
îngrijească bine progenitura, ele fac numai strictul 
necesar. Protecţia corporală o lasă în cea mai mare parte 
pe seama puilor. 

Urmaşii ambelor tipuri de mame depăşesc aceasta şi 
devin mari. Toţi reuşesc şi să ducă împreună cu ceilalţi o 
viaţă de şobolan, ceea ce înseamnă că îşi caută un petec 
protejat pentru înnoptat, înhaţă suficientă hrană şi chiar 
un partener şi se înmulţesc mai departe. 

Totuşi, în adânca intimitate a animalului există o 
mare deosebire, care îl marchează pe toată viaţa. 
Inevitabil, puii din ambele categorii de şobolani nimeresc 
pe parcursul vieţii în situaţii neplăcute sau periculoase. 
Atunci se vede cum arată sufletele lor de şobolani: ca 



animale mature, puii de şobolani răsfăţaţi reacţionează la 
stres considerabil mai relaxat decât tovarăşii lor neglijaţi; 
până la urmă chiar şi trăiesc mai mult. Când ajung într-un 
mediu străin şobolanii bine supravegheaţi nu sunt foarte 
fricoşi; dimpotrivă, animalele lăsate frecvent de mamele 
lor în voia sorţii se aşază într-un spaţiu necunoscut cel mai 
adesea în colţul cel mai întunecat şi tremură. Este evident 
că nu au suficientă încredere în sine să se descurce cu 
străinul, iar de la schimbări aşteaptă mai curând rău decât 
bine. 

Acest fenomen are un motiv surprinzător, de natură 
biologică, după cum a descoperit neurobiologul canadian 
Michael Meaney în urmă cu puţini ani: animalele 
prelucrează mesajele hormonului stresului, cortizolul, în 
moduri cât se poate de diferite. Acest hormon al stresului 
este evident implicat, dacă unii pui de şobolani în viaţa lor 
ulterioară devin foarte capabili de rezistenţă, iar alţii 
foarte vulnerabili psihic. 

Hormonul se va vărsa mereu în corp, atunci când va fi 
stimulat - la şobolani la fel ca şi la oameni. Atunci 
cortizolul provoacă mobilizarea zahărului din rezerve în 
ficat. Aşa pune la dispoziţie energie - de exemplu, pentru a 
o lua la fugă, a găsi repede o rezolvare a situaţiei sau a 
avea pe termen scurt performanţa cea mai bună. Corpul se 
găseşte în stare de alarmă. 

Acest lucru are sens câtă vreme şobolanii sau oamenii 
sunt în pericol sau sub presiune. Dar această stare de 
alarmă trebuie să mai şi înceteze. Altfel, animalul şi omul 
vor deveni epave nervoase. Pentru a pune capăt stresului, 
creierul formează locuri de andocare pentru cortizol. Ele 
scot hormonul stresului din circulaţie. Tocmai aici se află 
diferenţa dintre puii de şobolani. Femelele-şobolan 
afectuoase au grijă realmente - prin linsul şi dezmierdarea 
lor - ca creierul tinerilor să formeze mai multe locuri de 
andocare pentru hormon. Astfel, la aceşti tineri şobolani 



cortizolul apărut la stres este mai repede re-neutralizat. 
Tinerii şobolani cu inimă rece ajung, dimpotrivă, mai uşor 
sub stres de durată. 

Calea odată bătută se continuă în familie pe mai 
departe. între timp s-a stabilit cu certitudine că bebeluşii 
de şobolan răsfăţaţi vor deveni ei înşişi părinţi afectuoşi, 
iar cei neglijaţi, dimpotrivă, vor avea aceeaşi inimă rece pe 
care au avut-o şi mamele lor cu ei. Animalele tinere nu 
moştenesc simplu numărul locurilor de andocare din 
creierul lor. Michael Meaney a dovedit acest lucru printr- 
un truc: într-unul dintre experimentele sale, neurobiologul 
a schimbat puii proaspăt fătaţi: o mamă iubitoare a crescut 
progenitura unei mame ne-iubitoare şi invers. La puii 
adoptaţi însă s-a manifestat acelaşi fenomen ca apărut 
anterior la progenitura naturală: la puiul răsfăţat s-au 
format mai multe locuri de andocare pentru cortizol în 
creier, iar acesta cerceta curios lumea. 

Influenţa cortizolului asupra vindecării sufletului a 
fost confirmată între timp şi la oameni. Psihiatra 
americană Christine Heim a condus un experiment 
deosebit de impresionant. Ea a pus intenţionat sub stres 
femei care în copilărie fuseseră abuzate sexual. Heim a 
rugat pur şi simplu femeile să ţină o conferinţă. Astfel, 
nivelurile hormonilor stresului la aceste femei a atins o 
valoare care era de şase ori mai mare decât la femeile 
psihic stabile, care nu avuseseră copilărie traumatică. Şi 
alte studii au arătat că oameni care au fost traumatizaţi de 
timpuriu reacţionează mai târziu în viaţă frecvent 
hipersensibil la sarcini. 

Spaimă în creier 

Lipsa de afecţiune şi viaţa sub teroare pot aşadar 
torpila dezvoltarea puterii de rezistenţă psihică. Acestea se 
lasă citite în structurile creierului, spune biologa 
specializată în neurodezvoltare Anna Katharina Braun, 



refeindu-se la traume grele. Ea le-a găsit mai întâi la 
şobolanii cu o viaţă socială deosebit de accentuată. 

Braun le ataca această viaţă socială - zilnic lua unii 
tineri pentru câte o oră din restul familiei. în creierele 
acestor animale a descoperit mai târziu că celulele 
nervoase sunt interconectate într-un mod remarcabil. într- 
o structură din creier care aparţine sistemului limbic - şi 
contribuie la prelucrarea emoţiilor şi a instinctelor - a 
găsit mai multe sinapse decât la animale care nu fuseseră 
izolate. 

Mai multe? „Şi aceasta este o tulburare a dezvoltării 
sănătoase", accentuează Braun. în mod obişnuit creierul 
formează în timpul dezvoltării cu mult mai multe sinapse 
decât este necesar. însă cu timpul se stabilizează doar 
acele legături între celulele nervoase care vor mai fi 
folosite pentru funcţionarea eficientă a creierului. Restul 
vor fi pur şi simplu demolate din nou. însă tocmai acest 
proces de sortare pare să nu fi avut loc la şobolanii izolaţi. 
Ei deţineau un exces de sinapse. Acest lucru va avea 
urmări pentru comportamentul lor: Mediul străin îi va 
face să fie temători. 

Cum se măsoară tăria psihică 

„Că factori biologici influenţează capacitatea 
rezistenţei în faţa sarcinilor pare de mult neîndoios", 
rezumă cercetarea actuală a psihiatrului pediatru Martin 
Holtmann şi a neuropsihologului Manfred Laucht. De aici 
rezultă ceva remarcabil: tăria psihică a animalelor sau 
oamenilor este şi foarte concret măsurabilă cu ajutorul 
unor funcţii corporale. De exemplu, rezistenţa la stres a 
unui om se lasă măsurată într-o oarecare măsură când 
acesta este speriat cu un pocnet zgomotos. Durata 
reflexului său de spaimă vădeşte atunci cât de repede se 
instalează revenirea după o trăire negativă. „Acesta ar fi 
un indiciu pentru cât de bine prelucrează un om astfel de 



evenimente", scriu Holtmann şi Laucht. Astfel, este foarte 
diferită de la om la om perioada în care se închid 
pleoapele atunci când se aude brusc un zgomot extrem de 
sonor. 

Dar dacă durata strânsului din ochi admite şi alte chei 
pentru a interpreta reacţia la stres? Poate ceva pentru 
sănătatea sufletească a unei persoane, predispoziţia sa 
pentru îmbolnăviri psihice? Aceasta ar însemna că 
oamenii care prezintă o reacţie la stres relativ lungă la 
perturbări mai mari decât un pocnet necesită timp mai 
îndelungat pentru a se restabili după aceea. Ei au nevoie 
atunci probabil de atât de mult timp, încât se vor 
îmbolnăvi sufleteşte din această cauză. în orice caz, 
realitatea este că lungimea reflexului de spaimă al unui 
om se reflectă în structurile creierului său. 

în funcţie de cât de repede se relaxează din nou 
oamenii după un pocnet, se manifestă diferenţe în cortexul 
lor prefrontal. Această regiune a creierului, aflată în 
spatele frunţii (numită şi lob frontal), este centrul nostru 
superior de control care ne permite să reacţionăm potrivit 
la o situaţie. Cortexul prefrontal recepţionează semnalele 
din exterior (ca pocnetul), apoi le corelează cu conţinuturi 
de amintiri şi chiar şi cu evaluări emoţionale originare din 
sistemul limbic. Ce s-a întâmplat ultima oară când a fost 
auzit un astfel de pocnet? A fost inspirator de frică sau în 
continuare nu s-a întâmplat nimic rău? A fost corect sau 
ne-necesar că am fugit de acolo? în acest fel cortexul 
prefrontal nu este implicat numai în faptul că în caz de 
explozie fugim la adăpost, ci şi în acela că ne reglăm apoi 
din nou emoţiile. Când în apropiere copii trag cu capse, cel 
târziu la a treia tragere nu ne mai speriem prea tare. 

Faptul că celulele nervoase din acest centru de control 
atât de important pentru viaţa noastră scânteiază la o 
trăire neplăcută în diferite grade în funcţie de 
personalitate poate fi determinat cu ajutorul tomografiei 



de rezonanţă magnetică funcţionale. Cu această tehnică, 
cercetătorii pot face vizibile acele regiuni ale creierului 
care sunt active în anumite situaţii, câtă vreme aceste 
situaţii pot fi produse cumva în tuburile înguste ale unui 
tomograf. 

Un pocnet sonor însă poate fi produs. Aşa se vede că 
partea stângă a cortexului prefrontal este mai activă la cei 
relaxaţi. Astfel de oameni apreciază în experimente 
situaţiile neplăcute mai pozitiv decât persoanele cu o 
activare mai puternică a părţii drepte a cortexului 
prefrontal. Lobul frontal stâng este pentru sentimente 
bune, mai mult entuziasm şi bună-dispoziţie, în vreme ce 
oamenii cu un lob frontal drept mai activ sunt mai 
degrabă veşnic nemulţumiţi sau ţipi anxioşi. 

Efectul este atât de semnificativ, încât oamenii de 
ştiinţă pot spune chiar dinainte cum vor reacţiona indivizii 
într-o situaţie neplăcută, dacă au observat înainte doar 
scânteierile celulelor lor în cortex. Deja la bebeluşii în 
vârstă de zece luni se găsesc astfel de diferenţe. Iar unei 
grupe de psihologi din jurul lui Richard Davidson i-a reuşit 
realmente să profeţească la micuţi cât de rău le-ar putea 
face o scurtă despărţire de mama lor. Copiii care 
prezentau înainte activare frontal-stânga multiplă 
reacţionau la despărţirea de mamă mai relaxat. în schimb 
copiii cu mai multe scânteieri în cortexul drept plângeau. 

în afară de cortex, şi hipotalamusul dă informaţii 
despre tăria psihică. Astfel, după părerea cercetătorilor ca 
Michael Meaney, absenţa sprijinului se poate întipări 
direct în creier. La o privea mai atentă în cutia craniană a 
animalelor pe care făcea experimente a constatat că la puii 
de şobolani neglijaţi de către mama lor erau subdezvoltate 
importante regiuni din creier, aşa-numitul hipocamp. 
Aceste regiuni sunt poziţionate una în dreapta, cealaltă în 
stânga creierului, şi au forma unui căluţ de mare; ele au 
valoare de staţii centrale de comutare pentru realizarea 



memoriei şi pentru emoţii. „Mamele-şobolani formau 
aşadar - în cel mai adevărat înţeles al cuvântului - creierul 
puilor lor printr-un comportament simplu, natural", îşi 
manifestă uimirea Meaney. 

Afecţiuni corespunzătoare în creier au fost găsite deja 
chiar şi la oameni. Persoanele cu depresii grele posedă un 
hipocamp la fel de neobişnuit de mic ca şi şobolanii cu 
mamă neafectuoasă. Acelaşi lucru este valabil pentru 
victimele abuzurilor sexuale în copilărie sau veteranii din 
Vietnam cu traume grele. 

Stresul este deci otravă pentru creier? Sau poate 
micul hipocamp nu este totuşi consecinţa, ci cauza 
vulnerabilităţii psihice mai mari? Psihiatrul Roger Pitman 
crede în ultima variantă, mai ales după ce a studiat 
creierul oamenilor care au fost greu traumatizaţi. în 
studiul său a fost dată o aceeaşi particularitate: victimele 
traumelor studiate de el erau gemeni. Iar fraţii lor, cărora 
nu li se întâmplase nimic asemănător de înspăimântător, 
aveau un hipocamp la fel de mic, fără să fi suferit vreo 
traumă. 

Dacă această observaţie se confirma, oamenii deosebit 
de vulnerabili se puteau pune în gardă iminentă pe cât 
posibil, căutându-şi o meserie în care să fie reduse 
încărcările psihologice mari. Scanările creierului ar putea 
deveni o soluţie pentru a împiedica bărbaţii tineri mai 
puţin rezilienţi să meargă în Afganistan ca soldaţi de 
carieră sau să se angajeze ca sanitari însărcinaţi cu 
salvarea victimelor accidentelor. Fiindcă mulţi astfel de 
sanitari se îmbolnăvesc greu sufleteşte în cursul vieţii lor 
profesionale. 

CE APTITUDINI POATE MOŞTENI 
OMUL 

O astfel de şansă capătă oamenii de ştiinţă doar o dată 



în viaţă. Pe Terrie Moffitt a cuprins-o un sentiment de 
fericire de necrezut când, la începutul anilor 1980, a primit 
permisiunea din Noua Zeelandă. Avea voie să ridice un 
tezaur! Pe statul insular, cu deja mai bine de zece ani mai 
înainte, un psiholog câştigase de partea sa părinţii tuturor 
copiilor care veniseră pe lume în Queen Mary Hospital din 
oraşul Dunedin timp de un an. Bărbatul avea un plan 
mare: timp de peste zeci de ani, cei 1037 de copii născuţi 
între aprilie 1972 şi martie 1973 aveau să fie studiaţi 
regulat. Aşa voia psihologul să descopere cauzele 
problemelor de sănătate şi de dezvoltare. 

Când a pornit Therrie Moffitt, în anul 1984, fuseseră 
puse bazele pentru strângerea tezaurului de date. Ea 
trebuia doar să îl sporească şi, pe cât se putea, să îl 
valorifice intr-un mod profitabil. Psihologa - născută la 
Niirnberg, dar crescută în SUA - lucrează şi astăzi la 
proiect, împreună cu colegul şi partenerul său israelian, 
Avshalom Caspi. în acest timp Moffitt şi Caspi au prezentat 
rezultate ale cercetării mai mult decât surprinzătoare. S-ar 
fi putut spune că ei au revoluţionat perspectiva asupra 
puterii genelor cu ajutorul copiilor din Dunedin. 

Terrie Moffitt a strâns o cantitate nemăsurată de date. 
Regulat îi chestiona pe copii despre viaţa lor, consemna 
îmbolnăvirile lor, nota ostilităţile pe care le întâmpinau 
micuţii. îşi nota exact care copii creşteau în condiţii 
avantajoase şi care aveau o casă părintească problematică. 
Şi a urmărit îndeaproape cum copiii - care între timp au 
crescut, unii dintre ei având chiar 40 de ani - îşi 
modelează viaţa; dacă sunt agresivi sau integraţi social, 
dacă sunt căsătoriţi ori au rămas pentru totdeauna singuri, 
în spatele tuturor acestora stătea o mare întrebare: De ce 
evenimentele neplăcute le provoacă unora daune sufleteşti 
durabile, în timp ce pe alţii, dimpotrivă, par să nu îi 
afecteze? 

într-o zi în anul 1996 Moffitt şi Caspi citeau o 



publicaţie de pionierat. O echipă de cercetători germani 
din jurul lui Klaus-Peter Lesch comunica o idee uimitoare: 
psihiatrii şi geneticienii din echipa lui Lesch au arătat 
pentru prima oară că frica unui om şi labilitatea sa 
emoţională depind foarte strict de ce variantă a unei 
anumite gene posedă. Aceasta era o idee fascinantă peste 
măsură: o singură genă să aibă influenţă directă asupra 
sufletului oamenilor! 

Gena despre care este vorba se numeşte 5-HTT. 
Conţine instrucţiunile pentru aşa-numitul transportor de 
serotonină. Aceasta este o moleculă care are grijă ca 
efectul biomoleculei de serotonină să înceteze în creier. în 
termeni populari, serotonină e numită, cu plăcere, 
„hormonul fericirii"; oamenii de ştiinţă o numesc mai 
puţin îndemânatic, „neurotransmiţător", deoarece 
molecula comunică semnale celulelor nervoase în creier, 
în cantităţi măsurabile, serotonină are efecte euforice, 
îndepărtează temerile şi potoleşte agresiunile. Când în 
creier se adună prea multă, poate să cheme însă în faţă şi 
halucinaţii. Corpul este deci solicitat peste măsură să aibă 
grijă ca efectul serotoninei să mai şi înceteze. Pentru 
aceasta, el are nevoie de serotonin-transportori care 
îndepărtează hormonul fericirii. 

Pe baza efectelor sale multiple, hormonul fericirii nu 
furnizează deci numai un sentiment de bine, ci şi tărie 
psihică. Aceasta era clar de mult atunci când Klaus-Peter 
Lesch îşi începea lucrările. Ce-i drept, este prea puţin util 
să se ia serotonină sub formă tablete atunci când vrem să 
ne alungăm temerile. Iar convingerea că alimentele bogate 
în serotonină - ca ciocolata şi bananele - înseninează 
starea de spirit datorită conţinutului lor de hormonul 
fericirii este lipsită de orice bază ştiinţifică. Căci hormonul 
nu poate nicidecum să ajungă din stomac în locurile 
importante în creier. Implicându-se însă în metabolismul 
serotoninei psihiatrii pot să obţină, treptat, fericirea. 



Deja de mulţi ani există un număr considerabil de 
medicamente care alină îmbolnăvirile sufletului prin 
acţiuni asupra locurilor de comutare a serotoninei. Aceste 
mijloace medicamentoase influenţează formarea, efectul, 
transportul sau catabolismul hormonului fericirii. 
Utilizarea lor are la fel de multe indicaţii pe cât de 
numeroase sunt efectele neurotransmiţătorilor în creier: 
mijloacele medicamentoase se dau împotriva migrenelor 
sau împotriva tensiunii arteriale crescute, ca somnifer sau 
ca inhibitor al poftei de mâncare; cele mai multe dintre 
aceste medicamente se îndreaptă însă împotriva 
îmbolnăvirilor psihice. 

în căutarea genei rezilienţei 

Klaus-Peter Lesch a descoperit totuşi, în 1996, ceva 
complet nou. El a observat că la oameni există diferite 
variante ale genei transportorului serotoninei. Ceva mai 
târziu a reuşit chiar să demonstreze că reliefarea genei are 
într-adevăr influenţă asupra stării de spirit a oamenilor; o 
formă a acestei gene pare să inducă frică, cealaltă însă 
promovează descurajarea. Echipa lui Lesch a analizat 
personalitatea a 505 oameni, iar apoi şi genele acestora, 
într-adevăr, cei cu varianta „descurajată" a genei 
prezentau nevrotisme într-o proporţie deosebit de ridicată. 
Ei înclinau deci spre nervozitate, reacţionau repede la 
stres, erau nesiguri şi confuzi, aveau multă teamă şi adesea 
erau trişti. Persoanele studiate care aveau varianta 
„fericită" a genei păreau ferite de aceste trăsături de 
caracter. 

Totuşi, diferenţele dintre cele două gene erau în 
realitate mici: într-una dintre variante se repeta chiar la 
capăt (în aşa-numita regiune-promotor) o anumită 
secvenţă de 14 ori, în cealaltă variantă - de 16 ori. Astfel, 
uriaşa moleculă genetică a omului - ADN-ul lung de trei 
miliarde de unităţi constructive, care pre-există în fiecare 



dintre celulele sale - a fost scurtată într-un caz exact cu 44 
de unităţi. Asta era tot. Şi totuşi, această diferenţă părea să 
aibă o influenţă enormă asupra vieţii spirituale. Cine 
poartă în sine varianta scurtă, se dovedeşte vulnerabil şi e 
considerabil mai predispus să dezvolte o depresie. în 
schimb, versiunea lungă, care apare mult mai frecvent, 
face ca purtătorii săi să fie sufleteşte stabili împotriva 
neplăcerilor ivite brusc. 

Când Moffitt şi Caspi au auzit despre ideea lui Lesch, 
au marşat imediat. în cele din urmă au căzut de acord 
asupra datei ideale de întâlnire pentru a putea re-verifica 
această legătură logică incredibilă între genetică şi psihic 
la o grupă mai mare de oameni. Ideea îi fascina pe 
psihologi: pe cât se pare simple diferenţe genetice 
influenţau modul în care se dezvolta întreaga viaţă a 
acelor copii. 

Genele copiilor din Dunedin au fost citite repede. 
Acum Muffitt şi Caspi trebuia să găsească în datele lor dacă 
acestea se lăsau corelate cumva cu starea lor spirituală şi 
dezvoltarea lor. într-adevăr, lucrurile aşa stăteau: 
realmente copiii cu varianta scurtă a genei pentru 
serotonin-transportor aveau mai multe simptome de 
depresie; când se întâmplase ceva rău în viaţa lor, la ei se 
diagnosticase mai frecvent o depresie şi înclinau mai 
puternic spre gânduri suicidare decât persoanele cu 
varianta lungă a genelor care trebuiseră să se descurce cu 
greutăţi asemănătoare. 

Varianta lungă a serotonin-transportorului media 
vizibil puterea de rezistenţă împotriva condiţiilor ostile. 
Era, după toate aparenţele, o genă a rezilienţei! Emmy 
Werner, pioniera sud-americană în domeniul cercetării 
rezilienţei, s-a arătat impresionată: evident dotarea 
genetică a unui om ar putea „slăbi reacţiile acestuia la 
îmbolnăviri din mediu", după cum a spus Werner. 

Varianta genei lungi pare să ridice şi rezistenţa 



împotriva stresului vieţii de adult. Geneticianul psihiatric 
Kenneth Kendler a arătat aceasta mai târziu, cu ajutorul a 
549 de gemeni adulţi. La gemeni despărţirile, pierderea 
locului de muncă şi alte evenimente neplăcute declanşau 
apoi mai ales depresii dacă afectaţii moşteniseră de la 
ambii lor părinţi o genă scurtată pentru serotoin- 
transportor. 

Că varianta lungă a serotonin-transportorului ajută 
oamenii să se descurce mai bine cu loviturile sorţii s-a 
confirmat între timp în multe alte studii asupra oamenilor 
făcute după sezonul de uragane deosebit de greu pentru 
Florida anului 2004. Acolo persoane cu gena descurajării 
sufereau deosebit de greu după urmările uraganelor. în 
final geneticienii de la Universitatea Wiirzburg, care 
aruncau o privire analitică pe studiul a mai mult de 40 000 
de persoane, au ajuns la aceeaşi concluzie ca şi Moffitt şi 
Caspi: există o corelaţie între variantele serotonin- 
transportorilor şi starea de spirit. 

E vorba de mai mult decât o genă 

Totuşi, corelaţia dintre gena rezilienţei şi puterea de 
rezistenţă spirituală nu este chiar atât de simplă precum 
credeau unii experţi în euforia lor iniţială. La o privire mai 
atentă s-a descoperit că rezistenţa nu depinde numai de 
genă. Există numeroşi factori care stabilesc ce influenţe 
exercită ea asupra fiinţei omului şi asupra mediului său în 
situaţii dificile. 

în fond, Caspi şi Moffitt au accentuat de la început: 
geneticienii mult prea entuziasmaţi, care se simţeau 
confirmaţi în viziunea lor asupra lumii atotputerniciei 
aptitudinilor moştenite, le-au tăiat psihologilor imediat 
avântul. Ei dădeau mereu să se înţeleagă că împărţirea în 
„gena descurajării" şi „gena fericirii" ar fi o simplificare 
inadmisibilă. Nu era cazul să susţină că, dacă posezi o 
anumită genă, dezvolţi neapărat o depresie. Legătura 



dintre dotarea genetică şi vindecarea spirituală a ieşit în 
evidenţă şi la copiii din Dunedin, dar numai cu o condiţie: 
ca ei să fi fost deja rău trataţi încă de timpuriu. 

„Genetica nu manifestă niciun efect asupra sănătăţii 
psihice, dacă indivizii nu au fost expuşi niciunui fel de 
risc", accentuează Terrie Moffitt. Astfel, unii copii din 
Dunedin au dezvoltat depresii deja înainte ca situaţia lor 
familiară să se înrăutăţească - înainte ca părinţii lor să se 
despartă sau tatăl să se afunde în alcool. La aceşti copii, 
care deveniseră depresivi evident de la sine, fără un 
împovărător motiv exterior, îmbolnăvirea se manifesta 
independent de gena pentru serotonin-transportor 
posedată. 

Cât de mult modulează condiţiile exterioare influenţa 
genei o arată şi soarta victimelor uraganelor: nu toţi 
oamenii cu varianta scurtă a genei care au rămas fără 
locuinţă din cauza revărsărilor au dezvoltat o tulburare. 

r 

Conform psihiatrului Dean Kilpatrick, evident, „o bună 
reţea socială de prieteni şi cunoscuţi poate să dea la o 
parte trăiri greu traumatizante, chiar dacă bazele biologice 
sunt favorabile acestor trăiri". 

Violenta ca moştenire 

Şi o altă variantă de genă, pe care tot Terrie Moffitt şi 
Avshalom Caspi au găsit-o, se activează de-abia când apar 
declanşatori externi: aceasta ar putea fi, simplificat foarte 
mult, numită „gena spiralelor violenţei". Este vorba din 
nou despre o aptitudine care afectează metabolismul 
serotoninei, respectiv gena pentru enzima 
monoaminooxidază-A (MAO-A). Enzima descompune 
neurotransmiţătorii din creier, printre care şi serotonina. 
MAO-inhibitorii se prescriu deja de ani buni ca 
medicamente împotriva depresiilor. 

în urma cercetărilor, Moffitt şi Caspi au descoperit că 
o mutaţie în gena MAO-A nu se poate răsfrânge numai 



asupra stării de dispoziţie şi a riscului de depresie. La 
băieţi ea măreşte şi probabilitatea pentru comportament 
anti-social - în caz că ei înşişi au fost expuşi în copilăria lor 
la violenţă. Astfel, un copil maltratat de tatăl său va deveni 
mai târziu mai degrabă el însuşi violent dacă posedă o 
variantă a genei enzimei-MAO-A care are grijă să fie 
produs extrem de puţin MAO-A. Copiii abuzaţi, cu 
producţie relativ mare de MAO-A, sunt, dimpotrivă, în 
ciuda copilăriei lor triste, mai degrabă oameni echilibraţi. 
Oamenii de ştiinţă au reuşit să demonstreze efectul numai 
pentru bărbaţi, deoarece gena MAO-A se află pe 
cromozomul X. în timp ce băieţii posedă doar un singur 
cromozom X, fetele au doi. De aceea o mutaţie în gena 
MAO-A nu se manifestă atât de tare la ele. 

La băieţi însă efectul este drastic: aceia dintre ei care 
avuseseră o atmosferă proastă în casa părintească şi 
totodată se născuseră cu o dotare pentru o activitate MAO- 
A redusă prezentau în opt din zece cazuri un 
comportament social dereglat. încă înainte de a deveni 
majori ei dezvoltau tulburări de comportament cu nevoie 
de tratament sau, înainte aniversarea lor de 26 de ani, 
fuseseră condamnaţi din cauza unei fapte violente. Dintre 
acei tineri care avuseseră o copilărie la fel de rea, dar 
avuseseră varianta de genă, care avea grijă de o activitate 
MAO-A mai mare, doar 40% deveniseră violenţi. Aceştia 
erau de două ori mulţi decât copiii proveniţi din cămine 
părinteşti afectuoase. 

Asemănător variantei lungi a genei pentru serotonin- 
transportor, varianta genei pentru o activitate MAO-A 
sporită mediază evident puterea rezistenţei psihice 
împotriva condiţiilor ostile, concluzionează Martin 
Holtmann şi Manfred Laucht. „Această variantă a genei 
pare să producă, cel puţin până la un anumit grad, 
rezilienţă împotriva consecinţelor psihice ale abuzului din 
copilărie", scriu ei. 



Activitatea MAO-A redusă şi o genă a descurajării 
scurtă se lasă chiar detectate în creier. Copiii vulnerabili 
reacţionează vizibil deosebit de puternic la stres, după 
acum au arătat mai ales studiile cu ajutorul tomografiei cu 
rezonanţă magnetică: dacă copiii cu genele menţionate 
ajung sub presiune, atunci hipotalamusul lor - acea 
regiune din creier care păstrează amintirile din situaţii 
ameninţătoare - trece repede într-o stare de alarmă. Iar 
celulele nervoase scânteiază în centrul fricii din creier, în 
amigdală, excitate de fiecare dată când unor astfel de copii 
li se arată chipuri speriate sau turbate, după cum au arătat 
bio-psihologul Turhan Cânii împreună cu Klaus-Peter 
Lesch. Pe scurt, copiilor cu această dotare genetică pare să 
le fie deosebit de greu să controleze sentimentele 
neplăcute ca frica sau stresul. 

Interacţiunile genă-mediu - un nou 
domeniu de cercetare 

După cum s-a spus, genele spiralei violenţei precum 
cea a descurajării nu au nicio influenţă asupra gestionării 
sentimentelor de către copiii care nu au fost abuzaţi, 
înclinaţia este declanşată doar dacă copiii înşişi au avut 
parte de violenţă. 

în faţa unor astfel de efecte reciproce, geneticienii 
personalităţii zâmbesc deja obosit gândindu-se la conflictul 
apărut în anii 1990: controversa asupra părţii care are 
întâietate la perfecţionarea caracterului - genele sau 
mediul. Această dezbatere Nature versus Nurture („natură 
versus mediu") îl scandalizase deja pe un văr de-al lui 
Charles Darwin, învăţatul britanic Sir Francis Galton, în 
secolul XIX. Geneticienii personalităţii moderni sunt însă 
între timp siguri de un lucru: ambii factori se influenţează 
reciproc, continuu şi în mare măsură. De atunci se ocupă - 
şi la cercetarea cauzelor rezilienţei - din ce în ce mai mult 
de „interacţiunea gene-mediu", un domeniu de cercetare 



constant crescător. 

Astfel de interacţiuni gene-mediu joacă, conform 
stadiului actual de cercetare, un rol în cazul celor mai 
multe suferinţe psihice. Oamenii de ştiinţă pornesc de la 
constatarea că genele care mediază capacitatea de 
rezistenţă împotriva unor astfel de boli sau sensibilitatea 
pentru ele „sunt ascunse şi ies la vedere doar când survine 
stresul", după cum o spune psihologa Juha Kim-Cohen. 
„Aceasta ar fi şi o explicaţie pentru faptul că există 
diferenţe atât de mari în apariţia schizofreniei la gemeni 
univitelini, chiar dacă aceştia posedă aceleaşi gene şi este 
considerată ca sigură contribuţia componentei genetice la 
schizofrenie." 

Marea importanţă a genelor pentru multe suferinţe 
psihice este astăzi indiscutabilă. „La îmbolnăviri depresive 
s-a constatat că persoanele cu o predispoziţie genetică 
pentru sensibilitatea la evenimente neplăcute reacţionează 
semnificativ mai repede depresiv decât altele", conchide 
Societatea Germană pentru Psihiatrie şi Psihoterapie, 
Psihosomatică şi Terapeutica Nervilor. „Aceasta poate fi 
atât de puternic evidenţiată încât deja factorii minimali de 
stres, ca schimbarea anotimpurilor sau zborurile cu 
schimbare de fus orar, pot declanşa episoade depresive." 
Se pare că genele ar mai avea o contribuţie şi la faptul că 
amplitudinea tensiunilor este foarte diferită de la om la 
om în cazul sindromului burnout. Spre deosebire însă de 
cazurile depresiilor şi ale altor îmbolnăviri psihice, pentru 
aceasta nu există încă nicio dovadă ştiinţifică. 

Deci genele au, fără îndoială, o mare influenţă. Totuşi, 
nu sunt singurele care dictează comportamentul omului, 
„în ciuda tuturor convingerilor, nu suntem victimele 
genelor noastre", spune Julia Kim-Cohen. Ea a cercetat 
efectul aptitudinilor şi al factorilor de mediu în geneza 
rezilienţei în studii cu peste 1100 de gemeni de acelaşi sex 
născuţi toţi în anii 1994 sau 1995, în Ţara Galilor sau 



Anglia. Cam jumătate dintre gemeni erau univitelini, restul 
fiind bivitelini. Unii proveneau din familii cu probleme, şi 
au dezvoltat tulburări de comportament agresiv sau anti¬ 
social. Alţii însă, în ciuda aceluiaşi mediu familial, nu au 
devenit maladivi. 

Perechile de gemeni au o fascinaţie aparte, chiar şi 
pentru cercetători. Deoarece gemenii se nasc în acelaşi 
timp într-o familie, trăiesc într-un mediu destul de 
asemănător. Gemenii univitelini sunt, în plus, şi identici 
genetic, în vreme ce gemenii bivitelini nu sunt genetic mai 
asemănători decât nişte fraţi obişnuiţi. De aceea, în studiile 
comparative se poate studia foarte bine, pe ambele feluri 
de perechi de gemeni, gradul de influenţă pe care o au 
genele asupra unui anumit fel de dezvoltare, ca şi gradul 
de influenţă pe care o are mediul. Gemenii sunt aşadar o 
comoară pentru cercetarea interacţiunilor gene-mediu. 

Julia Kim-Cohen a reuşit să extragă concluzii foarte 
interesante din cercetarea familiilor respective. Gemenii 
univitelini se asemănau între ei considerabil mai mult 
decât cei bivitelini. Tendenţial univitelinii erau, fie 
amândoi rezistenţi faţă de agresiuni acasă, fie nu. Cei 
bivitelini se dezvoltau în schimb frecvent în direcţii 
diferite. Din starea gemenilor, Kim-Cohen a calculat o 
influenţă de 70% pentru gene şi de 30% pentru mediu. Alţi 
cercetători aşază în schimb raportul forţelor dintre 
înclinaţii naturale şi factorii de mediu în stabilirea 
rezilienţei la 50/50. 

Schimburi cu grad mare de 
complexitate 

Genele şi mediul se influenţează reciproc în moduri 
adesea surprinzătoare. „Schimburile sunt de o 
complexitate de mare grad", accentuează psihologul de la 
Erlanger, Friedrich Losel. 

în primul rând, copiilor nu li se dau de către părinţi 



doar gene, ci - câtă vreme cresc la părinţii naturali - 
simultan şi un mediu. Chiar şi mediul este „moştenit" astfel 
într-un anumit grad. 

în al doilea rând, copiii îşi caută negreşit acele nişe 
din mediu care corespund cel mai bine predispoziţiilor 
înnăscute, intereselor şi talentelor lor. Cine este deschis şi 
curios adesea se hotărăşte activ pentru noi evenimente. 
Acestea, la rândul lor, favorizează dezvoltarea copilului - 
şi îl fac până la urmă şi mai rezilient. „Copiii nu sunt doar 
receptori pasivi de influenţe socializante prin părinţii, 
familie şi mediul lor", spune Julia Kim-Cohen. Copilul îşi 
alege aşadar mediul său. 

în al treilea rând, părinţii şi educatorii reacţionează 
negreşit diferit în funcţie de ce caracteristici ale 
personalităţii aduce cu sine un copil în baza dotării sale 
genetice. Astfel, copiii cu un temperament extravertit intră 
cu plăcere în contact cu maturii din mediul lor. în acest 
mod ei primesc adesea mai multă atenţie şi stimulare de la 
părinţi, cadre didactice sau educatori decât copiii timizi şi, 
până la urmă, pot dezvolta şi mai multă rezilienţă. Copilul 
îşi formează astfel mediul propriu. 

„Când spunem că biologia joacă un rol considerabil în 
dezvoltarea caracterului şi a capacităţii rezistenţei psihice, 
aceasta nu înseamnă că comportamentul unui om este 
prestabilit genetic", rezumă Friederich Losel starea 
lucrurilor, care se pare că este frecvent prost înţeleasă. 
„Genele stabilesc într-adevăr graniţele, dar rămâne un 
spaţiu de joc considerabil." S-ar putea spune şi că genele îi 
fac omului doar o ofertă, pe care el însuşi o poate modela. 

Chipul dublu al genei rezilienţei: colţi 
de leu si orhidee 

Aşa se face că una şi aceeaşi variantă de genă poate 
avea efecte extrem de diferite. în funcţie de cum participă 
mediul, aceeaşi genă poate face un om vulnerabil sau 



rezilient. „într-un mediu afectuos genele care te pot face 
vulnerabil în relaţii dificile pot chiar să întărească psihic 
un copil", spune psihologa de dezvoltare Jelena Obradovic 
de la universitatea Standford. Genele rezilienţei au vizibil 
un dublu chip. 

— Gena descurajării (pentru serotonin-transportor) poate 
proteja activ împotriva depresiilor. 

— Dacă în familie există multă dragoste, gena spiralei 
violenţei, altfel atât de critică (pentru enzima MAO-A), 
poate lăsa băieţii să devină ţipi tandri în loc de bătăuşi. 

— Iar variante ale unei gene numite CHRM2, care sporeşte 
în familiile dificile riscul pentru agresivitate, încălcări ale 
regulilor şi alcoolism, îi fac pe tinerii din familii 
prevăzătoare cei mai ne-problematici dintre toţi. 

Dacă ne uităm ca ceea ce afectează puterea 
rezistenţei, într-adevăr nu există gene mai degrabă cu 
adevărat bune, dezirabile, şi nici dintre acelea mai 
degrabă indezirabile. O posibilă explicaţie pentru această 
situaţie a fost furnizată deja de Jelena Obranovic împreună 
cu Thomas Boyce - ce-i drept, nu deosebit de plăcută 
pentru copii californieni preşcolari. Psihologa şi medicul 
pediatru au picurat doi stropi de zeamă de lămâie 
concentrată pe limba celor mai mult de 300 de copii de 
cinci până la şase ani care participau la studiu. în afară de 
aceasta, copiii trebuia să îşi aleagă nişte numere de şase 
cifre. Apoi trebuia să îi povestească ceva între patru ochi 
unui adult complet străin despre familia şi prietenii lor. Iar 
la final mai trebuia să vizioneze şi un film în care unui 
tânăr şi unei fete le era frică de furtună. 

De ce? în felul acesta Obradovic şi Boyce au vrut să 
testeze rezistenţa copiilor împotriva tuturor felurile de 
stres: corporal (zeama de lămâie), mental (reţinerea 
numerelor), social (convorbire între patru ochi) şi 
emoţional (filmul cu furtuna). Ei determinau cât hormon 
al stresului au produs de fiecare dată copii în saliva lor. 



întrebau în plus părinţii şi cadrele cum evaluau 
competenţa socială şi potenţialul de agresivitate ale 
preşcolarilor. 

De aici a rezultat că copiii sensibili din condiţii dificile 
se stăpâneau conform aşteptărilor mai bine decât cei din 
condiţii la fel de dificile care în timpul testului de stres 
deversau mai puţin hormon al stresului. Dar s-a dezvăluit 
şi următoarea corelaţie neaşteptată: dacă sensibilii 
crescuseră într-o casă părintească afectuoasă, atunci ei 
erau mai reţinuţi decât copiii mai robuşti din raporturi 
bune. Cei sensibili manifestau însă mai multă drăgălăşenie 
la şcoală şi erau mai bine integraţi social. 

Poate că şi copiii care reacţionează sensibil la stres 
sunt pur şi simplu per total mai sensibili decât tovarăşii lor 
de aceeaşi vârstă care reacţionează mai greu. Ei 
reacţionează mai puternic la excitări din mediul lor - la 
cele bune la fel ca la cele rele. Dar aceasta înseamnă şi că, 
atunci când au nevoie pentru dezvoltarea sinelui de 
influenţele mediului, ei pot cu atât mai mult profita de ele 
şi pot depăşi în randament persoane de aceeaşi vârstă mai 
puţin stresate. 

Thomas Boyce vorbeşte despre „copiii orhidee", care 
se închid când nu avem grijă cum se cuvine de ei, dar sub 
îngrijire bună scot la iveală ca prin farmec erupţii 
minunate. Cu aceasta el a introdus o noţiune de mult 
uzitată în limbajul psihologic suedez. în opoziţie cu copiii 
orhidee stau copiii „colţi de leu". Aceştia pot - ca 
buruienile care niciodată nu pier - să se întindă pe 
maidanul cu resturi ale vieţii, dacă într-adevăr trebuie. 

Cine este sensibil ca o orhidee nu are deci neapărat 
gene care îmbolnăvesc. Când astfel de copii sunt suficient 
încurajaţi de către părinţi, educatori sau alte persoane 
care îi îngrijesc, ei poartă evident un mare potenţial în 
sine. Acest lucru l-a confirmat deja în practică psihologa 
pediatră Marian Bakermans-Kranenburg. Ea s-a dedicat 



copiilor cu ADHD care, deja la vârste între unu şi trei ani, 
se loveau de ce era în jurul lor, erau greu de potolit şi îi 
atacau frecvent pe alţii de aceeaşi vârstă. 

Bakermans-Kranenburg a vizitat familiile acestor 
copii timp de opt luni. Ea a filmat viaţa de familie şi a 
vorbit la sfârşit cu părinţii despre cum pot aceştia socializa 
cel mai bine cu extenuanta lor progenitură. Curând după 
aceea în multe familii atmosfera era mai paşnică. Dar cel 
mai tare înfloreau copiii care avuseseră predispoziţie 
genetică pentru sindromul Zappelphilipp (aveau o mutaţie 
în gena DRD4): comportamentul lor s-a îmbunătăţit pe o 
scală a psihologilor cu 27%, în vreme ce copiii ciudaţi cu 
predispoziţie genetică neproblematică în sine prezentau 
un comportament cu numai 12% mai compatibil-social pe 
zi. 

Alte studii au arătat că această mutaţie de genă face 
ca un copil de trei ani să poată fi chiar deosebit de sociabil, 
dacă a avut parte de la început de părinţi cu un stil de 
educaţie delicat şi sentimente deosebite. Atunci farmecul 
unui astfel de copil e chiar mai mare decât al celor de 
aceeaşi vârstă care nu au această mutaţie atât de critică. 

Cu cât oamenii de ştiinţă privesc mai intensiv jocul 
genelor şi al mediului, cu atât acesta devine mai încurcat, 
între timp, la perfecţionarea indicatorilor rezilienţei nu s-a 
apelat doar la interacţiunile gene-mediu, ci la cele de tip 
genă-genă. Specialiştii numesc „epistazie" faptul că 
activitatea unei gene este declanşată sau stăpânită de altă 
genă. 

Fără îndoială, nimeni nu mai crede că rezilienţa ar fi 
uşor de influenţat pe baze genetice. „Numeroase gene 
joacă cu siguranţă un rol“, spune geneticianul Klaus-Peter 
Lesch, preocupat de personalitate. El porneşte de la 
premisa că din când în când vor fi recunoscute sute de 
aptitudini moştenite care se manifestă asupra stabilităţii 
psihice a unui om. Acestuia i se alătură şi neurobiologul 



Rainer Lanfgraf: „Nu va exista o simplă pilulă s 
rezilienţei", a spus expertul în efectele hormonale din 
creier, „dar poate într-o zi se va produce un cocteil." 

CUM TRANSMIT PĂRINŢII, FĂRĂ 
INTENŢIE, PROPRIILE TRĂIRI 

Multă vreme s-a considerat că ADN-ul este un alter- 
ego material al fiecărui om. Tot ce suntem pare să fie bine 
înscris în codul său. Totuşi, nu demult a devenit evident că 
nu genele sunt autoritatea supremă în viaţă. Mult mai 
multă autoritate are viaţa asupra genelor. 

ADN-ul nu este, de fapt, o moleculă statică şi nu poate 
stabili cum arată omul care e activitatea sa pentru 
totdeauna. Caracteristicile ereditare se schimbă foarte 
mult în decursul vieţii. Omul are influenţă asupra sa până 
şi în mod direct: ce face, ce mănâncă, cum trăieşte - toate 
acţionează asupra propriului ADN. „Genele reacţionează 
de-a lungul întregii vieţi cu cea mai mare sensibilitate la 
toate influenţele exterioare posibile", spune biologul Gene 
Robinson. Mediul poate aşadar influenţa genele în mod 
durabil. 

Că aşa stau lucrurile ar fi putut să descopere 
geneticienii încă din anii 1950, când breasla lor a început 
să câştige tot mai mult în importanţă. în fond, omul deţine 
în fiecare dintre celulele corpului său aceeaşi informaţie 
moştenită din aproximativ trei miliarde de unităţi ADN şi 
aproape 25 000 de gene. Şi totuşi, celulele corpului se 
dezvoltă în moduri cât se poate de diferite, făcând ca 
fiecare persoane în parte să fie uşor recognoscibilă: unele 
devin celule ale creierului, altele formează unghiile de la 
picior, altele formează globul ocular şi aşa mai departe. 
Faptul că celule din retină şi din peretele interior al 
intestinului gros arată atât de diferit şi îndeplinesc sarcini 
atât de diferite se petrece pentru că în ele sunt active şi 



diverse gene. Deja dintru începutul vieţii apar procese care 
reduc la tăcere unele gene iar altora le conferă voce cu atât 
mai puternică, conferindu-le aşadar un statut fundamental 
pentru funcţionarea corpului. 

Dar întotdeauna este nevoie de un program superior, 
care să le spună celulelor la un moment dat în dezvoltarea 
lor care dintre numeroasele lor aptitudini moştenite 
trebuie să fie întărite şi care trebuie atenuate pentru a 
putea fi îndeplinite sarcinile necesare funcţionării 
organismului. Acest lucru le-a fost clar de timpuriu 
geneticienilor, numai că s-a considerat mult timp că aceste 
diverse reliefări ale activităţii genelor în diferite celule 
sunt irevocabile. Geneticienii se gândeau că, odată liniştite, 
genele rămân apoi definitiv liniştite. 

Chimia genei tăcute 

Dar era complet greşit. încetul cu încetul, oamenii de 
ştiinţă au descifrat programul superior care le spune 
genelor care dintre ele este cea mai adecvată să tacă. Sunt 
procese chimice destul de simple, care preiau importanta 
sarcină de conectare şi deconectare a aptitudinilor 
moştenite. Unul dintre mecanismele care au loc cel mai 
des se numeşte „metilare". La acesta, lungii molecule de 
material genetic ADN i se ataşează mici agăţători chimice, 
aşa-numitele „grupări metil". Marcajele chimice stabilesc 
cum va fi valorificată informaţia genetică din corp. Căci 
grupările metilice schimbă structura spaţială a 
materialului genetic. Iar acest fenomen este hotărâtor 
pentru selectarea, prin complexul aparat de citire a ADN, a 
secţiunilor materialului genetic ce pot fi într-adevăr 
activate şi pot fi înţelese astfel de către organism ca 
instrucţiuni de utilizare. Grupele metil sunt mai 
numeroase în acele gene a căror informaţie va fi mai puţin 
folosită; ele par să ţină aceste gene într-o stare de linişte. 
Sunt folosite foarte activ gene mai puţin metilate. în felul 



acesta apare un model caracteristic de metilare care se 
poate modifica întruna. Ordinea unităţilor în ADN şi chiar 
gena însăşi nu vor fi astfel modificate. 

Deoarece aceste procese care decid care gene ale unei 
celule sunt active adaugă autorităţii materialului genetic o 
a doua instanţă, se vorbeşte şi despre „epigenetică". De la 
începutul mileniului acest nou domeniu de specialitate al 
biologiei este în plină ascensiune. 

Ca exemplu cumva drastic pentru puterea proceselor 
epigenetice, jurnalistul Peter Spork descrie în cartea sa Der 
zweite Code: Epigenetik („Al doilea cod: epigenetică") 
metamorfoza unei omizi în fluture: „Fiinţa cu formă 
simplă de vierme, care nu putea mai mult decât să înfulece 
şi să se târască, purta în fiecare celulă a sa exact aceeaşi 
genă ca şi superbul animal care acum efectuează un zbor 
artistic, inimitabil. Ce s-a schimbat? Doar programele 
epigenetice. (...) După aceea aproape fiecare celulă a 
căpătat altă treabă." 

Chiar dacă la om nu există metamorfoze atât de 
drastice ca cea de la omidă la fluture, în cursul vieţii şi 
materialul său genetic se modifică continuu prin procese 
epigenetice. Experienţele şi influenţele mediului dau lupte 
care pe care în zeci de mii de locuri, sub forma unor 
elemente chimice în ADN. 

Oameni de ştiinţă au descoperit deja între timp 
transformări epigenetice ca urmare a tipului de hrană, a 
poluanţilor aerului, a drogurilor, a extenuării mentale şi 
chiar a stresului. De aceea biologii numesc epigenetica 
„memoria corpului". Transformările epigenetice ar fi 
„limbajul în care materialul genetic comunică cu mediul", 
spune biologul Rudolf Jaenisch. 

Un proces dinamic 

La fel se diferenţiază genetic cu timpul, tot mai mult, 
şi gemenii univitelini. La apariţie aceştia încă mai erau 



practic două clone ale aceluiaşi ADN. Medicul şi 
geneticianul molecular Manei Esteller a evidenţiat modul 
în care viaţa lasă întotdeauna gemenii să capete trăsături 
individuale. într-un studiu deschizător de drumuri el a 
cercetat sângele a 40 de perechi de gemeni univitelini cu 
vârste cuprinse între 3 şi 74 de ani. A reieşit că, în vreme 
ce modelele epigenetice la perechile de gemeni tineri se 
diferenţiau foarte puţin, la perechile de gemeni de vârste 
înaintate existau abateri considerabile. Diferenţele în 
materialul genetic al fraţilor mai în vârstă erau cu atât mai 
mari, cu cât viaţa or se desfăşurase mai diferit. „Când unul 
dintre cei doi fumează, ia droguri sau este mai puternic 
expus poluării mediului, profilul său epigenetic se poate 
abate semnificativ faţă de celălalt", spune Esteller. întregul 
proces al modificărilor epigenetice ar fi „foarte dinamic", 
accentuează geneticianul. 

Cât este de dinamic au arătat cercetători suedezi în 
martie 2012 - şi cu aceasta au uimit chiar şi colegii de 
specialitate. Oamenii care se ocupă de ştiinţele vieţii abia 
începuseră să se obişnuiască cu transformabilitatea 
materialului genetic al omului, când suedezii au prezentat 
ideea lor surprinzătoare: modificările în molecula vieţii se 
pot desfăşura chiar în interval de minute. 

Oamenii de ştiinţă din jurul psihologei Juleen Zierath 
au adus 14 tineri sănătoşi, dar nesportivi, în jur de 25 de 
ani, să pedaleze pe o bicicletă ergonomică. Deja după 20 de 
minute sportul modificase materialul genetic din celulele 
musculare ale celor care pedalau: aveau mai puţine 
elemente chimice (în formă de grupări metil) decât înainte 
de a merge pe bicicletă. Cercetătorii au descoperit asta în 
bucăţele de muşchi infime - de 50 până la 100 de 
miligrame -, pe care le-au ciupit din coapsa subiecţilor. 
„Muşchii noştri sunt într-adevăr plastici", spunea Juleen 
Zierath, care a fost ea însăşi surprinsă de descoperire. 

în principiu acest fapt este cunoscut de multă vreme. 



Muşchii se Adaptează continuu în forma şi forţa lor la 
modul în care omul acţionează. Prin sport sunt oţeliţi, iar 
dacă sunt înghesuiţi într-un gips pentru câteva săptămâni, 
se sclerozează într-o mare măsură, chiar şi la semenii noşti 
care s-au antrenat constant înainte. „Muşchii se adaptează 
extrem la solicitările care li se aplică", conformă Zierath. 
Turburător în această caracteristică a muşchilor este însă 
faptul că la baza ei stau mecanisme evident epigenetice. 

Astfel de procese decurg dinamic şi chiar par să 
înceapă deja de timpuriu în viaţă, şi anume încă din uter. 
O echipă australiană de cercetători condusă de Jeffrey 
Craig şi Richard Saffery a dus mai departe încercările 
colegului lor spaniol Manei Esteller. Ei au studiat 
materialul genetic al gemenilor univitelini direct după 
naştere, apelând la sângele cordonului ombilical al nou- 
născuţilor şi la placentă. Chiar dacă la naştere gemenii mai 
erau încă genetic identici, ei au venit pe lume deja cu 
impregnări diferite în materialul genetic. Aceste modificări 
s-au produs, evident, în timpul petrecut în pântecele 
mamei. După părerea lui Craig, trebuia „să se meargă 
înapoi, la evenimente care i s-au întâmplat unui geamăn, 
iar celuilalt nu". Prin urmare, încă în pântecele mamei 
mediul are o influenţă puternică în mecanismul de selecţie 
a genelor pe care un om le utilizează preferenţial şi a celor 
pe care le linişteşte. 

Dar mediul nu este de facto identic la gemenii 
univitelini în pântecele mamei? Nu, spune cercetătorul: „Ei 
au propriul cordon ombilical, care, pe cât se poate, 
aprovizionează cu sânge compozit cu uşoare diferenţe şi, 
în mai mult de 95% dintre cazuri, au şi un suc amniotic 
propriu." în afară de aceasta, poate că unul dintre gemeni 
stă mai aproape de inimă, celălalt mai în faţă în burtă. 
Mediul lor este aşadar absolut individual. 

Modelul epigenetic al traumelor 



Dat fiind că o bătaie ceva mai îndepărtată a inimii 
mamei şi lucruri mărunte, atât de nevinovate ca un 
antrenament cu bicicleta de 20 de minute se lasă 
recunoscute în materialul genetic, cât de mari pot fi atunci 
tocmai transformările ADN-ului după o traumă trăită sau 
după o violare corporală? „Teribil de mari", spune 
neurologul canadian Gustavo Turecki. El a studiat 
materialul genetic a 41 de bărbaţi din Quebec cu privire la 
modelul de metilare. 25 dintre aceste persoane fuseseră 
nevoite să suporte abuzuri grele în copilărie, ceilalţi 16 
trăiseră o adolescenţă normală. A reieşit astfel că bătăile se 
impregnaseră în materialul genetic al copiilor abuzaţi. 

La victimele abuzurilor se găseau metilări 
caracteristice la nu mai puţin de 362 de gene. 248 dintre 
ele erau mai puternic metilate decât la persoanele din 
grupul de control, iar restul mai slab metilate. Cea mai 
semnificativă era diferenţa la gena alsin (ALS2), care apare 
în celulele nervoase ale hipocampului şi este co- 
responsabilă pentru transformabilitatea creierului. Este, 
conform lui Turecki, legată de modificările de 
comportament care fac ca persoana să încline să fie 
temătoare. 

„Mecanismele epigenetice pot fi răspunsuri pe termen 
scurt la stres, caz în care durează ore. Dar pot dura şi luni, 
ani sau chiar o viaţă întreagă", spune neuro-psiho- 
farmacologul Eric Nestler. Cât timp se păstrează o 
transformare epigenetică şi la ce se referă, când şi dacă va 
fi iar destrămată - în prezent astfel de probleme fac 
subiectul unor cercetări intense. Evident, sunt de durată 
tocmai acele elemente epigenetice care au fost introduse în 
materialul genetic în timpul copilăriei timpurii. Traumele 
de la vârste mici lasă urme deosebit de adânci în 
materialul genetic al celulelor creierului, deoarece au loc 
într-un punct în timp în care dezvoltarea creierului este 
încă în plină desfăşurare. S-ar părea că asupra multora 



dintre aceste transformări epigenetice nu mai există 
atacuri ulterioare. Alte elemente în schimb, ca metilarea la 
celulele musculare prin sport, vor fi, evident, cuplate şi 
decuplate constant. 

Eric Nestler este unul dintre fondatorii psihiatriei 
genetice. Prin studiile sale asupra animalelor rozătoare el 
a furnizat numeroase explicaţii moleculare pentru boli 
psihiatrice şi a trezit interesul pentru mecanismele 
biochimice care se ascund în spatele depresiilor. 

Că bolile sufletului sunt influenţate nu numai prin 
gene, ci şi prin procese epigenetice, a reuşit să arate pentru 
prima oară Michael Meaney, cu încercările sale pe 
şobolani. îl interesa ce mecanism se ascunde în spatele 
fenomenului care face ca tinerii răsfăţaţi formează brusc 
un număr sporit de locuri de andocare pentru hormonul 
stresului, cortizol. într-adevăr, era vorba de epigenetică 
pură: împreună cu geneticianul molecular Moshe Szyf, 
Meaney a demonstrat că gena pentru locurile de andocare 
a cortizolului la animalele neîngrijite erau mai puternic 
metilate. 

însă cu aceasta Meaney şi Szyf au ajuns prea departe 
pentru vremurile lor. Metilări la DNA după prea puţin 
răsfăţ? La începutul mileniului oamenii de ştiinţă colegi 
din toată lumea nu puteau crede aşa ceva. Atunci domnea 
încă părerea că metilările în materialul genetic ar fi de 
durată. Cei mai mulţi cercetători nici măcar nu-şi puteau 
imagina că, prin influenţele mediului precum îngrijirea 
afectuoasă din partea unei mame, acestea pot fi 
modificate. De abia după încercări tenace, în anul 2004, cei 
doi canadieni au reuşit să plaseze descoperirea lor în 
revista de specialitate Nature Neuroscience. 

După aceea rezultatele au fost recunoscute peste tot în 
lume şi a devenit evident că genele se transformă prin 
trauma pe care o suportă tinerii şobolani. Cât e de strânsă 
conexiunea a arătat Eric Nestler ceva mai târziu, cu un 



şiretlic convingător: el a blocat metilarea la unele animale 
şi a făcut astfel ca ele - spre deosebire de cele din grupul 
de control - să nu dezvolte o tulburare psihică când el le 
reunea repetat cu tovarăşii de tip agresiv. Animalele 
maltratate aveau mai puţin interes pentru lucruri pe care 
altfel le iubeau foarte mult - mâncarea dulce, de exemplu, 
sau sexul. Dacă mâncau însă inhibitorul pentru metilare, 
nu dezvoltau astfel de simptome depresive. 

Dacă aşa ceva este valabil şi pentru om? Aceasta ar 
însemna că poate traumatizările se vor lăsa zădărnicite 
într-o zi cu ajutorul unor astfel de blocanţi ai metilării sub 
formă de pilule! Curând Meaney şi Szyf au îndrăznit să se 
apropie de această întrebare. în anul 2009, într-un studiu 
mult comentat, au reuşit să întărească ipoteza că şi genele 
oamenilor se modifică prin procese epigenetice dacă în 
copilăria lor au parte de experienţe neplăcute. Oamenii de 
ştiinţă au cercetat creierele a 36 de maturi: doisprezece 
dintre ei fuseseră abuzaţi în copilărie şi mai târziu îşi 
luaseră viaţa. Alţi doisprezece îşi luaseră viaţa, dar - după 
câte se cunoştea - nu suferiseră traume grele în copilărie, 
în sfârşit, ultimii doisprezece muriseră pe neaşteptate de o 
moarte naturală. 

„Brutalizarea lăsase urme în creier", povesteşte 
Moshe Szyf. Şi anume urma de metilare: modelul 
epigenetic în celulele nervoase ale sinucigaşilor maltrataţi 
se asemăna în mod frapant cu cel al puilor de şobolani 
crescuţi fără dragoste. Bătăile în copilărie conduseseră la 
metilări ale unei gene numite NR3C1, care are grijă să se 
formeze locuri de andocare pentru hormonul stresului în 
creier. Formarea locurilor de andocare, care fac inofensiv 
hormonul stresului, era inhibată astfel cam la 40%. Ca şi 
creierele şobolanilor crescuţi fără dragoste, şi creierele 
celor maltrataţi se aflau prin aceasta în permanentă stare 
de alarmă, ceea ce îi făcea, evident, deosebit de sensibili la 
tulburări anxioase şi depresii, poate chiar şi la impulsuri 



suicidare. 


Piesa de puzzle îndelung căutată 

„Ereditatea şi mediul nu se mai lasă despărţite una de 
alta", spune şi specialista în neuroştiinţe Elisabeth Binder. 
„Decisivă este totdeauna perechea." însă abia de curând a 
oferit o dovadă pentru aceasta prin experimente elaborate. 
Binder şi colaboratorul său Torsten Klengel se interesau de 
FKBP5, un important regulator al hormonilor de stres 
precum cortizolul. Oamenii la care, pe baza unei variante 
a genei, se formează foarte mult FKBP5 au un risc sporit să 
devină violenţi, şi devin şi mai uşor depresivi decât 
oamenii cu o variantă a genei mai puţin activă. Este 
adevărat, asta numai dacă au fost maltrataţi în copilărie. 
Rezultă astfel că, fără îndoială, gena vulnerabilă se 
modifică epigenetic sub fluxul de hormoni ai stresului 
eliberat atunci când individul e în suferinţă; dispar 
metilările, iar gena este şi mai tare activată. „Această 
transformare de durată a ADN-ului se produce în special 
prin traume la vârsta copilăriei", accentuează Torsten 
Klengel. La participanţii la studiu care experimentaseră 
suferinţa doar la vârstă adultă nu s-a lăsat evidenţiată 
nicio astfel de radere a resturilor metil. 

Dar, dacă grupele de metil au fost îndepărtate o dată, 
atunci FKBP5, atât de important pentru gospodărirea 
stresului, va fi produs în situaţii dificile întotdeauna în 
cantitate prea mare. Consecinţa ar fi „o piedică pe viaţă în 
faţa ieşirii din situaţii grele", conform cercetătorului. De 
aceea, colegii lui Binder şi Klengel lucrează deja la un 
medicament care să scadă acţiunea FKBP5. 

Mediul moştenit 

Când transformările epigenetice sunt lăsate să 
continue se prea poate ca ele să nu se oprească nici măcar 
la materialul genetic al următoarei generaţii. Acum se 
înmulţesc dovezile că oamenii dau mai departe urmaşilor 



unele modificări din materialul lor genetic pe care ei înşişi 
le-au agonisit prin stres, violenţă, droguri sau chiar şi 
numai prin hrană. Influenţele mediului şi experienţele de 
viaţă ar fi aşadar ereditare. 

Al Doilea Război Mondial a avut urmări care s-au 
arătat prima oară în mod impresionant: în iarna 1944/1945 
olandezii, ca urmare a ocupaţiei germane, au trăit vremuri 
deosebit de grele. Mai ales în provinciile vestice ale ţării 
oamenii nu aveau suficient de mâncare, deoarece 
naţional-socialiştii confiscaseră tot comestibilul şi 
blocaseră aproape complet aprovizionarea populaţiei 
olandeze cu mijloace de subzistenţă. Iarna a fost grea. 
Aproape 4,5 milioane de oameni flămânzeau, iar 22 000 au 
murit. 

„Iarna foamei", cum o numesc olandezii, şi-a lăsat 
amprenta nu numai în conştiinţa istoriei, ci şi în însăşi 
populaţia olandeză. Căci oamenii născuţi atunci mai suferă 
şi astăzi ca urmare a foametei din acea iarnă. Oamenii de 
ştiinţă din echipa Tessei Roseboom au prelucrat aceste 
date. A reieşit că şi la 60 de ani copiii iernii foamei se 
diferenţiază de fraţii lor, care au fost născuţi în timpuri 
mai bune. 

Ca nenăscuţi, copiii au fost nevoiţi să se descurce cu 
un minim absolut de hrană. Arareori mama putea ingera 
mai mult de 500 de kilocalorii pe zi. Peste aceasta se 
suprapunea evident metabolismul fetuşilor; ei valorificau 
cum se putea tot ce puteau obţine. Aceste modificări 
epigenetice au influenţat însă viaţa lor ca maturi. Ele i-au 
predestinat în anii care au urmat războiului la excese, 
făcându-i să pună repede grăsime pe ei. Corespunzător de 
frecvent au dezvoltat, ca urmare a greutăţii lor, boli de 
nutriţie şi diabet. Iar la maturitate au făcut de două ori mai 
frecvent decât alţi olandezi un infarct cardiac, de patru ori 
mai frecvent cancer de sân şi au suferit mult mai frecvent 
de depresii. „Se poate deci spune că eşti ceea ce mănânci". 



spune Tessa Roseboom, care este ea însăşi fiica a doi 
bebeluşi ai iernii foamei. „Dar nu numai. Eşti şi ceea ce a 
mâncat mama ta.“ 

Şi spaimele Holocaustului acţionează deja adânc, 
până la a doua generaţie. Indivizii ai căror părinţi au 
supravieţuit persecutării evreilor de către naţional- 
socialişti au suferit cu frecvenţă peste medie de anxietăţi, 
tulburări de încărcare post-traumatice şi depresii. 
Cercetătoarea în traumatologie Rachel Yehuda, de la 
Mount Sinai School of Medicine, din New York, a reuşit să 
demonstreze existenţa unei reacţii superioare la stres a 
corpului la indivizii traumatizaţi. 

Yehuda caută acum în materialul genetic urmele care 
sunt responsabile pentru reacţiile exagerate la stres. Ea 
porneşte de la premisa că există urme epigenetice de 
descoperit. 

Nu doar genele metabolismului cortizolului, ci şi 
serotonin-transportorul este un candidat pentru aceste 
transformări epigenetice. Această observaţie le-a atras 
atenţia epidemiologilor din jurul Karestan Koeren şi 
Monicăi Uddin. Cercetătorii au cercetat 1 500 de oameni 
dintr-un cartier al Detroitului, urmărind să vadă dacă 
suferă de depresie, cât de des în viaţa lor au înfruntat 
încercări dificile şi dacă, ca urmare a unei experienţe 
îngrozitoare, au dezvoltat vreodată o tulburare post- 
traumatică. Când au cercetat genetic sângele celor 
chestionaţi, au descoperit la acei oameni care, în ciuda a 
numeroase evenimente traumatice, nu suferiseră 
niciodată de o tulburări post-traumatice, foarte multe 
metilări la gena serotonin-transportorului. Evident, ca 
urmare a proceselor genetice, transportorul nu mai era 
atât de uşor activabil ca la semenii mai sensibili. 

Transformarea este posibilă 

Descoperirile cercetărilor în domeniul epigeneticii au 



ceva neliniştitor: tot ceea ce facem se poate fixa în material 
genetic - de la mâncare mult prea grasă de Crăciun până la 
ţigările fumate. Şi nu numai asta; urmările se pot 
transmite propriilor copii şi nepoţilor. La copiii olandezi ai 
„iernii foamei" există semne ale prezenţei unor efecte în a 
treia sau a patra generaţie. Dar date sigure există până 
acum doar din încercări pe animale. Acestea sunt într- 
adevăr impresionante. Cercetătorii au putut demonstra la 
şobolani urmările fumatului în generaţia nepoţilor. 
Medicii pediatri din echipa condusă de Virender Rehan şi 
John Torday au întreţinut cu nicotină animale însărcinate. 
Urmaşii lor au dezvoltat deosebit de frecvent astm şi au 
transmis mai departe predispoziţia pentru această 
afecţiune propriilor copii, chiar dacă ei înşişi, după fătare, 
au intrat foarte puţin în contact cu nicotină sau nori de 
fum gros de la ţigări. Normal că nu există astfel de teste pe 
oameni, dar chestionarele indică un efect asemănător: din 
declaraţiile celor intervievaţi rezultă că, în sudul 
Californiei, frecvenţa copiilor bolnavi de astm este dublă 
dacă bunicile lor au fumat în timpul sarcinii. în acest 
context, s-ar putea spune că este mai greu să evaluezi 
responsabilitatea pentru propriile acţiuni. 

Dar epigenetica are şi părţile sale pozitive, 
bineînţeles: genele sunt plastice! Ce ne-a fost dat de 
părinţii noştri şi ce transmitem copiilor noştri se lasă 
modificat în mai mare măsură decât s-a crezut multă 
vreme. Noi, oamenii, suntem mult mai puţin tributari 
aptitudinilor noastre moştenite decât se afirmă frecvent. 
Noi avem puterea să le modificăm. 

Transformările epigenetice - spre deosebire de 
mutaţiile de durată pe care unele boli sau radiaţii 
radioactive le produc în creierul nostru - sunt deosebit de 
influenţabile. Grupările chimice necesare pentru metilări 
se pot adăuga la genele noastre, dar por să şi dispară. Cât 
de repede se pot uneori petrece aceste acţiuni au arătat 



sugestiv încercările de pe bicicletele ergonomice de la 
Stockholm, de care am pomenit mai sus. Noi, oamenii, 
putem aşadar chiar să eliminăm din nou impregnări 
proprii, precum şi pe cele preluate de la părinţi, dacă 
exercităm activ influenţe pozitive. Ele pot rescrie iar şi iar 
grupările de metilare, cel puţin pe cele care nu sunt 
ancorate chiar atât de strâns în materialul nostru genetic, 
pe care noi le-am moştenit. 

într-o zi, speră psihiatrul şi chimistul Florian 
Holsboer, va exista poate chiar o „pilulă de a doua zi“ 
pentru victime ale traumelor. Atunci medicii ar putea 
prescrie oamenilor deosebit de sensibili după o trăire 
îngrozitoare un medicament care îi împiedică să dezvolte o 
tulburare. Un astfel de medicament ar putea bloca 
procesele epigenetice care înscriu trauma în celulele 
nervoase, sugerează el. în testele pe animale ale lui Eric 
Nesler, astfel de inhibitori ai metilării au împiedicat 
dezvoltarea unei tulburări de anxietate la şoarecii 
maltrataţi de către tovarăşi de-ai lor. 

Şi mai este un lucru care ne dă speranţă după cum 
sugerează Elisabeth Blinder. Sunt tocmai acele persoane 
care dezvoltă repede o traumă-surpriză, eliberându-se 
relativ repede de ea. „Este absolut posibil ca dotarea 
genetică prezentă aici să medieze nu numai un risc, ci 
uneori şi rezilienţa", accentuează ea cu privire la studiile 
despre copiii „orhidee" şi copiii „colţi de leu". Se prea poate 
ca oamenii care reacţionează deosebit de uşor prin 
transformări epigenetice provocate de mediu să profite şi 
de influenţe pozitive foarte puternice ale mediului. Dacă se 
decid să facă regulat exerciţii de relaxare, să participe la 
un antrenament anti-stres, să schimbe ceva pe plan 
profesional sau chiar să viziteze un psihoterapeut, aceasta 
îi poate ajuta extraordinar de mult. 




CUM SE POT CĂLI COPIII 


Prin gene i se transmite bebeluşului din leagăn o 
oarecare cantitate de rezilienţă. O forţă suplimentară de 
rezistenţă psihică se naşte în primii ani de viaţă şi o mare 
contribuţie la aceasta o au în general părinţii. De aceea 
mulţi părinţi vor să ştie cum pot să îi călească pe cei mici. 
în orice caz, nu ţinând la distanţă de organismul lor orice 
dificultate, avertizează specialiştii. Părinţii de astăzi îşi 
supraveghează frecvent copiii, obţin astfel contrariul 
scopului urmărit de fapt. Copiii devin mai labili; ei se 
descurcă cu greutăţile care îi surprind mai rău decât 
oameni care au fost nevoiţi să se ajute singuri la un 
moment dat în copilăria lor. Puterea de rezistenţă mentală 
merită să fie antrenată, asemenea unui muşchi. Ea este 
prezentă doar atunci când este solicitată. Un astfel de 
antrenament poate începe deja de timpuriu, dacă de 
exemplu părinţii îşi lasă micuţii să-şi rezolve singuri 
disputele de la groapa cu nisip. Copiii trebuie să înveţe să- 
şi asume responsabilităţi. 

Cât este de importantă încurajarea rezilienţei deja în 
primii ani o recunosc progresiv şi instituţiile publice care 
se ocupă de educaţie. Astăzi deja în multe şcoli şi grădiniţe 
sunt introduse programe dezvoltate de specialişti menite 
să le celor mici conştiinţa de sine şi să le arate cum pot să 
se descurce cu conflicte şi provocări. Capitolul de faţă 
oferă o privire de ansamblu asupra strategiilor pe care le 
utilizează aceste programe, în aşa fel încât părinţii să 
poată reţine ceva de aici. Nu degeaba multe dintre 
antrenamentele profesionale de tonifiere îi vizează pe 
părinţi - în acest fel succesul programelor este 
considerabil mai mare decât atunci când copiii sunt 
antrenaţi singuri. 

Cunoaşterea semnificaţiei rezilienţei le pregăteşte 
însă părinţilor şi noi griji. Mulţi se întreabă: Dacă 



afectuozitatea are efecte atât de agravante şi pe viaţă 
asupra stării de bine psihice şi corporale, atunci copiii nu 
au nevoie non-stop de părinţi? Poate că trebuie ca o parte 
dintre părinţi să se concentreze totuşi mai bine asupra 
creşterii copiilor în general, în loc să meargă la serviciu şi 
să lase protecţia micuţilor pe mâna educatoarelor? Există 
aici semne că alarmarea nu-şi are rostul. Grijile sunt 
neîntemeiate, după cum au dovedit mai mult decât 
convingător 50 de ani de cercetări despre încrederea în 
străini. Astăzi rezervele legate de o îngrijire timpurie 
departe de cămin se întemeiază pe ideologie, şi nu pe 
fapte. Copiii a căror mamă se întoarce la serviciu foarte 
curând după naştere nu dezvoltă mai frecvent probleme 
de comportament, temeri sau dureri psiho-somatice de 
burtă şi nu sunt mai puţin veseli decât copiii care cresc 
non-stop alături de mamă. în genere, copiii chiar au 
avantaje de pe urma creşelor: de mult timp psihologii de 
dezvoltare sunt de acord pe scară largă că tocmai în creşe 
şi grădiniţe micuţii adună experienţe importante, care îi 
lasă să devină personalităţi puternice. 

„SĂ NU-TI COCOLOŞEŞTI COPIII" 

Părinţii de astăzi sunt îngrijoraţi de toate. Mai au fără 
îndoială şi alte calităţi. Sunt cu siguranţă deseori mândri, 
sunt foarte stresaţi, se distrează mult cu urmaşii lor şi, mai 
ales când copiii sunt încă mici, suferă extrem de frecvent 
de obositoare răceli şi îngrozitoare gripe stomacale sau 
intestinale. înainte de orice par însă îngrijoraţi: se întreabă 
dacă obţin un loc la creşă sau la grădiniţă, ce şcoală să 
aleagă pentru vlăstarele lor, cum să facă să fie cel mai bine 
pentru sănătatea lor şi cum pot ţine cât mai departe cu 
putinţă orice vicisitudine a vieţii. Căci, în timp ce ei înşişi, 
sub multiplele lor însărcinări, mai sunt doar foarte rar cu 
adevărat fericiţi, vor o copilărie lipsită de griji pentru 



urmaşii lor. Neapărat. 

Când copiii protejaţi exagerat devin mari, pare că 
acest amănunt nu se răsfrânge neapărat chiar atât de 
favorabil asupra sănătăţii lor precum îşi închipuie 
frecvent părinţii. Adică tăria psihică creşte în primul rând 
prin atacurile otrăvite ale vieţii, prin separările părinţilor 
sau prietenilor şi prin probleme care trebuie stăpânite. Cu 
condiţia ca astfel de conflicte să fie până la urmă aplanate 
iar dificultăţile să nu degenereze în catastrofă. 

„Rezilienţa pare a se forma într-un copil de fiecare 
dată când între părinţi şi copil există un moment de 
alterare a echilibrului, urmat de o reparare", spune 
psihologa Julia Kim-Cohen. în conflict cresc nivelurile de 
stres ale copiilor şi, când acestea revin apoi la nivel 
normal, se dezvoltă rezilienţa. „De aceea", spune Kim- 
Cohen, „este importantă o oarecare măsură de stres şi 
dezacord, care creează pretexte pentru protecţie 
eficientă." 

Dar care este măsura corectă? Aceasta este una dintre 
temele preferate ale cercetătorului Friedrich Losel. într-o 
conversaţie, el a explicat ce sugerează prin aceasta. 

Dintre exprimările dumneavoastră citate deseori face 
parte recomandarea „Să nu-ţi cocoloşeşti copiii u . în fond, de 
ce nu? 

Avem astăzi un model de părinţi care le sar continuu 
în ajutor copiilor. Aceasta este o atitudine bună când 
copilul este în dificultate. Dar nu trebuie să exagerăm. Nu 
este voie să-i preiei copilului toate greutăţile. Greutăţile fac 
parte din viaţă. Viaţa părinţilor ca şi viaţa copiilor. Acest 
fapt trebuie clarificat mereu, în mod repetat. Greutăţile pot 
fi multe, iar omul poate fi pur şi simplu fericit, în ciuda 
acestora. 

Deci în cefei cauzează greutăţile binelui? 

Copilul va fi mereu confruntat din nou de-a lungul 
întregii sale vieţi cu probleme de care noi, părinţii, nu îl 



putem feri. El trebuie aşadar să dezvolte abilitatea de a se 
descurca cu provocări - şi de aceea trebuie ca el să aibă ă 
parte şi de dezamăgiri şi înfrângeri. Când se termină cu o 
problemă, creşte conştiinţa de sine. Şi doar atunci se 
dezvoltă starea care îi permite să se angajeze şi pe viitor în 
rezolvarea problemelor sale. Cine nu a învăţat asta 
niciodată mai curând se va pleca în faţa greutăţilor decât 
să se apuce să le rezolve. în fond, îi lipseşte motivaţia de a 
lua asupra sa responsabilitatea pentru sine însuşi. 

De care greutăţi anume nu trebuie să fie cruţat un 
copil? 

Peste tot unde nu are nevoie de ajutor ar trebui să fie 
lăsat în voia lui. „Cât mai puţin cu putinţă şi cât mai mult 
la nevoie", aceasta este o bună pildă a pedagogiei. Aceasta 
începe deja la cei foarte mici. Un copil de doi ani care a 
căzut nu trebuie ridicat. El poate să se ridice singur. Şi 
atunci va şti şi că data viitoare va reuşi iar şi fără ajutorul 
mamei sau al tatălui. Eu pot să îi las deja pe cei mai mititei 
să ducă dispute pentru jucării la groapa cu nisip. Câtă 
vreme nu se rănesc, este un antrenament care îi învaţă 
cum să rezolve o dispută şi chiar să şi încheie apoi pace. 

Şi când copiii devin mai mari? 

Atunci este important să li se ofere şi şanse de 
dominare. Să li se confere responsabilităţi potrivite vârstei. 
De exemplu, poate fi sarcina de a duce regulat gunoiul, de 
a hrăni porcuşorul de Guineea sau de a face ordine în 
propria cameră. Copiii ar trebui să îşi facă temele practic 
independent şi să aibă ei înşişi grijă ca a doua zi la şcoală 
să aibă totul la ei. Iar copiii mai mari pot să îşi 
împacheteze singuri lucrurile pentru excursia cu clasa. 
Când au voie să facă singuri multe dezvoltă încredere în ei 
înşişi. Această încredere le rămâne pentru toată viaţa. Şi 
asta îi ajută atunci când vreodată se ivesc momente de 
criză. 

Nu este uşor pentru părinţi să îşi lase copilul să se 



arunce într-o situaţie dificilă... 

Fireşte, părinţii nu trebuie îşi aducă copilul într-o 
poziţie dificilă. însă trebuie mereu avut în vedere faptul că 
viaţa este cea mai importantă şcoală pentru un copil. El 
trebuie să înveţe să se afirme şi în vremuri neliniştite. 
Doar atunci va putea să facă acelaşi lucru şi ca matur. 
Părinţii care vor să aibă un copil puternic intervin numai 
când este necesar, dirijând. 

Dacă oamenii ar avea mai mulţi copii, inevitabil i-ar 
lăsa mai mult în voia lor... 

Atenţia sporită are de-a face cu asta, căci de cele mai 
multe ori există doar unul sau doi copii în familie. 
Corespunzător, copiii pot primi astăzi mult sprijin de la 
părinţii lor. Totuşi, nu avem voie să îi răsfăţăm fără limită. 
Trebuie să reacţionăm cu măsură, astfel încât ei să aibă un 
comportament stabil faţă de noi şi să poată construi unul şi 
faţă de ceilalţi. 

Ce înseamnă această stabilitate pentru copii? 

Copilul ştie: Aici este cineva care mă acceptă. Aici însă 
este şi cineva care îmi pune limite şi căruia eu nu pot să îi 
fac tot ce vreau. Un stil autoritar de educaţie este 
important. Nu se pune problema ca părinţii să fie 
autoritari, deci mai degrabă să refuze şi să controleze 
foarte mult. Trebuie să educe autoritar. Aceasta înseamnă 
că ei trebuie să îşi întâmpine copilul cu căldură şi sprijin, 
dar şi să pună limite clare şi să îl controleze. înseamnă şi 
că, în parc, copilul nu trebuie să primească o a treia 
îngheţată pentru că altfel ţipă în gura mare. Când se 
impune agresiv, copilul învaţă doar că are succes. 

învăţarea socială poate însă foarte bine să doară. 
Trebuie să ne lăsăm copilul şi singur cu propriile răni? 

Nu. Copiii pot fi lăsaţi să aibă experienţe negative. Dar 
apoi, fireşte, trebuie să le oferim sprijinul. Fiecare copil 
trebuie să fie conştient că părinţii lui sunt prezenţi lângă 
el, indiferent ce prostie a făcut. Acesta este unul dintre 



factorii importanţi de protecţie în vremuri de criză: să ştie 
la cine să meargă atunci când are nevoie de ajutor. Şi să 
ştie că poate să şi primească ajutor. 

Cât prejudiciu se poate pricinui punând în spinarea 
copilului prea multe contrarietăţi? 

Poate sună rău când o spune un psiholog, dar nu 
avem voie nici să supra-estimăm influenţa educaţiei 
familiare. Părinţii sensibili cred că fiecare detaliu al 
educaţiei ar fi semnificativ. în rândul populaţiei normale 
aceasta nu este însă deloc atât de importantă. Sunt medii 
extreme, care fac copilul vulnerabil - acolo unde, de 
exemplu, este neglijat sau brutalizat. Dacă dumneavoastră 
aveţi o relaţie bună cu copilul şi vreodată vă scapă mâna, 
nu este frumos, dar copilul nu va fi traumatizat. Noi ne-am 
luptat încă din 1990 în Comisia de Autoritate a Regimului 
Federal pentru interzicerea pedepsei corporale, care în 
2000 a fost în sfârşit legiferată. Este mai puţin important că 
un tată normal îşi mai poate pierde uneori calmul; 
principalul scop este acela de a le semnala altora că nu 
ţine de educaţie să-ţi baţi copilul. 

Astăzi părinţilor din clasa de mijloc le cade poate şi 
mai greu să îşi lase pur şi simplu copiii să facă experienţe. 
Viaţa pare să fi devenit mai periculoasă. 

Doar pare. Trebuie să ne ferim să cădem într-o 
contemplare nostalgică. înainte nu era câtuşi de puţin 
raiul pe pământ. Dar copiii de astăzi au pur şi simplu prea 
puţin spaţiu să se dezvolte. Acest lucru este valabil şi la 
propriu. Mulţi copii au prea puţin voie astăzi să fie singuri 
pe stradă. Părinţii trebuie să înveţe să nu le fie frică de 
orice. Copiii trebuie să înveţe că lumea poate fi periculoasă 
- dar şi că se pot proteja de asta, şi cum să o facă. 

Mulţi părinţi consideră că e pur şi simplu frumos să 
întreprindă ceva împreună cu copiilor lor, în loc să îi trimită 
singuri. 

Acest ajutor continuu mi se pare de asemenea ceva 



exagerat. Copilul trebuie să înveţe să se descurce cu 
plictisul. Să îşi caute singur jucării sau să şi le făurească 
singur. în ziua de astăzi se poate merge la fiecare sfârşit de 
săptămână într-un parc sau la un magazin în care există 
locuri de joacă. Şi mai sunt şi computerele. Aici în general 
se oferă prea mult. Copiii trebuie să înveţe că nu există 
acţiune perpetuă. Atunci îşi caută ceva. Asta procură 
spaţiu pentru creativitate şi convingerea că pot petrece o 
după-amiază frumoasă şi fără incitare din exterior. Şi 
aceasta este o experienţă a eficacităţii proprii. 

Ratele de divorţ cresc. Cât este de rău pentru 
dezvoltarea psihică a copilului dacă părinţii se despart? 

Creşterea într-o familie despărţită constituie un factor 
de risc pentru sănătatea psihică. Dar e important, fireşte, 
dacă părinţii se despart cu ceartă şi au conflicte continue şi 
dacă copilul este smucit încoace şi încolo. Dacă şi după 
divorţ există bună înţelegere, copilul nu suferă prea tare 
din această cauză. 

Copiii din familii divorţate divorţează mai târziu la 
rândul lor mai frecvent Va fi afectată deschiderea faţă de 
angajament? 

Aici există o uşoară abatere statistică, da. Evident, 
căsnicia nereuşită a părinţilor poate face copiii mai 
vulnerabili, aşa că mulţi sunt mai puţin capabili de 
angajamente. Dar mai există încă o explicaţie pentru 
conexiunea statistică: copiii care au trăit un divorţ al 
părinţilor au aflat că nu este cea mai mare catastrofă, i se 
supravieţuieşte, poate fi şi cea mai bună soluţie. De aceea 
se hotărăsc mai târziu poate ceva mai frecvent pentru 
divorţ. 

Cum e cu educaţia la pubertate? Cel mai târziu la 
vârsta adolescenţei s-a terminat oricum cu controlul asupra 
copilului. 

Nu, trebuie stabilite reguli, mediate norme - chiar şi 
în pubertate. Chiar şi atunci când părinţii sunt convinşi: 



„Şi aşa nu mă mai ascultă." Totuşi, se poate media, dacă 
părintele doreşte ca fiul sau fiica să nu vină prea târziu 
acasă. Aceasta nu trebuie să dea roade întotdeauna, nici 
noi nu am fost întotdeauna punctuali acasă. Dar rămâne 
totuşi ceva agăţat. Se va crea un sistem de valori. Fireşte, 
aceasta funcţionează numai dacă raportul dintre părinţi şi 
copii este fundamental pozitiv. Dar în cele mai multe 
cazuri aşa şi este. în ciuda tuturor greutăţilor din 
pubertate, copiii îşi iubesc părinţii şi vor chiar să o facă 
cumva corect. Aşa se formează o stare de spirit, o normă, 
de care tânărul poate să se ţină mai târziu, când anii lui 
sălbatici vor fi trecut, şi care dă o structură vieţii lui. 

PRINCIPIUL REZILIENŢEI 
TREBUIE INTRODUS ÎN 
PLANURILE EDUCAŢIONALE DIN 
GRĂDINIŢE 

r 


Nimic nu poate întări omul mai mult 
decât încrederea care i se oferă. 

Paul Claudel 

Jason nu avea nicio stea. Nici măcar una. Era singurul 
copil din clasă care nu avea una. Băiatul dintr-un stat 
federal de undeva din SUA nu ştia nimic despre asta. Dar 
aproape sigur a simţit-o. Izolarea lui Jason a ieşit la iveală 
într-o zi, la un experiment făcut în şcoală, prin care 
învăţătorii lui voiau să aibă grijă ca cei mici să se simtă 
protejaţi. Nu le-a scăpat niciun copil. De aceea au agăţat în 
cancelaria profesorilor fotografii ale tuturor şcolarilor. Şi 
fiecare învăţător a lipit la acei copii cu care putuse 
construi o relaţie o mică steluţă sclipitoare. Jason a rămas 
fără. 

Pentru învăţătorii din şcoala sa, acesta a fost un 
semnal de alarmă hotărâtor. Steluţele erau parte dintr-un 



program pentru întărirea rezilienţei şcolarilor. Căci, cu cât 
se cunosc mai multe despre culisele puterii rezistenţei 
psihice, cu atât devine mai evident că învăţătorii şi 
educatorii joacă un rol esenţial în această privinţă. în 
definitiv deja studiul din Kauai al lui Emmy Werner 
arătase că legăturile protejează şi că e oarecum indiferent 
cu ce persoană are copilul o relaţie bună. Poate fi mama 
sau tata, dar la fel de bine o vecină, tatăl unui prieten, 
preotul satului sau pur şi simplu o învăţătoare. 

De aceea învăţătorii şi învăţătoarele din şcoala 
americană au hotărât că şi Jason are nevoie de o persoană 
care să îi poarte de grijă. S-au întrebat cum ar putea face 
ca băiatul să dezvolte o relaţie bună cel puţin cu un cadru 
didactic. Nu era posibil să nu existe ceva care să le placă la 
Jason. Ce găseau bun la el? Ce puteau admira? învăţătorii 
care au reuşit să simtă ceva pentru Jason au început să se 
intereseze în mod deosebit de băiatul foarte retras şi 
adesea chiar mai dificil, cu care nu-i era nimănui uşor să 
intre în contact. 

Legăturile dau rezilienţă, iar rezilienţa este foarte 
utilă în viaţă. între timp, pedagogii au descoperit că 
întărirea rezistenţei psihice este atât de importantă încât 
rezilienţa a devenit o noţiune importantă chiar şi pentru 
personalul din şcoli şi grădiniţe. „Consecvenţa în 
investigarea rezilienţei nu presupune o încredere naivă în 
procese de auto-vindecare“, accentuează psihologa Doris 
Bender, subliniind că este vorba în primul rând de auto- 
ajutorare. 

De aceea specialiştii vor ca în instituţiile de 
învăţământ să aibă loc o dezvoltate pozitivă a copiilor cât 
mai de timpuriu posibil. Pe cât posibil copiii nu trebuie să 
dezvolte o perspectivă negativă asupra lor, strategii de 
dominare dezavantajoase şi un comportament social 
dificil. 

Deja din toamna anului 2008 educatorii din 



grădiniţele din Bavaria completau chestionarul de 
observaţie pe care l-au dezvoltat Michaela Ulich şi Toni 
Mayr, de la Institutul de Stat pentru Pedagogie din 
Miinchen; în el este vorba despre „dezvoltare pozitivă şi 
rezilienţă la vârsta grădiniţei". Educatorii au fost nevoiţi să 
înveţe să evalueze printre altele, cu ajutorul 
chestionarului, competenţele sociale şi emoţionale ale 
copiilor. „Ele sunt un fundament esenţial pentru o viaţă de 
succes", spune Toni Mayr. 

Sunt interogate şase domenii ale vieţii sociale a 
copilului: cât sunt de bune facilităţile lui de contact, 
controlul de sine/atenţia, auto-afirmarea, capacitatea de 
stăpânire a stresului, orientarea spre rezolvarea sarcinilor 
şi plăcerea de a explora. Cu ajutorul răspunsurilor, 
educatorii înţeleg mai bine punctele forte şi slăbiciunile 
fiecărui copil, aşa încât pe mai departe îl pot încuraja 
ţintit. Educatorii, învăţătorii şi părinţii sunt adesea fixaţi 
pe deficite şi slăbiciuni, în loc să se concentreze asupra 
punctelor forte ale copiilor şi să le extindă pentru 
utilizarea resurselor proprii. „Scopul este acela de a 
percepe punctele forte şi slăbiciunile copilului", spune 
pedagoga berlineză Monika Schumann. Nu este permis ca 
problemele pe care le are copilul să fie ignorate sau 
subapreciate. 

De fapt, chiar şi fără chestionar educatorilor le va fi 
relativ uşor să evalueze copiii din grupele lor; şi precis au 
în cap concepte despre viaţa copilului. însă completarea 
chestionarului îi ajută să ia în considerare dezvoltarea 
copiilor diferenţiat. 

Laura, de exemplu, are negreşit multe contacte cu alţi 
copii; în ciuda lor, dacă ne uităm mai bine, ea este limitată 
în capacitatea ei de contact. Nu ia aproape niciodată 
iniţiativa la joacă. Şi, ce este mai rău, e convinsă că nu are 
chiar niciun prieten. Puterea, bucuria de a stabili relaţii ale 
Laurei merită aşadar negreşit să fie încurajate pe mai 



departe. Educatorii pot începe de aici. 

Puternic şi abil 

Chestionarele de observare bavareze fac parte din 
planul de formare, căci competenţele examinate astfel, 
cum ar fi bucuria explorării, nu fac un copil să fie doar 
puternic ci şi abil; ele dau şi plăcerea de a proba, ceea ce 
este important pentru formarea unui copil deschis spre 
nou, care nu are teamă nici măcar de materii neobişnuite. 
Un copil foarte temător adesea nu se poate adapta 
suficient de bine. Posibilităţile lui de învăţare şi 
curiozitatea vor avea de suferit de pe urma fricii. 

Pe lângă înţelegere şi competenţe social-emoţionale, 
chestionarul determină modul în care se descurcă copiii cu 
şcoala, ceea ce îi ajută pe educatori să hotărască împreună 
asupra succesului lor în formare. „Noi nu vrem să 
readucem în discuţie vechea polarizare a promovării 
cognitive, pe de o parte, şi a promovării social-emoţionale, 
pe de altă parte", asigură Mayr şi Ulich. „Dar vrem să 
stabilim un lucru: competenţele social-emoţionale sunt o 
condiţie esenţială pentru reuşita învăţării." Tocmai la 
copiii mai mici ar fi important să fie avut în vedere acest 
câmp emoţional: Cum se apropie de o situaţie de învăţare - 
cu ce dispoziţie sufletească şi cu ce sentimente? Cum se 
descurcă cu alţi copii şi maturi? Sunt serioşi, deschişi şi 
curioşi? Dezvoltă iniţiative şi capacităţi de a duce lucrurile 
până la capăt? Cum se descurcă cu sarcinile? Pot depăşi un 
punct de vedere propriu? „Astfel de competenţe sunt 
foarte importante pentru copii - marchează bunăstarea, 
reuşita şi şansele de învăţare", accentuează Mayr. 

Răspunsurile la întrebările chestionarului ghidează 
însă privirea educatorilor şi asupra altor probleme. De 
exemplu, cum îl putem ajuta zi de zi pe copil să se descurce 
cu stresul. Când un copil, din cauza grijilor şi tensiunii, se 
plânge continuu de dureri de burtă puteţi să îl întrebaţi: 



„Ce am putea face ca să îţi meargă mai bine? Doreşti să ai 
linişte? Sau ai vrea să ieşi afară şi să alergi foarte mult?" 
Cu astfel de propuneri copilul poate învăţa să gestioneze 
unele probleme şi singur. Asta îl face mândru - iar astfel 
devine puternic. 

Pe lângă acest program, în toată Germania au apărut 
între timp numeroase programe care să întărească şi să 
încurajeze sistematic copiii. Printre factorii care definesc 
rezilienţa se numără, pe lângă relaţia emoţională stabilă 
cu o persoană care să poarte de grijă şi sprijinul social din 
afara familiei, mai ales încrederea în sine şi facilitatea de a 
îşi conduce şi chiar de a reglementa comportamentul şi 
emoţiile proprii. De aceea temele de bază ale programelor 
sunt legate mereu de auto-percepţie, reglarea furiei şi 
auto-control, auto-eficacitate, competenţă socială, empatie, 
diferenţierea sentimentelor, descurcarea cu stresul, 
soluţionarea problemelor şi chiar dobândirea unei 
perspective pozitive asupra persoanei proprii. 

Friedrich Losel este optimist în ce priveşte succesul 
unor astfel de programe, printre care se numără şi 
cunoscutul program de prevenire a violenţei Faustlos 
(„Fără pumni") al Universităţii Heidelberg, iniţiativa 
„Părinţi puternici - copii puternici" a Ligii Germane pentru 
Protecţia Copilului sau programul EFFEKT („Explorarea 
formării în familie: antrenament pentru părinţi şi copii), 
dezvoltat la institutul lui L5sel al Universităţii Erlangen- 
Niirnberg. în cadrul EFFEKT se oferă, în funcţie de grupa 
de vârstă, diverse cursuri. 

Ernie şi Bert ca moderatori 

La cei mici, Ernie şi Bert - nişte păpuşi - moderează 
conflictele. Se inserează şi jocuri pe roluri, runde de 
întrebări şi răspunsuri şi jocuri de mişcare. Mesajul 
principal: „Eu pot rezolva probleme." 

O ilustrată prezintă doi copii pe un tobogan. Unul ar 



dori să se dea, însă celălalt copil rămâne aşezat la bază 
încăpăţânându-se să nu se dea la o parte. „Ce să fac 
acum?" se va întreba copilul de sus, care deja a aşteptat 
mult şi acum ar dori să coboare. „Aş putea să-mi dau 
drumul pur şi simplu", îşi poate spune copilul. „Foarte 
repede. Şi, dacă cel de jos nu sare atunci la o parte, îl 
lovesc." 

Dar ce se va întâmpla atunci? în cursul „Eu pot 
rezolva probleme" copiii preşcolari învaţă din astfel de 
greutăţi, întâlnite la vârsta lor, să mediteze şi să vorbească 
apoi despre ele. Vor învăţa astfel să îşi perceapă propriile 
simţiri - dar şi pe cele ale altora. „Ce se întâmplă cu mine, 
dacă cel de jos rămâne acolo?" Dar şi: „Oare cum se simte 
acum cel de jos?" Este vorba deci şi de a recunoaşte ce se 
ascunde în spatele comportării celuilalt copil: „De fapt nu 
este prea frumos să stea ghemuit, în loc să se joace mai 
departe. Dacă face asta, înseamnă că probabil nu îi merge 
prea bine." 

„Şi ce s-ar întâmpla dacă pur şi simplu m-aş da pe 
tobogan? Poate plânge după aceea. Poate atunci el se 
supără şi mă loveşte. Iar la sfârşit urlăm amândoi." Aşa că 
n-ar fi deloc rău să se gândească o altă soluţie: „Aş putea, 
în loc de asta, să strig şi să-i spun să pună nişte nisip pe 
tobogan, ca să devină şi mai rapid, sau să vină sus, să ne 
dăm împreună. Poate fi o idee bună?" 

Lucrurile nu se desfăşoară cu totul altfel nici la 
şcolarii de gimnaziu. Ei obţin un „antrenament în 
soluţionarea problemelor" după principiul semaforului. La 
început semaforul stă pe roşu. Copilul trebuie să îşi spună 
singur, o dată, tare: „Stop!" Inspiraţie adâncă. Apoi trebuie 
să îşi povestească în ce constă de fapt problema şi cum se 
simte. Semaforul se face galben, ceea ce înseamnă: „Fă un 
plan. Ce ai putea face tu în această situaţie? Şi ce s-ar 
întâmpla apoi? Ar funcţiona bine?" în sfârşit, se face 
verde: GATA! „Probează cea mai bună idee. Şi la final 



întreabă-te dacă a funcţionat." 

S-a dovedit că, în medie, la doi ani după terminarea 
programului din grădiniţe problemele de conduită în 
grupe se reduseseră la jumătate: nu mai apăreau 
comportamente negative la 9,2% dintre copiii instruiţi, ci 
doar la 4,4%, care se băteau sau se loveau între ei. „Aceste 
programe de rezilienţă ajută cel mai mult copiii care au 
probleme grave în relaţiile sociale", explică Losel. 

De aceea el pledează ca şi părinţii să se antreneze 
împreună. „Efectul ar fi atunci mai mare", spune 
psihologul. în programe părinţii sunt învăţaţi să aşeze 
graniţe, să înveţe cum pot să laude cu măsură şi să 
întărească modelele pozitive de comportament ale 
copiilor, cum pot vorbi constructiv cu copiii şi cum să le 
ofere recompense, laude şi încurajări, aşa încât copiii să 
devină fiinţe compatibile social. Pentru aceasta însă este 
nevoie ca şi părinţii să fie întăriţi în conştiinţa de sine şi să 
îşi promoveze competenţele părinteşti, accentuează 
pedagoga din Ziirich Corina Wustmann Seiler. 

Fiecare copil are abilităţi 

Totul porneşte de la convingerea că fiecare copil 
posedă abilităţi deosebite. Ele merită să fie descoperite şi 
întărite. „Aceasta este maxima promovare centrală a 
rezilienţei", accentuează psihologul pentru copii şi tineret 
Georg Kormann. Desigur, trebuie păstrată o privire critică, 
fiindcă mulţi dintre factorii promotori ai rezilienţei pot 
avea în cazuri izolate şi efecte negative. Aceasta depinde 
de exemplu de mediul social. La tinerii crescuţi în sărăcie o 
educaţie mai curând riguroasă este adesea o protecţie 
împotriva deraierii şi agresiunii. însă nu la fel stau 
lucrurile cu tinerii ai căror părinţi sunt labili psihic. 
„Fiecare factor poate cauza bine şi rău", spune pedagogul 
Michael Fingerle. Tinerii agresivi par să aibă frecvent un 
foarte reliefat sentiment al propriei valori. Nu ar fi o idee 



neapărat bună să acţionezi şi mai mult pentru întărirea 
conştiinţei de sine. Invers, copiii fricoşi şi timizi vor deveni 
mult mai rar delicvenţi şi agresivi. însăşi anxietatea poate 
fi deci un factor de protecţie. 

Nu este mereu o idee bună nici să soluţionezi conflicte 
vorbind despre propriile sentimentele. „Aceasta poate fi o 
strategie utilă în pătura de mijloc", spune Fingerle. într-un 
mediu marginal însă aceasta nu funcţionează. Acolo, pe 
post de discuţie tandră poţi primi cel puţin un pumn în 
faţă. Tinerii şi copiii din astfel de medii se antrenează cel 
mai bine între ei, fără amestecul pedagogilor sau al 
educatorilor instruiţi academic. în spate stă ideea „peer- 
culturii pozitive", deci o cultură a egalilor. 

La conceptul rezilienţei este vorba univoc despre un 
contra-proiect la „ideea de copil, ca simplu produs pasiv al 
formării, aflat în afara influenţelor", scrie pedagogul Rolf 
Goppel în cartea sa despre învăţători, şcolari şi conflicte. 
Mai degrabă este vorba de faptul că copiii şi tinerii ar 
putea dezvolta şi singuri activităţi. Că ei îşi co-formează 
propria viaţă şi îşi biruie problemele împreună. Desigur, 
copiii nu se pot face singuri rezilienţi pe o durată 
îndelungată, accentuează Corina Wustmann Seiler. „Căci 
copii sunt mult mai dependenţi de cadrul vieţii lor decât 
maturii şi, datorită acestora, mult mai dependenţi de 
sistemele de sprijin." 

De aceea toţi educatorii pot şi să participe „pentru a 
face copilul să câştige încredere în propria putere şi 
propriile abilităţi, să se perceapă ca fiind valoros şi, prin 
propriile acţiuni, să producă schimbări", spune Georg 
Kormann. 

— Dacă, de exemplu, copiii vor fi de timpuriu legaţi de 
procese de decizie importante, pot dezvolta un sentiment 
de a fi înşişi eficienţi şi de a avea control asupra propriei 
vieţi. 

— Dacă vor prelua de mici responsabilităţi realizabile - de 



exemplu să aerisească încăperea înainte de oră atunci 
vor câştiga încredere în propriile posibilităţi, învăţând să 
acţioneze independent. 

— Dacă află deja dintr-un punct timpuriu al dezvoltării că 
se pot adresa cu problemele lor părinţilor sau altor 
persoane din mediul lor, se vor strădui mai târziu, în 
situaţii dificile, să caute sprijin social. 

— Dacă învaţă de timpuriu să-şi analizeze propria tărie şi 
să vadă pozitivul în ei şi în situaţii grele ei se vor dovedi 
mai puţin nesiguri în faţa problemelor şi vor avea parte de 
mai puţin stres. 

— Dacă trăiesc un divorţ şi sunt conştienţi că o despărţire 
poate avea loc atunci când sunt probleme şi că unele 
conflicte se pot soluţiona împreună, ei nu ocolesc 
problemele, ci învaţă să caute soluţii. 

— Dacă vor fi ajutaţi să îşi recunoască şi să îşi împlinească 
dorinţele şi dacă au voie de timpuriu să participe la decizii, 
pot descoperi un sens în viaţa lor. 

Pe scurt, după cum spune Kormann, avem nevoie de 
„şcoli şi instituţii de învăţământ care răsplătesc 
competenţa copiilor şi le dau încredere în viaţă". 

CÂTĂ NEVOIE ARE COPILUL DE 
MAMĂ? 

Raina Cravciuc este deja obişnuita privirilor iritate. 
Când conducătoarea de grupă a unei creşe pentru copii din 
Miinchen-Sendling iese cu protejaţii săi în maşina cu şase 
locuri, întâlneşte mereu trecători îngrijaţi. „Atât de mic şi 
deja la grădiniţă", spun ei totalmente compătimitor. 
Părerea conform căreia copiii trebuie ţinuţi timp de trei 
ani exclusiv sub ocrotirea mamei este încă larg răspândită 
în Germania. Este puţin probabil ca în altă ţară din lume 
mamele să fie atât de aspru judecate dacă îşi încredinţează 
copiii străinilor înainte a treia lor zi de naştere. „Un 



preşcolar suferă, pesemne, când mama este angajată!" O 
cercetare de tip „eurobarometru" din 2006 arăta că 60% 
dintre germanii din Vest încă mai au această concepţie, 
care şi-a pus amprenta şi asupra comportamentului 
mamelor: doar 44% dintre femeile cu copii sub cinci ani 
lucrează. La acest capitol Germania este pe ultimul loc în 
UE. 

Dar sunt astfel de griji justificate? „Nu", spune 
profesoara de psihologie Stefanie Jaursch. Toate cercetările 
ştiinţifice mai recente despre bunăstarea copiilor de creşă 
acceptă o singură concluzie, după Jaursch: „Diferendele 
politice în jurul întoarcerii mamelor la muncă depind mai 
mult de ideologii decât de fapte." 

în anul 2010 câţiva psihologi din SUA au adunat 
laolaltă literatura completă pentru explorările în creşe din 
ultimii 50 de ani. „Copiii ale căror mame se întorc la locul 
de muncă înainte ca cel mic să împlinească trei ani nu 
suferă ulterior mai frecvent de probleme şcolare sau de 
comportament decât copii ale căror mame rămân acasă", 
spun psihologii din echipa lui Rachel Lucas-Thomson; ei s- 
au mai uitat încă o dată, mai îndeaproape, la 69 de studii 
din anii 1960 până în 2010. Multe dintre aceste studii erau 
orice altceva decât consemnări de moment. Multe 
urmăreau copiii chiar şi până la vârsta maturităţii. 
„Femeile care încep în curând din nou să muncească nu 
trebuie să se îngrijoreze prea tare pentru bunăstarea 
copiilor", rezumă Lucas-Thomson. Din toate datele strânse 
rezultă în mod clar doar o diferenţă statistică între copiii 
casnicelor şi cei ai mamelor active în câmpul muncii: 
conform acesteia, copiii a căror mamă lucrează în afara 
casei dezvoltă chiar ceva mai rar probleme personale. Ei 
suferă aşadar mai puţin de îndoială de sine, depresii sau 
temeri. 

O problemă în aprinsele discuţii despre creşele din 
Germania a fost mult timp aceea că erau cam puţine studii 



care să cuprindă copiii mici şi să îi urmărească pe aceştia 
de-a lungul mai multor ani. Stefanie Jaursch şi Friedrich 
Losel au vrut să schimbe aceasta în urmă cu câţiva ani. Ei 
au chestionat educatoarele, învăţătorii şi mamele a 660 de 
preşcolari din Erlangen şi Niirnberg de-a lungul unui 
interval de şase ani, încercând să afle dacă mamele au 
avut un serviciu în afara casei de la o vârstă foarte fragedă 
a copilului. Au cerut mai multor adulţi să răspundă celor 
aproape 50 de întrebări despre copil. Voiau să împiedice 
astfel producerea unor „efecte ale oportunităţilor sociale", 
aşadar să nu le dea posibilitatea mamele întoarse la muncă 
să trateze superficial problemele de comportament ale 
copiilor sau profesorilor critici să le supraevalueze. 

Rezultatele au fost elocvente şi din toate punctele de 
vedere foarte liniştitoare. „Nu există absolut nicio legătură 
între problemele de comportament şi activitatea 
profesională maternă", accentuează Friedrich Losel. Este 
indiferent dacă mamele îşi reiau serviciul curând după 
naşterea copilului sau de abia după intrarea acestuia la 
şcoală, dacă lucrează toată ziua sau cu program redus. 

Rezultatele de la Erlangen se suprapun cu cele ale 
marilor studii din SUA, precum şi cu cele ale specialistei 
Lieselotte Ahnert. Psihologa de dezvoltare se ocupă deja de 
zeci de ani cu influenţa îngrijirii atente a copiilor mici 
asupra vieţii spirituale. Pornind de aici şi-a distilat 
principiul fundamental pe care îl repetă cu plăcere şi 
accentuat: „Mamelor, relaxaţi-vă!“ Cine creşte copii nu 
trebuie să fie perfect. Mama nu aşază irevocabil, „aşa cum 
mulţi încă mai gândesc, fundamentul pentru tot ce va ieşi 
din copil, cu fiecare dintre faptele ei, în primii doi sau trei 
ani", spune Ahnert. Iar ea nu trebuie nici să fie trup şi 
suflet şi zi şi noapte prezentă alături de cel mic, cum a 
cerut-o mult timp doctrina. 

Este larg răspândită părerea că ar fi totuşi natural ca 
cei mici să crească acasă la mama lor. Mama şi copilul sunt 



meniţi să stea împreună. Dar ce este totuşi natural? Când 
vine vorba de creşterea copiilor acest nu se lasă în niciun 
caz atât de uşor de definit, afirmă Lieselotte Ahnert. O 
privire asupra popoarelor primitive ar arăta aceasta. De 
exemplu, populaţia kung din Kalahari. Acolo mamele îşi 
poartă copiii prinşi de corp aproape continuu în primii trei 
ani. Mama şi copilul trăiesc în cvasisimbioză. Dar există şi 
cealaltă extremă. Aceasta se poate regăsi aproximativ la 
femeile din Africa Centrală. Membrele acestor populaţii îşi 
trec sugarii de la una la alta. în felul acesta fiecare bebeluş 
are în medie 14 ocrotitoare. Unele dintre ele sunt chiar 
doici. Astfel, copilul petrece uneori doar o cincime din zi cu 
mama sa naturală. 

S-ar putea totuşi ca unii copii să nu se dezvolte bine 
dacă în primii ani „se caţără pe mama lor“, menţionează 
biologul evoluţionist american Jared Diamond. „Altfel, 
copiii casnicelor din bogatele naţiuni industrializate ar 
trebui să fie poate primii şi singurii oameni normali ai 
lumii." Chiar şi în aceste ţări copiii de acum 100 de ani au 
fost crescuţi şi îngrijiţi de o întreagă reţea de mătuşi, unchi 
şi alte persoane. 

Calitatea pur şi simplu nu este egală cu cantitatea. 
Este valabil şi pentru raporturile dintre mame şi copii, 
accentuează pedagogii şi psihologii de dezvoltare la 
unison. Nu contează dacă părinţii şi copiii sunt foarte mult 
timp împreună, ci cum se înţeleg între ei. Ca să nu mai 
vorbim de faptul că mamele care au serviciu petrec 
aproape la fel de mult timp cu copiii lor şi se joacă tot atât 
de frecvent cu ei ca şi mamele care nu au un loc de muncă, 
după cum au dovedit diverse studii. 

CE EFECTE ARE UN MEDIU 
STIMULATOR 

Tocmai copiii din familii mai puţin privilegiate pot 



profita de un loc la creşă; ei sunt rar mai agresivi sau sunt 
exagerat mai fricoşi decât vlăstarele mamelor care nu 
lucrează. Aceasta e descoperirea făcută de Rachel Lucas- 
Thomson: copiilor cu un singur părinte şi celor din familii 
cu venituri mici le folosesc foarte mult contactele timpurii 
din afara casei. Frecventarea unei creşe poate însemna 
pentru ei o binecuvântare. 

Multor specialişti alocaţia, numită dispreţuitor 
„premiu de cămin", le pare foarte periculoasă, pentru că ar 
putea face mai ales mamele din păturile sociale mai joase 
să îşi ţină copiii acasă. Căci tocmai în cazul acestor familii 
ar fi importantă o îngrijire profesională timpurie în 
adăposturi de zi pentru copii, care ar putea „preveni 
necazuri ulterioare: abandonuri şcolare, eşuări la 
adaptarea profesională şi chiar la criminalitate", după cum 
spune profesorul de politică socială Hermann Scherl. Nu 
doar apropierea maternă duce copiii mai departe. 

Creşele şi grădiniţele nu au efect pozitiv doar asupra 
comportării, ci şi asupra dezvoltării spirituale. încă în 1962 
pedagogii din SUA şi-au pus exact întrebarea care astăzi 
mişcă din nou atât de mulţi părinţi şi politicieni în 
Germania: „Câtă nevoie are copilul de mamă?" Educatorii 
americani au iniţiat proiectul preşcolar Perry, cu copii în 
vârstă de trei ani, iar mai târziu un proiect care viza copiii 
de trei luni. în ambele proiecte au fost îngrijiţi copii din 
pături sociale joase în centre de zi. Paşii lor înainte au fost 
comparaţi cu dezvoltarea copiilor din familii cu situaţii 
asemănătoare dar care rămăseseră acasă. 

Astăzi copiii din proiectul preşcolar Perry au 50 de ani 
şi se pot mândri cu un succes profesional mai mare şi cu 
un venit mai ridicat decât copiii din vecinii lor rămaşi cu 
mama. Ei au aterizat mai rar în închisoare şi au depins 
numai pe jumătate atât de des de ajutor social. Chiar şi 
sănătatea lor a fost mai bună decât cea a urmaşilor 
crescuţi numai în familie. 



Stimulii pot avea efecte mare, mai ales în primii ani 
de viaţă. Dacă creierul este limitat în această perioadă 
timpurie a vieţii, pagubele sunt greu de recuperat. 
„Societatea poartă o mare responsabilitate pentru 
garantarea unui start bun al copiilor", spune psihologa de 
dezvoltare din Heidelberg Sabina Pauen. „Noi trebuie să 
realizăm un mediu stimulant pentru copiii noştri." Totuşi, 
acesta le lipseşte multor copii în casa părintească. Acolo 
unde nu se prea vorbeşte sau televizorul funcţionează 
continuu, creierul bebeluşului tânjeşte zadarnic după 
stimuli propice. 

O influenţă asemănător de favorabilă asupra 
inteligenţei pare să aibă şi creşterea timpurie în creşe la 
bebeluşi: aceşti copii au fost chestionaţi până când au 
ajuns la 21 de ani. Tinerii din adăposturile de zi au avut la 
testele cognitive rezultate semnificativ mai bune decât acei 
copii care rămăseseră în familie. La şcoală citeau şi 
socoteau mai bine, iar probabilitatea de a intra la colegiu a 
fost mult mai mare în rândul lor. 

Acest fenomen nu este valabil numai pentru mediile 
americane marginale, ci şi pentru pătura mijlocie a ţărilor 
europene. „Formarea în copilăria timpurie are o influenţă 
extrem de mare asupra drumului ulterior de formare", 
conchide Biroul Elveţian pentru studii de politici de muncă 
şi sociale (BASS), care în mandatul Fundaţiei Bertelsmann 
a studiat mai mult de o mie de copii între anii 1990 şi 1995. 
Copiii de creşă frecventează mult mai des un gimnaziu 
decât aceia care au fost crescuţi exclusiv acasă. Dintre 
copiii de creşă 50% au fost bacalaureaţi, în timp ce dintre 
copiii crescuţi în familie numai 36% au ajuns în această 
situaţie. S-a stabili că nu există nicio legătură între cariera 
şcolară şi faptul că micuţii duşi la creşă aveau mai frecvent 
părinţi cu bacalaureat. 

Efectele pozitive nu se limitează la copii şi la familiile 
lor. Banii în creşele de copii (bune) sunt investiţi ingenios - 



chiar şi din perspectiva economiştilor duri. în anul 2000 
James Heckman a primit Premiul Nobel pentru economie 
pentru lucrări de cercetare care au dus la recunoaşterea 
acestui lucru. „Fiecare dolar investit se întoarce înmulţit", 
spune Heckman. Deoarece copiii de creşă reuşesc mai 
frecvent finalizarea unei şcoli mai înalte şi ulterior câştigă 
mai mulţi bani, ei returnează societăţii investiţia în 
centrele de zi pentru copii - de exemplu sub forma 
impozitelor şi reţinerilor pentru pensii. Statul reprimeşte 
pe această cale triplul a ceea ce a investit anterior într-o 
creşă, după cum au calculat şi cercetătorii Fundaţiei 
Bertelsmann. Bazele pentru finalizarea şcolilor mai înalte 
şi obţinerea unui job mai bine plătit se pun de timpuriu. 

Dar creşele nu au şi dezavantaje? Cum e cu legăturile, 
totuşi atât de importante pentru puterea de rezistenţă 
psihică a celor mici, când sunt despărţiţi mult prea de 
timpuriu de părinţi? Nu este acasă totuşi cel mai bun loc - 
cel puţin dacă mama se osteneşte, îngrijindu-se 
conştiincios de bunăstarea copilului? 

Aceasta depinde mai ales de calitatea organizării, 
accentuează Lieselotte Ahnert. Copiii mici au nevoie de o 
persoană de nădejde, delicată, care să li se dedice. însă 
aceasta nu ar trebui să fie mama. „Mămoşenia nu este 
bună", spune Ahnert. După primul an de viaţă, „contactele 
sociale lărgite" sunt favorabile dezvoltării. Copilul trebuie 
să facă primi paşi în lume pentru ca astfel, desprins de 
mamă, să poată avea propriile experienţe. De aceea în 
grupă nu trebuie să fie numai copii cu statut social precar, 
cărora creşa le foloseşte cel mai mult, completează 
psihologa de dezvoltare Sabina Pauen, ci şi „copiii ocrotiţi 
excesiv". 

Pentru cei mai mulţi copii, frecventarea unui lăcaş de 
zi pentru copii oferă o senzaţie de stimuli pozitivi care 
acasă nu sunt prezenţi, afirmă Pauen. „Copiii învaţă să 
cunoască variate stiluri de educare şi să se descurce într-o 



grupă, iar acestea sunt experienţe inestimabile", spune şi 
psihologul Alexander Grob. Creşele ar fi profitabile mai 
ales pentru antrenarea abilităţilor sociale. 

Desigur, accentuează Grob, nu toţi copiii reacţionează 
la fel la creşă. Dacă un bebeluş se sperie de alţi copii, dacă 
reacţionează cu lacrimi de durată după învrăjbirea sau 
harababura grupei, atunci probabil că mama, tata sau o 
bonă sunt opţiunea mai bună. Şi Sabina Pauen 
accentuează că părinţii trebuie să decidă atent asupra 
sorţii copilului lor şi să nu îl forţeze să urmeze un plan 
stabilit încă înainte de naştere. 

Dar nu există nicio anchetă serioasă care să fi făcut 
până acum aluzie la dezavantaje din frecventarea creşei în 
cazurile copiilor care se simt mai bine cu bona sau cu 
părintele acasă. Opozanţii creşei citează cu plăcere un 
studiu din SUA început în 1991. Cercetarea făcută de 
Institutul Naţional pentru Sănătatea Copilului urmărea 
desfăşurarea vieţii a mai mult de o mie de copii de diverse 
origini. Au fost studiate toate neajunsurile posibile - copiii 
care udau patul noaptea, cei care sufereau de depresii sau 
dureri continue de burtă şi cei care dezvoltau sindromul 
Zappelphilipp. Vlăstarele din centrele de zi erau în toate 
aceste privinţe pur şi simplu copii complet normali. Cel 
mai important rezultat: când cei mici sunt luaţi acasă de 
mama şi tata, ei se dezvoltă minunat, chiar dacă petrec 
mult timp în grija educatoarelor. „în orice caz, copiii nu au 
probleme de corelare, cum remarcă frecvent criticii", 
spune profesorul de psihologie Michael Lamb. 

Totuşi, opozanţii creşei introduc cu plăcere un 
rezultat parţial al studiului în argumentaţia lor împotriva 
separării timpurii dintre mamă şi copil. Acesta poate 
speria: la vârsta de 4 ani şi jumătate apare una şi aceeaşi 
ciudăţenie la copiii de la creşe. Ei păreau să fie ceva mai 
frecvent încăpăţânaţi decât copiii îngrijiţi acasă de către 
mamă sau bonă. 



„încăpăţânarea nu trebuie însă să fie ceva negativ" 
precizează Michael Lamb. Dacă copiii caută conflictul cu 
învăţătorii sau părinţii poate că pur şi simplu sunt mai 
conştienţi de sine decât alţi copii, spune psihologul. La fel 
susţine şi Stefanie Jaursch, care a descoperit exact acelaşi 
efect, de asemenea minimal, în studiul său Erlanger. însă 
timpul încăpăţânării uşor accentuate trece curând, afirmă 
Jaursch. Şi, oricum, rezultatul nu ar fi de categorisit ca 
alarmant, ci probabil ca un proces foarte natural prin care 
copiii îngrijiţi în familie trec de abia la şcoală. Copiii de 
grădiniţă par „expuşi mai mult la procese de grup de 
aceeaşi vârstă". Atunci se ajunge simplu la hărţuieli, 
delimitări şi chiar şi la utilizarea unor cuvinte de ocară. 

Fără îndoială copiii au nevoie de mama lor. însă ei nu 
trebuie să fie permanent cu ea. Aşa sună suma cercetării 
moderne de ataşament. Aceasta ar fi depus de mult mitul 
mamei indispensabile ad acta, spune Sabina Pauen. Ce este 
normal pentru un copil, depinde acum odată de 
necesităţile şi hotărârile părinţilor. Părinţi să aibă mai 
puţină teamă să facă ceva fals la creşterea vlăstarelor lor, 
sfătuieşte şi psihologul de dezvoltare şi de personalitate 
Alexander Grob: „Copii sunt incredibil de toleranţi-la 
greşeli." Ar fi pregătiţi ca nu totul să se desfăşoare perfect. 
„Numai dacă se gândeşte singur, cât de frecvent cad 
copilaşi până când în sfârşit învaţă să umble bine: Ei iartă 
multe erori - sieşi, dar şi mediului lor." 

De aceea, spune Lieselotte Ahnert împăciuitor, şi „un 
copil, care creşte singur la mama, de regulă nu ia nici un 
prejudiciu." 




ÎNVĂŢĂMINTE PENTRU VIAŢA 
DE ZI CU ZI 

Copilăria nu este totul: oamenii pot câştiga tărie 
sufletească şi mai târziu în viaţă. Căci personalitatea este 
departe de a fi cioplită în piatră. Până acum câţiva ani 
psihologii încă socoteau că omul s-ar mai schimba după 
pubertate, cel mai târziu la 30 de ani, însă prea puţin. Se 
considera că trăsăturile sale de caracter esenţiale sunt deja 
fixate. însă oamenii de ştiinţă au descoperit între timp 
altceva: şi la vârste mai înaintate oamenii îşi mai pot 
schimba pe deplin fiinţa. Există de fapt o singură condiţie 
importantă pentru aceasta: trebuie să şi vrea! 

Teste de personalitate arată că tocmai oamenii mai 
puţin rezilienţi sunt deosebit de apţi de metamorfoză. 
Psihologii au pregătit între timp o serie de instrucţiuni cu 
ajutorul cărora se poate pune o platoşă pe suflet. Această 
manevră reuşeşte cel mai bine când persoana se cunoaşte 
pe sine, cunoscându-şi bine propriile puncte forte şi 
slăbiciuni. De aceea, majoritatea programelor pentru 
construire a puterii de rezistenţă psihică încep mai întâi cu 
un test care descoperă punctele forte personale. 

Dar cine se simte puternic trebuie să ştie: rezilienţa 
nu este o caracteristică pe viaţă. Prin şocuri mari ea însăşi 
poate să se piardă într-o bună zi, chiar şi la personalităţi 
foarte puternice. Oricum, puterea de rezistenţă psihică 
este în mare măsură dependentă de situaţia în care se 
găseşte un om. Dacă cineva este bine înarmat împotriva 
fiecărui fel de criză în relaţii, aceasta nu înseamnă că 
rezistă psihic şi unui greu accident rutier. Iar cei care 
ridică din umeri când îşi pierd jobul pot fi doborâţi de 
diagnosticul unei boli cronice. 

De aceea, psihologi dau sfaturi utile pentru păstrarea 
tăriei şi, pe cât se poate, reumplerea repetată a 



rezervorului. De aceasta se recomandă ca mai degrabă să 
îţi fixezi provocări, în loc să te eschivezi din faţa lor. Căci 
rezilienţa poate creşte într-un om numai dacă el trăieşte 
mereu experienţe care îi arată că poate domina crize sau 
mânui la perfecţie sarcini dificile. Până la urmă, rezilienţa 
nu este numai un semn de personalitate, ci şi o strategie 
care stabileşte cum trebuie să abordăm greutăţile. Această 
strategie trebuie să fie mereu re-probată şi adaptată 
situaţiei actuale, pentru ca astfel persoana să aibă în 
permanenţă exerciţiul ei, pentru a reuşi să o folosească şi 
la obstacole necunoscute înainte. 

Desigur, nu este bine nici să te repezi orbeşte la 
fiecare provocare: resursele trebuie menajate. Niciun om 
nu trebuie să deschidă mai multe şantiere de mari 
dimensiuni. Cine are de biruit o situaţie foarte 
împovărătoare - de exemplu, un divorţ - în viaţa privată 
este sfătuit să nu lase tocmai în acel moment să 
izbucnească un conflict care clocoteşte deja de mult timp 
la serviciu. Prea mult stres este oricum una dintre cele mai 
mari ameninţări pentru puterea rezistenţei psihice. De 
aceea merită să învăţăm cum să ne descurcăm cu 
presiunea în viaţa de serviciu şi în cea privată. Să învăţăm 
cum se iau pauze, cum se observă mai mult viaţa şi mediul 
- şi să ne amintim şi că uneori e bună leneveala. 

OAMENII SE POT TRANSFORMA 

Cum putuse să fie din nou atât de nebun? La doar o 
lună după ultima despărţire îşi impusese foarte hotărât să 
se lase mult mai încet prins într-o nouă relaţie. Dar se 
dovedise prea greu. în ciuda tuturor intenţiilor, era deja 
într-o relaţie pe cât de excitantă, pe atât de dificilă. De ce i 
se întâmpla mereu numai lui? Fratele lui era total diferit în 
această privinţă. El prefera să nu mai revadă niciodată o 
femeie, oricât de atrăgătoare ar fi fost, decât să se lase 



prins mult prea repede. 

De ce sunt eu aşa cum sunt? Această întrebare nu îi 
preocupă numai pe aceşti doi fraţi. Ea vizează în adâncul 
lor toţi oamenii. De ce un frate devine o minge de joc 
neajutorată a propriilor sentimente în problemele din 
sfera relaţiilor, iar celălalt îşi poate controla atât de bine 
sentimentele încât nici nu mai are nevoie să rezolve 
problemele de acest tip, pentru că el cu greu îşi găseşte 
vreo parteneră? Cât din aceasta este soartă, cât de mult 
contribuie cei doi fraţi înşişi la aceasta? Este 
predeterminat dacă dintr-un dulce nou-născut va ieşi un 
bancher de investiţii nemilos iar din altul un lucrător 
voluntar în regiunile de foamete din lume? 

De întrebarea „De ce?“ este preocupat probabil fiecare 
om la un moment dat în decursul vieţii. Ar vrea să ştie care 
factori sunt semnificativi pentru dezvoltarea 
personalităţii, ce îl mobilizează şi ce îl face să eşueze. Şi, 
fără îndoială, devine deosebit de presantă întrebarea dacă 
există într-adevăr un motiv să fie nefericit în legătură cu 
propriul model de comportament sau nemulţumit de sine 
însuşi. Atunci apare imediat întrebarea care duce mai 
departe, pe care psihologii care se ocupă de personalitate 
încearcă de ani de zile să o aprofundeze: Oamenii se pot 
schimba cu adevărat? 

în orice caz, cei doi fraţi erau aşa încă din faşă. Al 
doilea de abia se născuse când a ieşit la iveală diferenţa 
dintre caracterele lor. Unul dorea cu plăcere să fie luat în 
braţe şi să fie dezmierdat, celălalt era fericit când stătea 
singur în leagăn şi nimeni nu voia să se învârtă prin 
preajma sa. Această dorinţă fundamentală de contacte s-a 
schimbat puţin în ani -chiar şi atunci când cei doi s-au 
maturizat. Unul a rămas extrovertit, activ, angajat, celălalt 
mai degrabă retras şi baricadat în sine. „Deja la bebeluşi se 
recunosc diferenţe considerabile în ce priveşte caracterul. 
Unii sunt ruşinoşi şi fricoşi, alţii deosebit de stabili 



emoţional", spune şi cercetătoarea Karena Leppert. Ea, ca 
majoritatea cercetătorilor care se ocupă cu abisurile şi 
ascunzişurile personalităţii umane, este ferm convinsă: 
„Există un miez înnăscut." 

Se încearcă să se spună că suntem şi rămânem ceea ce 
suntem. Deja foarte de timpuriu în viaţă personalitatea ar 
fi stabilită prin caracterul unui om - aşa au crezut mult 
timp psihologii şi psihiatrii. Cu tezele sale de mare 
însemnătate despre fazele copilăriei timpurii Sigmund 
Freud a întărit această idee, iar apoi, la începuturile 
cercetării genetice moderne, ea a fost întărită şi mai mult. 
însă astăzi a devenit evident că şi dacă temperamentul şi 
caracterul unui bebeluş sunt de neprevăzut şi abilităţile lui 
fundamentale rămân relativ constante până la vârsta lui 
adultă, acest fenomen nu are drept cauză ceea ce copilul a 
moştenit de la părinţi. Genele sunt doar scena pe care 
poate dansa omul. 

Dacă la o reuniune anuală de după terminarea şcolii 
arareori cineva este complet surprins de dezvoltarea 
vechilor colegi de clasă, asta se întâmplă şi pentru că 
personalitatea unui tânăr va fi cimentată prin mulţi factori 
externi. Astfel, părinţii, rudele şi cunoscuţii fixează repetat 
copilul în rolul său ca fiinţă timidă sau comunicativă. Iar 
când copilul devine mai mare, el îşi făureşte mai departe 
lumea lui prin alegerea meseriei şi a cercului de prieteni, 
adesea atât de corect, încât îndrăgita sa imagine despre 
propriul caracter se menţine. 

în acest fel se întăresc de cele mai multe ori calităţile. 
Oameni inteligenţi îşi caută cel mai mult stimuli şi scot 
astfel la iveală abilităţile lor spirituale, atrage atenţia 
psihologa de dezvoltate Emmy Werner. Iar cine este timid 
nu merge atât de deschis spre alţii; întâlnirile cu străini 
devin cu timpul tot mai înfricoşătoare. Tocmai de aceea 
timizii preferă să rămână singuri acasă. 

Se poate prezice aşadar cum va reacţiona un om 



atunci când abia a devenit matur şi ce factori pregnanţi 
din gene, creştere şi educaţie şi-au lăsat amprenta într-o 
anumită situaţie? Mulţi s-ar bucura foarte mult să poată 
afla aşa ceva, şi nu este vorba numai de şefii unor firme. 
Poate că pe fiecare om îl interesează cum poate fi 
determinată propria atitudine. De aceea deja de decenii 
psihologii încearcă să dezvolte teste care să permită 
predicţii exacte privitoare la reacţiile oamenilor. 

Aceste încercări au început în Primul Război Mondial, 
fiind făcute de psihologii armatei americane. Atunci 
generalii voiau să aleagă pentru sarcini dificile soldaţi cât 
mai de nădejde, greu de înfricoşat şi stabili psihic. însă 
metodele dezvoltate nu i-au selectat pe oamenii de nădejde 
pe care şi-i dorise armata. Au avut loc în continuare 
episoade neplăcute cu agenţi secreţi labili psihic şi 
psihopaţi. 

Aşa a apărut cu timpul îndoiala fundamentală în faţa 
testelor de personalitate, considerându-se că acestea nu 
vor putea furniza niciodată date reale despre oameni. Nu 
cumva erau foarte uşor manipulabile de către cei cercetaţi, 
care ştiau ce contează? în anii 1960 şi 1970 s-a încercat să 
se stabilească dacă într-adevăr există semne stabile ale 
personalităţii. Comportamentul oamenilor nu a fost 
întotdeauna în mare măsură dependent de situaţie? Nu 
erau oamenii victime ale societăţii mărginite în care 
trăiau? Şi nu îi era accesibil fiecăruia orice mod de 
dezvoltare, când condiţiile sociale erau propice? 

Astăzi dezbaterea e considerată încheiată. Un expert 
nu se mai prea îndoieşte că temperamentul şi trăsăturile 
de caracter sunt într-o anumită măsură date anterior şi că, 
din aceasta, se poate prezice, absolut verificabil, modul în 
care se va purta cineva în anumite condiţii. Numeroşi 
oameni de ştiinţă au reuşit într-adevăr să dezvolte teste de 
personalitate cât se poate de exacte. 



Cele cinci dimensiuni ale personalităţii 

Prin urmare, personalitatea se lasă redusă în 
principiu la cinci calităţi - Big Five : deschiderea în faţa 
experienţelor, sociabilitatea, conştiinciozitatea, 
entuziasmul (extrovertirea) şi nevrotismul (labilitatea 
emoţională). 

Aceste cinci dimensiuni ale personalităţii determină 
fiinţa unui om - şi chiar independent de felul 
chestionarului, de metodele statistice şi chiar şi de spaţiul 
cultural în care este chestionată persoana. Psihologii 
americani Paul Costa şi Robert McCrae au fost cei care, la 
mijlocul anilor 1980, au inclus toţi factorii din Big Five într- 
un test numit NEO-FFI. 

Toţi factorii din Big Five valorează ca însemne care nu 
sunt atât de uşor de influenţat pe parcurs de felul de viaţă 
al unui om. Mediul şi genele par să îşi împartă aproximativ 
egal influenţa asupra acestor calităţi ale personalităţii, 
dintre care deschiderea pentru noi experienţe, cu o 
ereditate evaluată la 57%, are cea mai mare pondere în 
contribuţie genetică. Extrovertirea este estimată la 54%, 
conştiinciozitatea la 49%, nevrotismul la 48% şi 
sociabilitatea la 42%. 

Fără îndoială că oameni îşi aduc aminte de mult mai 
multe cuvinte decât acestea cinci când trebuie să se descrie 
pe sine sau pe altcineva. însă la o privire mai atentă, 
bogatul vocabular care serveşte la caracterizarea altora se 
restrânge la aceste cinci semne fundamentale. Aşadar 
modelul Big Five provine de fapt dintr-o abordare 
lingvistică. Personalitatea oamenilor s-a dovedit atât de 
proeminentă şi, pe deasupra, atât de relevantă pentru 
societate, încât în fiecare limbă s-au dezvoltat noţiuni 
pentru caracterizarea acestei, şi-au spus în anii 1930 doi 
psihologi americani. Ei au găsit în dicţionarele de limbă 
engleză 17 953 de noţiuni care descriu personalitatea. Au 



redus această listă uriaşă la 4 504 adjective; alţi psihologi 
au continuat restrângerea. Până la urmă s-a dovedit că 
toate cuvintele cu care oamenii vorbesc despre oameni, se 
lasă cuprinse în cinci grupe. Modelul Big Five este larg 
recunoscut din anii 1990 în cercurile de specialitate. 

Dar nici factorii din Big Five nu sunt bătuţi în cuie 
pentru tot restul vieţii. Cercetări mai recente confirmă din 
ce în ce mai limpede o bănuială deja veche: personalitatea 
omului este, până la urmă, atât de variabilă încât chiar şi 
seniori precum un Ebenezer Scrooge al lui Charles 
Dickens, personajul din Poveste de Crăciun, se mai poate 
schimba. „Cel puţin ştim că nu există un punct final în care 
personalitatea este gata", spune psihologul de dezvoltare 
Werner Greve. 

Deja de ani buni existau indicii în acest sens, dată 
fiind descoperirea că creierul omului nu este în niciun caz 
neschimbător, aşa cum gândiseră multă vreme specialiştii 
din neuroştiinţe. Anterior se pornea de la premisa că în 
cămăruţa superioară a omului nu se mai formează legături 
noi odată ce el a devenit matur. Dar această idee nu mai 
este de mult de reţinut. Plasticitatea neuronală se 
păstrează până la adânci bătrâneţi, comunică noi 
cercetări. Creierul nu doar formează sinapse când este pus 
în faţa unor experienţe niciodată auzite sau văzute. El 
poate chiar da unor zone întregi o nouă sarcină, dacă acest 
fapt este necesar, ca urmare a unui accident, de exemplu. 

Cât de repede se desfăşoară uneori astfel de procese 
de reconstruire în creier la oamenii maturi a arătat în anul 
2006 o cercetare a lui Bogdan Draganski şi Arne May la 
Universitatea Regensburg. Specialiştii din neuroştiinţe au 
examinat de mai multe ori studenţii la medicină în 
tomograful de spin nuclear, în timp ce aceştia îşi 
înghesuiau în creier cantităţi enorme de cunoştinţe de 
specialitate în vederea examenelor. Acestora le-a crescut 
în câteva luni materia cenuşie din cortexul cerebral, într-o 



măsură semnificativă. 

După toate probabilităţile în creier sunt necesare şi 
procese biologice atunci când se modifică personalitatea. 
Psihologul Jean Asendorpf, preocupat de personalitate, 
trece drept un mare specialist german în dezvoltarea 
fiinţei omeneşti. „Caracterul unui om se stabilizează 
undeva după 30 de ani", spune el. „Dar de abia după 50 el 
este format în mare măsură şi chiar şi după aceea mai 
poate fi modificat." Asendorpf se bazează tocmai pe un 
studiu făcut de doi psihologi americani, Brent Roberts şi 
Wendy DelVecchio. în anul 2000 ei au evaluat mai mult de 
150 de studii la care au participat aproximativ 35 000 de 
persoane. Au ajuns la următoarea concluzie: şi factorii din 
Big Five fluctuează de-a lungul vieţii. Trei ani mai târziu 
acest rezultat a fost confirmat printr-un studiu cu 130 000 
de participanţi. 

De fapt, diversele însemne ale personalităţii se 
diferenţiază static. Astfel, odată cu înaintarea în vârstă 
oamenii par să devină mai autentici şi mai sociabili, în 
schimb scade deschiderea lor pentru noi experienţe. 
Numai legătura cu nevrotismul, deci labilitatea psihică, 
pare să rămână după decenii foarte puternic ancorată în 
fiinţa unui om. 

Aceste modificări ale personalităţii trimit înapoi la 
influenţe ale mediului şi culturii - sau totuşi mai degrabă 
la un program biologic de maturizare? Pionierii Big Five- 
ului Paul Costa şi Robert McCrae cred în ultima variantă: 
„Poate că aceasta s-a dezvoltat atât de mult în evoluţie 
deoarece uşurează creşterea următoarei generaţii." Cine 
vrea să crească copii trebuie până la urmă să acţioneze 
mai sincer şi mai puţin egocentric decât atunci când 
trebuie să îşi poarte de grijă doar sieşi. 

Să fie aşadar tocmai nevrotismul proprietatea cel mai 
puţin modificabilă? Aceasta nu sună tocmai promiţător 
pentru munca psihoterapeuţilor. Dar pe cât se poate la 



această evaluare se schimbă încă ceva. Căci şi inteligenţa, 
care stă într-o strânsă legătură cu factorul „deschidere" 
din Big Five, a fost privită până acuma întotdeauna ca o 
proprietate care caracterizează un om o viaţă întreagă. 
Oamenii de ştiinţă credeau că pot măsura cuantumul de 
inteligenţă la fiecare vârstă: dacă un copil realizează deja 
un IQ de 140, atunci el va mai atinge această valoare şi la 
maturitate. 

Totuşi, această convingere a căzut. Cel puţin la 
pubertate IQ-ul încă se poate modifica semnificativ, 
raportează specialiştii britanici din echipa lui Cathy Price, 
după un studiu din 2011. Ei au determinat IQ-ul a 33 de 
tineri cu vârste între 12 şi 16 ani. După patru ani au 
repetat testele. Cercetătorii au fost surprinşi de cât erau de 
mari diferenţele: La unele persoane IQ-ul crescuse brusc 
cu 20, la altele scăzuse cu acelaşi ordin de mărime. O 
abatere de 20 la IQ este uriaşă: cuantumul inteligenţei este 
definit astfel încât valoarea 100 reprezintă media în 
populaţie. Cu un IQ de 70 un om trece drept retardat 
mental, iar de la un IQ de 130 în sus este foarte dotat. 

Pentru a merge la sigur, cercetătorii britanici au 
verificat rezultatele lor din testele de inteligenţă cu 
ajutorul unui tomograf cu rezonanţă magnetică. La acele 
persoane care au realizat scoruri bune în testul de IQ la 
întrebările despre vocabular sau înţelesul cuvintelor s-a 
observat şi un supliment în masa cenuşie în regiunea 
creierului care este responsabilă de inteligenţa verbală. Iar 
la acele persoane care bifau mai bine ca în urmă cu patru 
ani la soluţionarea sarcinilor cu imagini sau calcule s-a 
observat un supliment în regiunile creierului responsabile 
cu inteligenţa non-verbală. 

„Capacitatea intelectuală a unui individ în timpul 
vârstei adolescentine poate evident scădea sau creşte", 
spune Cathy Price. însă în ce constă aceasta? Poate că unii 
tineri sunt pur şi simplu mai dezvoltaţi de timpuriu, iar 



alţii se dezvoltă mai târziu, sugerează Price. Cine începe să 
îşi antreneze inteligenţa mai târziu are pur şi simplu 
succes mai târziu, aşa cum e cazul şi la antrenamentul 
corporal. Dar Price nu poate spune dacă maturii mai pot 
face progrese într-o măsură foarte mare. 

Este aşadar evident că Cine îşi pune într-adevăr în 
gând poate schimba foarte multe la personalitatea sa. Şi 
asta chiar şi la maturitate. Desigur, o motivaţie puternică 
este condiţia de bază. A reforma pe cineva împotriva 
voinţei sale trece drept imposibil. Părinţii află aceasta zi de 
zi când vor să îşi facă vlăstarul să fie mai sincer sau mai 
cuminte doar cu ajutorul autorităţii. Totuşi, cel mai adesea 
tocmai o criză sau un mare noroc, în orice caz o 
întâmplare decisivă, aduce oamenii în stare să meargă pe 
drumuri noi, spune psihologul Greve. Aceasta poate fi o 
despărţire, mutarea într-un alt oraş sau o experienţă 
profund emoţională. „Dacă motivele noastre se schimbă, 
ne putem schimba şi noi.“ Cui rămâne toată viaţa 
neschimbat îi lipseşte poate doar activarea. Uneori şi 
pentru că este pur şi simplu împăcat cu sine. 

Big Five 

Nevrotismul 

Oamenii cu nevrotism reliefat trec drept labili 
emoţional. Ei trăiesc mai frecvent şi mai îndelung frica, 
nervozitatea, tristeţea, tensiunile, jena şi nesiguranţa. în 
ansamblu îşi fac mai mult griji pentru sănătatea lor, 
înclină spre viziuni şi reacţionează în situaţii dificile foarte 
stresat. 

Oamenii cu nevrotism puţin reliefat sunt în general 
stabili, relaxaţi, mulţumiţi şi liniştiţi. Au mai rar 
sentimente neplăcute, dar nu neapărat mai frecvent emoţii 
pozitive. 


Extrovertirea 



Oamenii extrovertiţi sunt capabili de entuziasm, bine 
dispuşi şi optimişti. în relaţiile cu alţii sunt sociabili, 
vorbăreţi şi chiar activi. Profită de toţi stimulii. 

Oamenii introvertiţi sunt, dimpotrivă, mai degrabă 
retraşi şi câteodată chiar rezervaţi. Ei trec drept liniştiţi şi 
independenţi şi stau singuri cu plăcere. 

Deschiderea pentru experienţe 

Oamenii cu o mare deschidere adoră să strângă noi 
experienţe şi se bucură de noi impresii, variaţii şi 
întâmplări trăite. Sunt de cele mai multe ori intelectuali, 
au multă fantezie şi îşi iau emoţiile în seamă. Sunt dornici 
să înveţe, fericiţi de experimente şi interesaţi de multe 
lucruri. în judecata lor sunt independenţi, încearcă cu 
plăcere noul şi pun la îndoială chiar şi normele sociale. 

Oamenii mai puţin deschişi sunt mai curând 
convenţionali şi conservatori. Nu îşi iau prea în serios nici 
propriile emoţii. Sunt realişti şi obiectivi şi frecvent duc o 
viaţă statică. 

Sociabilitatea 

Oamenii cu sociabilitate înaltă sunt adesea foarte 
implicaţi social. Oferă altora simpatie şi înţelegere. Ei pun 
preţ pe încredere şi coeziune. Sunt gata să ajute cu plăcere, 
sunt blânzi şi toleranţi. 

Oamenii mai puţin sociabili sunt, dimpotrivă, 
preponderent egocentrici. îşi întâmpină apropiaţii cu 
neîncredere şi neînţelegere şi mai degrabă intră în 
competiţie decât în relaţii de cooperare. Sentimentalitatea 
le este străină. 

Conştiinciozitatea 

Cine este conştiincios îşi plănuieşte acţiunile cu grijă, 
este foarte organizat, orientat spre un scop şi eficient. îşi 
asumă răspunderea pentru acţiunile sale şi se dovedeşte 
cinstit şi disciplinat. Oameni foarte conştiincioşi pot fi 
chiar pedanţi. 



Oamenii mai puţin conştiincioşi acţionează mai 
curând spontan şi nu sunt deosebit de grijulii şi exacţi. Ei 
trec drept uşuratici şi nestatornici, adesea chiar 
dezordonaţi. 

DE OBICEI REZILIENŢA IA FIINŢĂ 
DE TIMPURIU - CUM SE POATE 
ÎNVĂŢA, CHIAR CA ADULT 

în toiul iernii am aflat că 
în mine există o vară de neînvins. 

Albert Camus 

Puterea de rezistenţă psihică ia naştere de timpuriu. 
Cel căruia i-au fost date calităţile şi abilităţile personale în 
primii săi ani de viaţă poate fi pur şi simplu recunoscător 
pentru ele. Pentru temperamentul vesel, pentru abilitatea 
de a-şi căuta singur ajutor, de a vedea mai ales frumosul în 
viaţă şi de a nu se învinovăţi numai pe sine pentru 
înfrângeri. 

Dacă însă cineva la 20, 30 de ani sau chiar şi mult mai 
târziu în viaţă devine conştient că este sensibil în 
comparaţie cu alţii, că ia mult prea în serios evenimente 
trăite pe care prietenii le ascund simplu şi uşor, atunci 
rezilienţa sa trebuie întărită. Orice om poate contribui 
activ pentru ca puterea rezistenţei din sine să crească şi 
după 30 de ani. Potenţialul persoanelor puţin reziliente 
este în această privinţă chiar mai mare decât cea a 
rezilienţilor. 

Altfel spus, oamenii rezilienţi nu sunt stabili numai 
psihic, ci şi în multe alte privinţe ale personalităţii. 
Cercetările făcute la copiii de grădiniţă au evidenţiat acest 
lucru. în cadrul unui studiu educatorii au evaluat 
caracterul şi temperamentul copiilor când aceştia aveau 
patru şi şase ani; ulterior, în jurul vârstei de 10 ani, au fost 



chestionaţi părinţii. A fost evidenţiată foarte limpede o 
corelaţie: copiii care fuseseră catalogaţi ca rezilienţi de 
către maturi se schimbaseră foarte puţin. „Acest fenomen 
are probabil mai multe motive", spune Karena Leppert. în 
primul rând, rezilienţa şi o personalitate stabilă au de 
multe ori pur şi simplu aceeaşi cauză. Copii care cresc într- 
un mediu stabil posedă de cele mai multe ori şi o 
personalitate stabilă; de aceea pot dezvolta mai uşor o 
rezilienţă foarte bine reliefată. 

Totuşi, după toate probabilităţile rezidenţa ajută chiar 
activ ca personalitatea omului să rămână stabilă peste ani. 
Deoarece copiii puternici se pot pune la adăpost de 
modificările mediului, ei îşi caută mai uşor noi nişe într-un 
mediu care se modifică. în aceste nişe se simt mai bine şi 
sunt protejaţi. „Copiii rezilienţi pot să-şi controleze mai 
bine mediul", spune Leppert. Aşadar, când o educatoare 
îndrăgită părăseşte grădiniţa, copiilor capabili de 
rezistenţă psihică le este mai uşor să îşi construiască o 
relaţie cu următoarea educatoare. „Astfel, aceşti oameni îşi 
creează chiar medii stabile, ceea ce mai apoi contribuie la 
o personalitate puternică." Şi, în fine, personalităţi 
reziliente se descurcă mai bine cu frustrări, înfrângeri şi 
crize decât oamenii cu putere de rezistenţă sufletească mai 
redusă. 

Dimpotrivă, la cei mai puţin rezilienţi nevoia şi 
presiunea de a găsi o nouă eschivare din faţa loviturilor 
vieţii sunt considerabil mai mari. Acelaşi lucru este valabil 
şi pentru posibilităţile lor de dezvoltare. „Rezilienţa se 
poate învăţa", subliniază Karena Leppert. La această 
concluzie consimte şi psihologul pentru copiii şi tineri 
Georg Kormann. Alcătuirea potenţialului de a domina 
funcţionează de fapt cel mai bine în primii zece ani de 
viaţă. „Dar şi maturii, în orice perioadă din viaţă, sunt 
fundamental în stare să-şi îmbunătăţească abilitatea de a 
rezista", accentuează Kormann. „Un aspect important aici 



este să îşi ia ca model oameni rezilienţi şi să înveţe din 
comportamentul acestora în crizele pe care le au în viaţă." 

Un om rezilient, spune Kormann, ar putea fi comparat 
cu un boxer „care ajunge la podea, este numărat, se ridică 
şi îşi schimbă apoi fundamental tactica". Cine nu este atât 
de capabil să reziste, merge mai departe ca şi mai înainte 
şi se lasă doborât din nou. „Incapabilii fac două greşeli 
fundamentale", spune Kormann. „Se plâng de soarta lor 
grea, iar prin aceasta nu fac decât să înrăutăţească şi mai 
mult întreaga situaţie. Apoi, grăbesc criza, prin faptul că 
dedică întreaga atenţie problemei şi iscării ei, dar la 
modurile în care ar putea fi rezolvată se gândesc prea 
puţin." 

Un experiment psihologic gigant 

Oameni de ştiinţă cheltuiesc foarte mult pentru a afla 
cum si în ce măsură se lasă modificată rezilienta. Cel mai 

mare proiect de acest gen se desfăşoară acum în SUA. într- 
o cultură în care nu este bine să arăţi vreo slăbiciune şi 
trebuie să fii întotdeauna într-o bună stare de spirit, 
politicul este deosebit de interesat de modul în care se 
poate influenţa rezistenţa psihică. în plus, numeroasele 
războaie purtate în deceniile trecute de SUA în toată lumea 
au avut ca rezultat tot mai multe persoane care se 
întorceau din război puternic traumatizate, ceea ce nu 
înseamnă doar suferinţă umană, ci şi costuri anuale de 
multe milioane de dolari. 

După războiul din Vietnam, după războiul din Irak 
sau cel din Afganistan, mulţi dintre veteranii care s-au 
întors de acolo în patrie nu se mai descurcau prea bine. 
Dintre supravieţuitorii războiului din Vietnam - deosebit 
de înfricoşător pentru soldaţii americani - fiecare al treilea 
a avut probleme. Dar şi după intrările în luptă în Irak sau 
Afganistan, în care au loc mai puţine confruntări directe - 
războiul fiind purtat de multe ori în tancuri sau în mediul 



electronic, iar numărul morţilor fiind mult mai mic - 17% 
dintre soldaţi s-au întors acasă traumatizaţi, după cum a 
aflat grupa de lucru din jurul cercetătorului George 
Bonanno într-un studiu desfăşurat pe durata a 11 ani. 
Datele sunt foarte credibile, deoarece soldaţii au fost 
cercetaţi psihologic înainte de plecarea în străinătate. La 
aproape 7% dintre cei întorşi în patrie suferinţa a fost atât 
de puternică încât li s-a diagnosticat o tulburare de 
comportament post-traumatică. în 2010 s-au aflat în 
această situaţie nu mai puţin de 10 756 de soldaţi. 

în octombrie 2009 armata americană a decis să facă 
un experiment psihologic gigant: au finanţat cu 125 de 
milioane de dolari un program de antrenare numit 
Comprehensive Soldiers Fitness, la care să participe mai 
mult de un milion de soldaţi, cu scopul de a-şi elibera 
sufletul de traume. Armata nu vrea să renunţe la războaie, 
însă ar dori ca în viitor soldaţii, după luni de mari traume 
psihice sub continue ameninţări cu teroarea şi după 
numeroase ciocniri să se întoarcă acasă pe cât posibil 
neprejudiciaţi sufleteşte. „Aş dori să creez o armată care 
este tot atât de în plină formă psihică pe cât este de în 
formă trupeşte", spunea generalul cu patru stele George 
Casey, până în aprilie 2011 şeful statului major al armatei 
SUA, la inaugurarea oficială a programului. „Iar cheia 
pentru o foarte bună formă spirituală este rezilienţa. De 
aceea, începând de acum, rezilienţa va fi antrenată şi 
măsurată în armata SUA." 

în spatele tuturor acestor evenimente stă Martin 
Seligman, acel psiholog care, în anii 1960, cu studiile sale 
asupra câinilor, a găsit şi definit „neputinţa învăţată". El 
este şi fondatorul „psihologiei pozitive". La cuvântarea sa 
inaugurală, ca preşedinte al Asociaţiei Americane de 
Psihologie, în anul 1998, Seligman a surprins lumea de 
specialitate cu menţiunea că vrea să transforme psihologia 
dintr-o ştiinţă a bolilor într-o ştiinţă a sănătăţii. 



Psihologul născut în 1942 vede cheia rezistenţei 
psihice în optimism. O atitudine de bază destinsă şi 
pozitivă nu este suficientă pentru a obţine rezilienţa. Dar 
tăria de a nu te lăsa înfrânt relevă mai mult ca orice un 
spirit puternic, spune Seligman. Căci, dintre persoanele 
testate de el, optimiştii au fost cei care nu au renunţat în 
testele de neputinţă învăţată. 

în anul 1975 Seligman a repetat împreună cu colegul 
său Donaldo Hiroto experimentele care folosiseră câinii în 
cercetările care au dat la iveală neputinţa învăţată, de data 
aceasta cu oameni. însă cercetătorii nu le-au aplicat 
oamenilor electroşocuri. Ei au provocat subiecţii punându- 
i să se concentreze, apoi deranjându-i permanent cu 
zgomote puternice. Participanţii din prima grupă puteau 
să oprească zgomotele deranjante apăsând un buton. 
Participanţii celei de a doua grupe nu puteau face asta. 

A doua zi toţi participanţii au fost expuşi din nou 
zgomotului enervant într-o situaţie asemănătoare. De 
această dată îl puteau întrerupe toţi - pentru aceasta 
trebuia doar să îşi mişte câţiva centimetri mâinile şi să 
apese pe un buton. Prima grupă a şi găsit repede scăparea. 
Dar cei mai mulţi participanţi din cea de-a doua grupă nu 
au făcut nimic. „Deveniseră pasivi şi nici măcar nu mai 
încercau să scape", povesteşte Seligman. Deci şi ei 
învăţaseră neputinţa. 

Şi totuşi, în grupa celor neajutoraţi nu toţi erau la fel. 
Cam fiecare al treilea încerca - în ciuda încercărilor sale 
fără succes din experimentul anterior - încă o dată, 
căutând să afle dacă are rost să mai apese pe buton. 
Seligman s-a interesat mai ales de aceşti oameni care nu 
renunţau. Ce era atât de neobişnuit la aceşti neobosiţi? 
„Răspunsul este optimismul ", spune el. Este vorba despre 
oameni care consideră reculul lor ca trecător şi 
schimbător. Ei îşi spun în sine fraze precum „Va trece în 
curând" sau „Aceasta este doar o situaţie, iar eu pot face 



ceva în ea“. Aceşti oameni văd cauza loviturilor sorţii în 
comportamentul altor oameni şi caută eroarea mai curând 
în afara lor. Şi cred cu tărie în posibilitatea de a-şi 
îmbunătăţi poziţia. 

Seligman şi-a propus de atunci să încerce să-i facă pe 
cei neajutoraţi să priceapă cum gândesc optimiştii. Căci era 
nevoie ca modul lor de gândire să fie extins pentru 
sporirea rezistenţei în situaţii de criză. Cine îşi acceptă 
suferinţa, dar crede totodată cu tărie că aceasta va trece, 
nu dezvoltă atât de uşor o tulburare sau o depresie, ci are 
puterea de a schimba ceva la circumstanţe. 

De aceea soldaţii americani completează în fiecare an 
în cadrul programului Comprehensive Soldier Fitness un 
chestionar online care cercetează sănătatea lor psihică. 
Trebuie să hotărască cât de bine li se potrivesc 105 
afirmaţii. „în vremuri nesigure de regulă mă aştept la ce e 
mai bine" este una dintre aceste afirmaţii. O alta: „Dacă 
ceva poate merge prost, aşa va merge." Evaluarea le arată 
la sfârşit soldaţilor în ce domenii sunt mai puternici psihic 
şi când sunt mai degrabă vulnerabili. Rezultatele sunt 
credibile, dar sunt valorizate anonim de către cartierul 
general. 

Aceia a căror tărie psihică nu este prea mare pot să îşi 
ia ajutor profesional sau să ia parte la şcolarizările online 
iniţiate după pasul înainte al lui Seligman. Unul dintre 
antrenamentele cu care se poate trezi optimismul e numit 
de Seligman „Vânătoarea de lucruri bune". Acesta nu este 
deloc prea greu. Seligman recomandă ca, în fiecare seară 
înainte de a merge în pat, să se scrie trei lucruri care s-au 
desfăşurat bine până la sfârşitul zilei care se încheie. 

Manevra funcţionează pe deplin, confirmă soldatul 
Brian Hinkley. Tânărul a fost într-o angajare în străinătate 
în Afganistan şi se simţea îngrozitor - mai ales pentru că el 
şi camarazii săi erau atât de nedoriţi acolo. Copiii din sate 
aruncau cu pietre după soldaţi şi îi scuipau. Dar pe Hinkley 



l-a ajutat într-adevăr să scormonească după ce văzuse bun, 
după cum îi povestea o dată unui reporter: „Puţinii oameni 
care îl invită pe unul şi îi oferă pâine şi ceai fac cât cei 50 
care aruncă pietre şi vor să îl arunce în aer.“ 

Din program face parte şi şcolarizarea instructorilor 
din armată. în loc să strige la soldaţii oricum deja 
traumatizaţi, ei trebuie să le mijlocească o perspectivă 
pozitivă asupra lumii. Să le spună că toţi oamenii sunt 
vulnerabili, iar frica şi tristeţea sunt reacţii sănătoase. Şi să 
îi încurajeze pe soldaţi să vorbească deschis despre 
greutăţile lor. „Există întotdeauna zile proaste", sună 
deviza. Dar putem încerca să ne folosim de ele intr-un chip 
cât se poate de bun. Armata vrea să se îndepărteze astfel 
de imaginea împământenită a puşcaşilor marini pe care 
nu îi tulbură nimic. 

în decembrie 2011 armata americană a prezentat un 
prim raport după programul Comprehensive Soldier 
Fitness. Pentru aceasta s-au valorificat datele de la opt 
brigăzi de luptă care aveau la momentul respectiv mai 
bine de câteva mii de soldaţi; numai în patru dintre ele 
programul fusese aplicat până atunci. După 15 luni, 
trupele şcolarizate atinseseră valori ale rezilienţei 
considerabil mai înalte decât celelalte, conform datelor 
publicate. Soldaţii au dezvoltat o tărie emoţională şi socială 
mai mare şi gândeau mai puţin auto-distructiv. „Acum 
există dovezi ştiinţifice temeinice că programul 
îmbunătăţeşte rezilienţa şi sănătatea psihică a soldaţilor", 
au comentat autorii din echipa psihologului Paul Lester. 

Şi soldaţilor le-a plăcut programul, oarecum spre 
surpriza iniţiatorilor săi. Deşi superiorii din armată deja s- 
au speriat, crezând că „soldaţii înrăiţi" vor considera că 
antrenamentul de rezilienţă e pentru „fătălăi" sau e pur şi 
simplu o „psiho-tâmpenie", nu s-a întâmplat deloc aşa: ii 
au acordat cursului în medie 4,9 din 5 puncte posibile! 
Cam jumătate dintre ei au spus chiar că ar fi cel mai bun 



curs dintre cele pe care le-a oferit vreodată armata. 
Antrenamentul i-a ajutat să domine şi problemele din viaţa 
privată. 

Din afară critica a fost, desigur, sonoră. Programul de 
pregătire psihică nu cuprinde decât parametri generali, 
prea puţin puternic-afirmativi, considerau în mai 2012 Roy 
Eidelson şi Stepfen Soldz, de la Coalition for an Ethical 
Psychology. Deja cu un an înainte ei criticaseră programul 
armatei pentru că îi lipsea, din perspectiva lor, 
ştiinţificitatea. Tocmai variabilele importante pentru 
tulburările post-traumatice, gândurile suicidare, depresiile 
şi alte boli psihice nu fuseseră cuprinse valid în 
chestionarele de verificare, chiar dacă marele ţel era, 
totuşi, tocmai prevenirea acestora. Cei doi considerau că, 
din această cauză, la sfârşit nici nu se va putea spune dacă 
intervenţia ajută într-adevăr să fie mai bine dominate 
situaţii atât de dificile ca o angajare în război. Cercetătorul 
Bonanno nu crede în niciun caz în aceasta: „Aceste 
programe au fost dezvoltate pentru a face omul mai fericit 
şi mai sănătos. Asta nu înseamnă acelaşi lucru cu a pregăti 
oamenii pentru situaţii de stres în care într-adevăr sunt 
tensionaţi; în care au un tip de stres pe care se speră să îl 
trăiască doar o dată în viaţă." 

Succesul antrenamentului de rezilienţă este într- 
adevăr mai bine studiat în cazul oamenilor obişnuiţi. Celor 
care nu pleacă în război, ci întâlnesc doar spaima şi 
vătămările obişnuite cotidian, programe ca cel al lui 
Martin Seligman nu îi sunt de foarte mare folos. Cel mai 
bine studiat este antrenamentul puterii psihice la copii şi 
tineret, al lui Seligman. împreună cu colaboratoarele sale, 
Karen Reivich şi Jane Gillham, a dezvoltat în şcolile din 
Pennsylvania un program împotriva anxietăţii şi 
depresiilor. Au reuşit astfel să stimuleze optimismul 
copiilor; la participanţi au apărut mai rar anxietatea şi 
simptomele depresiei, după cum au dovedit numeroase 



studii. între timp programul a fost utilizat cu succes şi în 
şcoli superioare. 

Şcolarii trebuie să recunoască că „monologurile pe 
care fiecare dintre noi le poartă în cap“ nu sunt totdeauna 
oglindă a realităţii, povesteşte filosofa şi femeia de ştiinţe 
politice Amy Challen care, împreună cu colegii, a 
implementat programul american în şcoli britanice. 
Copiilor trebuie să le fie clari că aceste monologuri sunt 
reacţii sentimentale şi provoacă ele însele sentimente. Cel 
mai adesea ele pot arăta şi cu totul altfel. Copiii „vor fi 
încurajaţi să recunoască modurile de a privi negative şi să 
le pună în discuţie", spune Challen. în loc de „Asta trebuie 
să mi se întâmple mie, întotdeauna" se poate spune după o 
nenorocire şi „Acum am avut ghinion". Copiii trebuie să-şi 
dea seama când emoţiile negative devin foarte puternice şi 
trebuie să ştie cum pot trage şnurul paraşutei. De exemplu 
află cum se întăresc propriile simţiri pozitive. în plus, 
învaţă mai departe cum să se relaxeze şi cum să se 
descurce mai bine cu alţii. în felul acesta antrenamentul 
de rezilienţă a ajutat şi la „îmbunătăţirea 
comportamentului faţă de cei de aceeaşi vârstă şi faţă de 
membrii familiei, a sprijinit realizările şcolare şi i-a făcut 
pe copiii să fie interesaţi şi de alte activităţi", a 
concluzionat Amy Challen. 

Cum se antrenează tăria de caracter 

Build what’s strong („întăreşte ce este puternic") în loc 
de Fix what’s wrong! („Repară ce este greşit"); aşa sună 
crezul lui Martin Seligman. Un studiu pe care l-a condus 
Seligman cu 577 de subiecţi a arătat că această strategie 
funcţionează. Psihologii au invitat aceşti participanţi să 
noteze timp de o săptămână în fiecare seară ce a fost bun 
în ziua respectivă - la fel ca în cazul programului din 
armata americană. Subiecţii dintr-o grupă de control 
trebuia să scrie la sfârşitul zilei simplu, numai despre 



trăirile lor; nu li s-a spus nimic despre o concentrare 
asupra pozitivului. S-a dovedit însă că aceia care au 
răscolit seara materialul bun al zilei, la şase luni după 
încheierea antrenamentului aveau încă o stare 
fundamental optimistă şi mai puţine simptome depresive. 

La fel de plină de efecte s-a dovedit o a doua strategie. 
Persoanele testate trebuia să îşi descopere tăria de 
caracter cu ajutorul unui chestionar Online. Au aflat astfel 
care le sunt cele cinci proprietăţi pregnante ale acestei 
tării. Ulterior li s-a cerut să le folosească o săptămână, în 
fiecare zi într-un mod nou pentru. De exemplu, un om care 
se caracteriza prin mărinimie trebuia să îi pună unui 
necunoscut cu tichet de parcare expirat un nou tichet sub 
ştergătorul de parbriz, pentru ca străinul să nu primească 
amendă. Iar o persoană deosebit de creativă trebuia să îi 
răspundă partenerului la întrebarea „Ce este de mâncare?" 
prin pantomimă. Cei iertători erau nevoiţi să îşi treacă 
sieşi cu vederea o greşeală. Iar cine avea multă bucurie de 
viaţă putea să exprime aceasta printr-o costumaţie foarte 
trăsnită sau încercând să sară în pat, ca un copil. 

Profesorul Willibald Ruch, specializat în psihologia 
personalităţii, a dezvoltat un program după modelul lui 
Seligman şi l-a testat de asemenea în studii. în studiul său 
cel mai important de până acum la temă stagiarii exersau 
de exemplu recunoştinţa, scriindu-i cuiva care jucase un 
rol important în viaţa lor o scrisoare în care să-i spună 
asta. îşi puteau antrena simţul pentru frumos prin aceea 
observând în cotidianul lor momente şi situaţii în care 
simţeau admiraţia pentru ceva frumos. Puteau fi oameni 
sau lucruri, dar şi gesturi sau mişcări deosebite. 

„Antrenarea punctelor forte te face fericit", a sunat 
concluzia lui Ruch. Şi în studiile sale s-a arătat că efectul 
unui scurt antrenament poate dura şase luni. Nu este însă 
indiferent care părţi ale tăriei sunt antrenate. Cel mai 
mare efect, spune Ruch, apare atunci când individul 



reflectează asupra curiozităţii sale, recunoştinţei, 
optimismului, umorului sau entuziasmului şi le amplifică 
în continuare. 

Cele zece căi spre rezilienţă 

între timp pe baza programului lui Seligman, 
Asociaţia Psihologilor Americani a postat chiar şi un plan 
în zece puncte, menit să crească puterea de rezistenţă 
sufletească. Aceste puncte sunt: 

1. Construiţi relaţii sociale. Relaţiile bune cu familia 
apropiată, cu prietenii şi alţii sunt importante. Acceptaţi 
ajutor şi sprijin de la oameni care fac ceva pentru 
dumneavoastră. Susţineţi-i pe alţii când au nevoie. Cine se 
angajează în grupuri de acţiune, comunităţi religioase sau 
uniuni politice, poate deveni mai puternic prin acestea. 

2. Nu consideraţi crizele probleme irezolvabile. Iar 
dacă nu se poate schimba nimic pentru a se evita lucrurile 
foarte neplăcute, se poate totuşi influenţa modul de 
interpretare şi se poate reacţiona la astfel de crize. 
Conturaţi-vă convingerea că în viitor vă va merge iarăşi 
bine. încercaţi să detectaţi ce ar putea merge mai bine data 
viitoare când vi se va întâmpla ceva care a fost neplăcut. 

3. Acceptaţi faptul că schimbările ţin de viaţă. Când 
ai o perspectivă negativă în viaţă unele scopuri nu se lasă 
atinse. Acceptaţi condiţiile care nu se lasă schimbate şi 
concentraţi-vă asupra celor pe care le puteţi schimba. 

4. încercaţi să atingeţi scopuri. Fixaţi-vă câteva 
ţeluri realiste, în loc să visaţi la lucruri intangibile. 
Propuneţi-vă ceva. Faceţi regulat ceva - chiar dacă pare să 
fie numai un mărunţiş - care vă aduce ţelurile 
dumneavoastră cu un pas mai aproape. 

5. Acţionaţi hotărât. Opuneţi-vă situaţiilor potrivnice 
cât puteţi de bine. Nu băgaţi capul în nisip cu speranţa că 
greutăţile dumneavoastră vor trece cât mai repede cu 
putinţă. Luaţi iniţiativa şi încercaţi să vă învingeţi 



problemele. 

6. Regăsiţi-vă. încercaţi să aflaţi cum puteţi învăţa 
ceva despre dumneavoastră. Poate descoperiţi că aţi 
crescut în situaţii dificile. Mulţi oameni care au depăşit 
vremuri grele relatează apoi despre relaţii mai intense şi 
un mai puternic simţ al apropierii. Chiar dacă se simt 
vulnerabili, au obţinut deseori mai mult simţ al propriei 
valori şi o mai mare preţuire a vieţii. 

7. Dezvoltaţi o perspectivă pozitivă asupra 
propriei persoane. încredeţi-vă în capacitatea 
dumneavoastră de a rezolva probleme şi în instinctele 
dumneavoastră. 

8. Menţineţi viitorul în ochi. încercaţi şi în situaţiile 
dificile să păstraţi o perspectivă pe termen lung şi să 
observaţi poziţia într-un context mai larg. încercaţi să nu 
faceţi evenimentul mai mare decât este într-adevăr. 

9. Aşteptaţi-vă la ce e mai bun. încercaţi să câştigaţi 
o dispoziţie sufletească optimistă. Ea este bună pentru 
păstrarea pozitivă a speranţei. încercaţi să vă imaginaţi ce 
vă doriţi, în loc să meditaţi la ce vă este frică. 

10. Aveţi grijă de dumneavoastră. Fiţi atenţi la 
nevoile şi sentimentele dumneavoastră. Faceţi lucruri care 
vă distrează şi pe care le găsiţi relaxante. Faceţi mişcare 
regulat. Cine se interesează de sine întăreşte trupul şi 
spiritul, pentru a se descurca şi în situaţiile dificile. 

S-ar mai putea spune şi: Fiţi spirituali! Conform 
multor studii, oameni trec mai bine prin perioadele grele 
de viaţă când cred în ceva mai înalt. Nu contează dacă cred 
în Dumnezeu, Allah, Iahve, Buddha sau una dintre multele 
zeităţi hinduse. Nici nu trebuie să simtă că aparţin vreunei 
mari religii. Unor oameni le ajută convingerea că natura ar 
fi forţa care veghează asupra lor; alţii îşi găsesc fericirea în 
societăţi ezoterice. Iar alţii îşi văd sensul vieţii într-o idee 
politică. Poate că energia grupului şi convingerea de 



apartenenţă la un mare tot pe acest pământ este cea care 
ne ajută să facem faţă loviturilor sub centură primite în 
viaţă. 

Fără îndoială, fireşte că nu trebuie prelucrate toate 
cele zece puncte pentru a face progrese pe drumul spre 
rezilienţe. Rezilienţă înseamnă şi a hotărî pentru tine ce îţi 
face bine. „Tăria este totdeauna o combinaţie de mulţi 
factori", spune psihologul Ralf Schwarzer. în ochii lui cel 
mai important este ca oamenii să îşi construiască o plasă 
socială şi apoi să o şi păstreze. „De aceea este şi mai bine 
când nu îşi modelează o viaţă purtătoare de conflicte", 
spune Schwarzer. El ne recomandă în plus să încercăm 
mai des ceva nou: „Aceasta întăreşte auto-eficacitatea." Nu 
trebuie să fie mereu lucruri complicate. învăţatul gătitul 
asiatic ar fi o idee. Sau exersarea îndelungată a parcării cu 
spatele, de exemplu. 

INOCULAT ÎMPOTRIVA 
STRESULUI 

Tinerii săraci din Minnesota se bucurau mult mai 
puţin de viaţă decât o făceau colegii lor de şcoală. în 
timpul liceului ei erau nevoiţi să muncească din greu 
pentru ca să îşi poată cumpăra ceva sau, cu banii câştigaţi, 
să contribuie la susţinerea vieţii familiei. în timp ce colegii 
lor mergeau la sport, învăţau să cânte la un instrument sau 
pur şi simplu se distrau cu prietenii în timpul liber, tinerii 
din fa miliil e mai sărace aveau joburi la ospătării sau staţii 
de benzină. Aproape că li se închideau ochii la ore. Iar de 
acasă nu lipsea numai sprijinul financiar, ci şi 
îmbărbătarea şi ajutorul în toate privinţele pentru un 
adolescent zguduit de crize. Aşa că aceşti tinerii erau în 
final mai puţin conştienţi decât camarazii lor de clasă bine 
protejaţi. Ei aveau mai frecvent simptome depresive şi un 
nivel de stres mai ridicat. 



Totuşi, zece ani mai târziu imaginea s-a schimbat. Ca 
tineri maturi, adolescenţii stresaţi de odinioară aveau 
chiar o fire mai puţin depresivă decât tinerii din păturile 
mai înalte. „De fapt, ne-am aşteptat ca tinerilor care 
fuseseră nevoiţi să câştige de timpuriu în viaţa lor bani să 
le meargă mai rău la un moment dat“, spun psihologii 
americani Jeremy Staff şi Jeylan Mortimer. Căci timpul pe 
care l-au petrecut ca chelneri, alţii îl petreceau cu activităţi 
care sunt mai favorabile dezvoltării unui om tânăr din 
perspectivă pedagogică. Iar tinerii fără job nu erau atât de 
stresaţi şi nu aveau nici atât de multe trăiri neplăcute 
pentru care încă nu erau de fapt copţi. 

Dar, la momentul în care adolescenţii părăseau şcoala 
experienţa de la locurile de muncă timpurii se dovedea o 
neaşteptată sursă de rezidenţă. Erau deja ca vaccinaţi 
împotriva stresului care le stătea înainte în viaţă. 

Ideea unei inoculări împotriva stresului se impune tot 
mai mult în cercetarea rezidenţei. „Cantităţi moderate de 
stres pot promova rezidenţa", spune psihologa Juda Kim- 
Cohen. „Ele oţelesc, te fac tenace, te întăresc." Ce-i drept, 
stresul nu are voie să devină prea puternic. „Dacă 
evenimentele de viaţă neplăcute devin prea numeroase şi 
prea împovărătoare, atunci aceasta poate suprasodcita o 
persoană şi conduce nu la inoculare împotriva stresului, ci 
dimpotrivă." 

Mecanismul este de fapt foarte asemănător cu al 
vaccinărdor veritabde, în cazul cărora medicii folosesc în 
fond şi un număr moderat de patogeni, pentru ca astfel 
corpul să poată învăţa mai întâi în joacă cum să se 
descurce cu ei atunci când e expus unui atac distrugător. 
Astfel organismul este pregătit pentru ziua în care apare 
cazul serios al unei infecţd veritabile cu mulţi viruşi. Dacă 
ar fi prea puţini viruşi sau bacterd în materialul inoculat, 
atunci acesta nu ar folosi la nimic; prea mulţi patogeni 
însă ar declanşa boala. Şi efectul de inoculare a stresului 



„pare să rezulte din strângerea de experienţă în 
gestionarea ostilităţilor", spune Julia Kim-Cohen. 

Oamenii de ştiinţă au introdus între timp astfel de 
inoculări ţintite în studii făcute pe animale. Acestea pot fi 
aduse intenţionat în situaţii neplăcute, care se evaluează 
ulterior. La oameni, lesne de înţeles, cercetătorii pot doar 
să aştepte să vadă cum se joacă viaţa cu ei, sau să îi întrebe 
despre evenimente petrecute demult. Dar maimuţele 
folosite în experimentele făcute de echipa lui David Lyons 
nu puteau înainta plângeri împotriva cruzimii psihice. Aşa 
că oamenii de ştiinţă le-au separat pentru scurt timp de 
grupul lor, în mod repetat. 

A reieşit că aceasta se răsfrânge în viaţa sufletească a 
puilor de maimuţă. Ce-i drept, urmările au fost de alt tip 
decât ar fi vrut oamenii compătimitori să admită la 
început. Când animalele împlineau un an, cercetătorii le 
puneau într-o altă îngrăditură, pe care maimuţele trebuia 
să o descopere. Animalele care la vârsta de câteva luni 
fuseseră să se descurce singure au fost semnificativ mai 
puţin fricoase decât maimuţele care fuseseră îngrijite 
întotdeauna de mamele lor. Şi au putut să se adapteze mai 
bine în noile condiţii, mâncându-şi hrana cu mai multă 
poftă. în saliva maimuţelor inoculate împotriva stresului 
cercetătorii au găsit cantităţi semnificativ mai mici din 
hormonul stresului, cortizol. 

„Nu vă ascundeţi!" 

La oameni nu pare să fie altfel, chiar dacă nu e foarte 
uşor de cercetat. Un studiu în acest domeniu, deosebit de 
tensionat, are încă o dată de a face cu adopţiile. Şi anume, 
o echipă din jurul psihologului în pedagogie Mark Van 
Ryzin a cercetat copii din toată lumea care au fost adoptaţi 
de către părinţi americani. Ei au comparat reacţiile la stres 
ale acelora cu reacţiile copiilor care au trăit întotdeauna la 
părinţii lor naturali în SUA. în afară de aceasta, au împărţit 



copiii adoptaţi în două grupe. Unii avuseseră parte de 
timpuriu în viaţa lor de tensiuni mari, deoarece 
petrecuseră mult timp în orfelinate. Ceilalţi fuseseră 
adoptaţi deja ca bebeluşi - după cel mult două luni în 
cămin. La momentul studiului, toţi copiii aveau între zece 
şi doisprezece ani. 

Mark Van Ryzin a făcut o descoperire surprinzătoare: 
soarta copiilor se lăsa citită în cantitatea de cortizol pe care 
o produceau în situaţii de stres. Totuşi, copiii care fuseseră 
adoptaţi ca bebeluşi aveau cel mai coborât nivel de stres! 
Copiii născuţi în SUA ajungeau, dimpotrivă, la fel de uşor 
sub stres ca şi copiii cu o lungă istorie în orfelinat. 

Că puţin vânt împotrivă în viaţă reprezintă ceva bun 
este evident valabil chiar şi pentru maturi, după cum arată 
cercetările. Oamenii cu o istorie de viaţă nu foarte uşoară 
au ca urmare o sănătate psihică mai bună decât cei cu o 
viaţă dificilă sau mult prea uşoară. Ei dezvoltă mai rar 
tulburări, sunt mai puţin temători şi sunt mai mulţumiţi cu 
sine şi cu situaţia lor, arată psihologul Mark Seery. „în 
afară de aceasta, oameni cu un anumit grad de mizerie 
îndurată vor fi mai târziu chiar mai puţin afectaţi de 
evenimente stresante", spune el. 

Zicala „Ce nu ne omoară, ne face mai puternici" e 
considerată bună şi de psihologul Jens Asendorpf, care 
spune că „e tot mai mult confirmată de investigaţii". „Nu 
vă ascundeţi!" traduce el aceasta în viaţa practică. 
„Trebuie acceptate odată provocările." Dacă, de exemplu, 
urâţi să vorbiţi în faţa oamenilor şi consideraţi că e mai 
comodă rutina zilnică a vieţii de birou, nu e rău să daţi 
liniştit curs unei invitaţii de a susţine o prelegere, după 
cum ne sfătuieşte Asendorpf. în ziua precedentă, în timp 
ce e pregătit discursul, o să regretaţi probabil îngrozitor. în 
minutele de dinainte de marele eveniment lucrurile vor 
sta şi mai rău. Dar, odată depăşit momentul se poate chiar 
ca experienţa să se desfăşoare foarte bine, şi atunci putem 



considera că s-a făcut ceva pentru propria rezidenţă. 

Curba U a fericirii 

Viaţa pregăteşte pentru fiecare om o serie de inoculări 
de stres în decursul timpului, fie că o dorim fie că nu. în 
această privinţă mai există încă o modalitate foarte simplă 
de a întări propria rezistenţă psihică: viaţa pur şi simplu. 

Studiile actuale de explorare a fericim furnizează 
primele indicii pentru aceasta. Tăria spirituală nu este 
complet independentă de fericire şi noroc. Căci fără 
îndoială este mai uşor să parezi loviturile sorţii într-o 
situaţie în care te simţi fundamental bine. Fericirea însă 
este la toţi oamenii tineri deosebit de mare, scăzând apoi 
continuu. Până după 40 de ani fericirea scade tot mai mult, 
apoi se instalează renumita „criză a vârstei medii". Dar 
există speranţă: după ce este depăşit fundul curbei, cam 
după 50 de ani, pentru cei mai mulţi oameni sentimentul 
fericim creşte iar, la fel de continuu cum a scăzut - şi 
creşte până la scurt înainte de moarte, după cum 
povesteşte Tali Sharot. „Acest lucru s-a observat peste tot 
în lume", spune ea. „Din Elveţia până în Ecuador, din 
România până în China." Diferă doar momentul în care se 
atinge punctul minim. Pentru nemţi medie este la 42,9 ani, 
pe când britanicii se află deja la 35,8 ani în depresiunea 
stării de spirit. Italienii în schimb au mai mulţi ani 
mulţumiţi în faţa lor, ajungând abia la 64,2 ani la 
minimumul lor de fericire. Unii nici măcar nu mai apucă 
să îl trăiască. 

Oamenii de ştiinţă au strâns deja multe date pentru 
curba U a fericirii. Dar care ar putea fi cauzele acestui 
fenomen? Poate faptul că viaţa la 30 şi la 40 de ani este 
deosebit de extenuantă, fiindcă oamenii încearcă să îşi 
construiască o carieră şi în acelaşi timp să aibă copii bine 
îngrijiţi? „Nu", spune Sharot, „nu acesta este motivul." Căci 
curba U a fericirii este valabilă şi pentru oamenii fără 



copii. Ea este de altfel independentă de acest factor, ca şi 
de venituri sau de relaţii. „Şi se poate regăsi chiar şi la 
maimuţele umanoide", completează primatologul 
Alexander Weiss. 

Weiss a întrebat de curând îngrijitorii a 508 maimuţe 
din grădini zoologice cum apreciază starea de bine a 
protejaţilor lor. Rezultatul a fost uimitor: dacă este să dăm 
crezare îngrijitorilor de animale, atunci şi maimuţele 
suferă de criza vârstei de mijloc. Aşadar, poate că 
depresiunea sufletească de la mijlocul vieţii nici nu este 
cauzată de civilizaţia umană, ci este fundamentată biologic 
şi stabilită în structurile creierului încă de la naştere. Sau 
fenomenul, care curând după acest punct de depresiune 
deja porneşte iar în sus, are pur şi simplu de-a face cu 
învăţarea socială. 

Şi crizele pot da rezilienţă 

Emmy Wernar ar miza probabil pe asta. Adesea 
punctele de cotitură din viaţă dau cel mai sigur tăria de 
care avem nevoie, spune psihologa. Un astfel de punct, 
conform experienţei lui Werner din Kauai, poate fi, de 
exemplu, începerea muncii. Imaginea de sine a tinerilor 
maturi acolo unde aveau curent greutăţi la şcoală se 
schimba fulgerător spre mai bine de îndată ce primeau un 
job care le făcea plăcere, în care puteau să îşi folosească 
tăria şi găseau recunoaştere. Şi în viaţa de matur există 
mereu astfel de cotituri. Uneori fenomenul poate fi 
declanşat şi dintr-un motiv mai întâi supărător, cum ar fi 
pierderea locului de muncă. 

Unii dintre tinereii din Kauai au avut, se pare, şi „un 
fel de iluminare", spune Emmy Werner. Unii dintre aceştia 
au avut o boală gravă a cuiva din familie. „Apropierea de 
moarte i-a constrâns să se despartă de viaţa pe care o 
duseseră până atunci şi să mediteze la posibilităţile unei 
transformări pozitive", povesteşte psihologa şi continuă: 



„Crizele te fac rezilient." 

Aceasta este şi convingerea terapeutei elveţiene 
pentru cupluri şi familii Rosmarie Welter-Enderlin: 
„Uneori rezilienţa vine la lumină de abia în cele mai mari 
crize." Această observaţie pare să fie valabilă şi pentru 
perechile care se mobilizează împreună pentru a îşi salva 
căsnicia. „Capacitatea lor de rezilienţă părea până atunci 
să se fi stins în turbulenţele mediocre sau să fie 
neaccesibilă neiniţiaţilor. Dar crizele însufleţesc uneori 
capacităţi despre care nu s-a ştiut nimic." 

Crizele dintr-o viaţă de om oferă până la urmă, celui 
care învaţă din ele, un buchet pestriţ de strategii de 
dominare. „Nu ţine atât de mult de faptul că are anumite 
resurse", lămureşte pedagogul Michael Fingerle. „Când 
trebuie să domini anumite greutăţi înţelegi cum se folosesc 
resursele avute la dispoziţie." Iar aceasta se poate învăţa. 
De exemplu este util să ne amintim regulat de depresiunile 
vieţii şi la modul în care au fost depăşite. 

învăţarea socială pare să fie şi temeiul pentru ca mulţi 
- chiar dacă nu toţi - să nu mai resimtă evenimentele 
negative din viaţă atât de rău când survin a doua oară. 
Aceasta este valabilă, de pildă, pentru despărţirile soţilor. 
„Divorţul trece drept unul dintre cele mai stresante 
evenimente care se pot trăi", scriu psihologii de dezvoltare 
Maike Luhmann şi Michael Eid. „Al doilea divorţ însă nu 
va mai fi perceput atât de rău ca primul." Este evident că 
oamenii se obişnuiesc cu divorţul când se repetă. Acesta 
nu trebuie să fie un efect de insensibilizare. Probabil că cei 
afectaţi au învăţat pur şi simplu cum să iasă mai puţin 
împovăraţi din situaţia dificilă. Ei ştiu că pot să fie iar 
fericiţi într-o zi şi că pot să găsească din nou un partener. 

Seninătatea bătrânilor 

Rezilienţa poate creşte până aproape de sfârşitul 
vieţii. „Oameni mai în vârstă pot gestiona mai bine 



dificultăţile", sugerează şi cercetătorul Georg Bonanno. 
După mijlocul vieţii devin vizibile „numeroase procese de 
descompunere şi pierderi de funcţiuni condiţionate de 
dezvoltare", după cum spune cercetătoarea bătrâneţii 
Ursula Staudinger. De aceea experţii au plecat multă 
vreme de la premisa că mulţumirea, bucuria vieţii şi tăria 
psihică sunt semne că s-ar putea să nu fii prea departe de 
bătrâneţe. Este adevărat că bolile la o vârstă înaintată 
devin tot mai chinuitoare, iar randamentul şi mobilitatea 
scad dramatic. Totuşi, până cu puţini ani înainte de moarte 
de cele mai multe ori oamenii pot fi senini. Aceasta creşte 
rezilienţa. 

„La bătrâneţe avem un bagaj mai mare de 
experienţe", spune psihologul Denis Gerstorf. Aceasta ar 
ajuta la dominarea crizelor. „Ne cunoaştem pe noi înşine 
mai bine şi ştim cum se pune capăt situaţiilor dificile." în 
fond, fiecare om care a depăşit o anumită vârstă a biruit 
deja multe crize. 

Ce-i drept, se pare că nu putem considera că totul este 
garantat. „Vom deveni la bătrâneţe în medie mai sociabili, 
mai oneşti şi mai stabili emoţional", spune Ursula 
Staudinger. Aceasta înseamnă mai ales că odată cu vârsta 
oamenii îşi intensifică automat adaptabilitatea socială. 
Apar astfel reţele stabile, relaţii bune şi mai multă 
mulţumire cu lucrurile care pur şi simplu nu se lasă 
modificate. De unde vine această blândeţe a bătrâneţii nu 
este încă foarte clar. Totuşi, o mulţime de experimente au 
demonstrat existenţa ei. 

Oamenii mai în vârstă au mai multă înţelegere pentru 
alţii, după cum a arătat şi psihologa de dezvoltate Ute 
Kunzmann printr-un experiment. Ea le-a pus subiecţilor o 
scurtă secvenţă de film în care o pereche se certa. Aceasta 
i-a tulburat considerabil mai puţin pe privitorii mai în 
vârstă decât pe cei mai tineri. Ei reacţionau mai calm şi 
arătau chiar mai multă compătimire pentru cei care se 



certau. 

Viaţa netulburată a bătrânilor schimbă poate şi felul 
în care domină situaţiile grele. „Rezilienţa la bătrâneţe ne 
trimite tot mai mult la resurse externe", spune Ursula 
Staudinger. „Problemele vor fi mai rar rezolvate, dar 
relativizate şi acceptate." Astfel, liniştea le dăruieşte 
putere, pe căi foarte deosebite, acelora care au văzut deja 
multe la viaţa lor. 

CUM SE CONSERVĂ TĂRIA 

Deci rezilienţa se poate dobândi. Din păcate însă 
poate fi şi pierdută din nou, în orice moment. Nici chiar cei 
care şi-au simţit forţa intimă deja în multe situaţii nu se 
pot baza pe ea. „Rezidenţa este un fenomen foarte dinamic 
care poate dispărea şi poate apărea iar", spune pedagogul 
Michael Fingerle. Cine a mers multe decenii cu paşi siguri 
prin viaţă poate fi surprins într-o bună zi. Se poate şi ca 
rezidenţa să fi devenit mai mică în decursul anilor, ca 
urmare a unor evenimente cu greutate. Sau poate o 
situaţie specială nimereşte chiar punctul vulnerabd al 
sufletului. 

Nu este adevărat că proprietăţile sau abidtăţile care 
dăruiesc tărie într-o situaţie fac aceasta şi în următoarea 
ocazie. E puţin probabil ca o trăsătură de caracter sau o 
condiţie exterioară să fie întotdeauna bună sau rea. „Ce se 
prezintă astăzi ca factor de protecţie, mâine se poate 
expune ca factor de risc", spune sociologul Bruno 
Hddenbrand. Astfel, o mare coeziune de famide poate 
proteja copid când sunt mici. Dar se prea poate ca aceasta 
să reprezinte un handicap atunci când aceştia vor să se 
desprindă şi să înceapă o viaţă proprie. Un alt exemplu 
este spirituadtatea: „Practicde spirituale pot fi de mare 
ajutor în viaţă", spune psihologul Friedrich Losel. Dar se 
întâmplă şi ca oamend să se piardă în secte. „Toate acestea 
au câte un revers", afirmă Losel. Dacă unu factori 



protejează sau ameninţă psihicul depinde întotdeauna şi 
de timp şi de loc. De pildă, anxietatea nu este o calitate 
care să te facă deosebit de tare. într-o casă părintească 
violentă însă, după cum s-a menţionat, copiii fricoşi nu vor 
intra atât de în conflict cu legea ca fraţii lor care au mai 
mult sânge rece. Anxietatea lor îi fereşte de agresivitate 
excesivă. 

„Nu există totuşi o proprietate a rezilienţei", spune 
psihologul de personalitate Jens Asendorpf. Rezilienţa se 
compune din diferite proprietăţi ale personalităţii şi 
factori exteriori; în plus, este mereu altfel reliefată. 
„Trebuie să admitem că nu putem fi tari în orice situaţie", 
avertizează Michael Fingerle. A-ţi cunoaşte punctele forte 
şi a şti de care situaţii să te fereşti - aceasta poate fi o 
importantă protecţie împotriva suferinţei psihice. 

Friedrich Losel ne recomandă, în afară de aceasta, să 
nu dăm prea multe comenzi deodată tăriei proprii: „Când 
ai de trecut examene, nu mai căuta altă provocare." A se 
solicita, dar nu a se suprasolicita, sună crezul. „Când ne 
concentrăm pe una sau două provocări putem gestiona 
mai bine resursele spirituale proprii decât atunci când 
avem patru sau cinci şantiere simultan." 

Cum influenţează condiţiile exterioare forţa 
perturbatoare a crizelor? Aceasta este întrebarea care îl 
preocupă pe psihiatrul şi terapeutul Urs Hepp. El a 
chestionat în mod repetat oameni care, în ciuda unui 
accident cu urmări corporale grave, nu au suferit vătămări 
sufleteşti, încercând să afle cum îşi explică asta cei afectaţi. 

A avut, de exemplu, un pacient care împlinise de 
curând 30 de ani când, băut - şi fără să vrea să îşi facă 
ceva -, căzuse de pe peron pe şine. Bărbatul era chiar 
îngrozitor de alcoolizat, dar perfect conştient. A văzut 
trenul venind spre el fără să se poată împotrivi. Şi-a 
pierdut un picior. De ce era atât de liniştit, în ciuda 
tragediei? Şeful său l-a fi vizitat în prima zi după accident 



la spital şi i-a promis că, orice ar fi, se poate întoarce la 
locul lui de muncă, indiferent cât ar dura însănătoşirea, a 
povestit tânărul. Aceasta i-a dat un sentiment de încredere 
şi siguranţă care a influenţat pozitiv întregul proces de 
reabilitare. 

O mamă cu trei copii care parca maşina în pantă a 
uitat să tragă frâna de mână. Când maşina a pornit la vale, 
ea a încercat să o oprească, alegându-se cu răni grave. 
Spiritul i-a rămas însă teafăr. „Eu eram de vină, nu puteam 
să dau vina pe nimeni pentru accident", a recunoscut ea. 
Era ferm convinsă că ar fi fost mult mai mult timp 
incapabilă de muncă dacă altcineva ar fi uitat să tragă 
frâna de mână. 

Aceste poveşti auzite de Urs Hepp de la pacienţii săi 
ilustrează cât de mult este influenţată dominarea 
situaţiilor dificile şi cum iau aminte cei afectaţi la evoluţia 
lor. Hepp trimite la un studiu făcut de psihiatrii 
Universităţii din Ziirich conduşi de Ulrich Schnyder care 
întăreşte aceste afirmaţii. Perioada în care pacienţii sunt 
incapacităţi după un accident depinde mai ales de 
evaluarea subiectivă a acestora asupra gravităţii 
accidentului, fiind abia apoi corelată cu realitatea, 
povesteşte Hepp. 

Având în vedere toate acestea, şi cei tari trebuie să 
lucreze mai departe la tăria lor. „Trebuie să încerc să îmi 
remodulez din nou rezilienţa, în fiecare situaţie", spune 
sociologa Karena Leppert. Şi Friedrich Losel recomandă să 
adaptarea flexibilă la mediul schimbător: „Fixaţi scopuri, 
dar nu le lăsaţi să devină trebuinţe." Scopurile sunt ceva 
minunat. Ele pot întări conştiinţa de sine şi aşteptarea la 
eficacitate. „Dar nu este voie să stăm continuu sub 
presiune şi tensiune", atenţionează Losel. „Dacă scopul nu 
este atins aşa cum s-a prevăzut, atunci trebuie reevaluat." 


Rămâneţi flexibil! 



„A rămâne flexibil" este şi cea mai importantă 
indicaţie a Asociaţiei Americane de Psihologie: „A menţine 
rezilienţa înseamnă şi a dovedi flexibilitate şi echilibru, 
chiar în circumstanţele unei vieţi dificile." Aceasta se poate 
întâmpla pe următoarele căi: 

1. Nu respingeţi emoţiile puternice. Dar luaţi aminte şi 
când aceasta s-ar putea să nu fie o idee bună. în unele 
momente trebuie neglijate propriile emoţii, pentru a putea 
funcţiona mai departe. 

2. Abordaţi activ problemele şi asumaţi-vă provocările 
vieţii de toate zilele. Dar mai şi abţineţi-vă, pentru a vă 
odihni şi a câştiga noi forţe. 

3. Petreceţi mult timp cu oamenii pe care îi iubiţi. Fiecare 
om are nevoie de sprijin şi îmbărbătare. Daţi-vă însă 
această îmbărbătare şi dumneavoastră. 

4. Aveţi încredere în alţii. Şi aveţi încredere şi în 
dumneavoastră. 

„SUNT ATÂT DE STRESAT!" 

Stresul poate vaccina împotriva prăbuşirii în sine. Dar 
poate şi distruge. Pentru inoculare este nevoie de doza 
corectă, aşa cum se întâmplă la toate vaccinurile. Ar 
însemna să se tragă exact la timp alarma, atenţionează 
Societatea Germană pentru Psihiatrie şi Psihoterapie, 
Psihosomatică şi Neurologie. Riscul de epuizare psihică 
poate creşte foarte mult dacă „individul acordă 
domeniului său de activitate o semnificaţie excesivă în 
ceea ce priveşte împlinirea de sine, consecvenţa şi 
aşteptarea la performanţă". Atunci timpul de muncă va 
creşte mereu, familia şi configuraţia timpului liber vor fi 
neglijate. Până la urmă individul riscă să ajungă într-o 
criză psihică. „Sunt foarte importante gestionarea stresului 
şi întărirea resurselor interioare." 

în acest punct trebuie să-l ascultăm pe Gert Kaluza, 



psiholog la Institutul GKM pentru Psihologia Sănătăţii din 
Marburg, care se ocupă de ani de zile cu tema dominării 
stresului, ţine cursuri şi a scris numeroase cărţi. 

Sunteţi greu de prins la telefon - nici ziua 
dumneavoastră obişnuită nu pare a se desfăşura fără stres... 

Am multe de făcut, da. Până la urmă, există suficienţi 
pacienţi. 

Viaţa omului devine tot mai stresantă, cum se spune 
atât de des? 

Aici nu sunt chiar atât de sigur. Nici în războiul de 
treizeci de ani probabil nu era mai plăcut. Dar, dacă se 
privesc cercetările, atunci oamenii de astăzi se simt foarte 
stresaţi. Şi au devenit chiar mai mulţi cei care spun asta 
despre sine. 

Dacă ştiţi atât de multe despre asta, de ce nu staţi 
undeva în mările sudului într-un hamac? 

Viaţa în hamac nu poate fi un scop. Cu siguranţă nu 
este visul meu să duc o viaţă fără solicitări, deconectat. 
Importantă este însă activitatea bună pentru sănătate, 
bună pentru propria energie. Pentru asta nu există nicio 
reţetă generală patentată. 

De ce nu? Stresul este până la urmă un fenomen 
biologic. 

Este corect. Dar stresul se răsfrânge foarte diferit 
asupra oamenilor. Este vorba despre o percepţie foarte 
subiectivă. Programul biologic de stres se porneşte la un 
om atunci când el se găseşte într-o situaţie care i se pare 
importantă. Merge întotdeauna pe idealuri şi motive 
personale. Şi, totodată, toţi oamenii reacţionează în 
moduri foarte individuale la stres. Este de altfel necesar ca 
fiecare să găsească propriul mod de a combate stresul. Este 
şi motivul pentru care nu se poate formula o reţetă-patent. 

Trebuie deci să învăţ să mă comport cu stresul? Aş 
prefera să îl înlătur... 

Stresul în sine nu este nimic rău. Avem nevoie de faze 



de stres pentru a deveni mai buni, pentru a învăţa noutăţi 
şi pentru a avea succes. Corpul nostru a aranjat astfel. 
Programul nostru biologic de stres este un important 
catalizator pentru succes şi mulţumire. De aceea eu 
recomand fiecăruia ca mai întâi să facă un inventar. 

Ce să inventarieze? 

Să vă priviţi, să vedeţi cât sunt de lungi fazele 
stresante şi cele nestresante în viaţa dumneavoastră. Ţelul 
ar fi să găsiţi un echilibru între stres şi relaxare. Fazele 
solicitării, ale mizei şi ale angajamentului trebuie să 
alterneze cu faze ale distanţării, relaxării şi restabilirii. 
Aceasta este viaţa! Chiar şi în sportul de performanţă este 
nevoie de faze de regenerare. Antrenorul federal de fotbal 
plănuieşte astfel de faze foarte atent. înaintea unui joc 
important, la prânz este doar un antrenament de încălzire. 
Iar după-amiază jucătorii se odihnesc. 

Şi cum se observă că viaţa iese din echilibru? Cine 
lucrează mult o face adesea cu plăcere. 

La început va fi răsplătit cu un avantaj al 
productivităţii. în comparaţie cu colegul care este 
preocupat de încetarea lucrului realizează mai mult, poate 
că în firmă beneficiază de mai mult respect. Dar la un 
moment dat vin pierderi de concentrare şi apar erorile. 
Acesta este primul semnal de alarmă. La început nu 
trebuie să fie nimic rău: e-mail-uri expediate aiurea sau 
scrisori la care uitaţi să răspundeţi. Mulţi încearcă atunci 
să lucreze şi mai mult şi mai îndelung. 

Este aceasta mult citata accedere în cariera burnout? 

Da, la un moment dat astfel de oameni au nevoie de 
medicamente ca să continue -stimulatoare, de exemplu. 
Cei afectaţi pleacă - în mod fals - de la premisa că nu ar 
putea să îşi reducă stresul condiţionat profesional. în loc 
de asta, ei încearcă mereu să îşi sporească în continuare 
capacitatea de lucru, până când nu mai merge nimic. Cei 
mai mulţi dintre aceşti oameni caută ajutor abia după ce s- 



au prăbuşit. 

Este un anume tip de personalitate predestinat pentru 
burnout? 

Asta este greu de spus. Unele trăsături de 
personalitate cresc cu siguranţă pericolul. Acestea sunt 
tocmai calităţile care sunt de fapt foarte apreciate în 
societatea noastră. Motivaţia de exemplu, identificarea cu 
meseria, starea de alertă, dorinţa de a lucra pentru alţii. 

De fapt, unora le e teamă să se schimbe. 

Aceste calităţi fundamentale nici nu trebuie 
schimbate. Dar tema „timp liber" este importantă. Aceasta 
trebuie învăţată iar. 

în sfârşit, să nu faci nimic - ce unii găsesc seducător, 
este pentru alţii doar pură oroare. 

Da, trândăvia le pică greu multora. Nici nu este 
pentru fiecare modul corect de recuperare. Pentru cine 
deja stă toată ziua la serviciu în faţa computerului şi 
citeşte mult, concediul pe plajă în şezlong cu un teanc de 
cărţi poate fi o greşeală. Din acelaşi motiv oamenii care 
petrec toată ziua în întâlniri iar la sfârşitul săptămânii se 
întreabă ce au realizat de fapt se recuperează probabil mai 
bine cu munca în grădină sau activităţile casnice. Cel mai 
bine putem căpăta putere când reuşim să punem un 
contrapunct la rutina profesională proprie. 

Cine s-a relaxat suficient are voie şi să se arunce din 
nou în activitate? 

Fireşte. Când există un echilibru între efort şi 
relaxare, este normală o viaţă cu o jumătate dificilă, 
încordată sau complicată. Numai să nu fie trăită intim şi 
percepută ca peste măsură de împovărătoare. în niciun 
caz nu trebuie să tulbure pacea spirituală şi sănătatea. 

Stresul nu este totuşi stres. Câte unul se simte foarte 
bine cu el, pentru altul este îngrozitor de neplăcut. 

Totuşi, problema este dacă există factori externi de 
stres în viaţa mea la care pot schimba ceva. Dacă există, 



atunci pot învăţa să aşez exact acolo limite şi să mai spun 
câte o dată şi „nu“. Aceasta înseamnă bună gestionare. 

Şi ce trebuie să facem cu lucrurile neplăcute care nu pot 
fi schimbate? 

Când nu se poate cerne ceva, trebuie încercată 
abordarea acestui lucru cu o altă atitudine intimă, catr să 
nu streseze foarte mult. Numim aceasta „competenţă 
mentală la stres". E bine să dezvoltăm o atitudine 
favorabilă: realitatea să fie acceptată aşa cum este ea. 
Pentru aceasta este important să recunoaştem cu ce e bine 
să luptăm şi ce resurse trebuie să economisim. Atunci 
inevitabilul poate fi acceptat mai uşor şi poate fi dominat. 
Mulţi oameni se lasă puşi sub presiune de propriul 
perfecţionism. Aceia ar putea învăţa să îşi spună că nu 
trebuie să facă mereu totul corect. 

Uneori nu este neapărat tipul stresului, cât pur şi 
simplu cantitatea debordantă de sarcini care sunt de 
îndeplinit. 

Atunci trebuie ca mai întâi să se clarifice odată 
priorităţile. Nu merge simplu totul, şi cu atât mai puţin 
totul deodată. Ce este într-adevăr important? La această 
întrebare trebuie să-şi răspundă fiecare, iar apoi, pas cu 
pas, cu cugetul împăcat, să prelucreze totul. Astfel frecvent 
ajută chiar foarte mult o bună structurare a programului 
în săptămâna de lucru supraîncărcată. Aici sunt necesare 
lucruri foarte simple - să stabilim ce trebuie făcut 
neapărat într-o zi, iar marele număr de sarcini nerezolvate 
să le trecem pe o listă cu lucruri de făcut pentru a doua zi 
iar până în dimineaţa următoare nici să nu le băgăm în 
seamă. Dar trebuie să ne ocupăm şi cu lucrurile care sunt 
pur şi simplu la rând şi de neînlăturat. Căci altfel, la sfârşit 
riscăm să avem un stres mai mare, deoarece au fost omise 
termene, alţi oameni sunt perturbaţi în activitatea lor sau 
treburile se adună claie peste grămadă. Este important să 
fixăm graniţe. Tocmai în societatea noastră multiopţională 



trebuie neapărat să învăţăm să spunem „Nu“. Şi să ne 
întrebăm: „Cât de important este într-adevăr pentru mine 
că am cel mai ieftin contract pentru telefonul mobil? Cinci 
euro mai mult sau mai puţin pe lună: Pot şi pur şi simplu 
să hotărăsc că nici nu mai vreau să mă interesez de asta." 

Ce este stresant de fapt şi cât este de 
stresant? 

Pentru unii chestiunile de dragoste, care îi pot atrage 
în cele mai adânci abisuri. Alţii sunt vulnerabili, când 
semenii lor le pun la îndoială înfăptuirile. Mai există şi 
oameni care au ca punct vulnerabil dorul de casă. Cu toate 
acestea, în culturile occidentale există şi valori medii care 
stabilesc cât de stresante sunt în mod obişnuit 
evenimentele principale ale vieţii. 

O astfel de scală cu 43 de evenimente importante a 
fost elaborată de psihiatrii americani Thomas Holmes şi 
Richard Rahe acum mai bine de 40 de ani. Cei doi au 
chestionat în jur de 5 000 de pacienţi, cerându-le să spună 
ce lucruri semnificative s-au petrecut în ultimele luni din 
viaţa lor, apoi le-au pus pe acestea în relaţie cu bolile pe 
care subiecţii le manifestau. 

Social Readjustment Rating Scale (cunoscută şi ca 
„Scala stresului Holmes şi Rahe“), rezultată astfel, poate 
ajuta la evaluarea semnificaţiei evenimentelor 
turburătoare pentru sănătate. Pentru aceasta, Holmes şi 
Rahe au alocat fiecărui eveniment valori de stres de la 0 la 
100. Faptul că scala este tot atât de valabilă pentru 
diversele etnii din SUA ca şi pentru cele de dincolo de 
graniţele culturale - cum ar fi Malaiezia sau Japonia - a 
fost demult confirmat de către alţi oameni de ştiinţă. 

Bine de ştiut: este vorba atât despre întâmplări care 
de obicei sunt percepute ca negative, cât şi despre acelea 
care trec drept pozitive. Conform psihiatrilor, un incident 
este cu atât mai stresant cu cât trebuie apoi adaptate mai 



multe domenii ale vieţii la noile condiţii. 


Rang 

Eveniment 

Valoare- 

stres 

1 

Decesul partenerului de căsnicie 

100 

2 

Divorţul 

73 

3 

Despărţirea de partenerul de căsnicie 

65 

4 

Pedeapsa cu arest 

63 

5 

Decesul unui membru de familie apropiat 

63 

6 

Vătămarea sau boala personală 

53 

7 

Căsătoria 

50 

8 

Pierderea locului de muncă 

47 

9 

Reconcilierea cu partenerul de căsnicie 

45 

lo 

Pensionarea 

45 

11 

Modificările în starea de sănătate a unui membru al 
familiei 

44 

12 

Graviditatea 

40 

13 

Dificultăţile sexuale 

39 

14 

Creşterea familiei 

39 

15 

Modificările legate de profesie 

39 

16 

Modificarea veniturilor 

38 

17 

Decesul unui prieten apropiat 

37 

18 

Schimbarea profesiei 

36 

19 

Numărul mare de controverse cu partenerul 

35 

20 

Primirea unui credit important 

31 

21 

Denunţare a unui împrumut 

30 

22 

Modificările în domeniul responsabilităţii profesionale 

29 

23 

Părăsirea casei părinteşti de către copii 

29 

24 

Neplăcerile cu rudele 

29 

25 

Succesul personal 

28 

26 

începutul sau sfârşitul activităţii în câmpul muncii a 
partenerului 

26 

27 

începutul sau sfârşitul şcolii 

26 

28 

Modificarea condiţiilor de viaţă 

25 





29 Modificarea tabieturilor 24 

30 Neplăceri cu superiori ierarhici 23 

31 Modificare în timpul şi condiţiile de muncă 20 

32 Mutarea în altă locuinţă 20 

33 Schimbarea şcolii 20 

34 Modificarea activităţilor din timpul liber 19 

35 Modificările în activităţile obşteşti 19 

36 Modificarea activităţilor sociale 18 

37 Micile datorii 17 

38 Modificarea obişnuinţelor de somn 16 

39 Modificarea frecvenţei reuniunilor familiare 15 

40 Modificarea obiceiurilor de consum 15 

41 Concediul 13 

42 Crăciunul 13 

43 Contravenţiile neînsemnate 11 


MIC ANTRENAMENT PENTRU 
ATENTIE 

w 

Apa sclipeşte în lumina serii. încetişor şi caldă se 
scurge printre degete. Seducătoare grămăjoare de spumă 
dansează încoace şi încolo pe valuri. 

Nu este o seară în mările sudului, de care se bucură 
Andrea Voigt. Femeia din Augsburg tocmai spală vasele. Ce 
nu a intrat în maşina de spălat vase spală cu mâna. înainte 
ura să cureţe cu mâna vesela sensibilă, oalele cu resturi 
întărite sau cuţitele de bucătărie scumpe, care nu aveau 
voie în maşina de spălat vase. 

Nici astăzi Andrea Voigt nu poate spune că spălatul 
vaselor face parte dintre hobbyurile ei favorite. Dar 
respectă această activitate, nu o mai abordează doar cu 
gândul de a scăpa cât mai repede. Foarte conştientă ia 
bucată cu bucată, o curăţă încet şi încearcă să vadă 




frumosul în această activitate: cum se încălzeşte oţelul rece 
sub apa caldă; şi cum apa caldă, la sfârşit, scoate la iveală 
prin clătire de sub spumă o cratiţă strălucitoare. 

Andrea Voigt şi-a schimbat concepţia despre spălatul 
vaselor, ar spune Ulrike Anderssen-Reuster. Psiho- 
somaticiana oferă oamenilor o nouă perspectivă asupra 
vieţii. Ea îi învaţă atenţia - după modelul unui program de 
învingere a stresului numit Mindfulness-Based Stress 
Reduction, pe care l-a dezvoltat biologul-molecular şi 
medic american Jon Kabat-Zinn în 1979. 

Este vorba deci de mai puţin stres, dar şi de mai multă 
senzorialitate. „Oamenii atenţi percep mai mult, ceea ce 
sporeşte calitatea trăirii şi a vieţii", spune psihiatra. Ei 
exersează orientarea concentrării asupra momentului, 
mediului şi asupra propriei persoane, pe cât posibil în 
aceeaşi măsură, fără a clasifica fenomenele drept bune sau 
rele. în felul acesta adesea neplăcutul va fi mai puţin 
neplăcut, deoarece antrenarea atenţiei contribuie la a 
aprecia în cele din urmă tot mai puţine Iururi. înseamnă 
pur şi simplu să iei viaţa aşa cum este ea. 

„Purtăm foarte multe concepte cu noi", spune 
Andressen-Reuster. Chiar multe negative. „Acum deja iar 
trebuie să duc gunoiul!" face parte dintre ele. Sau: „S-a 
terminat cu spălatul rufelor, acum mai trebuie să le mai şi 
întind!" Dar astfel de concepte negative despre gunoi şi 
despre rufe ude pot însă deveni pozitive dacă aceste 
activităţi sunt trăite moment cu moment. Căci de fapt 
dusul gunoiului nici nu este ceva chiar atât de rău: faci un 
pas după altul şi, pe lângă asta, ai o găleată în mână. „Iar 
dacă la întinsul rufelor se ia foarte conştient fiecare rufă în 
mână, se simt firele ude şi apoi se întind cu grijă pe sfoară, 
apare o anumită linişte care dă o stare foarte plăcută", 
completează psihologul Ştefan Schmidt. 

Când Schmidt îşi sfătuieşte pacienţii să se gândească 
la meditaţie, mulţi scutură mai întâi din cap, speriaţi. 



Psihologul nu este implicat esoteric, nu este guru şi nici nu 
ia LSD, cum se spunea despre Beatles-i, care, la sfârşitul 
anilor 1960, învăţau să mediteze în India. Schmidt conduce 
un proiect ambiţios de cercetare numit „Meditaţie, Atenţie 
şi Neurofiziologie" în clinica Universităţii Freiburg. Treaba 
lui este sănătatea. Iar la aceasta pot contribui într-adevăr 
exerciţiile de concentrare şi atenţia, care ţin de meditaţie. 
Această perspectivă a fost confirmată în ultimul timp de 
lucrări de cercetare din lumea întreagă. 

Deja la începutul anilor 1970 cercetători de la 
Universitatea Harvard au descoperit că tehnicile de 
meditaţie nu numai că relaxează spiritul şi corpul, ci chiar 
scad măsurabil tensiunea arterială şi consumul de oxigen. 
Pe această cale meditaţia ar putea proteja de îmbolnăvirile 
care sunt consecinţe ale stresului excesiv, şi-a spus Jon 
Kabat-Zinn, şi a început să dezvolte programul de reducere 
a stresului cu ajutorul meditaţiei. Bazele acestui 
antrenament instituit astăzi până departe pot fi învăţate 
deja în opt săptămâni. 

Cartea lui Kabat-Zinn Sănătate prin meditaţie este deja 
legendară. Conform acesteia, tehnica pare să ajute nu 
numai celor sănătoşi. Ea poate fi utilizată şi împotriva a 
numeroase boli - printre altele în perturbări în 
alimentaţie, dependenţe, dureri şi depresii cronice. Şi 
Societatea Germană pentru psihiatrie şi psihoterapie, 
psihosomatică şi neurologie arată că până acum există 
doar „puţine strategii de prevenire evaluate ca eficiente" 
împotriva epuizării psihice. O excepţie ar fi însă 
programul de gestionare a stresului bazat pe atenţie. 

însă oamenii cu depresii practică frecvent excesiv 
meditaţia constantă care are ca obiect propria persoană. 
„Se deplasează dintr-un loc într-altul, dar sunt totuşi prinşi 
în permanenţă doar în propriile griji", spune Anderssen- 
Reuster. „Dar poate fi foarte greu să ieşi din acest cerc 
vicios de stoarcere a resurselor creierului şi de strângere a 



impresiilor." 

Performanţele medicale ale meditaţiei au fost stabilite 
la începuturile cercetării meşteşugului meditaţiei şi deja 
avem foarte multe date în acest sens. Dar toate acestea nu 
înseamnă că trebuie să devenim imediat călugări tibetani 
şi să rătăcim din loc în loc în veşminte roşii pentru a 
profita de meditaţie. Ştefan Schmidt vrea să le explice 
pacienţilor săi că exerciţiile de atenţie nu ajută doar 
profesioniştilor în meditaţie. Ele îmbogăţesc pe oricine - 
fie sănătos, fie bolnav - care le practică. în felul acesta 
calmul simplu şi starea de bună-dispoziţie se lasă 
antrenate prin atenţionare. 

Cine nu doreşte totuşi să mediteze - cumva pentru că 
îi este groază să fie nevoit să stea liniştit chiar şi numai 
cinci minute - poate începe cu exerciţiile de atenţie în 
activitatea zilnică obişnuită. Trucul este să se „ocupe de 
lucrul" pe care îl are de făcut, în loc să îl considere 
supărător şi să încerce să-l ţină la distanţă. Aceasta poate 
reduce suferinţa produsă de dureri, dar şi pe cea care ţine 
de iminenţa plăţii unor taxe. Iar în acest proces ne putem 
regăsi pacea şi relaxarea. Multele calcule trebuie privite 
pur şi simplu ca având valoare neutră, iar în alte cazuri 
putem încerca să remarcăm culorile (de pildă culoarea 
formularelor de la fisc). în tot acest timp trebuie să 
respirăm cât se poate de conştient. Respiraţia conştientă 
este unul dintre exerciţiile de bază ale atenţiei şi se poate 
antrena oricând. De exemplu în timp ce tocmai ţinem în 
mână o carte despre rezilienţă. 

Nu doar în cazul sarcinilor neplăcute putem descoperi 
că atenţia are efecte pozitive surprinzătoare. Cine, pe 
drumul spre serviciu, simte vântul în locul presiunii 
timpului, trage cu urechea la ciripitul păsărelelor sau 
observă mirat oamenii din jur, fiecare cu figura lui şi cu 
îmbrăcămintea lui, obţine deja mai mult de la viaţă. Iar în 
loc să ne enervăm pe huliganul care tocmai i-a tăiat cuiva 



faţa cu maşina, putem observa pur şi simplu că tocmai se 
naşte o furie. Şi ne putem întreba dacă această furie are 
sens sau doar lasă în urma ei senzaţii negative. Probabil că 
celălalt nu este chiar un egoist; poate pur şi simplu a fost 
neatent pentru că tocmai are alte griji. O astfel de 
perspectivă ne dă un tablou cotidian mai relaxat şi ne face 
viaţa mai plăcută. 

„Atenţia ne ajută să învăţăm cum ne putem descurca 
mai bine cu ostilităţile vieţii", concluzionează Ştefan 
Schmidt. „Este indiferent despre ce fel de ostilitate este 
vorba într-un caz particular. Un şef neplăcut, din punctul 
de vedere al învăţării atenţiei, reprezintă o provocare 
foarte asemănătoare cu o îmbolnăvire de cancer. Centrale 
ar fi întrebările: Cum mă descurc cu aceasta? Reacţionez 
într-un fel care mă face să sufăr şi mai mult? Cum pot să 
domin situaţia în spirit pozitiv?" 

Fiecare om poate să exerseze în fiecare zi. Dar fără 
ajutor profesional sau sprijinul unei grupe experimentate 
este dificil, sugerează specialiştii. „Cu ajutorul tehnicilor de 
meditaţie putem învăţa să menţinem stabilă atenţia", 
spune Schmidt. „Altfel e uşor să derapăm." 

Fiecare om este atent de-a lungul vieţii, de o mulţime 
de ori. La antrenarea atenţiei este vorba de dezvoltarea 
ţintită a acestei abilităţi, pentru ca ea să poată fi utilizată 
cu intenţie într-o zi obişnuită. De exemplu, o panoramă 
impresionantă într-o ţară străină adesea ne atinge profund 
şi o percepem cu toate simţurile. Sau ne putem bucura din 
toată inima când un copil se cuibăreşte plin de încredere 
în braţele noastre. „Această calitate a trăirii se poate atinge 
şi în cazul unor lucruri de o însemnătate mai mică", spune 
Anderssen-Reuster. 

Dar cu toate acestea este, fireşte, absolut în regulă ca 
uneori să mai fim şi neglijenţi. Merită totuşi ca viaţa să fie 
luată aşa cum este. 



ÎNDRUMĂRI PENTRU RELAXARE 

Tehnica a făcut viaţa mai uşoară. Avem acces 
considerabil mai repede decât înainte la programul 
cinematografelor, numere de telefon sau bani lichizi. 
Informaţiile despre partenerul de conversaţie şi detaliile 
despre produse importante sunt de găsit într-o clipită pe 
internet. Iar, în loc să redactăm o scrisoare de afaceri 
ceremonioasă şi desăvârşită ca formă, scriem câteva fraze 
prietenoase, poate chiar incorecte ortografic, într-un e- 
mail. Şi totuşi oamenii se plâng de împovărare astăzi mai 
mare decât înainte. Este păcat că nu putem folosi tehnica 
pentru a ne procura mai mult spaţiu liber şi mai mult timp 
liber. Tehnica ne ajută doar să dăm gata mai multă treabă. 
Iar pentru aceasta consumăm în total chiar mai mult timp 
decât înainte. 

Angajaţii moderni înclină să se exploateze pe sine. Cu 
ajutorul World Wide Web şi al telefoanelor inteligente 
treaba se lasă până la urmă dată gata oricând şi peste tot. 
Aceasta este uneori într-adevăr o uşurare. Dacă până la 
sfârşitul programului de lucru nu se pot birui toate 
lucrurile importante în birou, atunci putem rezolva câteva 
sarcini mărunte şi pe drumul spre casă sau acasă. Aceste 
activităţi ne pot da de multe ori un sentiment plăcut. 

Totuşi... STOP! 

Chiar dacă sunt numai câteva minute după program, 
neîntrerupta preocupare şi în timpul liber şi în concediu 
reprezintă un atentat la atât de necesara recuperare! Un 
sentiment de concediu veritabil se instalează de abia după 
două săptămâni, spun specialiştii în stres. 

Poate trebuie spus utilizatorilor de astăzi ai 
mijloacelor continuu accesibile, peste tot gata de a fi puse 
în funcţiune, încă o dată, cu toată francheţea: 

Timpul liber este absolut necesar! 

Trebuie să existe, deoarece omul se îmbolnăveşte fără 



odihnă şi recuperare. Trebuie să existe şi pentru că este o 
sursă pentru idei noi, pentru căi de acces neobişnuite la o 
problemă şi pentru potenţialul nostru creativ. Fără o 
anume distanţare, fără o pauză, nu putem obţine o nouă 
perspectivă asupra unei provocări mai vechi. Fără timp 
liber rămânem pe potecile noastre favorite şi încercăm să 
rezolvăm probleme pe mereu aceleaşi căi. 

Chiar şi acei oameni plini de energie şi de putere 
cărora sănătatea psihică nu le este încă afectată trebuie să 
fie conştienţi de un lucru: creierul are nevoie de tihnă 

pentru a putea arunca balastul, pentru a crea spaţiu de 
lucru nervilor. Spaţiul pentru creativitate se realizează 
doar prin relaxare. 

Cui îi este frică pentru productivitatea sa poate 
imediat să se liniştească privind rezultatele cercetărilor: 
oamenii care se deconectează seara cu adevărat, a doua zi 
lucrează mai bine. Psihologa Sabine Sonnentag a 
reconfirmat de curând aceasta. „Cu cât salariaţii se pot 
elibera de munca lor, cu atât sunt mai odihniţi şi mai puţin 
iritaţi în dimineaţa următoare", conform Sonnentag. Iar 
angajaţi care la sfârşit de săptămână sunt preocupaţi într- 
adevăr de timpul lor liber şi de familie pornesc cu mai 
mult elan în săptămâna următoare. Ei lucrează mai 
autonomi şi mai angajaţi şi iau mai frecvent şi iniţiativa 
pentru proiecte noi. „Studiile empirice au arătat că 
angajaţii care în timpul liber pot să se elibereze de 
gândurile privitoare la munca lor sunt mai mulţumiţi cu 
viaţa lor, prezintă mai puţine simptome de apăsare psihică 
şi sunt totuşi oameni care au o carieră reuşită", spune 
Sonnentag. 

Aceste aspecte au fost recunoscute până şi de unii 
angajatori. Angajaţii de la Daimler pot face să li se şteargă 
automat toate e-mail-urile care le intră cu nemiluita în 
inbox în timpul concediului. Expeditorii vor fi informaţi 
asupra acestui lucru şi îndreptaţi către altcineva sau - 



dacă este vorba de mesaje foarte importante - sunt rugaţi 
să le mai expedieze o dată, după concediu. în majoritatea 
cazurilor însă treaba a fost deja rezolvată, iar angajatul de 
la Daimler este astfel eliberat. 

Deoarece mulţi angajaţi în timpul lor liber nu vor şi 
nu pot deloc să renunţe la mesajele lor electronice, 
concernul VW a hotărât până la urmă să ia o măsură ca să- 
i ocrotească: după ora 18.15 e-mail-urile pur şi simplu nu 
mai sunt transferate pe telefoanele angajaţilor. Manevra 
este făcută ca să îi elibereze de griji de-a lungul serii şi să îi 
facă apţi pentru următoarea zi de muncă. Chiar şi în epoca 
internetului întreruperea trebuie să fie întrerupere, în 
adevăratul înţeles al cuvântului. 

Somnul, cea mai puternică formă de odihnă, nu 
numai că are o importanţă vitală, dar este şi temeiul 
învăţării, iar aceste fapte au fost stabilite de mult. „Prea 
puţin somn ne îmbolnăveşte, ne îngraşă şi ne prosteşte", 
susţine cercetătorul somnului Jiirgen Zulley, din 
Regensburg. în timpul somnului creierul este categoric 
productiv. El prelucrează trăirile din timpul zilei, le 
sortează, păstrează ce e important şi aruncă ce nu e 
importantul. Şi învaţă chiar mai departe. Aceasta a arătat 
cercetătorul de la Harvard Robert Stickgold deja din 1999, 
în cadrul unor experimente senzaţionale. El şi-a lăsat 
studenţii să lucreze pe computer pentru a învăţa să 
recunoască cât se poate de eficient coduri de bare. Dacă 
aceştia exersau, cu timpul deveneau mai buni. Un adevărat 
salt de performanţă atingeau însă doar după ce dormiseră. 

Dar puţină relaxare trebuie să ne îngăduim şi peste zi 
- până şi la locul de muncă. La fel de importante ca timpul 
liber netulburat de după programul de lucru şi noaptea de 
odihnă sunt şi pauzele intermediare. Nimeni nu trebuie să 
aibă mustrări de conştiinţă dacă în timpul zilei mai 
priveşte din când în când fix peretele, se zgâieşte pe 
fereastră sau îşi observă degetele de la picioare şi le pune 



la joacă cu cele mici, fără să fie muncit de vreun gând 
anume. Şi în astfel de momente creierul face curăţenie, 
cerne gândurile care s-au strâns în el şi le ordonează din 
nou profitabil. 

Fiecare dintre noi a avut sclipiri spirituale, momente 
de tip Evrika! Dar când? Tocmai când am încetat să 
căutăm îndârjit, cu fruntea încreţită, soluţia pentru o 
problemă. Cele mai bune idei apar când suspendăm 
căutarea minuţioasă, când cedăm iar gândurile noastre se 
lasă singure în voia lor. Atunci o putere magică pare să 
împingă încoace şi încolo în circumvoluţiunile creierului 
tot ceea ce ştim, până când apare răspunsul. Deoarece sunt 
puse alături gânduri şi amintiri diferite, apar brusc 
perspective, idei şi deducţii complet noi. „învoiţi-vă mai 
întâi conştient-raţional de argumente, dar suportaţi 
deznodământul. Distrageţi-vă atenţia, dormiţi între timp. 
Reţelele pre-conştiente, intuitive din creieru îndeplinesc 
treaba în locul dumneavoastră", recomanda odată 
cercetătorul creierului Gerhard Roth. 

Multe născociri şi inovaţii, precum practicul bileţel 
„post-it“, acoperirea cu teflon şi închiderea cu lipici, au 
apărut după astfel de relaxări. Sociologul american Robert 
Merton a recunoscut primul în acest fenomen un 
principiu, pe care l-a numit serendipity. „întâmplarea 
fericită favorizează o minte pregătită", sună în esenţă 
definiţia acestuia. Ceea ce vrea să însemne că o 
coincidenţă se întâmplă frecvent, dar conduce la ceva într- 
adevăr nou doar atunci când cineva o lasă să acţioneze 
nesilit asupra sa şi ştie să o interpreteze corect. 

Următorul spaţiu alb vă dă posibilitatea de a vă 
relaxa: 



„Ding!“ 

Dar cum să reuşim ca un timp să nu ne gândim la 
ceva anume, dacă încă înainte de a se scurge primul minut 
răsună un „ding!“, cu semnificaţia că am primit un e-mail? 

Opriţi volumul. Este şi aşa destul de rău că ne tot 
uităm de acasă în cutia poştală şi ne torpilăm în felul 
acesta propria putere concentrare şi chiar eficienţa. 
„Ding“-ul însă ne constrânge practic la asta. Chiar dacă 
decidem să nu ne mai intereseze mesajele noi, suntem deja 
deviaţi de pe pista pe care tocmai eram. Oamenii de ştiinţă 
au descoperit că după citirea unui mesaj este nevoie de 
minute bune pentru a ne concentra din nou asupra a ceea 
făceam înainte. Distragerea continuă este o otravă pentru 
atenţia şi productivitatea noastră. 

Oare ce ar gândi astăzi despre noi matematicianul şi 
filosoful francez Blaise Pascal, care, deja în secolul al XVII- 
lea, scria: „Toată nefericirea oamenilor provine din aceea 
că nu înţeleg să rămână liniştiţi într-o odaie." între timp 
noi ne-am adus întreaga lume în cameră. 

Cotidianul nostru este mult prea fărâmiţat de mesaje 
şi apelurile continue. Este un lux pur dacă în zilele noastre 
se putem lucra odată una sau două ore într-adevăr 
nederanjaţi. Este un lux pe care ar trebui însă să ni-1 
îngăduim. De exemplu închizând programul de e-mail. Nu 
este suficient să verificăm de trei sau patru ori pe zi, la 
momente foarte bine stabilite, în inbox? V-aţi obişnuit să 
daţi fuga tot la două minute la inbox? Atunci gândiţi-vă: v- 
ar plăcea dacă poştaşul ar suna toată ziua la uşă, 
aducându-vă o scrisoare după alta? 

La început este incredibil de dificil să lucrăm offline. 
Atât de mult ne-am obişnuit deja să obţinem permanent 
atenţie sub forma unor mesaje. Suntem întotdeauna 
dornici de a ne satisface curiozitatea pentru ceea ce ne-a 



trimis cineva. O privire rapidă în cutia poştală are ceva 
foarte seducător. Aproape întotdeauna există acolo ceva 
interesant de citit. Ne satisfacem astfel nevoia inerentă 
fiecărui om de veşti, împărtăşiri şi contact. întotdeauna 
mail-urile înseamnă, când nu sunt scrisori impersonale, 
discursuri, atenţie şi sprijin, ceea ce ne face să credem să 
suntem cumva importanţi. Şi, în fine, mai avem şi 
sentimentul rezolvăm ceva, că suntem activi. 

Cine se obişnuieşte să-şi lase telefonul acasă când iese 
la plimbare iar la muncă reduce progamul de e-mail are 
foarte mult de câştigat. 

Pentru că la început aceasta pică atât de greu, 
producătorii de software au dezvoltat deja instrumente 
care uşurează sarcina. Software-ul MacFreedom, de 
exemplu, taie accesul la internet unui calculator pentru o 
perioadă de timp stabilită anterior. Pentru a accesa din 
nou internetul înainte de acest moment trebuie să 
repornim computerul. Astfel de programe pot fi foarte 
utile pentru a ne da singuri şansa de a ne aminti cât de 
minunată este munca liniştită. 

Nenumăraţi îndrăzneţi au relatat în ani trecuţi trăirile 
lor cu pornirile şi opririle. Niciunuia nu i-a mers la început 
prea bine. Dar după câteva exerciţii au reuşit. Au învăţat 
brusc că pot percepe din nou lucruri foarte interesante, de 
care nici măcar nu mai ştiau nimic, că acestea există şi că 
sunt foarte frumoase. De exemplu, propria respiraţie. 
Sentimentul simplu de a fi mai mult decât un cap. Şi de a 
trăi. 

îi mulţumesc agentului meu literar Michael Gaeb, 
care m-a adus întâi la ideea de a scrie nu numai un articol 

temă impunătoare care, până la sfârşit, nu m-a plictisit 
niciun moment (şi sper că nu-i va plictisi nici pe cititorii 
mei). 

Un mare Mulţumesc merge şi la lectora mea la 
Deutschen Taschenbuch Verlag, Katharina Festner; a 
păstrat asupra cărţii mele o perspectivă uimitoare, care de 

Fără numeroşii mei parteneri de interviu, care mi-au 
stat alături cu ştiinţa lor, proiectul s-ar fi dezvoltat 
considerabil mai greu. Le mulţumesc tuturor că m-au lăsat, 
parţial prin lungi convorbiri, să fiu părtaşă la propriile 
rezultate şi la cunoştinţele lor despre stadiul cercetării, ca 
eu să le pot da mai departe cititorilor mei. 

Pentru sfaturile sale şi numeroasele convorbiri, 
doresc să îi mulţumesc şi colegului meu Christian Weber, 
care a împărţit cu mine continuu binevoitor cunoştinţele 
sale tot atât de ample pe cât de fondate şi astfel m-a scutit 
de unele căutări obositoare. 

Cu totul special îi mulţumesc mamei mele, Irmgard 
Berndt, care îşi părăsea propriile activităţi şi străbătea cu 

Cel mai mult îi mulţumesc însă soţului meu, Peter 
Keulemans, care, cât timp am fost ocupată să descopăr 
comerţul la negru cu organe în clinicile universitare 
germane, m-a sprijinit şi mi-a fost alături. Numai pentru că 
el s-a ocupat luni de zile mai mult decât de obicei de cele 



două fiice ale noastre s-a întâmplat să îmi rămână mie 
suficient timp, energie şi putere de rezistenţă (psihică) 
pentru a scrie această carte. 



